
Dedic această carte soției mele Steluţa şi băiatului nostru Petru 
care au fost alături de mine pe tot parcursul realizării ei şi m-au ajutat cu 
absolut tot ce au putut. Le mulțumesc! 


Cuvânt înainte 


Constantin Surugiu este unul dintre cei mai activi membri ai 
Asociaţiei Nevăzătorilor din Botoşani. 

Meseria pe care o practică - cea de asistent medical 
balneofizioterapeut la Spitalul Județean Mavromati din Botoşani -, ca şi 
firea sa comunicativă i-a permis să cunoască multă lume, să acumuleze 
cunoştinţe din cele mai diverse domenii şi acest fapt îl demonstrează 
prin participarea la activităţi culturale ale filialei - este membru de bază la 
vioară al tarafului - şi prin colaborarea cu reportaje şi interviuri la diverse 
publicaţii cum ar fi: Revistele: "Radar", "Ştiinţă şi Tehnică”, "Litera 
Noastră”, "Impact" şi în presa locală. 

Spirit ascuţit, observator atent al vremurilor pe care le trăim, el 
face, de cât va timp, un lucru pe cât de dificil, pe atât de util pentru 
nevăzători se informează asupra problemelor lor, caută soluții, intră în 
dialog cu oamenii ale căror experiențe pot constitui exemple pentru cei 
aflaţi, în impas, sau domici de ași depăși condiţia şi constată că 
emanciparea nu se poate realiza fără lărgirea orizontului de informare, 
consemnează prin telefon, pe reportofon sau pe leptop confesiunile unor 
personalităţi din sfera culturi, politicii sau socialului. 

Constantin Surugiu nu dramatizează situația nevăzătorilor - se 
mulţumeşte mai degrabă să semnaleze ceea ce ar trebui făcut, ca 
aceştia să fie cât mai demni, pledând pentru cât mai mare respect 
pentru purtătorii bastonului alb, oameni cu nimic mai prejos de cât 
ceilalţi, a căror demnitate este demonstrată de munca și de faptele lor. 

Nici prezentul, nici viitorul nu i se par atât de sumbre, autorul fiind 
de părere că prin muncă, spirit de sacrificiu şi solidaritate poţi depăşi 
adversităţile vieţii, ori cât de mari ar fi ele, pentru că, așa cum spunea 
Arthur Schopenhauer, „Viaţa unui om este o permanentă luptă pentru 
existenţă cu certitudinea că va fi învins”. Ca exemplu, în acest sens îşi 
oferă propriu-i parcurs în viaţă, el fiind acum un om pe deplin realizat. 
intervievat de reporterul postului local de Televiziune, el îşi prezintă cu 
mândrie realizările - casă, copilul azi student, cinstit fiind să atragă 
atenţia că nu ar fi ajuns aici, dacă nu i-ar fi fost alături soţia sa Steluţa, o 
femeie frumoasă, plină de curaj şi inițiativă. 

Autorul acestor rânduri, poate depune mărturie că, dacă această 
carte s-a realizat, un merit important revine doamnei Steluţa, care a 
selectat corectat transcris din format audio în format text materialele 
publicate şi mai mult de cât atât, şi-a determinat soțul să le încredințeze 
tiparului. 


Referitor la conţinutul cărții, gruparea materialelor pe capitole şi 
în scrierea lor cronologică mi se pare un lucru bine gândit, această 
manieră de ordonare făcând cititorii să parcurgă mai ușor textele. 

O analiză mai atentă a materialelor incluse în volum oferă 
posibilitatea de a cunoaşte evoluția ca "scriitor" a autorului, 
perfecționarea stilului şi a tehnicii interviului, a modului de abordare a 
subiecţilor şi lărgirea continuă a temelor dezbătute. 

Cartea este o realizare importantă, pentnu autor, un motiv care-l 
poate determina să persevereze pe acest drum, un câştig pentru familia 
sa şi pentru filiala Asociaţiei Nevăzătorilor din Botoşani a cărei bogată 
activitate poate fi cunoscută în întreaga țară şi nu în ultimul rând pentru 
cultura botoşăneană, care se îmbogățește cu un nou condeier, primul 
nevăzător din oraş cu o carte publicată. 


Prof. Gheorghe Median, muzeograf la Muzeul Judeţean de Istorie Botoşani 


Mulţumiri 


Datorez această carte mai multor personalități care au avut o 
contribuție marcantă în formarea mea ca om şi în a mă ajuta să deprind 
mânuirea cuvântului şi a calculatorului. 

Îi sunt recunoscător domnului profesor George Câriigeanu-Birțu, 
care mi-a sădit dragostea pentru gramatica limbii române şi literatură de- 
a lungul anilor din şcoala generală, cu tactul şi cu răbdarea dumnealui. 

Sunt recunoscător domnului învățător Boris Solomon, care mi-a 
pus vioara în mână şi mi-a predat primele noţiuni încă din clasa a Ill-a, 
domnului profesor de muzică Dionisie Ştern precum şi domnului 
profesor de muzică Viorel Crăciun de la Bucureşti care m-au ajutat să 
dobândesc cunoştinţe multe şi să devin un instrumentist bun. Graţie 
deplasărilor la diferite evenimente muzicale am putut să vorbesc cu 
diverse personalităţi şi să scriu despre realizările lor. 

De asemenea le rămân îndatorat profund şi pentru totdeauna 
celorlalți învățători şi profesori care m-au ajutat să devin om. 

Mulţumesc domnului profesor Gheorghe Ionescu de la Liceul 
pentru Deficienţi de Vedere, „Moldova”, din Târgu Frumos, Judeţul laşi, 
care, într-o perioadă în care nimeni nu-şi imagina încă faptul că 
nevăzătorii ar putea lucra la calculator, m-a ajutat cu dragoste şi răbdare 
să utilizez această maşinărie minunată, fără de care, e puţin probabil să 
mă fi apucat de scris. 


Mulţumesc domnului Mircea Bucur, Informatician, directorul 
fundaţiei "Cartea călătoare” din Focşani, care ne-a ajutat pe toți doritorii 
să ne perfecționăm în utilizarea calculatorului, punându-ne la dispoziție 
o listă de discuţii cu ajutorul căreia am învăţat multe lucruri de la 
persoane mult mai avansate ca mine printre care amintesc pe: 
informaticianul Octavian Râşniţă de la Cluj, programatorul Radu Vasile 
de la Constanţa, Adrian Tamaşan din Reşiţa şi Alin Feurdean de la Cluj, 
de la care am aflat multe lucruri despre programele de înregistrare şi 
despre utilizarea vocii sintetice pentru telefonul mobil, domnul prof. Ionel 
Vârian de la Arad şi mulți alţii cărora le rămân îndatorat. Tot datorită 
domnului Mircea Bucur s-a înființat revista "Radar", care are drept scop 
să informeze nevăzătorii din țară şi din străinătate despre realizările 
semenilor lor, să-i facă să gândească şi să-i scoată din rutina obişnuită, 
să-i determine să facă lucruri utile lor şi celorlalți. În acest laborator am 
avut ocazia să-mi perfecționez scrisul şi să-mi dau seama că pot face 
mult pentru emanciparea semenilor mei în mod voluntar, timp de peste 7 
ani. 

Mulţumesc domnului profesor Gheorghe Median, muzeograf la 
Muzeul Judeţean de Istorie din Botoşani, că a găsit timp să-mi citească 
materialele şi m-a încurajat să le public, pentru toate sfaturile şi ideile pe 
care mi le-a dat, precum şi pentru că a scris cuvintele frumoase de la 
începutul acestei cărți. 


Prescurtări: ANR. = Asociaţia Nevăzătorilor din România 


CAPITOLUL 1 


Viaţa noastră reflectată în mass-media 
În mijlocul unei familii de nevăzători 


Valorificând, toate informaţiile expuse ochiului într-o secundă, 
omul ar putea evolua de 5 ori mai repede, datorită faptului că mai mult 
de 90 % din cantitatea de informaţii o percepem pe cale vizuală. 

Neavând posibilitatea de percepţie vizuală, accidental sau de la 
naștere, nevăzătorii sunt, am putea spune, dezavantajaţi din punct de 
vedere evolutiv şi am constatat un paradox în ceea ce reprezintă 
evoluţiile văzătorilor şi nevăzătorilor. 

Încercaţi să faceți o paralelă pozitivă între aceştia şi veţi constata 
că nu este nici o diferență. 

Dezvoltarea capacităților senzoriale auditive şi tactile alături de 
ochiul minţi, se dovedesc la fel de eficiente, ca simţurile unui om, fără 
întuneric, care nu este dezavantajat de soartă. De multe ori, avantajul de 
a vedea, devine un handicap, ținând cont de faptul că nu folosim eficient 
această posibilitate de informare. 

Tot în această ordine de idei, să ne gândim, că durerea 
înseamnă suferință, şi suferința înseamnă cunoaştere. Suferinţa îi 
uneşte pe oameni, iar nevăzătorii sunt o familie, drept dovadă, faptul, că 
ei s-au constituit într-o asociaţie naţională unde se organizează 
concursuri culturale: de poezie, literatură şi muzicale între amatorii din 
întreaga țară; sportive: de şah şi popice. Dar mai au posibilitatea de 
cunoaştere prin colecţia de cărţi în alfabetul braille şi cărţi înregistrate 
vocal pe benzi de magnetofon şi casete audio. Biblioteca are și cărţi în 
scrisul alb-negru pentru cei ce au resturi de vedere. 

În documentarea pe care am făcut-o pentru realizarea acestei 
emisiuni, am întâlnit chiar, un semen de-al nostru fără vedere care a citit 
în timpul anului ce tocmai a trecut, un număr de 52 cărţi. 

Prezenţa noastră în societate alături de acești oameni ar trebui 
să fie normală şi să nu-i privim ca pe nişte imfirmi, pentru că realitatea 
ne contrazice. Sper că vă veţi convinge de acest adevăr în ceea ce 
urmează. 

Acum, la început de an, când păşim cu toţii spre următoarele 12 
luni, cu visurile şi idealurile noastre, am considerat oportună o discuţie în 
mijlocul unei familii de nevăzători din Botoşani, oameni pentru care, 

timpul şi spaţiul se scurg la fel ca şi pentru noi, poate doar viaţa se 
scurge altfel, reprezintă altceva, este poate, mai aproape de credinţă, de 
iubire faţă de ceilalţi. 

Să trecem la prezentarea celor 3 membri ai familiei Surugiu: am 
să încep cu doamna Steluţa, domnul Constantin Surugiu şi mezinul 
familiei, Petrică. 

Reporterul: - Doamna Steluţa, dumneavoastră unde lucraţi? 

Steluţa Surugiu: - Eu, sunt tânără pensionară, pe caz de boală. 

Reporterul: - Vă rog să ne spuneţi şi dumneavoastră domnule 
Constantin unde lucraţi? 

Constantin Surugiu: - Eu sunt asistent medical principal la 
Spitalul Judeţean Botoşani, la Secţia Neurologie. 

Reporterul: - Domnule Constantin Surugiu, doresc să vă întreb, 
cum vă privesc ceilalți oameni pe stradă? 

C.S.: - Pe stradă, e greu de spus pentru mine cum mă privesc 
ceilalţi oameni; eu cred că mă privesc cu atenție de multe ori când vor 
să mă ajute, cu compasiune presupun, când nu au ceva deosebit de 
remarcat la mine. Sunt om care mă integrez ca toți ceilalți. 

Reporterul: - Aţi avut situaţii când oamenii nu s-au comportat aşa 
cum ar trebui cu dumneavoastră? 

C.S.: - Da! Am avut asemenea situaţii în care nu mi s-a dat un 
ajutor în momentul în care aveam mare nevoie de el, dar, aceste situații 
sunt mult mai puţine de când presa a început să facă cunoscută viața, 
activitatea şi posibilităţile noastre. 

Reporterul: - Domnule Constantin: o întrebare, poate, mai 
delicată, cum percepeţi dumneavoastră lumea, fiind un om fără vedere? 

C.S.: - Pentru mine, lumea este un complex de factori, de 
interese, de situaţii, în care sunt şi eu o părticică imfimă. Lumea, este 
bună atunci când avem motive să ne bucurăm, este rea atunci când ne 
aduce necazuri, când nu ia în consideraţie nenorocirile semenilor. 

Reporterul: - Acum, o întrebare pentru doamna Steluţa, care este 
o bună cântăreață. Doamnă Steluţa, ce reprezintă muzica pentru 
dumneavoastră? Vă refugiaţi în muzică? sau este o pasiune? 

S.S.: - Pentu mine, muzica este o pasiune datorită faptului că 
exprimă idei, sentimente, dorințe, idealuri, aspirații; cel înzestrat le 
înțelege, iar pe o treaptă superioară de formare le poate exprima cu 
profunzime. Mai ales memoria auditivă, la nevăzători este o componentă 
necesară a aptitudinii muzicale. Copiii înzestrați muzical, de îndată ce 
aud o melodie, încep să fredoneze anumite fragmente care i-au 
impresionat mai putemic, apoi o redau în întregime. Aşa mi s-a 
întâmplat mie când eram copil, fredonam melodiile după ce le ascultam 
la pic-up. Eu, cântam la serbările şcolare, ca solistă vocală, participam la 

grupul vocal, al şcolii, la cor, la formaţia de dansuri, dar, fiindcă până în 
clasa a VII-a am cântat şi la vioară, am putut activa şi în orchestra şcolii 
din Tg. Frumos, jud. laşi, apoi am participat la activităţile culturale la 
Grupul Şcolar nr. 11 din Arad, unde mi-am continuat şcoala. Tare mi-aş 
fi dorit să fi putut studia mai departe vioara, dar nu am avut cu cine şi 
nici posibilități nu am avut. Deci, încă de copilă mi-a plăcut muzica, e 
viața mea, cu care îmi alin necazurile şi pot trece mai uşor peste toate 
lucrurile neplăcute. Dumnezeu aşa a vrut să fie. 

În 1994 am hotărât să particip ca solistă de muzică populară la 
Filiala noastră din Botoşani. În data de 11 noiembrie din acel an, am 
participat la concursul amatorilor nevăzători, faza pe zona Moldovei care 
s-a desfăşurat la laşi, unde a fost şi primul premiu 1 pe care îl obțineam. 
Am prins curaj şi merg cu speranţa că voi avea succes şi la faza pe țară, 
care urmează să se desfăşoare la Satu Mare. 

Reporterul: - Domnule Constantin, emisiunea noastră a început 
cu o piesă frumoasă cântată de dvs. la vioară. Ce ne puteţi spune 
despre pregătirea muzicală pe care o aveţi? 

C.S.: - Am iubit muzica de când mă ştiu. Dacă îmi amintesc bine, 
George Enescu spunea: „“Muzica este graiul în care se oglindesc fără 
putință de prefăcătorie, însuşirile sufleteşti ale omului”. 

Am avut ocazia să studiez la şcoală vioara şi am participat la 
multe concursuri şi turnee prin diverse locuri din țară şi, perseverând, 
rezultatele nu au întârziat să apară. În anul 1979, pe când eram în clasa 
a X-a de liceu, am participat la Ediţia a doua a Festivalului Naţional 
„Cântarea României” şi am obţinut locul 1 pe sectorul 2 al Bucureştiului, 
unde se afla liceul nostru, premiul 1 la etapa pe Bucureşti şi premiul 2 la 
etapa finală, pe țară, la Sibiu, pe 19 aprilie, în 1979şi laureat cu medalia 
de argint la vioară. Locul 1 a fost obţinut de un coleg la țambal. Tot 
atunci am obținut locul 1 cu orchestra şcolii. Şi în 1981 am reuşit să iau 
doar locul 2 pe sectorul 2 la vioară. Au mai fost multe alte rezultate, dar 
nu le voi înşirui aici. Am vorbit doar despre primele succese importante 
fiindcă ele mi-au dat elanul necesar pentru a le obține pe toate celelalte. 

Reporterul: - Domnule Constantin Surugiu, Având în vedere că 
sărbătorile de iamă au trecut, cu ce gânduri păşiți dumneavoastră în 
viitor şi, în special, în anul care a început? 

C.S.: - Gânduri, sunt multe. La sfârşitul anului vom şti dacă le 
vom putea aduce la îndeplinire. În primul rând mă gândesc la băieţelul 
nostru, să obțină rezultate cât mai bune la învățătură, să fie cuminte, să 
ne aducă bucurii. Pe urmă, mă gândesc la serviciu să-mi pot face 
datoria corect. Mi-aş dori să pot participa la concursurile pe care 
asociația noastră le organizează în fiecare an cum ar fi: "Prietenii cărții 
Braille”, "Pe meridianele lumii", în care o carte este dată ca bibliografie 

să fie studiată de către concurenţi. Se organizează faza pe filiale, faza 
pe zone şi faza pe țară. Sunt nişte Competiţii extraordinare unde au loc 
întreceri frumoase. 

Reporterul: - Domnule Constantin, Într-o discuţie preliminară ne 
spuneaţi că vă place mult să citiți. Ce credeţi că reprezintă cititul sau 
lectura în viața unui om? 

C.S.: - Cititul, reprezintă mult în viața unui om. Primul lucru pe 
care îl face un om, dacă citeşte se informează. În al doilea rând îşi 
dezvoltă cultura, cunoaşte viețile altor oameni, din alte locuri, cunoaşte 
obiceiuri, cunoaşte ce a apărut nou în tehnologie şi multe altele. 

Reporterul: - Nevăzătorii în general citesc în alfabetul Braille; vă 
rog să ne spuneţi câte ceva despre acest alfabet şi despre posibilitățile 
de a citi aici în Botoşani. 

C.S.: - Alfabetul braile a fost inventat de Louis Braille, un 
Francez care a trăit între 1809-1852. Acest alfabet este format din 
puncte în relief şi poate fi utilizat de orbi datorită faptului că literele se 
citesc cu vârfurile degetelor. Unitatea de bază a acestui alfabet este 
grupul fundamental din 6 puncte. Prin combinaţii ale acestor 6 puncte, 
se obțin 64 de semne care alcătuiesc literele alfabetului şi diverse 
semne de punctuație, precum şi alte semne din diverse domenii ale 
cunoaşterii. Această scriere trebuie subvenționată de stat pentru că 
tipăriturile în brai sunt foarte scumpe. La noi în țară, la ora actuală, hârtia 
pe care se tipăreşte în alfabetul braille, costă foarte mult. 

În Botoșani, în braille se citeşte mai puţin. Avem o bibliotecă pe 
strada Săvenilor Nr. 10, dar datorită preţului mare al tipăriturilor şi 
volumului mare al cărţilor, (Biblia a fost tipărită în braille în 32 de volume, 
are o greutate de 60 de kilograme şi ocupă un raft de 4 metri), Este tot 
mai dificil de produs materiale în acest alfabet. Mai trebuie o 
temperatură de peste 20 de grade, pentru a putea simţi cum trebuie 
punctele sub degete la citire. 

Reporterul: - Petrică, pentru că te-am auzit recitând foarte frumos 
o rugăciune, care este cea mai mare dorință a ta? 

Petrică Surugiu: - Să fiu sânătos, să învăţ bine şi să pot să fac 
bucurii la părinţii mei. 

Reporterul: - Petrică, dar tu unde faci şcoala? Şi în ce clasă eşti? 

P.S.: - Eu învăţ la Liceul Pentru Deficienţi de Vedere din Cluj şi 
sunt în clasa a l-a. 

Reporterul: - Petrică, dar tu ai vreun prieten? Îmi închipui că ai un 
prieten, ca orice copil. Care este cel mai bun prieten al tău? 

P.S.: - Cel mai bun prieten al meu este Micu Viorel, din Sibiu, 
fiind şi colegul meu de bancă. 

Reporterul: - Bine Petrică, noi sperăm că tu o să fii cuminte şi o 
să le faci bucurii părinţilor tăi, aşa cum îţi doreşti. 

Reporterul: - Revin la domnul Constantin. Având în vedere că 
pomeneaţi mai devreme de Dumnezeu şi, aşa cum spunea un coleg de- 
al meu, foarte mulţi oameni sunt dezorientaţi, sunt debusolaţi, tinerii se 
sinucid, care este relaţia dumneavoastră cu Divinitatea, cu Providența? 

C.S.: - Dumnezeu, așa cum l-am perceput eu, este o forță care 
coordonează absoluttotul în viaţă şi în univers. Se pare că nimic nu este 
la întâmplare. 

În legătură cu ce spuneaţi, că mulți tineri se sinucid; eu, nu sunt 
de acord cu asta. Eu cred, aşa cum am văzut de cele mai multe ori, că 
nu există nici o greutate de-a dreptul insurmontabilă; eu mă gândesc că, 
dacă mulți dintre tinerii care vor să se sinucidă, ar avea credinţă în 
Dumnezeu, dacă ar încerca să evalueze corect impasul în care se află 
la un moment dat şi ar cere ajutor unor persoane echilibrate, în cele mai 
multe cazuri nu s-ar mai sinucide nici tinerii, nici cei mai în vârstă. Şi 
apoi, viaţa ne-a fost dată de Dumnezeu ca s-o trăim şi numai El poate s- 
o ia. nu trebuie ca nimeni măcar să se gândească să-şi ia viața, dar nu 
încă să mai pună şi în practică asemenea gânduri negre. 

Reporterul: - O întrebare pentru doamna Steluţa: Intrând în casa 
familiei Surugiu am constatat că în puţine case găsim aşa un aranjament 
de casă de oameni gospodari. Dumneavoastră, doamnă Steluţa, gătiți, 
nu. Vă rugăm să ne spuneţi care sunt mâncănurile preferate ale celorialți 
doi membri ai familiei care stau acum şi zâmbesc lângă 
dumneavoastră? 

S.S.: - Desigur eu, gătesc. Le fac ciorbe, tocănițe, prăjituri de tot 
felul, conserve pentru iarnă şi cam tot ce găteşte o gospodină 
moldoveancă bună. 

Reporterul: - În final, aş dori ca fiecare membru, adică, în special 
domnul Costică şi doamna Steluţa, să spună telespectatorilor cum 
decurge o zi din viața lor. 

C.S.: - La ora 06, ceasul meu biologic mă trezeşte. Fac 
pregătirile de dimineaţă, bărbierit, spălat, îmbrăcat aşa cum face toată 
lumea. La ora 06.30 luăm micul dejun care se compune din ceva scurt: o 
felie de pâine cu unt, salam şi o cafea. După aceea mă duc la serviciu. 
Odată ajuns, mă încadrez în programul pe care trebuie să-l fac, în 
funcție de pacienţii intemaţi şi de problemele lor de sănătate. La 
terminarea programului mă întorc acasă unde servim masa de amiază 
care, de cele mai multe ori este alcătuită din 3 feluri de mâncare. Facem 
programul gospodăresc obişnuit, dacă există, ajut copilul la lecții când 
are nevoie de ajutor, apoi ne rezervăm timp pentru a asculta cărți citite 
de crainicii asociaţiei noastre. Ascultăm radioul, urmărim programele la 

televizor şi ne căutăm tot felul de activități care să ne ocupe în mod util 
şi plăcut timpul. După masa de seară care are loc în general în jurul orei 
19, mai stăm de vorbă cu Petrică învățându-l lucruri care nouă ni se par 
utile şi plăcute, mai ascultăm cât se poate din cartea pe care am 
început-o ori începem alta şi pe urmă facem pregătirea pentru culcare. 
Cam aşa decurge o zi din viața noastră, fireşte cu unele variaţii în funcţie 
de anotimp, dispoziție şi dacă avem sau nu alte probleme de rezolvat. 

Reporterul: - Ce aţi avea de transmis celorlalți oameni, 
botoşănenilor? În finalul acestei emisiuni și acum la început de an întâi 
doamna Steluţa. 

S.S.: - Acum la început de an, ași dori să transmit tuturor 
botoşănenilor un an mai bun, mai bogat, să fie fericiţi alături de familiile 
lor. Ascultătorilor iubitori de folclor şi de tradiţie românească le spun că 
m-aş bucura să simtă că-şi regăsesc forța prin cântecul popular şi să nu 
închidă radioul sau televizorul atunci când aud muzică populară. 
Cântecul, tradiţia, limba pe care o vorbim contribuie la personalitatea 
noastră, nu numai ca popor, ci şi ca indivizi. Numai sănătate şi 
Dumnezeu să ne aibă în grijă! 

Reporterul: - Domnule Constantin, dumneavoastră ce aţi avea de 
transmis botoşănenilor? 

C.S.: - Le transmit mai întâi sănătate, că fără asta cu adevărat, 
nu se poate face nimic. Sunt mari greutăţi în perioada aceasta. Ştiu, că 
sunt oameni necăjiţi, ştiu că sunt oameni care suportă greu, dar mai 
degrabă să privească lucrurile cu optimism, că este mai uşor de 
suportat, decât să se încrânceneze. Le doresc, celor care au posibilitate 
să citească o carte bună, să meargă la un spectacol, să uite de necazuri 
şi Dumnezeu să le dea mai mult decât pot eu, să le doresc. 

Reporterul: - Vă mulțumim şi sperăm că tot ceea ce doriţi, să se 
realizeze, pentu că Bunul Dumnezeu, aşa cum spuneați 
dumneavoastră, ne ajută indiferent de situație. 

Două Rugăciuni cu Petrică, 

Doamne, cât este de bine, 

Când, e mama lângă mine. 

Doamne, cât este de rău, 

Când, nu-l văd pe tatăl meu. 

Tata, mama mă iubesc, 

Şi de mine, îngrijesc, 

Ține-i, Doamne, îndură-te, 

La mulţi ani, Cu sănătate, 

Fă-le parte de tot bine, 

Să aibă grijă, de mine. 

Amin! 


Doamne, Doamne, Ceresc tată, 


Doamne, Doamne, Ceresc tată, 
Noi, pe tine te rugăm, 
Luminează-a noastră minte, 
Lucruri bune Să-nvățăm. 

Că Tu eşti Stăpânul lumii 

Şi al nostru tată ești 

Şi pe toate, cele bune, 

Numai tu, ni le împlineşti. 
Amin! 


(Această emisiune a fost înregistrată pe 5 ianuarie 1996 şi difuzată la 
postul de televiziune Somax dinBotoşani marţi 9 ianuarie 1996.) 


Orbii care "văd" viitorul în roz 


Să vorbeşti în actualele condiţii despre categoriile sociale 
defavorizate este ca şi cum ai mai arunca un pahar cu apă în oceanul 
nenorocirii naţionale, convins fiind că nici nu diminuezi cu nimic 
dezastrul, dar nici nu-l poţi face mai mare. Cu unele mici excepţii, practic 
întreaga suflare a României se poate considera defavorizată şi acestei 
situaţii fiecare încearcă să i se adapteze în funcţie de posibilităţi. Ceea 
ce vă vom prezenta în reportajul care urmează nu se vrea nici pe 
departe un exemplu de rezistență prin muncă la realităţile naţionale ci 
mai curând excepţia ce vrea să întărească regula că atunci când există 
voința necesară, nimeni nu te poate împiedica să te realizezi, în 
Botoşani, o familie de nevăzători, fără a implora mila publică ori sprijinul 
material al guvemantților, răzbate prin mocirla tranziţiei cu o uşurinţă 
dezarmantă şi absolut exemplară. 

Costel şi Steluţa Surugiu sunt, prin ceea ce fac, un model de 
adaptare la transformările dureroase ale societăţii româneşti. Sunt tineri 
şi energici şi, chiar dacă n-ar fi existat handicapul pomenit mai sus, 
Costel şi Steluţa Surugiu tot ar fi demni de invidiat pentru insistența cu 
care continuă să-şi parcurgă drumul spre realizarea idealului de fericire 
a familiei. 

Costel are 37 de ani şi este maseur la Spitalul Judeţean, iar 
Steluţa, pensionară, are 29 de ani. Locuiesc într-un apartament frumos 
mobilat şi dotat cu toate utilităţile, nu departe de piața centrală. Am 

înşiruit toate acestea pentru a vă familiariza cu situaţia lor, până aici 
absolut obișnuită. 

leşită din comun este însă capacitatea lor de a "vedea" realităţile 
şi de a-şi adapta ritmul biologic în funcţie de acestea. Deşi pare 
nelalocul ei, expresia "a vedea” nu are în ea nici ironie deşânţată, nici o 
supralicitare a calităţilor celor doi eroi ai reportajului, în vocabularul 
nevăzătorilor verbul "a vedea” este atât de des folosit încât acţiunea lui 
pare absolut accesibilă celor ce-l folosesc. 

Nici n-am apucat bine să intrăm în apartament şi Costel, capul 
familiei, a şi observat: "Văd că respiraţi cam greu, domnu' reporter, aveți 
astm?" Lucrând ca maseur la Spitalul Judeţean, Costel Surugiu intră 
permanent în contact cu oamenii, "văzând" în fiecare o existență aparte. 
Unii spun că şi după zece ani dacă întâlneşte un pacient care i-a trecut 
prin mână îl recunoaşte după respiraţie ori după voce. 

Fiind mereu în contact cu evoluţia societăţii şi realitățile imediate, 
familia Surugiu nu lasă soarta doar în brațele salariului lunar ori pensiei, 
fiind oricând dispusă a-şi asuma riscul impus de economia de piaţă, la 
care cei mai mulți dintre noi încă nu se pot adapta. Prin urmare, ce! doi 
studiază în permanenţă bursa de valori, încercând a fi tot timpul la 
curent cu nivelul cotaţiilor şi tranzacţiile financiare. Dar nu ca simpli 
asistenţi, ci participând efectiv la ele. Până acum cei doi au cumpărat 
acţiuni la peste zece societăţi, printre care Subex Bacâu, Aerostar 
Bacău, Stofe Buhuşi, Nectar Paşcani - de unde deja au primit dividende 
din care şi-au procurat zahăr pentru tot anul, Prolacom Botoşani - de 
care sunt însă nemulţumiţi, cum nemulţumiţi sunt şi de faptul că 
Investact Botoşani, societatea cu care colaborează în afaceri, nu 
manifestă destulă solicitudine în relaţiile cu clienţii: "Tot timpul când le 
cer o relaţie spun că n-au timp, să trec pe la sediu, se plânge Costel 
Surugiu. Sunt departe de a fi profesionişti”. 

Cum pentru activităţile bursiere este nevoie și de o dotaţie 
tehnică adecvată, soții Surugiu și-au procurat recent şi un fax, la preţul 
de trei milioane şi jumătate de lei, pentru care ţin cu tot dinadinsul să 
mulțumească firmei Complay, ce dovedeşte, în opinia lor, un 
profesionalism adevărat: "Nu vreau să le fac reclamă, spune Costel 
Surugiu, dar de fiecare dată când am apelat la ei am fost mulțumit de 
serviciile lor. De câte ori am reclamat o defecţiune au venit imediat și au 
rezolvat-o fără să-mi ceară vreun leu. Când am cumpărat faxul ei mi l-au 
instalat şi mi l-au programat”. Pe lângă asta, telefonul de la fax le mai 
era necesar şi pentru a comunica cu fiul lor, Petrică, elev în clasa all-a la 
Liceul pentru nevăzători de la Cluj. 

Pe lângă faxul absolut necesar noilor ocupaţii, soții Surugiu şi-au 
mai achiziţionat şi alte obiecte electronice şi electrocasnice ce i-ar face 

invidioşi pe oricine le-ar trece pragul. Practic, nimic din ce ar fi necesar 
unei familii care se respectă nu le lipseşte. Numai că pentru a le face 
utilizabile acestea au trebuit în cele din urmă să fie supuse unor 
modificări. Maşina de spălat cu program a fost inscripționată în limbaj 
Braille, deoarece, aşa cum spunea Costel, "nu pot suporta nimic în casa 
asta pe care să nu-l pot folosi”. 

Magnetofoanele şi casetofoanele îi ajută foarte mult la "citit". Ei 
"citesc" îndeobşte literatură clasică, în aceste zile au imprimate pe 
bandă "Decameronul" lui Boccacio, dar şi ziare şi reviste, fiind foarte 
încântați dacă ar putea avea zilnic pe casetă "Monitorul de Botoşani”. 

Au şi un televizor color - "Elekta” - la care urmăresc zilnic 
emisiunile de ştiri de pe programele românești. 

Adaptându-se mereu situației, soţii Surugiu fac uneori eforturi 
disperate pentru a nu le lipsi nimic din ce e necesar unei familii în zilele 
noastre, în boxa de la parterul blocului borcanele cu alimentele pregătite 
pentru perioada de iamă stau frumos rânduite, purtând fiecare etichete 
inscripționate în Braille. "Diferenţa de preţ față de produsele care se 
găsesc pe piață vrem s-o acoperim prin munca noastră”, spune Steluţa. 

De câţiva ani Costel Surugiu se străduieşte să-şi deschidă un 
cabinet de masaj, însă îi lipsesc banii necesari unei astfel de operaţiuni. 
"Botoşănenii au nevoie de mine, aşa cum eu am nevoie de ei. Am luat 
legătura cu un medic şi până la urmă voi face şi acest lucru”. Cum 
oricine îşi poate da seama că pentru un nevăzător ordinea şi disciplina 
sunt însuşirile primordiale, nădăjduim că până la urmă visul lui va deveni 
realitate. 


(Publicat de Florentin Florescu în volumul "Căruţa cu moldoveni", 1997) 


Revista Radar nominalizată pentru 
premiul "Dumitru Tinu" 


Vineri, 17 martie, 2006 în prezența preşedintelui României, 
domnul Traian Băsescu a avut loc, la Muzeul de Artă al României, 
decemarea premiilor Clubului Român de Presă. 

Transmisă în direct pe TVR1, manifestarea, anuală, a reunit 
toată crema presei scrise şi vorbite româneşti, iar distincţiile decemate 
cu acest prilej au o deosebită însemnătate. Printre nominalizați la 
obținerea premiului "Dumitru Tinu”, alături de 14 publicaţii regionale s-a 
numărat şi Revista "Radar", editată de Fundaţia "Cartea călătoare”, din 

Focşani, prima publicaţie pentru nevăzători, disponibilă în format 
electronic şi în format audio MP3. 

Aleasa juriului, format din Cristian Tudor Popescu "preşedintele 
Clubului Român de Presă” şi Corina Dragotescu "director editor la ziarul 
"Adevărul", a fost în cele din urmă, "Gazeta de sud”. 

Diploma de nominalizat le-a fost înmânată reprezentanţilor 
revistei "Radar" chiar de câtre domnul Cristian Tudor Popescu, cel care 
pe scenă, le-a spus: "Aţi fost foarte aproape, felicitări”. 

"Această recunoaştere vine - consideră domnul Mircea Bucur, 
directorul revistei ca o răsplată bine meritată pentnu cei care au lucrat 
voluntar, mai bine de doi ani pentru ca cititorii noştri să fie mai informaţi, 
să devină mai încrezători în forțele proprii. Implicit, această nominalizare 
ne introduce în firescul competițiilor organizate în societatea 
românească, o echipă formată în majoritate din nevăzători ne mai 
reprezentând astăzi o ciudăţenie demnă de consemnat la rubricile de 
evenimente senzaţionale. 

Îi felicităm şi noi pe această cale, pe colegii de la "Radar', 
directorul Mircea Bucur, director adjunct Octavian Râşniţă, redactori: 
Tania Guşiţă, Steluţa Surugiu, Maria Szekely Mihaela Mănăilă, 
Constantin Surugiu, Nicolae Turcu, Alin Feurdean, Marian Pădure, 
apreciind performanța lor, de a face parte din rândurile elitiste ale 
premianţilor presei române, drept una cu totul remarcabilă. 


(Publicat de Mihai Dima, redactor-şef la Revista "Litera noastră”, aprilie 2006) 


45 de ani de la înființarea filialel Bacău a ANR. 


Sâmbătă, 19 August 2006 s-au împlinit 45 de ani de când, 
nevăzătorii aflaţi pe raza judeţului Bacău, se bucură de serviciile oferite 
de una dintre filialele ANR. 

Cum însă vârsta de 45 de ani nu este una tocmai lipsită de 
importanță (căci, la drept vorbind, câte ONG-uri se pot mândri cu o 
rezistență de patru decenii și jumătate?), evenimentul a beneficiat de-o 
sărbătorire pe cinste, organizată de colectivulsalariațilorfilialei Bacău în 
frunte cu preşedintele acesteia, domnul Vasile Diaconu. 

Aniversarea a avut loc la sediul filialei în curtea căreia, invitaţii au 
început să apară încă de la primele ore ale dimineţii de 19 August 2006. 

Încă dinaintea sosirii primilor invitaţi, au fost amplasate scaune 
pe mai multe rânduri pentru ca cei aproximativ 200 de oaspeţi câți erau 
aşteptaţi, să aibă un locşor confortabil din care să poată asista la 
programul oferit, plus o scenă pe care aveau să urce cei ce aveau să 

delecteze publicul prezent. Muzica ce răsuna din boxele stației de 
amplificare, contribuia şi ea, cu acorduri când mai lente, când mai 
dinamice, la întregirea atmosferei de sărbătoare în care era întreaga 
filială. 

Puțin peste orele zece când au început festivitățile, toate locurile 
(atât pe scaune, cât şi în picioare) erau ocupate astfel încât, curtea 
aproape că devenise neîncăpătoare. 

Printre cei aproximativ 200 de invitaţi s-au aflat: reprezentanţi ai 
autorităţilor locale, ai presei locale, orchestra vocal-instrumentală a 
filialei gazdă, orchestra vocal-instrumentală a filialei Botoşani, 
reprezentanți ai filialei Piatra-Neamț în frunte cu preşedintele acesteia, 
domnul Dumitru Roşu, directorul şcolii nevăzătorilor din Târgu-Frumos, 
domnul Nicolae Chiper şi nu în ultimul rând, membrii filialei Bacău. 

Deschiderea a fost făcută de către un sobor de preoți care, timp 
de aproximativ 30 de minute, s-a rugat pentru sănătatea nevăzătorilor 
din întreaga țară, au sfinţit bucatele pregătite de organizatori pentru a 
servi oaspeţii, ca în final să ţină o slujbă de pomenire a celor ce au 
contribuit la bunul mers al filialei dar care, din nefericire, astăzi nu mai 
sunt printre noi. 

A urmat apoi un scurt istoric al ANR. citit de noul referent cultural 
al filialei, domnul Dănuţ Mihalcea. Faptul că s-a făcut un scurt istoric al 
ANR nu este rău, numai că eu aşteptam şi ceva referiri la activitatea 
filialei Bacău de la înființare şi până în prezent, precum şi o trecere în 
revistă a preşedinţilor ce au stat la cârma filialei cu realizările şi eşecurile 
lor. 

După citirea istoricului, au luat cuvântul invitaţii care au avut câte 
ceva de transmis celor prezenţi, iar după invitaţi, a venit rândul 
membrilor mai vechi să facă un scurt remember al vremurilor de început 
ale filialei. 

Membrii mai noi, printre care s-au numărat şi câțiva nevăzători 
tardivi, au ținut şi ei să ia cuvântul pentru a-şi exprima mulțumirea față 
de actuala conducere a filialei care, susțineau ei, şi-a adus o contribuție 
deosebită la integrarea lor în comunitate. 

Cuvinte de laudă au fost rostite în egală măsură atât la adresa 
preşedintelui filialei, domnul Vasile Diaconu, cât şi a doamnelor Maria 
Bratosin (fosta referentă a filialei) şi Elena Popa cea care este numită 
"sufletul tuturor petrecerilor” şi care, în acest an, a organizat un sejur la 
mare la care au participat peste 100 de membri băcăuani. 

După luările de cuvânt, s-a trecut la acordarea diplomelor de 
merit pentru implicarea în activităţile filialei a câtorva membri. Diplome 
au primit şi autorităţile locale, ziarul "Deşteptarea", preşedintele filialei 
Piatra-Neamţ, Consiliul Central ANR. şi, nu în ultimul rând, preşedintele 

Vasile Diaconu, care s-a ales cu două diplome: una din partea 
autorităţilor locale pentru buna colaborare şi alta din partea filialei. 

După festivitatea de premiere, a început programul muzical oferit 
de orchestra Bistriţa a filialei Bacău. 

Timp de aproximativ o oră am putut asculta muzică populară 
interpretată de instrumentişti de calitate cum ar fi: Virgil Enache, Gabi 
Robciuc, Mircea Antonache, soții Coca şi Valentin Paic şi soliste vocale 
mai mult sau mai puțin talentate cum ar fi: Simona Sasu, Elena lacob şi 
Elena Voicu. 

De remarcat au fost şi prezentările în versuri pe care, un domn 
pe nume Cristian Vasile, le-a făcut fiecărui interpret în parte. Dealtfel, 
domnia sa a fost şi cel care a recitat, la începutul programului artistic, o 
poezie scrisă în cinstea acestei aniversări. 

În finalul programului susţinut de orchestra filialei Bacău, a urcat 
pe scenă Maria Şelaru, cunoscută printre ascultătorii radio laşi ca fiind 
una dintre cele mai bune interprete de muzică populară din Moldova; a 
urmat apoi grupul vocal-instrumental al filialei Botoşani care, timp de 40 
de minute, a delectat publicul cu câteva dintre cele mai frumoase 
cântece populare din zona Moldovei. Printre instrumentiştii grupului s-a 
numărat şi preşedintele filialei Botoşani, domnul Tudorel Tupiluşi, care a 
cântat la acordeon. Din trupă au făcut parte şi colegii noştri de la revista 
Radar, Steluţa Surugiu ca solistă vocală şi Constantin Surugiu la vioară. 

Cu toate că în trecut, orchestrele filialelor Bacău şi Botoşani erau 
echipe rivale, Virgil Enache, talentatul contrabasist al filialei Bacău a 
acceptat să dea o mână de ajutor colegilor din Botoşani cântând alături 
de aceştia. 

În finalul programului artistic a urcat pe scenă cunoscutul 
interpret de muzică uşoară, lonel Lădaru, care a venit tocmai de la Cluj, 
pentru a delecta urechile publicului cu ale sale piese muzicale vechi, dar 
bune. 

Buna dispoziţie a continuat şi după terminarea programului 
artistic întreținută de către instrumentiştii filialei Botoşani care au 
acompaniat-o atât pe Steluţa Sunugiu, cât şi pe Ionel Lădaru, împreună 
reuşind să aducă pe ringul de dans majoritatea publicului prezent. 

N-aş putea încheia această relatare fără să adaug că toți cei 
prezenţi la aniversarea acestei zile au fost poftiţi la masă îmbelşugată 
oferită de gazde şi de la care nu au lipsit friptura, sarmalele şi berea. 


(Publicat de Tania Gușiţă, Revista „Radar”, septembrie, 2006) 

Muzica e viața lor 


Atunci când aud de nevăzători, oamenii nu trebuie să îşi 
imagineze doar o persoană care cerşeşte la colț de stradă sau la 
metrou. Sunt şi ei oameni ca toți ceilalți şi suntem cu toţi egali, pentru 
că, în afară de faptul că nu văd, ei sunt la fel ca noi. Nu trebuie să facem 
discriminări de nici un fel. Trebuie să scăpăm de prejudecăți și să 
începem să vedem dincolo de aparențe, pentru că acestea pot fi 
înşelătoare. Există multe persoane care, în ciuda handicapului lor, 
reuşesc să facă lucruri extraordinare. 


Taraful nevăzătorilor din Botoşani 


Dumnezeu nu doarme şi, în momentul în care ne ia ceva, ne dă 
altceva în schimb. lar cea mai bună dovadă sunt persoanele, care, în 
ciuda handicapului lor, reuşesc să răzbată în viață, Spre exemplu, 
componenţii tarafului nevăzătorilor din Botoșani. Deşi sunt privaţi de 
bucuria de a-şi vedea familia, prietenii sau toate acele lucruri simple, dar 
care le umple sufletul de bucurie, ei au fost înzestrați cu ureche 
muzicală. Lipsa vederi este înlocuită de bucuria de a cânta. Pe acești 
oameni i-am cunoscut cu prilejul apariției lor pe postul EtnoTV la 17 
octombrie 2006. 

Taraful din Botoşani a luat naştere în anul 1964, la iniţiativa 
Filialei Botoșani a ANR. care pe atunci se afla la Rădăuţi. De-a lungul 
timpului, componența acestui taraf s-a modificat. În prezent este alcătuit 
din Alexandru Surugiu şi Constantin Surugiu (vioară), Florea Mureş 
(contrabas), Tudorel Tupiluş şi loan Todeancă (acordeon), Mihai Călin 
(țambal), Steluţa Surugiu (solist vocal). Coordonatorul artistic al tarafului 
este Mitică Ştefănescu. Media de vârstă a componenților este de 45 de 
ani, cea mai tânără membră având 38 de ani, iar cel mai în vârstă, 70 
ani. 


Culmile succesului 


Din fericire, încă mai există şi persoane care au talent, nu doar 
se *fâţâie” pe scenă şi nu sunt în stare să interpreteze nici măcar un 
vers. Taraful din Botoşani a obţinut locul 1 pe țară în 1983, 1986, 1988 
la "Festivalul artiştilor nevăzători”, precum și locul 2 în 1991 , 1993 şi 
1997. 

În anul 1983 taraful a apărut pe postul naţional de televiziune. A 
obținut atunci locul 1 cu solista vocală, regretata Aneta Verigă, tot locul 1 
la vioară cu instrumentistul Constantin Surugiu şi la secţiunea umor 
Aurel Surugiu. 

Unii membri ai tarafului alcătuiesc şi un grup vocal haiducesc, 
care a obținut locul unu la toate concursurile la care s-a prezentat. Cam 
acestea sunt cele mai importante reuşite ale acestor minunați cântăreți, 
lista premiilor fiind mult mai mare. melodiile pe care le interpretează 
aparţin soliștilor din Moldova. 


Singuri pe lume....... 


Acest taraf nu are nici un sponsor, fiecare dintre instrumentiști 
descurcându-se cum poate. Instrumentele sunt vechi din 1960 iar 
costumele sunt din 1982. Repetiţiile le fac la sediul filialei nevăzătorilor 
din Botoşani. Şi-ar dori să găsească un sponsor pentru a putea să își 
achiziționeze instrumente şi costume noi, o stație de amplificare care i-ar 
ajuta în concertele pe care le susţin. 


(Publicat de Cristina Voicilă, în "Taifasuri”, octombrie 2006) 


Lumina din spatele ochilor închişi 
Motto: „Când mergi prin pădure, mergi prin cuvântul pădure” (Heidegger) 


Niciunde în altă parte, cuvintele adânci ale lui Heidegger nu au o 
mai surprinzătoare nuanţă ca în cazul orbilor. A fi nevăzător într-ale lumii 
poate conduce sufletul în perceperea informaţiilor la care noi, ceilalți, nu 
mai avem acces de multă vreme. Şi poate că uneori, în viață, avem 
nevoie de acest exerciţiu: să închidem ochii şi, astfel, să ne cercetăm 
priorităţile, nevoile, iubirile, urile, mofturile, dorințele rămase neîmplinite, 
idealurile, visele, speranța. Câteva minute. Avem şansa de a reveni la 
lumină, la lumina sufletului sau ne putem prăbuşi definitiv. 

La o cafea 


Oamenii care mă întâmpină în prag se poartă cu un firesc ce nu 
are nimic de a face cu protocolul, deşi ştiu să fie şi protocolari, nici cu 
politețea, deşi ştiu să fie şi politicoşi, cu rigoarea, deşi au de-a face cu 
rigurozitatea zilnică. Oamenii din fața mea sunt deschişi şi încrezători, 
iar zâmbetul sincer te face să nu ţii cont de faptul că, aici, comunicarea 
nu se poate face privindu-ţi interlocutorul în ochi, ci mai degrabă 
acceptându-i zâmbetul deschis, larg, care ţine loc de privire. 

Le-am propus, lui Constantin Surugiu şi soţiei sale, Steluţa 
Surugiu, să stăm, duminică dimineaţă, la o cafea, să punem țara la cale, 
adicătelea. Doamna, primitoare şi pururi zâmbitoare, face o cafea pe 
care o aduce în sufragerie. Povestim. 


O familie în lumea fără umbră 


Constantin Surugiu are în jur de 45 de ani, este asistent principal 
la Spitalul Judeţean, secţia Neurologie. Pentru că dintotdeauna a avut 
probleme cu vederea, încă din şcoala generală a urmat cursuri ale 
şcolilor speciale de nevăzători, începând cu Târgu Frumos şi sfârşind cu 
Liceul Sanitar de la Fundeni, Bucureşti, unde a urmat şi şcoala de 
masaj. Pentru că a mai frecventat şi o şcoală postliceală pentru masaj, a 
devenit şi asistent medical specializat în masaj. Totodată, foloseşte cu 
îndemânare calculatorul, internetul şi toate facilităţile oferite de 
tehnologia cea mai modemă. 

„Elevilor trebuie să li se dea activități cât mai practice, care să le 
fie de folos în viitor”, povesteşte gazda mea de duminică. „Dacă, 
Doamne fereşte, după opt clase nu mai ai capacitatea să te duci mai 
departe şi timp de opt ani ai făcut numai muzică, de exemplu, un 
instrument căutat la petrecere cum ar fi clarinetul, acordeonul sau 
vioara, ieşi şi cu o meserie din şcoală şi-ţi poți câştiga pâinea”. 

Soţia, Steluţa Surugiu, a urmat aceeaşi şcoală generală de la 
Târgu Frumos, iar apoi o şcoală profesională la Arad. A orbit total la 
naşterea fiului lor, Petru, care în curând îşi va da bacalaureatul, la un 
liceu din Buzău. 

Amândoi sunt redactori la revista Radar, din redacţia căreia fac 
parte nevăzători din toată țara. Amândoi activează în Taraful Asociaţiei 
Nevăzătorilor filiala Botoşani din România, ea solistă, el cu vioara. Doi 
oameni inimoşi, veseli, optimişti şi extrem de ocupați. 

Anul acesta au sărbătorit 45 de ani de la înființarea filialei 
Botoşani a ANR. Ca orice sărbătoare, a avut loc într-un spaţiu deosebit, 
în zona Vatra Domei. Mă folosesc de intemet şi citesc câteva cuvinte din 
revista Radar, crezând că mă înşel: Constantin Surugiu descrie cabana, 
peisajul, cu lux de amănunte. Aflu că mobilierul este modem, că 
picioarele mesei sunt sculptate, că e foarte curat şi gazda se ocupă cu 
neasemuităatenţie de ei. lată: „Pensiunea are 3 margarete şi aici tradiţia 
se împleteşte armonios cu modemul. De la mobilierul din sufragerie într- 
un adevărat spirit tradițional, bănci şi mese cu picioare din butuci 
sculptați, balustrada dintr-o funie groasă ca de corabie fixată pe 
suporturi pentru a te putea prinde de ea, o roată de car din lemn care 
aminteşte de vremuri apuse de ceva ani, ce decorează scara pe care se 
urcă la etaj şi mansardă” 

„Eu vreau ca omul să se simtă acolo”, îmi povesteşte el simplu. 
„De trei ani, de când scriu la Radar, am observat că îmi place mult să 
scriu. Şi eu nu scriu ceva abstract, eu nu sunt teoretician, îmi plac 
călătoriile, drumeţiile...” 

Puteţi vedea?, îl întreb, totuşi, pentru a înlătura orice urmă de 
îndoială. 

„Nur 

Atunci, cum aţi descris toate lucrurile acelea? 

„Am pus mâna. Am studiat. Am pipăit. Să vă povestesc altfel. Am 
fost într-o tabără. Jean-Luc, un cetăţean francez, ne-a adunat, toată 
redacţia revistei „Radar”, la Breaza, în Prahova. Este un om sufletist, 
care a dobândit calificarea, aş putea spune, de a se purta cu nevăzătorii. 
Am vizitat mănăstirea din Sinaia. Am pus mâna, ne-a arătat sculpturile, 
am pus mâna, le-am studiat, am văzut raporturile dintre diferite părți ale 
corpului, am văzut faţa, nasul. Tot ce s-a putut pipăi, am pipăit şi am 
înţeles pentru totdeauna.” 


Nevoia de frumos şi bucuria de a trăi 


Îmi amintesc că am citit în presă că la Florenţa a avut loc, luna 
trecută, o expoziţie de fotografie pentru nevăzători. Nu am înțeles mare 
lucru când am citit şi mi se păruse un moft al italienilor, o spectaculoasă 
inițiativă cu rolul de a atrage reclama atât de mult căutată în zilele 
noastre. Astfel, 20 de imagini erau transformate în reliefuri 
tridimensionale, încât orbii să le poată atinge şi interpreta. Exponatele 
sunt însoțite de descrieri în limbaj Braiile, pentru a se obține şi informaţii 
suplimentare. Dar cum ai putea înțelege, oare, aceste lucruri? 

Organizatorii acceptau ca văzătorii să treacă şi ei prin această 
experienţă, fiind legaţi la ochi, fără a vedea înainte imaginile. 

„Jean-Luc, francezul, înainte de a veni în România, cu vreo 14 
ani în urmă, nu mai avusese de a face niciodată cu nevăzătorii”, 
povesteşte Steluţa Surugiu. De fapt, proiectul care urmează să se 
desfăşoare la Comamic, în zona Breaza, cuprinde ridicarea unui Centru 
de readaptare pentru nevăzători. „E foarte important acest lucru”, spune 
interlocutorul meu, Constantin Surugiu. „Uitaţi, cineva rămâne brusc fără 
vedere. El are anumite abilităţi formate de-a lungul vieţii, cum aveţi 
dumneavoastră, de a scrie cu pixul, de a face mâncare... La un moment 
dat, aţi închis ochii. Din această clipă, mâinile sunt totul. Trebuie 
recreată persoana respectivă, cu obiceiuri noi, cu reflexe noi, care 
trebuie dobândite. Atunci, în acest Centru, este învăţat totul de la 
început. Specialiştii îl ajută să treacă peste aceste morente teribile şi 
să-şi recapete încrederea.” 

Prin revista lor, gazdele mele încearcă să transmită optimism şi, 
mai ales, încredere. Doamna, ca o gospodină fără cusur, dă o mulţime 
de sfaturi practice, în special din cele de bucătărie sau domnul, ca un 
bun profesionist, le spune colegilor cum să stabilească locurile precise 
pentru medicamente, pentru a evita situaţiile neplăcute, sau chiar cum 
să îşi facă un CV sau să îşi aleagă un avocat. Numai în judeţul Botoşani 
sunt peste 1800 de nevăzători, din care aproape 50 abia au loc de 
muncă. 


Nevăzător european 


„În Spania, de exemplu, asociaţia nevăzătorilor s-a dus, în timpul 
dictaturii lui Franco, şi a cerut să li se dea de lucru. Franco a zis: nu 
aveţi de lucru, luaţi Loteria Naţională, administraţi-o şi să nu mai veniţi la 
mine. Au administrat-o corect şi au cele mai bune sedii, 60% dintre 
nevăzători au de lucru, vând produsele loteriei, au salarii mari, pot avea 
visuri, pot avea speranțe, cel mai important e că pot să și le 
împlinească”, spune Constantin Surugiu. 


Apel pentru primar 


O durere mare au nevăzătorii din Botoşani. Dacă cetăţenii 
municipiului au remarcat, apreciat sau criticat modemnizările intersecţiilor 
şi ale staţilor de tramvai, nevăzătoni au rămas tăcuţi deoparte, excluşi 

printr-o iniţiativă, lăudabilă, neîndoielnic, dar restrictivă pentu o 
categorie care depinde enorm de mijloacele de transport în comun. 
„Această modernizare a tramvaielor, nu o contestăm, este bună, dar noi 
nu mai ştim să ajungem în staţie. Nu ştim unde e trecerea de pietoni. În 
oraşele mari, există, în apropierea trecerilor de pietoni, piatră cubică sau 
un covor special mai aspru, ceva care să ne semnaleze că putem trece. 
Pentru noi, tramvaiele au devenit inaccesibile. Semafoarele s-au 
înmulțit, au semnale sonore la volum foarte mic care nu se aude, au 
doar un număr de secunde, pe care noi nu le ştim. E o durere foarte 
mare. Îl rugăm mult pe domnul primar, se pot pune semnalele sonore 
mai tare, aşa este în oraşele mari. 


Omul trebuie să se ordoneze în interior 


Agitația noastră, a oamenilor implicaţi în zeci de activităţi, 
doboară în noi credințe vechi, modifică principii pe baza cărora au 
funcţionat societăţi şi civilizaţii întregi. Stresul şi nevoia materială elimină 
viaţa interioară, răstoamă priorităţi spirituale fără de care umanitatea nu 
poate evolua. Pentru orice nevăzător, informaţia culturală se formează 
înaintea impactului cu realitatea. „Dacă ai credință, nu ai încerca să-l 
înşeli pe celălalt. Trebuie să-ţi păstrezi ordinea interioară şi ordinea 
exterioară. Ordinea în sufletul tău, în viața ta, în locul pe unde treci. În 
general, să laşi o impresie bună pe unde ajungi. Să nu te umileşti, să nu 
te compătimeşti”, vorbeşte clar Steluţa Surugiu şi realizez că ochii săi 
orbi trimit înspre noi lumină curată, purificată de nelegiuirile care ne-au 
invadat pe noi, cei trăitori în razele orbitoare ale materiei, în defavoarea 
frumuseții spiritului. 

„Noi îl iubim pe Dumnezeu”, intervine şi soțul său. „Nu prea 
mergem la biserică, pentu că nu avem cu cine, dar mereu, în 
momentele importante ale vieţii noastre, când avem cele mai grele 
necazuri, apare cineva şi ne ajută.” 

Ne apropiem de sfârşit, cafeaua e pe terminate, gazda mea se 
ridică şi, cu o siguranță de invidiat, aduce dintr-un dulap o mapă cu 
diplomele băiatului lor. Din nefericire, băiatul a moștenit boala tatălui, 
încă se poate descurca Dar ţine de el să facă tratament pentru a-şi 
păstra o perioadă cât mai mare restul de vedere pe care îl are. Doamna 
Steluţa îmi arată câteva diplome, de la cele artistice (ca solist vocal), la 
premii de performanţă în informatică, programare și depanare 
deopotrivă, sau diplome de calificare de nivel european în domeniul IT. 

In fața mea privesc o mamă mândră, fericită, şi un tată care ştie 
că rostul său este acela de a-și pregăti fiul pentru o viață mai bună şi 
mai lipsită de griji 

Aceeaşi uşă, care acum se închide în urma mea, mă urmăreşte 
acum cu lumină, bucurie şi oarece duioşie. Poate că acestea sunt 
adevăratele modele, sau măcar rânduri mici de viaţă, dintr-un volum ale 
cărui pagini se desfăşoară zilnic, lângă noi, văzătorii. Sau noi, 
nevăzătorii? 


(Publicat de Florentina Toniţă, „Evenimentul de Botoşani”, noiembrie 2006) 


Distincție şi talent la Festivalul Concurs de Interpretare 
Muzicală a artiştilor nevăzători amatori la Botoşani 2008 


Pe 4 şi pe 5 decembrie 2008, sala mare a Teatrului “Mihai 
Eminescu” din Botoşani a găzduit faza finală a Festivalului concurs de 
interpretare muzicală destinat artiştilor amatori nevăzători, secţiunile 
muzică populară şi romanțe. 

Evenimentul a fost organizat de Filiala Botoşani a ANR. şi a 
beneficiat de sprijinul Primăriei din localitate. 

Au participat solişti vocali, instrumentişti şi tarafuri. Judeţele care 
şi-au dat concursul au fost; Taraful „Bistrița”, Bacău, Taraful 
"Entuziaştii”, Botoşani, Taraful Dolj-Mehedinţi, Taraful Suciava, şi 
Formaţia „Floare de Colț" din Maramureş. 

Au încântat publicul soliştii de muzică populară şi romanțe, 
instrumentiştii din Argeş, Bacău, Bistrița, Brăila, Bucureşti, Buzău, Cluj, 
Galaţi, laşi, Satu Mare, Vâlcea, Constanţa şi Olt, dar şi invitaţi renumiţi. 

Preşedintele juriului a fost George Nicolescu, preşedinţi de 
onoare renumita interpretă Corina Chiriac şi compozitorul Nicolae 
Caragia. Din juriu au mai făcut parte îndrăgita solistă Laura Ştefănescu 
şi violonistul Ciprian Potoroacă - membri ai Orchestrei Rapsozii 
Botoşanilor. 

În urma competiţiei - maraton de joi, 4 decembrie, Taraful din 
Botoşani a fost considerat cel mai bun din concurs, fiind condus de 
Mitică Ştefănescu, de la "Rapsozii Botoşanilor”. Instrumentiştii acestui 
taraf au mai ocupat un loc 1 la trompetă - Georgel Iliescu, un loc 3 la 
vioară - Constantin Surugiu, Aneta Bartic fiind recompensată cu un 
premiu special din partea juriului, pentru maniera în care a cântat 
muzică populară la mandolină. 

Alte premii acordate la această ediţie a Festivalului concurs au 
răsplătit talentul Lucreţiei Goagea, având doar 17 ani de la filiala Vâlcea 

— la secţiunea solişti muzică populară, Lilica Ioniță, Buzău şi Larisa 
Onciu, Bucureşti — romanțe, loan Horătău, Bacău şi Sidor Sulici, 
Maramureş - vioară, Marcel Dafin, Suceava - acordeon, Daniel 
Andreica, Cluj — orgă - toți ocupanți ai locurilor 1. Alexandru Cozaciuc, 
câştigătorul de la instrumente de suflat tradiționale, a fost şi cel mai 
tânăr concurent, el având doar 10 ani. 

O bună parte din interpreţii veniţi din țară au fost acompaniaţi de 
Cozmiţă Lascarache la acordeon. 

Pe 4 decembrie 2008 la ora 20 finalul festivalului a fost răsplătit 
cu aproximativ 45 de diplome acordate celor care au reuşit prin talentul 
lor să impresioneze juriul, la masa festivă organizată la hotelul "Maria", 
unde au fost şi cazaţi oaspeți. 

La eveniment a fost prezent şi Radu Sergiu Ruba, preşedintele 
ANR., care a oferit premii în bani laureaţilor, alături de Tudorel Tupiluşi, 
preşedintele Filialei Nevăzătorilor Botoşani şi un membru al juriului, ce a 
dorit să-şi păstreze anonimatul. 

În cea de-a doua zi, Maestrul Fediuc şi un grup folcloric a 
prezentat oaspeților veniţi din toate colțurile țării datini şi obiceiuri de 
iamă din această zonă folclorică, au urmat microrecitaluri susţinute de 
Corina Chiriac şi George Nicolescu, finalul constituindu-l un duet al 
valoroşilor interpreţi. Corina Chiriac a declarat, în premieră, că după opt 
ani de pauză a decis să înregistreze un nou CD, pe muzica 
compozitorului Nicolae Caragia. 


(Publicat de Postul de Televiziune „TELEM BOTOŞANI.) 

CAPITOLUL 2 


Evenimente 
Pe meridianul Yamato 


Reprezentanţii Filialelor ANR. din 9 judeţe ale ţării, calificați la 
faza locală, s-au întâlnit sâmbătă, 2 octombrie, 2004, la Hotelul 
„Rapsodia” din Botoşani pentru a participa la faza zonală a concursului 
„Pe meridianele lumii”. 

Concurenţii s-au pregătit în acest an pentru detalii privind cultura 
şi tradiţiile japonezilor, tema întreceri fiind „Pe meridianul Yamato”. Au 
fost 5 serii de întrebări cu nivele diferite de dificultate. Timp de peste 
două ore, cei mai buni concurenți din judeţele: Bacău, Botoşani, Brăila, 
Buzău, laşi, Galaţi, Prahova, Neamţ şi Suceava, au încercat să 
răspundă la cât mai multe întrebări pentru a se putea califica în faza 
finală a concursului, care va avea loc tot în această lună la Timişoara. 
Departajarea combatanţitor pe tărâm cultural s-a făcut destul de greu; 
după epuizarea celor 5 serii de întrebări, reprezentanții a 3 judeţe aveau 
punctajul maxim. Dând răspunsuri foarte bune la întrebările de baraj, 
loan Todeancă, reprezentantul filialei gazdă,a reuşit să se califice, 
pentru a patra oară, la faza naţională a concursului. Acesta i-a întrecut, 
în finală, pe băcăuanul Costel Lazăr şi pe suceveanul loan Munteanu. 

Preţuind cum se cuvine munca depusă, organizatorii au oferit 
câştigătorilor premii în valoare de 6 milioane de lei. Felicităm cu această 
ocazie pe câştigătorii concursului, dar şi pe ceilalţi concurenți care s-au 
pregătit foarte bine şi care au avut de parcurs un material interesant, dar 
foarte dificil. 

Toţi concurenţii şi însoțitorii lor, au fost invitați la Ipotești într-un 
pelerinaj la Memorialul "Mihai Eminescu”. Aici l-au perceput pe marele 
poet mai aproape de suflet pentru că au putut simți natura în care a 
creat şi pe care a iubit-o aşa de mult. Lacul şi trestiile cântate cu atâta 
talent, biserica familiei şi toate exponatele i-au impresionat pe aceşti 
oameni domici de cultură. 

La întoarcere s-a făcut un tur al oraşului Botoşani şi li s-a vorbit 
despre principalele obiective culturale. 

Acest eveniment a fost susținut material de ANR., dar şi de mai 
vechi prieteni ai noştri, care ne-au ajutat cu un autocar şi ne-au pus la 
dispoziţie gratuit spaţiul în care s-a desfăşurat concursul, lucru pentru 
care le mulțumim foarte mult. 


(Publicat în revista „Radar”, octombrie 2004) 

Invitaţie la zilele Iaşului 


Din anul 2000 nu am mai avut nici o activitate importantă cu 
taraful filialei noastre. Atunci am reuşit să scoatem un CD cu ajutorul 
câtorva persoane binevoitoare. Au mai existat încercări de a reactiva 
formaţia artistică, dar pentru că nu exista nici o finalitate, totul a fost 
abandonat. 

De curând a fost ales Ia filiala laşi ca preşedinte domnul Costel 
Şoldan care are o altă viziune în ce priveşte colaborarea dintre membrii 
asociaţiei noastre din țară şi are dorința ca aceștia să fie împreună şi nu 
dezbinaţi pentru că asta nu folosește nimănui, ba mai mult, este 
contraproductiv pentru noi toţi. 

Pe la sfârşitul lunii septembrie am fost invitaţi de colegii noștn de 
la această filială la prima acţiune culturală: urma să cântăm la "Zilele 
Iașului”. Ne-am bucurat de invitaţie pentru că este încă o şansă de a ne 
face cunoscute posibilitățile artistice în fața publicului larg. Ne-am 
adunat cu toții, am cerut ajutorul la încă două persoane care nu sunt 
nevăzători şi cântă la clarinet şi la vioară pentru ca orchestra să sune 
mai plin. Am stabilit un program destul de repede pentru că avem un 
repertoriu bun şi ne era uşor. Am primit între timp şi negativele soliştilor 
de la laşi pe care urma să-i acompaniem şi ne-am pus pe lucru. A fost 
mai dificil, mai ales în ce priveşte antrenamentul de a cânta mai mult, 
pentru că neutilizând instrumentele, ne-am cam ieşit din mână. 

A venit şi ziua de 13 octombrie, 2005, mult aşteptată de noi, în 
care urma să ne verificăm pe viu posibilităţile în fața publicului. Ne-am 
urcat într-un autobuz şi am pomit-o spre afirmare în capitala Moldovei. 

Vremea era bună şi noi veseli, aşa că timpul a trecut repede 
până la laşi. Am făcut o repetiţie şi am pus la punct ultimele detalii în 
special în ce priveşte solişti filialei gazdă, apoi ne-am îmbrăcat în port 
naţional, bărbaţii şi-au pus brâu şi bundiţă, care se asortau bine cu 
cămaşa albă, pantaloni şi pantofi negri, iar femeile în costum naţional 
specific zonelor de unde vin. 

Ne-am dus în Piaţa Unirii unde urma să cântăm pe o scenă în 
aer liber. În fața noastră se desfășura programul Fanfarei de la Chetriș a 
fraţilor Lucan. În sfârşit, am urcat noi pe scenă cu tehnicienii de la 
sonorizare care ne-au pus microfoane destule pentru a ne auzi bine. 
Aveam la dispoziţie 90 de minute pentru a demonstra ce ştim şi ce 
putem. 

Programul a început şi s-a desfăşurat bine, aşa cum am prevăzut 
şi cum ne-am pregătit. Au fost câteva piese de orchestră între care am 
intercalat solişti instrumentiști: Tudorel Tupiluşi la acordeon şi 

Constantin Surugiu la vioară, iar soliştii vocali au fost: Dumitru şi Viorica 
Chihulcă, Steluţa Surugiu şi loan Todeancă de la Botoşani. 

De la filiala laşi, au cântat Maria Anton, Florin Neniţă, Roxana 
Poiană (o fetiță de vreo 13 ani care învaţă la Şcoala Moldova din Târgu- 
Frumos) şi a făcut o impresie foarte bună prin dezinvoltura cu care şi-a 
interpretat melodia. 

După terminarea programului nostru de muzică populară, a 
urmat Oana Marian, profesoară la Liceul Moldova din Târgu Frumos, 
care a încântat publicul prezent cu muzică uşoară. În timpul 
spectacolului aveam o senzaţie foarte plăcută. Cântam în fața atâtor 
oameni şi ne străduiam să transmitem prin muzică toate sentimentele 
noastre de prietenie, de dragoste față de folclorul românesc şi de 
bucurie. Vremea a fost minunată şi nu ne-a făcut probleme. 

După terminarea programului ne-am întors la filiala ANR. şi ne- 
am întâlnit din nou cu gazdele noastre care au făcut o adevărată galerie 
în timpul spectacolului. Au apreciat că prestaţia noastră a fost foarte 
bună. La masa care a avut loc, toţi am fost de acord că acest spectacol 
este de bun augur pentru filialele noastre. 

Mai întâi au luat cuvântul cei doi preşedinţi şi au spus că această 
colaborare trebuie să fie doar un început şi că s-au și gândit la 
următoarea acţiune în comun. 

Atmosfera era foarte plăcută. S-a vorbit puţin şi despre proiectul 
de lege care priveşte persoanele cu handicap. Au fost tot felul de păreri: 
unii sunt de acord cu legea aşa cum este fiindcă e foarte bună pentru 
nevăzători, iar alţii vor să propună modificări fiindcă această lege va 
îndepărta pe individ de asociaţie. Dar pentru că aceste discuţii au fost 
destul de vagi, nu merită să insistăm. 

Ne-am întors acasă cu speranța că am mai făcut un pas pentru a 
ne face cunoscuţi persoanelor cu vedere care poate că ne vor aprecia 
mai mult datorită muzicii noastre şi datorită faptului că nevăzătorii pot 
face şi lucruri utile. Aşteptăm cu speranță următoarele colaborări cu 
colegii noştri de la oricare dintre filialele ANR. 

Pentru că scriu despre o acţiune muzicală, aş dori să atrag 
atenţia din nou că scoaterea studiului muzicii instrumentale din şcoli a 
fost o mare greşeală. Pe vremuri erau învăţaţi copiii talentaţi să cânte la 
un instrument începând din clasa a treia. Închipuiţi-vă că un copil 
talentat care face din diverse motive numai 8 clase are asigurată o 
meserie numai cu studiile acestea. Au fost şi cred că mai sunt persoane 
în România care îşi câştigă existenţa prin muzică. Ni se spune mereu că 
nu sunt profesori specializaţi să lucreze cu nevăzătorii. Dar ce, noi am 
avut astfel de profesori de la început? Copiii învață destul de uşor cu 
profesorii, indiferent de unde vin, dacă sunt buni în meseria lor. Nu mai 

aşteptaţi, începeţi odată să introduceţi din nou studiul muzicii 
instrumentale în şcoli, nu doar muzica, obiectul de studiu în care se 
învaţă lucruri foarte generale fără finalitate practică, doar pentru cultura 
individului. E bună şi asta cu siguranță, dar noi vrem instrumentiști buni 
care vor învăţa muzică, vor duce prestigiul asociaţiei mai departe şi vor 
avea o meserie în mână. Cei foarte talentați vor putea face 
conservatorul sau alte școli superioare de muzică. Haideţi să fim mai 
incisivi şi să ne propunem un obiectiv foarte util: muzică instrumentală în 
şcoli din 2006. Să ne ajute Dumnezeu! 


(Publicat în revista „Radar”, octombrie 2005) 


Mare eveniment la Cluj pentru redactorii Revistei Radar 


La sfârşitul lunii februarie 2006, am primit ştirea că se 
intenționează să ne întâlnim pentru prima dată toți redactorii revistei 
"Radar" la Cluj. Nu am stat mult pe gânduri. Ştiam că vom merge. Era 
doar problema detaliilortehnice care s-au rezolvat într-o oră. Am anunțat 
imediat că noi, familia Surugiu, vrem să mergem din toată inima la 
întâlnirea cu ceilalţi colegi. Aveam marea dorință să ştim cum arată 
colegii cu care am lucrat peste doi ani la această revistă. 

Trebuie să ştiţi că noi am lucrat aşa de mult împreună, dar nu ne- 
am cunoscut între noi şi nici nu ne-am întâlnit vreo dată toată redacția. 

Pe 10 martie 2006, am plecat spre marele eveniment din viața 
noastră cu speranţa că va fi frumos şi plăcut. Drumul de la Botoşani la 
Cluj l-am făcut în 10 ore cu autocarul. A fost cam obositor pentru că nu 
prea sunt posibilități de mişcare, dar am avut o carte pe care am 
ascultat-o la cd-player şi timpul a trecut repede. 

La Cluj ne-a aşteptat prietenul nostru Marian Pădure care ştie 
bine să organizeze asemenea evenimente. 

Am ajuns într-o zonă din apropierea Liceului Pentru Deficienţi de 
vedere şi am fost cazaţi la pensiunea Dorobanţi, foarte confortabilă: era 
cald, curat, baie în cameră - ceea ce e o adevărată binecuvântare mai 
ales pentru nevăzători - cu impresia foarte plăcută de proaspăt, de 
decent. Totul era în ordine cu cazarea, aşa cum ne-am dori să fie peste 
tot în această țară. 

După ora 22 ne-au venit primii colegi. Pe Mircea Bucur, directorul 
şi sufletul revistei noastre, l-am mai întâlnit şi oricând este o plăcere să-l 
regăseşti. 

Am discutat despre ce vom face şi cum am putea să fim mai 
eficienţi, să ajungem la evenimentele despre care ar trebui să scriem, 
despre prioritatea unor evenimente în comparaţie cu altele. 

Vocea aceea caldă şi foarte plăcută pe care dumneavoastră 
cititorii o cunoaşteţi aşa de bine este a Mihaelei Mănăilă, o fată de 20 şi 
ceva de ani, exuberantă şi prietenoasă, care ştie să ajute la nevoie şi o 
face cu plăcere. Ne-am bucurat mult că am reuşit s-o cunoaştem şi să 
stabilim legături afective între noi şi această tânără care ne aduce prin 
glasul ei informaţia mai aproape în formatul audio al revistei „Radar”, 
nouă care avem nevoie așa de mare de ştiri din toate domeniile. 

Dar am cunoscut-o şi pe Tania Guşiţă cea energică şi hotărâtă. 
Ea se ocupă cu relațiile publice ale revistei, pe lângă contribuţiile bine 
cunoscute pe care cititorii revistei „Radar' le îndrăgesc. Susţine 
secţiunea „Bârfe”, dar face şi interviuri cu diverse personalităţi din 
diverse domenii, precum şi contribuţii la secţiunea „Sănătate”. Este 
nevăzătoare şi a făcut multe lucruri greu de îndeplinit chiar şi de o 
persoană cu vedere. Acum face şi facultatea de jumalism din Bucureşti 
pentru a se califica în această activitate pe care o îndrăgeşte mult. Ea 
este aceea care ne îndeamnă pe noi ceilalţi când lucrurile nu merg bine 
în direcţia cea bună. Am avut o surpriză foarte plăcută. 

Din ce scrie cineva poţi să-ţi închipui cum gândeşte, poţi distinge 
uneori şi felul lui de a fi, dar sunt multe alte lucruri care se vădesc la 
întâlnirea cu acel om. Nu am avut prejudecăți despre nici unul din colegii 
noştri pe care nu i-am cunoscut direct până acum, dar pe care urma să-i 
întâlnesc aici şi tocmai de aceea mintea mi-a fost deschisă ca să pricep 
aceste aspecte inedite care nu se pot ghici în redacţia noastră virtuală. 

Toţi ne-am întâlnit a doua zi de dimineaţă. S-a nimerit să-mi 
sărbătoresc şi eu ziua de naştere şi am fost foarte fericit că am în jurul 
meu atâţia colegi tineri şi prietenoși. 

La început au fost câteva ore în care ne-am cunoscut, am 
schimbat multe idei între noi, discutând câte doi sau trei, am putut lua 
cunoştinţă de dispozitive pe care nevăzătorii le pot utiliza cum ar fi: 
reportofoane digitale, metru pe care cifrele sunt în braille, un baston cu 
ultrasunete care poate să te ferească de obstacolele de la nivelul 
picioarelor şi al capului, termometru vorbitor, dar din păcate numai în 
limba germană ori engleză, laptopuri foarte utile şi uşor de folosit pentru 
cei care călătoresc sau fac diverse şcoli. 

Am schimbat informaţii foarte utile între noi din toate domeniile 
specifice acestei categorii. Am făcut schimb de materiale şi de moduri 
cum să facem mai uşor anumite lucruri, experiențe împărtășite cu mare 
plăcere de cei care le-au trăit. 


3 


Am avut așa de multe lucruri şi experienţe de schimbat că destul 
de târziu am discutat organizat în legătură cu mersul revistei și cu 
perspectivele ei. Mi s-a părut mult mai interesant decât în modul virtual 
în care lucrăm noi; să nu uităm însă că este şi cel mai ieftin mod de a ne 
coordona activitatea. 

Am hotărât o serie de măsuri de organizare, de schimbări şi am 
fost informaţi că revista noastră este nominalizată de Clubul Român de 
Presă pentru premiul "Dumitru Tinu” pe anul 2005 alături de Gazeta de 
Sud și de Editura Polirom pentru Suplimentul Cultural al "Ziarului de 
laşi”. Şi aceasta se întâmplă la mai puţin de un an de la obținerea 
premiului de la secțiunea jumalism într-un concurs organizat de revista 
"Vip" şi TVR numit "Superlativele tinereţii” ca realizare a anului 2004, 
printre alte realizări, şi premiată în mod excepțional de domnul 
preşedinte al României, Traian Băsescu care a avut cuvinte frumoase 
de încurajare pentru munca acestei echipe entuziaste. 

Ne-am bucurat mult că recunoaşterea activităţii noastre vine de 
la foruri aşa de înalte. Ne minunam cum de noi, un grup așa de 
heterogen, dar animat de dorința de a face presă, atâta cât putem, am 
reuşit această performanţă, i-aş zice eu. 

Dar să continui să vă prezint şi pe ceilalţi colegi ai noştri. 
Octavian Râșniţă este un om slăbuț ca fizic, ardelean tăcut, care 
vorbeşte mai rar şi are răbdarea să-i asculte pe ceilalți. Are multe idei şi 
le expune cu calm şi competenţă ca un ardelean sadea ce este. 
Îndeplineşte funcţia de redactor-șef al revistei, se ocupă de pagina de pe 
intemet a acesteia şi de tot ce este nevoie în domeniul informatic, pe 
lângă editorialele cu care ne-a obişnuit pe toţi. Este prietenos şi 
totdeauna, atunci când am început să învăţăm să lucrăm cu calculatorul, 
am avut un ajutor de la el, care era mult mai avansat decât noi ceilalţi 
redactori din acest punct de vedere alături de Mircea. Realmente mi-a 
făcut plăcere să întâlnesc acest om sensibil și bun, dar în sufletul căruia 
accidentul pe care l-a avut, a lăsat urme greu de șters. 

O altă colegă foarte drăguță, vioaie, întreprinzătoare şi informată 
este Maria Szekely. Studiază asistenţa socială la Universitatea din Cluj. 
Se străduieşte să se adapteze la toate cerinţele vieții şi lucrează şi ea 
voluntar la revista noastră ca redactor. 

Alin Feurdean este un coleg la 30 de ani, student la psihologie, 
cu multă experienţă în radio, deschis, pnetenos şi care sfidează viaţa cu 
toate încercările ei. E un om care m-a impresionat prin faptul că este 
total dezinhibat. Pentru el imposibilul nu există. Prima dată de la el am 
auzit că nevăzătorii pot să-şi scoată singuri bani de la ATM-uri cu cardul. 
Citind acest articol poate că vi se va spulbera încă o prejudecată. Alin 

este un om minunat cu care îţi face reală plăcere să discuţi şi ai ce afla 
de la el. Oameni de aceştia ne trebuie nouă. 

Marian Pădure este un alt coleg din acest colectiv care face a 
doua facultate acum tot în Cluj. El a ajutat tot timpul pe colegii săi fiindcă 
are un rest bun de vedere. A scanat cărți la studenți, a încercat o serie 
de aplicaţii destinate persoanelor cu deficiențe vizuale şi a făcut multe 
alte lucruri utile acestora. Pentru revista noastră a scris articole, a citit şi 
a înregistrat diverse materiale preluate, copiază CD-urile cu revista şi le 
trimite prin poştă abonaților acasă. Dar câte nu mai face acest om 
dinamic şi întreprinzător. A organizat ireproşabil întâlnirea noastră şi îi 
datorăm recunoştinţă fiindcă ne-am simţit bine şi din acest punct de 
vedere Steluţa Surugiu este o altă colegă care ne învaţă multe lucruri 
prin ale ei "Sfaturi practice” şi prin Ghidul de comportare corectă. Are o 
experienţă de gospodină şi familistă de 19 ani timp în care a învățat de 
toate şi s-a confruntat cu multe. Este pensionară şi are mare 
disponibilitate să împărtășească din experienţa sa şi altor persoane. 
Este dinamică şi face lucrurile temeinic. O pasionează colaborarea la 
această revistă şi-şi pregăteşte articolele cu mult înainte de a le publica. 

Şi acum mi-a venit şi mie rândul să mă prezint pe scurt. Lucrez la 
Spitalul Judeţean Mavromati din Botoşani ca asistent medical (maseur) 
şi anul acesta am o vechime de 25 de ani de meserie neîntreruptă. 
Muncesc pentru această revistă de la primul număr alături de Steluţa, 
soţia mea, şi o facem cu mult drag. Vrem să promovăm posibilităţile şi 
realizările semenilor noştri, şi să contribuim la informarea lor despre cam 
tot ce au nevoie. 

Calculatorul mi-a schimbat viața, m-a ajutat mult să recuperez 
din lipsa cronică de informații pe care o aveam înainte. Viitorul nu poate 
fi altfel, decât cu calculatorul aproape şi pe care să-l folosim ca pe un 
instrument care să nu ne facă dependenţi de el. 

Un singur coleg de-al nostru, care se ocupă cu regia tehnică, 
Nicu Turcu, cu probleme vizuale şi el, nu a putut ajunge la această 
întâlnire. Îl pasionează calculatorul şi face multe lucruri. De el sunt 
făcute toate genericele pentru secţiunile revistei audio, sunt ansamblate 
diverse anunţuri publicitare şi tot ce avem nevoie in legătură cu 
prelucrarea sunetului. De la el învăţăm şi noi ceilalți. totdeauna a fost 
dispus să ne ajute ori să ne dea un sfat în acest domeniu fascinant. 
Regretăm că nu a fost şi el alături de noi ca să ne putem bucura cu toții 
de evenimentul aşa de mult așteptat şi dorit. 

Această întâlnire care a durat doar două zile, 11 şi 12 martie, 
2006, a creat prietenii reale, a adus mai mare încredere în forțele 
noastre datorită unor exemple demne de urmat pe care le-am găsit. Ne- 
am bucurat mult şi am decis că ceea ce facem e bine şi merită 

continuat. Am avut multe surprize plăcute şi trebuie să ne mai vedem şi 
altă dată pentru a consolida şi mai mult acest colectiv care a rezistat 
minunat greutăților multe şi imposibil de prevăzut de la începutul 
proiectului nostru şi până acum. 


(Publicat în revista „Radar”, martie 2006) 


Am sărbătorit 45 de ani de la înființarea 
Filialei Botoşani a ANR. 


Ziua de sâmbătă, 15 iulie 2006 va intra în istoria ANR. S-a 
întâmplat să fie o coincidență fericită pentru noi faptul că în acest an 
ANR., va împlini 100 de ani de când, cu sprijinul nemijlocit al Reginei 
Elisabeta a României a fost înființat Aşezământul Vatra Luminoasă din 
Bucureşti în jurul căruia a luat ființă Asociaţia Orbilor din România în 
august 1906, 50 de ani de când a fost reânființată de regimul comunist, 
după ce tot ei o desființaseră în 1949 şi 45 de ani de la înfiinţarea Filialei 
ANR. din Botoşani. 

Un grup de membri activi din Botoşani, am plecat în deplasare 
într-o zonă dăruită de Dumnezeu cu frumuseți ale naturii şi aer curat ca 
să sărbătorim 45 de ani de când o mână de oameni temerari şi foarte 
entuziaşti pentru vremea aceea, au contribuit la înființarea Filialei 
Suceava a Asociaţiei Naţionale. Am plecat veseli şi cu inima deschisă la 
Prisaca Domei din judeţul Suceava unde am ajuns pe la ora 12. Am fost 
cazaţi la Pensiunea "Ștefan". 

Îmi face o mare plăcere să semnalez de fiecare dată când am 
ocazia să întâlnesc, realizările de excepție ale turismului românesc, 
comparativ cu delăsarea, neglijența, nepăsarea care dăinuie de o bună 
bucată de vreme la noi în locul spiritului gospodăresc ce ar trebui să ne 
anime pe noi, cetățenii acestei zone cu adânci implicaţii istorice. 

La Prisaca Domei am găsit doi patroni, soț şi soţie, responsabili 
şi cu multă pasiune în ceea ce au făcut acolo. Avem satisfacția că 
doamna gazdă provine din comuna Albeşti jud. Botoşani totuşi. Ne-au 
aşteptat cu o curățenie exemplară, mâncare gustoasă şi servită cu multă 
dragoste, camere mobilate cu mult bun gust şi dotări de excepție. 

Pensiunea are 3 margarete şi aici tradiţia se împleteşte armonios 
cu modemul. De la mobilierul din sufragerie într-un adevărat spirit 
tradiţional, bănci şi mese cu picioare din butuci sculptați, balustradă 
dintr-o funie groasă ca de corabie fixată pe suporturi pentru a te putea 
prinde de ea, o roată de car din lemn care aminteşte de vremuri apuse 

de ceva ani, ce decorează scara pe care se urcă la etaj şi mansardă la 
rotund, până la cabine de duş moderne, calculator conectat la intemet, 
geamuri Termopan şi alte minuni ale tehnicii moderne. 

Aşadar vă spun cu mâna pe inimă că ne-au primit ca pe nişte 
oaspeţi dragi şi nu ca pe nişte simpli turişti față de care trebuie să-ţi faci 
datoria. Mâncarea a fost foarte bună şi gustoasă; eram întrebaţi insistent 
dacă mai dorim dintr-un fel ori altul. Preţurile erau foarte accesibile. 

Pentru că am fost un grup mai mare, ni s-a făcut o reducere 
importantă de preţuri la cazare şi masă. 

După amiază s-au organizat două concursuri: unul de table şi 
altul de şah. Câştigători am fost cu toţii pentru că ne-am petrecut timpul 
plăcut şi util, dar premiile pentru cei mai buni totuşi, au fost efectiv 
simbolice pentru că nu se stimula competiţia, ci participarea la activităţi 
sociale şi de timp liber a cât mai multor persoane. 

La ora 18 s-a organizat o întrunire cu toți membrii prezenţi pentru 
a marca oficial 45 de ani de la înfiinţarea filialei Botoşani a ANR. 
Secretarul filialei, Marcel Culincă, om competent în meserie şi cu 
îndelungată experienţă în lucrul cu deficienţii de vedere, a prezentat un 
material amplu din care redăm câteva extrase pe scurt: 

“După primele filiale înființate la Cluj, Arad, Sibiu, apoi în alte 
reşedințe de regiuni, ca o necesitate care s-a impus imediat, a fost şi 
înființarea Filialei Orbilor Suceava, cu sediul în oraşul Rădăuţi, cu rază 
de activitate întreaga regiune Suceava, primul preşedinte ales fiind 
profesorul nevăzător Miculescu Dionisie, sub îndrumarea şi controlul 
forului central al Asociaţiei Naţionale a Orbilor, cu subventionare din 
partea Sfatului popular al Regiunii Suceava. 

Odată cu primele promoţii de absolvenţi ai şcolilor profesionale 
speciale, au fost organizate şi primele grupe active în oraşul Rădăuţi, 
unde se afla şi sediul filialei şi în orașul Botoşani. 

S-au făcut intervenții insistente la organele de partid şi de stat 
pentru crearea locurilor de muncă şi au fost angajaţi absolvenţi ai 
şcolilor speciale de meserii, dar şi persoane care şi-au pierdut vederea 
mai târziu şi ca o consecinţă, s-au cerut şi obţinut primele locuinţe în 
Rădăuţi şi Botoşani. Aşadar rolul filialei era foarte clar: recuperarea și 
integrarea socială a deficienţilor de vedere din zona de responsabilitate. 

Tot acum putem consemna înființarea şi organizarea primelor 
dormitoare comune în Botoșani şi Rădăuţi în care, pe lângă membrii 
noştri încadraţi în muncă, au fost cazate şi câteva familii care nu 
dispuneau momentan de locuințe. 

În anul 1966, conferinţa filialei a ales în funcţia de președinte pe 
Gheorghe Bursuc, om cu alese calități morale şi organizatorice, care, 

timp de 20 de ani s-a preocupat îndeaproape de soarta filialei şi a 
membrilor săi. 

În anul 1969, după reforma teritorial-administrativă, sediul filialei 
a fost mutat la Botoşani, reprezentând în continuare cele două judeţe, 
Suceava şi Botoşani, urmaşele fostei regiuni Suceava. 

Au fost reluate intervenţiile la organele de partid şi de stat ale 
celor două judeţe; s-a înființat prima grupă de nevăzători în municipiul 
Suceava şi s-au înmulţit grupele organizate în zonele rurale. Pe lângă 
secţiile cooperaţiei meşteşugăreşti existente în Rădăuţi şi Botoşani, s-a 
înființat o secţie de cartonaj şi în municipiul Suceava la intervenţia 
repetată şi insistentă a filialei. 

Cei mai în vărstă ştiu ce dificultăți mari erau pentru toată 
populaţia în acele vremuri, iar pentru cei fără vedere acestea erau şi mai 
mari. Filiala i-a ajutat la procurarea buteliilor de aragaz prin repartiții, la 
schimbarea unei butelii odată pe lună, la cumpărarea unor produse greu 
de găsit în magazine şi la multe alte probleme greu de soluţionat pentru 
oricine. 

Sub conducerea competentă a regretatului preşedinte, Gheorghe 
Bursuc, filiala Botoşani a ajuns să aibă o cotă de butelii şi locuințe 
planificată trimestrial..." 

În continuare s-au depănat amintiri din acea perioadă de început 
a existenței filialei de către oamenii care au trăit acele evenimente 
importante. 

În încheiere s-a desfășurat un concurs de cultură generală, 
fiecare răspuns bun fiind răsplătit cu 3 lei noi. 

Prima serie de întrebări a fost făcută pe baza istoricului filialei 
Botoşani şi a ANR., iar toate celelalte întrebări au fost din: sport, istorie, 
cultură şi ştiinţă. Pe primele 3 locuri, cu cele mai multe răspunsuri bune, 
s-au situat: loan Todeancă cu 11 răspunsuri, Neculai Hriţuleac cu 6 
răspunsuri şi pe locul 3 Constantin Surugiu şi Cezar Vieru cu câte 5 
răspunsuri bune. Concursul a fost fulger şi importantă era viteza de 
reacţie a concurenţilor. 

După concurs s-a servit cina şi apoi formaţia artistică a filialei, a 
desfăşurat un adevărat spectacol în aer liber. Au fost alături de bucuria 
noastră şi patronii care s-au simţit bine şi ne-au spus că le-ar face 
plăcere să mai revenim la pensiunea lor. 


(Publicat în revista „Radar” şi revista „Litera Noastră”, iulie 2006) 

Am participat la Tabăra pentru nevăzători de la Breaza 


În perioada 2-8 august 2006 a avut loc la Breaza, județul 
Prahova, tabăra pentru nevăzători organizată de Asociaţia "Trandafirul 
negru”, a cărei preşedintă este Nadia Voicu, o tânără, din Comamic, 
acelaşi judeţ. 

Aici au fost invitaţi şi membrii redacţiei revistei "Radar" din care 
facem şi noi parte Steluţa şi Constantin Surugiu. 

Ne-am cazat cu toții la Pensiunea Tudor din localitatea Breaza, 
care ne-a oferit nişte condiţii foarte bune. Astfel am reuşit să ne 
cunoaștem mai bine cu toţi colegii noştri deoarece membrii redacţiei se 
întâlneau pentru a doua oară, chiar dacă împreună am scos 32 de 
numere din această revistă. 

Prima întâlnire a redactorilor a avut loc în primăvara acestui an la 
Cluj-Napoca. 

Pentru cititorii, aş dori să spun că redacţia revistei noastre este 
una virtuală, adică suntem înscrişi pe o listă de discuţii şi în acest fel ne 
coordonăm activitatea foarte bine, fiecare stând la domiciliul său. Lista 
noastră este numai pentru colectivul redacțional şi deci nimeni altcineva 
nu are acces aici. Un mesaj trimis de oricare membru este primit în 
copie de toţi ceilalți. Astfel comunicăm noi şi lista ne dă senzaţia că am fi 
în acelaşi birou. 

Materialele de publicat sunt create de fiecare dintre noi în funcţie 
de necesităţile momentului şi apoi le prelucrăm, le corectăm şi le 
trimitem în format text la Focşani, unde se află Fundaţia "Cartea 
Călătoare” sub egida căreia se editează Revista Radar şi crainica 
noastră care citeşte articolele. Aceste materiale pe care le trimitem prin 
poşta electronică sunt aprobate şi verificate, după care sunt afişate pe 
Intemet la adresa: nttp://www revistaradar.ro În afară de varianta 
electronică de pe Intemet, revista se distribuie abonaților noştri şi în 
format audio pe CD prin poştă. Pentru realizarea variantei audio, 
articolele sunt citite de crainica noastră în fața microfonului conectat la 
un calculator. Articolele înregistrate pe calculator sunt corectate şi 
indexate, la final fiind creată matrița după care se multiplică toate 
revistele audio. 

Redactorii produc şi ei materiale audio luând interviuri sau 
trimițând înregistrări de la evenimentele la care participă. Multe interviuri 
sunt luate prin telefon pentru că nu necesită deplasări şi sunt oarecum 
mai ieftin de realizat. 

Toţi redactorii, majoritatea cu deficienţe de vedere, lucrează pe 
calculator pentru a înregistra, prelucra şi scrie materialele. Când 

materialele audio sunt gata de publicat se trimit prin intemet spre un 
calculator la Bucureşti, pus la dispoziţia noastră prin bunăvoința firmei 
Vipnet. De acolo pot fi descărcate şi ascultate de fiecare dintre noi, în 
final ele fiind copiate pentru includerea în revistă. 

Toţi redactorii lucrăm voluntar la realizarea acestei reviste. Avem 
de asemenea corespondenţi voluntari în principalele regiuni ale țării. 

Agenţia Rompres, Revista "Ştiinţă şi tehnică”, Revista "Historia" 
ne fumizează informaţii diverse, iar alte materiale de mare interes pentru 
cititorii noştri le luăm din alte publicaţii cu aprobare sau numind sursa de 
unde au fost preluate. Preluăm numai materiale pe care nu le putem 
produce noi. Diverse persoane fizice, instituţii şi societăţi comerciale ne 
ajută cu sponsorizări. 

Dorim să mulțumim Societăţii Comerciale Citynet Botoşani pentru 
că ne asigură acces gratuit la intemet, condiţie fără de care nu se poate 
lucra la revista "Radar" şi Ziarului „Monitorul de Botoşani”, care ne-a 
sprijinitmaterial pentru a putea merge în această tabără de la Breaza.. 

Publicul căruia ne adresăm este constituit din nevăzători şi 
familiile acestora, direcţiile de asistență socială, comisiile de expertiză şi 
pentru toți cei interesaţi de această problematică destul de diversă. 

Organizatorii taberei au avut în vedere mai multe obiective: 
-prezentarea stadiului în care se află cel mai important proiect al 
asociaţiei Trandafirul Negru, realizarea centrului de readaptare pentru 
persoanele cu handicap vizual; 

-consultarea participanţilor cu privire la serviciile care trebuie 
oferite de acest centru şi cărei categorii de persoane trebuie ele 
adresate; 

-prezentarea unei expoziţii cu materiale tiflotehnice ca de 
exemplu: 
cântare de baie, ceasuri, termometre de corp şi de ambient, toate cu 
redare vocală, bastoane de toate mărimile pentru nevăzători, Minge de 
golbal, jocuri pentru dezvoltarea intuiţiei şi inteligenţei la copii şi multe 
altele; 

-vizitarea unor obiective turistice şi descrierea într-un mod 
specific a obiectelor, picturilor şi a peisajelor, 

-orientarea în teren cu ajutorul bastonului alb a persoanelor care 
şi-au pierdut vederea mai târziu şi în general scoaterea lor din depresia 
în care accidentul i-a adus; 

-vizitarea terenului care va fi dat de Primăria Breaza pentru 
construirea Centrului Naţional de readaptare. 

Dar ce este un centru de readaptare în concepţia proiectului pe 
care l-am citit? 

Este vorba despre un complex cu 50 de locuri de cazare pentru 

copii şi tineri care, din diverse cauze, au dobândit un handicap vizual 
sau de altă natură, camere cu câte două paturi, dotări specifice acestor 
persoane, Ateliere de întreţinere, sală de sport, bibliotecă, laborator de 
informatică, fizioterapie, cabinete de oftalmologie, psihologie şi foarte 
multe altele. 

Suprafața pe care va fi construit centrul are 4 hectare şi deține de 
pe acum o zonă împădurită pentru viitorul parc, un pârâu şi pajişte. 
Complexul va avea acces la Drumul Naţional 1 şi va fi semnalizat de pe 
Autostrada Bucureşti-Braşov fiind aproape şi de staţia de cale ferată 
Comamic. 

Construirea centrului se va face în parteneriat cu consiliul local 
Breaza, Consiliul Judeţean Prahova şi Uniunea Europeană reprezentată 
de organizaţia "La rose noir” condusă de Jean Luck Mareșal cetățean 
francez. 

Copilul care şi-a pierdut vederea va fi îndrumat spre acest centru 
şi aici va fi învățat cum să se adapteze noii situaţii. Dacă e vorba de o 
persoană adultă, va învăța neapărat cum să lucreze cu calculatorul, o 
meserie specifică, să se orienteze cu bastonul alb şi cum să devină din 
nou sociabil şi încrezător în forțele proprii. 

Sufletul acestei întâlniri a fost Monsieur Jean Luck, un francez cu 
inimă mare, care colaborează cu Asociaţia "Trandafirul negru”. El este 
un tip deosebit de dinamic, prietenos, politicos şi vesel. Cunoaşte țara 
noastră de 14 ani şi vorbeşte bine limba română. De asemenea el este 
fan al muzicii lui Tudor Gheorghe. 

A 3-a zi s-a organizat o întâlnire cu prefectul judeţului Prahova şi 
cu primarii localităților Comamic şi Breaza. 

Aceştia au promis că vor susţine proiectul de construire a 
centrului cu toate forţele lor. Să dea bunul Dumnezeu să se şi realizeze 
acest centru de readaptare pentru că este mare nevoie de el şi cel puţin 
în proiect el îşi propune dotări foarte generoase. 

Zilele petrecute în această tabără au trecut neînchipuit de repede 
pentru că am avut multe activităţi. Printre altele, am vizitat Castelul Iuliei 
Hajdeu de la Câmpina, Castelul „Peleş” şi Mănăstirea de la Sinaia. Încă 
de pe acum ne gândim la ediţiile viitoare. Gazdele noastre au organizat 
până în cele mai mici detalii totul şi s-au descurcat cu adevărat bine. Le 
mulțumim şi pe această cale. Dacă se vrea, se poate şi asta s-a dovedit. 


(Publicat în Monitorul de Botoşani, august 2006) 

Membrii Filialei ANR. Botoşani îşi 
promovează imaginea potrivită 


Sâmbătă 9 septembrie, 2006, au avut loc la restaurantul 
Botoşani câteva acţiuni culturale desfășurate de membni Filialei noastre. 

La ora 10.00 sala era arhiplină şi dorința oamenilor de a participa 
la evenimente culturale şi pentru a se întâlni între ei, era mare. 

Primul concurs a fost "Prietenii cărții braille” cu tema "Viaţa şi 
opera lui George Enescu”; ca bibliografie s-a studiat cartea "Enescu azi” 
de Viorel Cosma, publicată la Timişoara de Editura “Facla” în 1981, o 
carte complexă, cu multe date biografice ale marelui muzician din judeţul 
nostru. 

Au fost doar 3 concurenţi de această dată, foarte bine pregătiți, 
ca aproape totdeauna. După consumarea celor 5 serii de întrebări, de 
dificultate crescătoare, clasamentul a plasat pe Neculai Bunduc pe locul 
1, câştigător al concursului şi reprezentantul filialei noastre la faza finală 
care va avea loc în luna octombrie tot la Botoşani, Vasile Surugiu pe 
locul 2 şi loan Todeancă pe locul 3. 

Al doilea concurs adresat femeilor, s-a intitulat "Imaginea ta 
contează” şi s-a desfășurat pe baza cărţii "Eşti atât de frumoasă..." de 
Antonie Marquardt. Materialul a fost extrem de complex şi a solicitat 
multă atenție şi concentrare din partea celor 3 concurente înscrise. 
Primele 3 serii de întrebări au vizat materialul din carte şi pe baza 
răspunsurilor corecte s-au putut obține 60 de puncte. Proba a patra a 
vizat creaţia, spontaneetatea şi inspirația. Fiecare concurentă a extras 
dintr-un plic câte un bilet cu patru cuvinte din care trebuia să compună 
un catren. Această probă este mai puțin cunoscută la noi, aşa că 
rezultatele nu au fost cele preconizate. Doar una dintre concurente a 
reuşit să facă cele 4 versuri. Ultima probă, care nu s-a mai desfăşurat, 
consta în parcurgerea unui traseu de către concurente cu o carte 
plasată pe cap care nu trebuia să cadă. A fost dificil pentru că între 
participante se afla şi o doamnă nevăzătoare, celelalte având resturi de 
vedere. 

Juriul a considerat că nu este concludentă această probă, a 
avizat să nu se mai desfăşoare şi ca urmare, a acordat câte 50 de 
puncte la toate cele 3 concurente. 

După toate aceste probe, clasamentul era următorul: Laura 
Dănilă pe locul 1 cu 120 de puncte, Steluţa Surugiu pe locul 2 cu 110 
puncte şi Maria Lupaşcu pe locul 3 cu 100de puncte. 

V-aş mai spune că, din cele 150 de puncte posibil de realizat 
pentru cineva care îndeplineşte fără greş toate probele, doar 60 de 

puncte care reprezintă 40% pot fi obținute pe baza materialului din 
cartea din care s-a studiat, iar 90 de puncte, reprezentând 60%, se obțin 
din ultimele două probe care nu spun foarte multe despre concurente. 
Eu cred că nu e rea proba de creaţie şi spontaneetate, numai că 
trebuiau prevăzute mai puţine puncte pentru că spectatorii nu rețin foarte 
multe din cele 4 versuri, chiar dacă acestea ar fi făcute cu adevărat 
artistic. Proba cu cele mai multe puncte, în care concurentele trebuie să 
meargă cu o carte pe cap parcurgând un anumit traseu, nu aduce nici 
un fel de beneficiu celor prezenţi, ci e o probă de imagine. Aş înțelege 
ca femeile să-şi prezinte anumite abilităţi care să impresioneze cum ar fi, 
să se fardeze bine, să se rujeze corect, să aranjeze bine o masă, să 
facă o prăjitură sau altceva din preocupările zilnice. Dar să studiezi o 
carte de 200 de pagini, cu foarte multe elemente de reţinut doar pentru 
60 de puncte, asta nu cred că se justifică prin nimic. 

Trebuiesc găsite, aşa cum am spus, probe care să pună în 
valoare posibilităţile foarte mari ale femeilor şi să le dea satisfacție 
pentru tot ce fac ca acest concurs să continue şi să aibă succes pe mai 
departe. Ţinând cont că a fost doar prima ediţie, trebuie să desprindem 
învățămintele necesare pentru a perfecționa şi a face îndrăgită această 
nouă provocare adresată femeilor nevăzătoare. 

Toate aceste participante temerare au fost premiate de filială, 
după posibilităţi, cu 60, 40 şi 30 de lei în timp ce la concursul "Prietenii 
cărții braille" premiile au fost de 200, 150 şi 100 lei. Se vede clar că 
femeile au motive de îndoială dacă nu cumva sunt discriminate datorită 
faptului că, pentru aproximativ aceeaşi muncă, premiile sunt cu mult mai 
mici. Trebuie destinaţi bani din bugetul asociaţiei şi pentru acest concurs 
şi să nu lăsăm totul doar pe baza posibilităţilor locale pentru că zona 
noastră nu este bine dezvoltată economic şi este foarte greu de găsit 
sponsori binevoitori. Să fie un concurs cuprins în planurile de activități 
ale asociaţiei noastre, ca şi toate celelalte acţiuni din calendar, pentru 
că, nu-i aşa? se cere cotizaţia plătită la zi doamnelor pentru a putea 
participa la concursul acesta. 

S-au mai oferit produse cosmetice puse la dispoziţie de câtre 
firma ZENITH GROUP obținute de Tania Guşiţă, preşedinta Comisiei 
Femeilor din ANR. 

Ultimul concurs dintre cele 3 care s-au desfăşurat azi, a fost "Să 
citim repede şi corect în alfabetul Braille”. Au participat 5 concurenți 
dintre care doar Seliman Paraschiva a reuşit să se înscrie în baremul 
stabilit pentru citirea unei pagini de carte braille, adică un sfert de pagină 
a4 în 90 de secunde şi a fost premiată cu suma de 80 de lei. Poate că 
vă întrebaţi de ce aşa de puțini cititori în braille, nu? Ei bine, în ultimul 
timp se tipăreşte foarte puţin pentru că e scump și nici nu mai sunt aşa 

de mulţi doritori, deci nu mai faci exerciţii de citire şi nu ai cum să citeşti 
repede. 

Sunt şi lipsuri în organizarea acestor concursuri: plicurile cu 
textele vin sigilate de la Bucureşti. De această dată au venit textele în 
braille, dar nu au venit textele în scrisul obișnuit cu ajutorul cărora ar fi 
trebuit să fie urmăriţi cititorii în acest alfabet. Altă dată întrebările au fost 
formulate defectuos, ambiguu sau nu aveau complexitatea să răspundă 
rundei pentru care au fost făcute. Să ţinem cont de faptul că în juriu sunt 
invitate diverse personalități care îşi fac o impresie neplăcută, iar 
concurenţi, care trebuie să înveţe un material deosebit de complex, sunt 
stresaţi şi nu mai dau răspunsurile conform pregătirii lor. 

Admosfera a fost foarte plăcută în prezența multor spectatori. 
Aceste acţiuni dau sens vieţii celor care nu au o activitate permanentă, 
nefiind încadraţi în muncă şi simt nevoia să se mai întâlnească cu colegi 
şi să facă noi cunoştinţe. 

Juriul a fost prezidat cu competență de vechiul şi statornicul 
nostru prieten, domnul profesor Gheorghe Median, care de fiecare dată 
când a fost solicitat, a răspuns cu multă promptitudine pentru a ne da o 
mână de ajutor la multe din activităţile pe care filiala noastră le 
desfăşoară. li mulțumim şi pe această cale şi-l asigurăm de considerația 
şi prietenia noastră. 


(Publicat în revista „Radar”, septembrie 2006) 


Bastonul alb a fost cinstit cum se cuvine la Botoşani 


În perioada 13-15 octombrie 2006, am sărbătorit ziua bastonului 
alb. Cum nouă ne plac excursiile, am pornit-o la munte şi ne-am cazat la 
pensiunea Lidana din zona Cânpulung Moldovenesc. 

În această zonăn am mai fost şi ne întoarcem cu plăcere fiindcă 
este un loc potrivit pentru orientarea nevăzătorilor şi nici prețurile nu sunt 
prea mari. 

Aici am desfășurat mai multe acţiuni pe care le-am dedicat zilei 
bastonului alb. 

Prima acţiune a fost organizată de Comisia Pentru Femei care 
are doar o săptămână de existenţă şi din ea fac parte: Laura Dănilă 
(preşedintă), Doina Geambaşu (vicepreşedintă), Estera Colesniuc, 
Steluţa Surugiu şi Nicoleta Terciu. Organizaţia propriuzisă a femeilor 
urmează să se întrunească mai târziu şi să-şi stabilească un statut ori 

nişte reguli minime de funcţionare. Deocamdată putem semnala prima 
acţiune a acestei organizații. 

În sala restaurantului pensiunii, ne-am reunit cu toții și am asistat 
la o şezătoare în care 15 femei au arătat că sunt bune gospodine prin 
rețetele interesante de bucate pe care ni le-au dezvăluit. Au cântat şi au 
fost într-o zi cât se poate de bună. 

Dintre spectatori, unii bărbaţi, dar şi unele femei, au făcut tot felul 
de comentarii care nu erau deloc de natură să încurajeze participantele 
la şezătoare şi aveam impresia că nu au răbdare să asculte totul până la 
capăt. 

Pentru această acţiune Steluţa Surugiu a pregătit un material pe 
care l-a găsit pe site-ul fundaţiei “Cartea călătoare”, numit “Însuşirea de 
noi abilităţi în bucătărie”, pe care, la cererea ei, a încercat să-l citească 
doamna Gabriela Dăscălescu, referent cultural al filialei. Publicul nu 
avea deloc răbdare şi a trebuit citit spicuit. Despre cuptoarele cu 
microunde, chiar femeile spectatoare, nu au dorit să audă nimic. 

Toate femeile au primit câte un plover de la firma Jatex din 
Botoşani, unul dintre sponsorii noştri de nădejde, iar bărbaţii au primit 
din partea Societăţii Comerciale Serconf Botoşani, pantaloni. 

A urmat un concurs de orientare în teren cu bastonul. Mai întâi 
domnul Marcel Culincă, referent social al filialei, s-a deplasat pe traseul 
stabilit cu fiecare dintre concurenți pentru a-i familiariza oarecum cu 
sensul, obstacolele pe lângă care se merge şi denivelările de teren. Au 
participat 5 persoane domice să-şi arate lor, dar şi celorlalți, că pot să se 
orienteze şi cu bastonul când este cazul. 

Spectatorii au participat cu mult entuziasm şi au fost de folos 
celor implicaţi în această acţiune prin faptul că au dat indicații la 
momentul oportun, când cel în cauză ar fi putut să părăsească traseul 
ori să se lovească de vreun obstacol. În cele din urmă s-a dovedit că toți 
participanţii pot folosi destul de bine bastonul şi au fost premiaţi cu toții 
după cum urmează: Steluţa Surugiu şi Costel Chiriac au fost pe locul 1, 
Constantin Surugiu pe locul 2 şi Alexandru Surugiu şi Vera Todeancă, 
pe locul 3. 

Celor care nu au folosit niciodată bastonul, eu le spun să-l 
utilizeze şi să lase de-o parte prejudecățile, ruşinea şi ideea că toată 
lumea se uită la ei; să depăşească această inhibiție pentru că, dacă li s- 
ar întâmpla un accident, doar ei singuri ar suferi la spital şi s-ar 
confrunta cu greutăţi cu mult, mult mai mari. Dar ar putea să-şi piardă şi 
viața, aşa cum s-a mai întâmplat în țară. Îndrăzniţi şi veţi avea o 
satisfacţie deosebită pentru faptul că veţi simţi gustul independenţei. 

Manifestările în cinstea bastonului alb au continuat cu un concurs 
de table în care s-au confruntat 10 persoane şi au tratat cu multă 

45 


seriozitate ceea ce făceau. Se pare că acest joc este gustat de public şi 
totdeauna sunt mulți participanţi. La sfârşit, pe locul 1 a fost Viorel 
Colesniuc, pe locul 2 Veronel Terciu şi pe locul 3, Costel Chiriac. 

S-a citit apoi un material care ne reamintea despre introducerea 
bastonului alb ca semn distinct pentru deficienţii vizuali. Cei care nu 
ştiau au aflat despre eforturile multor persoane încă de la începutul 
secolului XX pentru a găsi o soluție ca şi cei ce nu văd să poată ieşi 
singuri în locurile publice şi să fie recunoscuţi de ceilalți cetățeni şi, 
eventual, atunci când este cazul, ajutaţi. 

Gabriela Dăscălescu, ne-a citit o serie de amănunte despre 
Sărbătoarea Bastonului alb. 

"Pentru  nevăzători traversarea străzilor poate fi foarte 
periculoasă dacă nu sunt însoțiți sau dacă nu există semnale sonore 
care să-i avertizeze despre când au voie să traverseze şi când nu. Dar 
ce s-au făcut orbii fără apariţia automatizării semafoarelor? Ei bine, 
răspunsul este următorul: au folosit metoda ridicării bastonului alb. 
Această metodă i se aprobă domnului James Biggs din Bristol (Marea 
Britanie) în anul 1921, el şi-a pierdut vederea în urma unui accident. Se 
hotărăşte să-şi vopsească bastonul în alb pentru a-l face mult mai vizibil. 
Ideea a fost pusă în practică 10 ani mai târziu influențând viața multor 
generaţii de orbi. 

In februarie 1931 distinsa contesă Guilly d'Herbemont lansează 
proiectul pentru deplasarea orbilor cu bastonul alb în Franța. Campania 
de promovare a proiectului a fost popularizată și în Marea Britanie, 
ziarele prezentând un proiect similar care a fost sponsorizat de cluburile 
oamenilor de afaceri din tot regatul. În mai 1931 postul de radio BBC 
sugera ca toţi orbii să poarte bastonul alb ca simbol universal de 
recunoaştere a persoanelor cu deficiențe de vedere. Uneori pe bastoane 
se pot vedea dungi roşii, ceea ce înseamnă că respectivi orbi prezintă şi 
deficienţe de auz." 

Ultima acţiune a noastră a fost un concurs gustat de public, care 
este la a doua ediţie în acest an. Materialul a fost creat de Alexandru 
Surugiu pentru ambele ediţii. Se numeşte "Recunoaşteţi vocea” şi 
concurenţii trebuie să asculte cu atenţie o secvenţă audio, apoi sunt 
întrebaţi: a cărui personaj este vocea, ce legătură este între personajul 
respectiv şi alte nume cunoscute, cu cine este căsătorit, din ce piesă de 
teatru face parte personajul, numele autorului piesei şi aşa mai departe, 
în funcţie de secvența ascultată. S-au înscris 9 concurenţi şi se pare că 
acest concurs chiar este iubit. Au fost secvențe şi din revista "Radar". 

Ar fi interesant dacă, la fiecare filială, s-ar face o arhivă cu 
glasurile celor mai activi oameni ori celor mai interesaţi de viața 
nevăzătorilor şi cu contribuții în acest sens. Se găsesc criterii după care 

se pot selecta persoanele, dar important este ca vocile lor să se 
păstreze undeva, mai ales că acumstocarea înregistrărilor nu este deloc 
o problemă şi gestionarea este extrem de uşoară. Şi în acest concurs s- 
au utilizat vocile unor persoane dispărute dintre noi. 

Concurenţii au răspuns la 5 serii de întrebări, fiecare răspuns 
corect fiind notat cu 20 de puncte; dacă răspunsul era parțial, şi 
punctajul obținut era la fel. 

Cei mai buni au fost, pe locul 1 cu 80 de puncte Steluţa Surugiu, 
pe locul 2 cu 70 de puncte Constantin Surugiu şi pe locul 3 cu 65 de 
puncte Neculai Bunduc. 

S-a organizat şi o masă festivă dedicată evenimentului oferindu- 
se cu această ocazie premiile pentru concursurile desfăşurate şi pe 
urmă s-a continuat cu cântec, joc şi voie bună. 

După ce ne-am terminat acţiunile, fiecare dintre noi a făcut ce şi- 
a dorit; am mers la plimbare prin zonă şi am ascultat muzică, am 
schimbat idei între noi şi ne-am împărtăşit din experienţă celor noi în 
acest grup. Am vorbit cu persoane care nu au mai avut ocazia să iasă 
nicăieri și au stat izolate în casă. Îmi spuneau că este o bucurie fără 
margini să poată face excursii, să se întâlnească cu alte persoane şi să 
se bucure de noile percepții şi de experiențele acumulate. Se ştie doar 
că o călătorie făcută e mult mai mult decât o carte citită. 


(Publicat în revista „Radar”, octombrie 2006) 


Filiala laşi a ANR. şi-a sărbătorit semicentenarul 


Sâmbătă, 28 noiembrie, 2006 la laşi s-au desfăşurat festivități cu 
prilejul împlinirii a jumătate de secol de când, această filială a ANR., a 
fost în ființată. 

Deşi vremea a fost mohorâtă şi ploioasă, de toamnă târzie, 
sufletele oamenilor au fost luminoase şi s-au adunat mulţi pentru a-şi 
aminti de trecut la Casa de Cultură din Copou. 

Noi am ajuns pe la ora 10.00 şi am mai așteptat puţin până la 
începerea desfăşurării evenimentelor. Sala era destul de mică, dar cu o 
sonorizare foarte bună. 

Preşedintele filialei gazdă, Constantin Şoldan, a urat bun venit 
tuturor, a anunțat programul pe întreaga perioadă și a declarat deschisă 
sărbătoarea la care urma să participăm cu toții. S-au anunţat invitaţii: 
foşti preşedinţi ai filialei locale, o doamnă de la bibliotecă, - 
colaboratoare apropiată a filialei laşi -, directorul DJAS şi preşedinţi ai 

filialelor din Moldova: Tudorel Tupiluşi de la Botoşani, Grigore Baran de 
la Suceava, Vasile Diaconu de la Bacău care urma să vină, dar nu a mai 
ajuns şi Dumitru Roşu de la Piatra Neamţ, precum şi Taraful Filialei 
Botoşani, Ionel Lădaru, George Nicolescu şi alții. 

Domnul profesor Gheorghe Ionescu, în calitate de vicepreşedinte 
al filialei şi ca reprezentant al Consiliului Naţional al ANR., a vorbit 
despre înființarea cu bunăvoința casei regale a acestei asociaţi, despre 
statuia reginei Elisabeta care urmează să fie pusă pe vechiul soclu din 
curtea şcolii pentru nevăzători „Vatra Luminoasă din Bucureşti, a 
îndemnat oamenii să participe cu sume de bani pentru construirea 
noului sediu al ANR., de la înființarea căreia s-au împlinit o sută de ani şi 
le-a sugerat gazdelor să se comporte cât mai ospitalier cu invitaţii pentru 
ca aceştia să se simtă bine. Tot domnia-sa ne-a spus că se aşteaptă un 
delegat de la Consiliul Central, probabil Ştefan Halus, dar în cele din 
urmă nu a mai venit nimeni pentru a fi de faţă la această sărbătoare a 
unei filiale importante din țară. 

Doamna Rădiţa Oneț, referent cultural-sportiv la filiala Iaşi, a citit 
un scurt material legat de înfințarea ANR. şi, mai pe urmă, înființarea 
Filialei laşi-Vaslui. 

A urmat domnul profesor Corciovei, unul dintre participanţii la 
evenimentele în urma cărora s-a înființat şi filiala laşi-Vaslui. Deşi are o 
vârstă destul de înaintată, domnul Corciovei a fost vesel şi a povestit 
dezinvolt despre viața pe care o duceau nevăzătorii pe vremea anilor 
"50-60. 

A urmat directorul Direcţiei Judeţene pentru Asistenţă Socială 
laşi DJAS, loan Nechifor, care s-a scuzat că a întârziat şi ne-a spus şi 
motivul, dacă asta mai interesa pe cineva. În mesajul domniei sale nu a 
spus nimic important, ci totul de conjunctură, scurt și neînsemnat. 

Domnul Bărbuşel, inspector din partea ANPH, s-a scuzat şi el că 
a întârziat, a felicitat filiala cu prilejul împlinirii a 50 de ani de existenţă şi 
îşi doreşte încheierea unui protocol de colaborare cu această 
organizaţie. 

O surpriză foarte plăcută a fost doamna Coman Marieta, 
asistentă socială dintru începutul funcţionării filialei, care a depănat pe 
scurt câteva amintiri din activitatea sa alătun de nevăzători. Era foarte 
emoţionată. Au mai fost alți câțiva vorbitori care au tinut-o pe acelaşi ton. 

Dintre foştii preşedinţi ai filialei au luat cuvântul domnii Virgil 
Iordache, Vasile Gărvăneanu şi Dorinel Chiper de la Vaslui care au 
amintit greutăţile pe care le-au întâmpinat şi succesele pe care le-au 
avut alături de membrii acestei filiale. 

Domnul profesor Nicolae Chiper, directorul adjunct al Liceului 
pentru Deficienţi de Vedere „Moldova” din Târgu Frumos, ne-a spus că 

de peste 40 de ani este membru al Filialei ANR laşi, care s-a implicat în 
rezolvarea problemelor Şcolii. În septembrie, 2006, s-au sărbătorit 45 de 
ani de activitate şi că de peste doi ani, are un statut superior, numindu- 
se acum Liceul Pentru Deficienţi de Vedere Moldova. 

În încheiere am luat cuvântul şi eu, Constantin Surugiu, şi am 
mulțumit pentru invitație, am promis că Revista Radar, al cărui trimis 
eram, va fi mereu alături de oameni, la bucurii şi la necaz. De asemenea 
am transmis mesajul domnului Mircea Bucur şi al Fundaţiei "Cartea 
călătoare", prima organizaţie care a introdus tehnologia de acces în 
România şi a pus-o la dispoziţia nevăzătorilor. Mi-am amintit cu emoție 
de oameni de la Şcoala Moldova din Tg. Frumos care au avut o 
contribuție importantă la formarea mea ca om cum ar fi: familia 
Costăchescu Alexandrina şi Gheorghe, familia Bulancea Elena şi Aurel, 
profesor Cârligeanu George care m-a ajutat să deprind tainele gramaticii 
şi literaturii, precum şi domnul profesor Gheorghe lonescu care m-a 
ajutat să deprind tainele calculatorului, cel puţin atâta cât am nevoie ca 
să pot face lucruri obişnuite cu această maşinărie inteligentă şi alţii. 

Menţionez că preşedinţii invitaţi de la celelalte filiale din Moldova 
nu au transmis nici un mesaj filialei sărbătorite, cel puţin public nu a luat 
nici unul dintre ei cuvântul. 

Foştii preşedinţi ai filialei gazdă au primit diplome de 
recunoaştere a activităţii lor în Filiala laşi şi pentru contribuția la 
dezvoltarea în toate domeniile a vieţii nevăzătorilor pe care i-au condus. 

Domnul profesor lon Corciovei a primit o diplomă specială pentru 
contribuţia la înființarea ANR. şi a Filialei laşi. 

A urmat solista de muzică uşoară, Oana Marian de la Târgu 
Frumos care a încântat publicul prin prezența şi prestaţia sa. 

Un punct din program plăcut publicului, a fost trupa de teatru de 
la Liceul Moldova din Târgu Frumos care a prezentat o scurtă piesă de 
teatru într-un singur act, un proces literar al lui Ion Creangă. Copiii au 
alcătuit un tribunal foarte serios şi l-au condamnat pe marele povestitor 
să scrie celebra carte "Amintiri din copilărie". 

Publicul a aplaudat la scenă deschisă prestaţia interesantă a 
copiilor. Aceştia sunt conduşi de doamna învățătoare luliana Ghemu şi 
de mulţi dintre ei vom mai auzi. 

A urmat Maria Anton, solistă vocală care a susţinut un scurt 
recital acompaniată de negativ. În continuarea programului, Taraful 
Filialei Botoşani a susţinut un concert de muzică populară gustat de 
publicul spectator. Solişti au fost: Steluţa Surugiu, la vioară Constantin 
Surugiu, Vera Todeancă solistă vocală, Alexandru Surugiu solo, loan 
Todeancă solo. 


49 


În încheierea spectacolului au evoluat cunoscuţi soliști Ionel 
Lădaru şi George Nicolescu care au avut mare succes la public. 

După terminarea spectacolului, am mers la Filiala ANR din 
localitate unde am făcut un scurt popas. De acolo ne-am îmbarcat în 
maşini şi am pomit-o spre Muncelul-de-Jos, jud. laşi, o tabără care se 
află undeva, aproape de Roman. După vreo două ore am ajuns cu bine. 

Aici se afla un teren înconjurat de vile cu câte două etaje. 
Condiţiile de cazare erau bune, camere cu câte 4 şi 5 paturi, curate şi cu 
lenjerie supra-elastică foarte alunecoasă care te lăsa mereu dezvelit 
pentru că făcea să alunece păturile. Caloriferele erau fierbinți. 
admosfera era cât se poate de plăcută. La 4-5 camere de pe un palier 
se afla o baie pentru bărbaţi şi una pentru femei. 

După ce neam cazat, am ieşit în curtea interioară și ne-am 
întâlnit între noi pentru a ne cunoaşte şi pentru a schimba idei, soluții la 
problemele cu care ne confruntăm noi nevăzătorii şi cei mai avizaţi 
pentru a face lucrurile mai suportabile suntem tot noi. Am schimbat 
adrese şi numere de telefon între noi şi am mai aflat ultimele noutăţi. 

Eu am făcut un sondaj în legătură cu audiența revistei "Radar", 
dacă este citită, ce îmbunătățiri să mai aducem, care secţiuni sunt mai 
citite şi multe altele. 

La ora 20,30 am mers la masa festivă. Aici totul era pregătit 
pentru a ne simţi noi bine. Atmosfera s-a destins după ce am băut câte 
un pahar de vin şi muzica a contribuit cât se poate de mult la asta. Au 
cântat cunoscuţi soliști George Nicolescu, lonel Lădaru, formaţia din 
Botoșani şi muzică de pe calculator pentru toate gusturile şi preferințele. 

Totul s-a terminat după ora 03 a zilei de 29 noiembrie, 2006. 

Putem concluziona că Filiala din laşi a ANR. a sărbătorit cum se 
cuvine 50 de ani de la apariţie; vom păstra în suflet aceste amintiri 
lăsate de eveniment şi le mulţumim pentru eforturile făcute şi pentru că 
ne-au invitat şi pe noi să fim alături la bucuria şi mulțumirea lor 
sufletească. Le dorim şi pe această cale La MulŢi Ani, multe bucurii şi să 
poată face tot mai multe lucruri bune pentru membrii filialei! 


(Publicat în revista Radar”, decembrie 2006) 

Ziua Femeii la Botoşani 


Fericirea o face pe femeie 
frumoasă şi dragostea o face 
fericită. 

lubirea este adevăratul fard al 
femeii. "Charles Baudelaire”. 


Pe 6 martie, 2009, pe la orele 18, la restaurantul Mioriţa din 
Botoşanipe acordurile lui Richard Claiderman, Eleganţa și Frumusețea, 
Primăvara şi Speranța, Iubirea şi Viaţa au devenit adevăr. 80 de membri 
ai Filialei Nevăzătorilor şi invitaţii lor - Georgeta şi Gheorghe Median - 
prietenul nostru care ne este colaborator de peste 25 de ani -, Ludwig 
Schibinschi - director la clubul copiilor - un nou colaborator al filialei -, 
Carmen şi Valentin Popa - şoferul care ne duce în excursii cu autocarul = 
„ Anişoara şi Mitică Ştefănescu - instructorul muzical al formaţiei filialei - 
şi Cristian Costăchel - redactor la Televiziunea locală Telem - au 
celebrat Ziua Femeii. 

Am considerat în primul rând că e de datoria noastră morală să 
păstrăm un moment de reculegere în memoria fostului nostru prieten 
loan Todeancă; Acesta era nedespărit în momentele frumoase de 
altădată. 

Preşedintele Filialei, Tudorel Tupiluşi, le-a urat „La Mulţi Ani” 
tuturor femeilor prezente, în plus şi Angelei Surugiu şi soției domnului 
Simion Munteanu, care îşi aniversau şi ziua de naştere. Toate doamnele 
au primit din partea filialei flori şi ciocolate. 

În continuare, a fost organizată o tombolă la care cei prezenţi au 
câştigat obiecte de strictă necesitate, de genul scrumiere, caserole 
pentru prânz, cântare şi prosoape de bucătărie, şorţuri câte-un metru de 
croitorie, iar premiul cel mare a fost o sticlă de șampanie pe care a 
câştigat-o doamna Aspazia Pălimaru, cumpărând 5 bilete pentru a-și 
creşte şansele. Tombola a stârnit un mare amuzament. 

A urmat un concurs de dans care i-a pus la grea încercare pe 
concurenţi, trebuind să-şi demonstreze abilităţile la vals, tango, muzică 
rock şi o inevitabilă manea, dar şi la câte-o horă, sârbă sau bătută 
țărănească. Juriul, format din preşedintele filialei, referentul social, 
Constantin Surugiu, Carmen Moraru, referent cultural, precum şi Laura 
Dănilă, președinta comisiei de femei, a acordat premii tuturor perechilor 
participante la întrecere: 

-Camelia Scripcaru şi Relu Matei — Premiul „Nnemaipomenit şi 
nemaiîntâlnit” pentru acrobație; 

-Oltiţa şi Vasile Tupiluşi — „Trăiască maneaua” şi „Artă la sârbă”; 

-Mona şi Costel Chiriac — „Artă şi expresivitate”; 

-Familia Lupan - „Sobrietate”; 

-Steluta şi Constantin Surugiu - „Sincronizare şi iubire 
nețărmurită”; 

-Mihaela Pavel şi Neculai Mocuţă - „Armonizare şi ritm”. 

-Cu stângul, a pomit Cristian Costăchel, ce şi-a părăsit de câteva 
ori partenera, pe Valentina Surugiu. Situaţia s-a mai dres pe parcurs, 
cuplul amintit urmând traseul „tatonare - dispută - realizare”, slalomând 
şi prin zona „făgăduinţei”.Toţi dansatorii au primit premii în bani. 

Înafara concursului au evoluat şi familiile Median şi Popa, ce au 
fost apreciate de juriu pentru grație şi eleganţă. 

Mitică Ştefănescu şi Georgică Iliescu, împreună cu Steluţa şi 
Constantin Surugiu, Viorica Chihulcă, precum şi Relu Matei, - câțiva 
dintre componenţii tarafului filialei noastre -, ne-am făcut şi de data 
aceasta datoria faţă de colegii noştri care şi-au dansat partenerele aşa 
cum aţi citit mai sus. 

Seara s-a încheiat cu o horă mare, în care s-au prins toți 
participanţii la petrecere. 

Finala Concursului de Interpretare Muzicală al artiştilor 
nevăzători, Suceava 2009 


Folclor şi romanțe 


În zilele de 24 şi 25 iunie 2009 s-a desfăşurat faza finală a celei 
de-a X-a ediţii a Festivalului Naţional al Artiştilor Amatori Nevăzători, 
secţiunea folclor şi romanțe, în organizarea filialei Suceava a Asociaţiei 
Nevăzătorilor din România, în capitala Marelui Ştefan Voievod. 

Au participat artişti din 19 filiale, care au fost cazaţi la hotelul 
Continental, (fost Arcaşul), unde s-au oferit condiţii foarte bune de masă 
şi cazare, conform celor 3 stele pe care le deţine această unitate. M-a 
impresionat în mod plăcut curăţenia din camere şi de pe holuri, starea 
foarte bună a inventarului, comportamentul decent al personalului cu 
clienții şi micile gesturi care încep să prindă şi la noi şi care ne fac viața 
mai plăcută şi ne dau încrederea că suntem importanţi. 

În după amiaza zilei de 24 au venit toți cei 124 de concurenți, 
seara a avut loc şedinţa tehnică în care au fost puse la punct toate 
detaliile, iar concursul propriu-zis s-a desfăşurat în data de 25 iunie, la 
sala Dom Polski, cu începere de la ora 09.30 şi încheindu-se la ora 
17.00, cu o pauză de o oră la amiază în care s-a servit masa. 

Pentru prima dată a fost invitată formaţia "Floreşteanca” din 
Republica Moldova, alcătuită din 16 persoane, fiind cea mai bună şi 
deținătoarea locului | a primei ediţii a Festivalului "Plai natal, floare de 
dor”, desfășurat anul trecut, conform doamnei Larisa Celan, 
vicepreşedinta Societăţii Orbilor din Moldova care își dorește o 
colaborare fructuoasă și pe termen lung cu ANR. Dumneaei a însoțit 
colectivul artistic condus de doamna Teodora Odobescu. A mai fost 
prezentă şi doamna preşedintă a Filialei din Floreşti, Raisa Talpă, 
membră de onoare a Societăţii Orbilor din Moldova (SOM). Au prezentat 
sub formă de teatru popular obiceiurile din seara Sfântului Andrei şi 
pentru o jumătate de oră am trăit, parcă, în alte vremuri. Această 
impresie ne-a fost dată de limba arhaică folosită, precum şi de cuvintele 
ruseşti şi accentul specific basarabean. 

La începutul concursului au cântat 4 tarafuri bine închegate și cu 
programe unitare care au reprezentat bine specificul locurilor de unde 
veneau şi între care există o concurență acerbă de multă vreme. Este 
vorba despre tarafurile filialelor Bacău, Botoşani, Suceava şi 
Maramureș. Acestea, alături de formaţia basarabeană "Floreşteanca”, 
au reţinut atenţia publicului destul de numeros până la ora 12.15, iar 
după amiază au evoluat, conform tragerii la sorți, filiale cu artişti mai 
puţini sau chiar cu unul singur. 

S-au cântat melodii care cereau o tehnică deosebită, atenţie şi 
un glas pe măsură, au fost piese instrumentale de mare virtuozitate, 
duse cu bine la capăt, spre bucuria celor prezenţi care au format 
adevărate galerii pentru unii sau alţii din interpreți. 

În general s-au cântat piese cunoscute şi iubite de public, dar au 
fost şi destule melodii care nu ar fi avut ce căuta în concurs, ci la o 
petrecere între prieteni. Am ascultat o muzicuţă care se acompania 
singură, iar ceilalţi colegi o acompaniau în contratimp. O vioară de 
începător scârțâia și a impietat putemic asupra unui solist bun (care în 
anii din urmă a luat premiu) şi nici măcar nu executa corect notele 
muzicale, darmite să mai cânte bine melodia. S-au întâlnit situaţii în care 
se falsa destul de tare, nu se ținea măsura, s-au cântat melodii din alte 
zone ale țării decât zona filialei de origine a soliștilor. Instrumentiştii, prin 
regulament, trebuiau să cânte o singură piesă, iar unii au cântat câte 
două, încălcând astfel cele stabilite. Pentru asta, în viitor, propun o 
penalizare. De asemenea, propun să fie penalizate şi persoanele care 
cântă aceleaşi melodii în ediţii diferite ale acestui festival al 
nevăzătorilor. 

Cred că în viitor va trebui filtrată mai bine promovarea în faza 
finală a unor “artişti” care nu prea au ce căuta într-o astfel de competiție 
respectabilă ce promovează muzica adevărată şi pe cei ce pot s-o 

cânte. De regulă, fazele pe filială triază bine pe cei care merg la faza 
superioară. Dar e nevoie şi de specialiştii care să stabilească nivelul la 
care sunt aceştia şi să-i recomande pentru faza următoare sau nu, să le 
verifice repertoriul, să-i îndume cum să aleagă piesele cele mai 
autentice, mai expresive şi mai valoroase, care să reprezinte zona de 
unde provine artistul. Trebuie să li se recomande ţinuta şi 
comportamentul pe scenă. 

De asemenea, cred că e bine ca soliştii vocali sau instrumentiști 
care nu au acompaniament să-şi rezolve din vreme cu un taraf 
participant la festival această problemă sau organizatorii să fie obligaţi 
să rezolve problema asta, aşa cum a fost la Botoşani şi nu să pună 
artiştii în situaţii dificile, să li se ceară bani de către oportunişti şi, în plus, 
să aibă emoţii care să le reducă apetitul de a cânta. 

Începând din ediţia viitoare, ar putea fi invitați în juriu, din partea 
nevăzătorilor, artişti care au avut o prestație excelentă în festivalurile 
trecute, au maturitate, discemământ şi pricepere pentru această 
activitate onorabilă. Acesta ar putea fi un țel pe care şi l-ar dori îndeplinit 
mai multe persoane şi ar putea să fie alese de public în fiecare an tot 
altele, alături de personalităţile aduse de filiala organizatoare. 

Remarc faptul că filiale cu mare potenţial şi tradiţie nu au fost 
prezente la cea mai importantă manifestare de folclor şi romanțe a 
nevăzătorilor. 

Spre deosebire de alte ediţii la care am participat, de data asta 
sonorizarea a fost excelentă, prezentarea doar cu datele pe care trebuia 
să le cunoască publicul şi pauzele între formaţii, rezonabile. 

Autorităţile locale care ar fi trebuit să fie prezente la deschidere şi 
să-şi arate şi astfel preocuparea faţă de această categorie de cetățeni 
au preferat să meargă, probabil, la Zilele Sucevei care se desfăşurau 
concomitent cu festivalul nostru. 

Cred că ar trebui să ne propunem să aducem public obişnuit la 
aceste festivaluri ale noastre, nu doar noi şi cei alături nouă să fim 
spectatori, pentru că aşa nu prea ne atingem țelul de a ne face 
cunoscuți. Între noi se cam ştie cine şi ce valoare are, pentru că multe 
persoane participă de la prima ediție a acestui festival. 

Juriul din acest an a fost format din profesorii Liviu Melinte, 
Bogdan Constantin şi Constantin Marin, doi dintre ei profesori de muzică 
de la Liceul de Artă şi de la Liceul de Muzică şi al treilea inspector 
Şcolar. 

Din partea presei au fost prezente televiziunea BucovinaTV şi 
ziarele Adevărul de seară, Monitorul de Suceava şi Intermedia Suceava. 

Premierea şi masa festivă s-au ţinut la restaurantul hotelului într- 
o atmosferă plăcută în care oamenii s-au bucurat, au făcut noi 

cunoştinţe şi s-au deconectat. Nu putem să nu recunoaştem şi rolul de 
socializare al acestui festival şi, cine ştie, poate că în viitor se vor 
căsători artişti care au cântat împreună şi s-au cunoscut cu acest prilej. 
Dă Doamne! 

Acum, după ce v-am povestit atâtea lucruri, poate că veți fi fiind 
interesaţi şi de rezultatele obținute de artiştii nevăzători şi mă grăbesc să 
vă satisfac această curiozitate pe care aş avea-o şi eu dacă nu aş fi fost 
prezent. 


Clasament 

Tarafuri: 

Maramureş locul 3. 

Bacău locul 2, 

Botoşani şi Suceava locul 1, 


Solişti muzică populară: 

locul 3 Mihaela Toma (Argeş), 

locul 2 Daniela Ţincoi (Bucureşti) şi Finica Popa (Suceava), 
locul 1 Lucreția Guagea din Drăgăşani (Vâlcea). 


Romante: 

locul 3 Relu Matei (Botoşani) şi Alina Gherasim (Bacău), 
locul 2 Larisa Onciu (Bucureşti) şi Andreea Rozsnai (Cluj), 
locul 1 Lilica loniță (Buzău). 

Muzica instrumentală (acordeon); 

locul 3 Gheorghe Tănase (Neamţ), 

locul 2 Florin Cazan (Craiova), 

locul 1 Marcel Dafin (Suceava). 


Vioară: 
locul 2 Constantin Gagiu (Suceava) 
locul 1 Sidor Sulici (Maramureş). 


Instrumente de suflat tradiţionale: 

locul 3 Radu Tudora (Craiova) - ocarină, 
locul 2 George Iliescu (Botoşani) - fluier, 
locul 1 Ştefan Timar (Satu Mare) - muzicuţă. 


Instrumente de suflat (alămuri); 
locul 3 lon Pavelescu (Vâlcea), 
locul 2 Vasile Sotir (Neamţ) 


55 


Premii de excelenţă ale juriului: 

Alexandru Cozaciuc, 11 ani, (Suceava), pentru tinerețe şi 
poliinstrumentist; 

Nicolae Petre (Gorj), zis şi maestrul Dide, nevăzător tardiv, 
excelent violonist, pentru implicare în activitățile ANR. 

Nicolae Tnuţă (Teleorman), pentru ținută scenică şi originalitate. 

În concluzie putem spune că această a X-a ediţie a Festivalului 
Naţional al artiştilor nevăzători, s-a desfășurat la un nivel artistic bun, 
gazdele au primit şi respectat cum se cuvine oaspeții, lucru pentru care 
se cade să primească mulțumiri sincere. Au fost atrași mulţi alţi artişti 
care au adus un suflu nou în această activitate şi ne dau speranța că pe 
mai departe se vor alătura şi alţii. Poate că pentru mulţi tineri acest 
festival va fi o rampă de lansare către noi activităţi muzicale, poate își 
vor găsi locuri de muncă sau se vor decide să urmeze o şcoală 
muzicală, dacă nu au făcut-o până acum. Se ştie că în această perioadă 
de criză economică, organizarea unei astfel de competiţii este un lucru 
cât se poate de dificil şi doar cu ajutorul sponsorilor s-au putut rezolva 
toate cerințele şi se cuvine să le mulțumim şi să-i amintim: Consiliul 
Județean Suceava, Primăria Suceava, Prefectura Suceava, 
Inspectoratul Județean de Poliţie Suceava, Bermas, Selgros, Trust 
Orizont, Inspectoratul Şcolar Județean Suceava. 


Finala concursurilor Imaginea ta contează şi Pe 
meridianele lumii Slatina 2009 


Sâmbătă, 24 octombrie, 2009, Filiala ANR Olt din Slatina, a 
organizat la hotelul Est finala concursurilor "Pe meridianele lumii" şi 
"Imaginea ta contează”, adresat femeilor. Alături de nevăzători şi 
însoțitorii lor, la această acţiune au fost prezente şi autorităţile publice 
locale. 

Mai întâi s-a desfășurat concursul "Pe meridianele lumii” de la 
startul căruia au lipsit Vasile Gărvăneanu de la laşi şi Elena Brânzan de 
la filiala gazdă. 

Ca material de studiu pentru această întrecere a fost un serial 
publicat de revista "Impact", numit "Misterele mileniului”, din care a făcut 
întrebările doamna Luiza Stavrositu, redactor la revista "Litera noastră”. 
Mai multe persoane au muncit voluntar pentru a crea întrebările pentru 
domeniile de cultură generală: istoria României, doamna profesoară 
Nicoleta Ruba, pentru geografia Europei, doamna profesoară Raluca 
Marinescu, pentru folclor românesc, lonel Man de la Cluj şi pentru 

«dramaturgie universală, domnul profesor Sorin Bolocan de la Buzău, iar 
«“ecuparea secvențelor muzicale a fost realizată de Ştefan Halus, 
wwhnician la ANR. Din fiecare domeniu au fost puse câte două întrebări 
al căror răspuns corect valora câte 10 puncte fiecare, astfel un 
«oncurent putea să acumuleze maximum 100 de puncte. 

De când acest concurs a fost reformat, se vede, destul de 
mspirat, concurenţii sunt tot mai interesaţi să participe şi vă pot spune că 
la nivelulfilialelor s-au înscris 250 de persoane în acest an. 

După epuizarea celor 10 serii de întrebări a fost nevoie de baraj 
pentru a departaja pe primii clasaţi. Concursul a fost câştigat de lon 
Rusu de la Filiala Galaţi, pe locul 2 Florinel Anghel de Ia filiala Vâlcea, 
pe locul 3 Silviu Vanda de la Filiala Cluj şi menţiunea a fost adjudecată 
«e Vasile Carapit de la Buzău. 

Juriul a fost condus cu înţelepciune şi eficiență de Mihai Dima, 
«n partea Consiliului Director al ANR. 

În continuare s-a desfăşurat concursul "Imaginea ta contează" de 
la care a lipsit Elena Brânzan, concurentă calificată din oficiu la filiala 
yazdă, înscrisă la ambele întreceri. 

Ca material de studiu a fost cartea doamnei Aurelia Marinescu, 
"Codul bunelor maniere azi”, capitolele 9, 10 şi 11 din care a făcut 
întrebările voluntar doamna Simona Soare-lvănescu, o probă de creaţie 
in care concurentele au primit câte 4 cuvinte, rimele unui catren pe care 
să-l alcătuiască în 5 minute şi recunoaşterea a 5 condimente pe bază de 
miros şi gust. Pentru proba practică au fost invitate toate concurentele 
să aştepte afară şi s-au introdus pe rând câte una în ordinea intrării în 
concurs în sală legate la ochi ca să nu apară nici o îndoială. După ce au 
recunoscut condimentele, fiecare după posibilităţi, s-au anunțat 
rezultatele. 

Juriul care a supravegheat foarte strict ca ostilitățile să se 
desfăşoare în pace şi cu dreptate a fost condus de doamna Gabriela 
Martin de la Piteşti. 

După eforturi mari, emoții creatoare şi baraj, concursul a fost 
câştigat de Cristina Naghiu de la Filiala Satu Mare, pe locul 2 Steluţa 
Surugiu de la Botoşani, pe locul 3 Liliana Andruşcă de la Sibiu şi 
menţiunea i-a revenit doamnei Laura Damian de la Bacău. Foarte 
important: din acest an, Consiliul Director al ANR a decis ca premiile 
pentru concursul "Imaginea ta contează” să fie egale cu cele de la "Pe 
meridianele lumii". În plus, doamnele au primit produse cosmetice şi 
suplimente alimentare procurate de Comisia Naţională de femei de la 
firma Califomia Fitnes cu sediul în Timişoara şi câte un feon pentru 
fiecare participantă cumpărat din banii pe care i-a donat o persoană care 
ține să rămână anonimă. Le multumim mult. 

După amiază s-a făcut o scurtă excursie în care s-au vizitat 
mănăstirile Brâncoveni şi Clocociov din judeţul Olt. 

Evenimentul s-a încheiat cu o cină festivă, muzică, dans şi voie 
bună. 


Jumaliştii amatori nevăzători la concurs 


Au existat întotdeauna persoane fără vedere care erau 
preocupate de scris, dar aceasta nu s-a făcut prea uşor din cauza 
mijloacelor de informare şi de scriere în sine pe care le aveau la 
dispoziţie. Orice text se produce destul de greu dacă conţine multe date 
pentru care trebuie o documentare laborioasă. 

Dacă se încumetau la aşa-ceva, nevăzătorii trebuiau să fie foarte 
instruiți şi să beneficieze neapărat de ajutorul văzătorilor pentru a 
consulta diverse documente din care puteau să rețină datele de care 
aveau nevoie sau să dicteze textele persoanelor care puteau scrie în 
mod obişnuit. Independenţa a crescut oarecum odată cu descoperirea 
de către Louis Braille a alfabetului braille care a înlesnit tipărirea, 
notarea şi apoi citirea şi reținerea multor informaţii de către persoanele 
fără vedere. 

Maşina de scris a fost un alt foarte mare pas înainte. Toate 
aceste mijloace aveau însă o hibă: era nevoie de prezența văzătorilor 
care să corecteze şi să-l pună pe nevăzător pe drumul cel bun. 

Îmi amintesc că, pe când am început şi eu să scriu, - sunt vreo 
30 de ani de atunci -, aveam mare nevoie de ajutor ca să mi se citească 
ce am scris în amănunt şi, fiind preocupat de amănunte, uitam la ce 
cuvânt am rămas şi iar trebuia ajutor. Nefiind posibilităţi de corectare a 
textului dactilografiat la maşina de scns mecanică, Erika Naumann pe 
care o aveam, trebuia scris din nou pe alte foi şi, fireşte, dictat de 
persoane văzătoare. Trebuia mare tragere de inimă ca să faci această 
muncă. Mai ales pentru cei mai tineri, am să expun aici felul cum făceam 
eu acest lucru. 

Mă decideam asupra subiectului pe care voiam să-l abordez şi 
mă documentam din surse tare sărace: radio, unele persoane care 
stăpâneau subiectul, ziare, cărți de la bibliotecă, cărţi audio şi orice altă 
sursă imaginabilă pe atunci. 

Scriam pe o foaie braille lucrurile importante despre subiect pe 
scurt, pe urmă luam fiecare idee în parte şi o dezvoltam introducând şi 
informaţii aflate ulterior. Nu vă spun de câte ori trebuia să rup foile 
pentru că nu-mi plăcea cum suna textul. 

Lucram la forma literară a textului până când mi se părea că e tot 
ce pot da eu, apoi îl transcriam din braille la maşina de scris în negru. 

Dacă cumva aveam la îndemână un specialist în domeniul pe 
care îl abordam, poate că mai era nevoie să schimb câte ceva pe ici, pe 
colo ca informația să fie corectă. Din nou trebuia să rescriu o foaie sau 
pe toate. 

Odată cu intrarea calculatorului şi vocii sintetice în viaţa noastră, 
lucrurile s-au simplificat aşa de mult, că independenţa este totală, la 
documentare, la elaborarea textului şi la obţinerea formei finale tipăribilă 
în braille sau în scrisul obişnuit. 


Dezvoltare explozivă a presei după Revoluția din 1989 


Datorită libertăţii de a spune şi scrie tot ce se considera că e bine 
şi utilpentru public, au apărut multe ziare, reviste, site-uri de intemet, 
posturi de radio şi de televiziune. Fireşte că şi nevăzătorii au fost domici 
să se implice în acest proces fără precedent de dezvoltare a presei. Unii 
au decis să-şi încerce puterile cu condeiul la diverse publicaţii mai 
importante sau mai obscure. Alţii au dorit să lucreze la radio şi au făcut- 
o destul de bine, iar cei mai puțini, au încercat şi la televiziuni. 

Alături de alți colegi de pe o listă de discuţii numită „Rebele”, 
înființată şi găzduită de serverul Fundaţiei „Cartea Călătoare”, am 
înființat o revistă pentru promovarea tehnologiei de acces, bunelor 
maniere şi pentru informarea diversă a nevăzătorilor, mai întâi în format 
text, pe internet şi apoi în format audio pe Compact Disc. Evenimentul s- 
a petrecut în decembrie 2003 şi durează până azi, ajungând noi la 
numărul 75 al revistei „Radar”. 

Observând eu toate aceste tendinţe de ieşire a destui nevăzători 
în spaţiul public, m-am gândit că ar fi momentul ca Asociaţia 
Nevăzătorilor din România să organizeze un concurs pentru jumaliştii 
amatori fără vedere. Propunerea mea s-a publicat în revista „Litera 
noastră”, apoi s-a discutat şi a trecut prin Consiliul Director al ANR. S-au 
stabilit ca probe interviul şi reportajul. 

Acest concurs de jumalism a fost integrat într-unul mai mare 
numit „Carmen Silva”, care mai are poezie şi proză. 

Prima ediţie a avut loc în 2009 şi am avut cinstea s-o câştig eu, 
cu un reportaj pe care l-am făcut la Braşov şi l-am publicat în revista 
„Radar şi un interviu cu un român din Diaspora, lon Beleaua, pe care l- 
am publicat în revista „Impact, iar colega mea de la revista „Radar, 

Carmen Anghel, de la Piatra Neamţ, la aceeaşi probă de jumalism, a 
obținut locul 3. 

Jumalismul este o treabă serioasă şi foarte complexă şi de 
aceea are mai multe subdomenii: sport, politică, investigaţie, economic, 
monden. Toate aceste subdomenii au nevoie de oameni informaţi, 
pricepuţi, cu relaţii în breaslă şi în mediul unde trebuie să lucreze şi, 
dacă vor să fie apreciaţi, cu multă verticalitate, profesionişti în adevăratul 
sens al cuvântului. 

Eu scriu din dorința de a îndrepta câte ceva în lumea asta şi se 
mai întâmplă să supăr pe câte cineva, mai am de pătimit, dar, dacă am 
făcut oamenii să gândească, să-şi apere drepturile, să conştientizeze că 
sunt o forţă dacă acţionează pentru mai binele lor, nu contează micile 
necazuri pe care le am eu. Sunt şi situaţii în care nu sunt publicate 
articolele mele dacă dezbracă prea mult adevărul şi trebuie să mai 
citească printre rânduri cei care vor să înțeleagă mai mult. 


(Apărut în „Revista Radar”, februarie 2010) 

CAPITOLUL 3 
Interviuri 


Prezentarea Liceului Pentru Deficienţi de Vedere 
Moldova, din Tg. Frumos jud. laşi 
(Interviu cu directorul adjunct Nicolae Chiper) 


Cu prilejul conferinţei Filialei laşi a ANR., din 1 septembrie 2005, 
stau de vorbă cu domnul profesor Nicolae Chiper, director adjunct al 
Liceului pentru Deficienţi de Vedere Moldova din Tg. Frumos, judeţul 
laşi. 

Constantin Sunugiu: - Domnule profesor bine a-ți venit în faţa 
cititorilor noştri. 

Nicolae Chiper: - Bine v-am găsit. Mă bucur că am ocazia să 
salut pe toţi cititorii revistei "Radar" şi să prezint câteva lucruri despre 
şcoala noastră, mai ales că sunt lucruri noi pe care bânuiesc că vor să le 
afle. 

C.S.: - Chiar vă rugăm şi cred că mulți dintre părinți vor afla 
lucruri interesante. 

N.C: - Da! Din toamna anului 2004 şcoala şi-a schimbat 
titulatura devenind Liceul Moldova Pentru Deficienți 
de Vedere Tg. Frumos, județul laşi, printr-o hotărâre a Ministerului 
Educaţiei şi Cercetării, un lucru înbucurător, zicem noi, pentru copiii din 
zona Moldovei. În toate zonele țării existau licee pentru deficienţi de 
vedere, numai în zona Moldovei nu exista, copiii fiind nevoiţi, după 
terminarea şcolii generale, să meargă fie la Cluj, fie la Buzău, fie la 
Bucureşti, fie la Arad. lată că, acum avem în Moldova un Liceu Pentru 
Deficienţi de Vedere, deci Tg. Frumos, judeţul laşi. Anul trecut am avut 
clasa a IX-a, anul acesta avem clasele a IX-a şi a X-a, urmând să 
mergem în continuare până în clasa a XII-a. 

C.S.: - Vă rog să ne spuneți ce se întâmplă cu clasele primare? 

NC: - În general, copiii vin la şcoală, însă, în ultima perioadă, în 
urmă cu vreo 5 ani, au început să fie greutăţi cu întocmirea dosarelor. 
Copiii, pentru a ajunge la şcoală, trebuie să întocmească un dosar, care 
merge foarte greu de la părinte până la noi. E vorba de faptul că sunt 
dificultăți în întocmirea actelor necesare acestui dosar. 

C.S.: - Colaboraţi în continuare cu filialele teritoriale ale ANR. 
pentru a descoperi copiii cu probleme de vedere? Sau aveţi personal 
care se deplasează la diferite adrese pe care le aflaţi întâmplător? 

N.C: - Da! Din fericire avem o bună colaborare cu toate filialele 
ANR. din zona Moldovei şi luăm adrese de la acestea, unde copiii sunt 
înregistrați ca nevăzători de gradul | sau II şi după aceea, Noi facem 
echipe de cadre didactice deplasându-ne în teritoriu pentru a sta de 
vorbă cu părinții. Întrucât unii dintre ei nu cunosc şcoala, alți sunt 
reticenţi de a da copilul de acasă. Prin contribuția noastră bănească, 
avem un fond, aşa-numitul fond de depistări, pentru a suporta 
cheltuielile deplasărilor. Ne ducem acasă la părinţi şi stăm de vorbă cu 
ei, încercând să-i lămurim; pe unii reuşim, pe alţii mai puţin, dar este o 
muncă foarte inportantă şi necesară pentru că am avut situaţii când am 
întâlnit copii nevăzători la 16, 17 ani, care n-au urmat nici o şcoală, din 
păcate. Şi dreptul la educaţie este elementar pentru oricare copil. 

C.S.: - Cum vă împăcaţi cu părinţii care îşi pierd drepturile de 
asistent personal, odată cu trimiterea copiilor la şcoală? 

NC: - Aici este o problemă foarte dificilă întrucât, conform noilor 
legi, unul din părinți poate deveni asistent personal pentru copilul 
deficient de vedere, gradul | şi fiind salariat, mai greu se hotărăşte să-şi 
dea acel copil la o şcoală mai departe de casă, întrucât îşi pierde dreptul 
de a fi asistent personal, deci de a fi salariat. 

C.S.: - Sunt şi cazuri când părinţii, totuşi, păstrează copiii la 
şcolile de masă pentru a nu pierde aceşti bani, chiar dacă educaţia lor ar 
putea să sufere din pricina asta? 

N.C: - Da. E adevărat. Aşa este. Acest lucru se întâmplă, din 
păcate. Şi nu pentru că suntem contra integrării deficientului de vedere 
în şcolile normale, ci pentru că acolo nu există actualmente resurse 
umane şi materiale, care să-l susțină să poată urma şcoala în localitatea 
unde este el. 

C.S.: - Vă rog să le spuneţi celor ce ar dori să-şi de-a copiii la 
şcoala din Tg. Frumos, care sunt condiţiile materiale de a colo acum? 

N.C: - Momentan dispunem de localul şcolii ca atare, cu intemat 
pentru copii; e vorba de dormitoare pentru băieţi şi pentru fete şi cantină. 
Şcoala are 12 săli de clasă, avem laborator de informatică, laborator de 
biologie şi chimie, avem de asemenea un laborator de educație 
tehnologică, unde copiii învață diferite abilități, să se poată descurca în 
viaţă în diverse situaţii, o sală de sport improvizată, întrucât nu avem 
spaţiu necesar pentru adevărata sală de sport. 

C.S.: - Cum staţi cu spaţiul pentru joacă? 

NC: - Aici este o problemă mai dificilă întrucât noi suntem într- 
un orăşel, spaţiul şcolii este redus, avem jur-imprejur vecini, oameni 
localnici, care nu pot ceda sau nu vor să vândă anumite spaţii de-ale lor 
pentru a ne lărgi spaţiul de joacă. E adevărat că avem foarte puţin teren 
unde copiii se pot juca în timpul liber şi când este frumos afară. Avem o 

popicărie, avem un spaţiu unde mai au nişte jocuri mici, cum ar fi: un 
leagăn, un balansoar. Însă, ducem lipsă de spaţiu de joacă în general. 

C.S.: - Ce le poate oferi elevilor școala în ce priveşte 
îmbrăcămintea, încălțămintea şi rechizitele? 

NC.: - Acest lucru se realizează prin aşa-numitul centru de 
plasament, întrucât şcoala este acum ruptă în două, în sensul că 
internatul şi cantina este transformat în centru de plasament, iar şcoala, 
procesul de instruire, este separat şi depinde de Ministerul Educaţiei şi 
Cercetării. Echipamentul în întregime plus mâncarea şi celelalte sunt 
venite prin centrul de plasament, dirijate de Direcţia Pentru Protecţia 
Copilului a judeţului Iaşi; normal că noi, având copii din toate județele, 
vin fonduri pentru fiecare copil, din judeţul din care vine el. 

C.S.: - Ce trebuie să facă un părinte care ar dori să-şi aducă 
copilul la şcoala dumneavoastră? 

N.C.: - În primul rând să meargă la un medic oftalmolog care să 
precizeze exact diagnosticul şi situaţia acuităţii vizuale a copilului. După 
aceea, merge la comisia de expertiză a județului respectiv, unde îi va fi 
analizat dosarul care va cuprinde o anchetă socială, certificat de naştere 
în copie a copilului, a părinţilor, buletin, domiciliu, situația familială şi un 
accept al autorităţilor locale de unde provine copilul că vor contribui cu 
un mic fond pentru susţinerea lui la noi la şcoală. Şi în urma orientării 
şcolare date de serviciul de evaluare complexă din judeţul respectiv, 
copilul va fi internat la noi la şcoală. 

C.S.: - Vă rog să daţi coordonatele acestei şcoli, adresa şi 
numărul de telefon! 

N.C.: - Şcoala se află pe strada principală din localitatea Târgu 
Frumos şi anume strada Cuza-Vodă, numărul 24, fiind aproape de gara 
CFR. Numărul de telefon este: 0232-710915 şi fax 0232-712198. 

C.S.: - Domnule director, vă mulțumesc pentru informaţiile utile 
pe care ni le-aţi dat şi credem că le vom fi de folos şi în acest fel 
părinţilor şi copiilor care urmează să se adreseze şcolii. 

N.C.: - Evident, noi nu dorim să existe copii deficienţi de vedere, 
dar dacă există, ei trebuie şcolarizaţi pentru că numai aşa se pot integra 
într-o societate, dacă urmează cursurile unei şcoli, indiferent unde, ori la 
noi la şcoală, ori în altă parte. Este important ca acel copil să fie educat, 
să fie instruit. 


(Publicat în revista „Radar”, septembrie 2005) 

Cine nu riscă, nu câştigă! 
(Interviu cu Intreprinzătorul Virgil lordache din laşi) 


Constantin Sunugiu: - Domnule Virgil lordache, vă salut şi vă invit 
să stăm de vorbă şi să le spuneți cititorilor noştri câteva lucruri din 
experiența dumneavoastră îndelungată ca om de afaceri şi ca fost 
preşedinte al Filialei ANR. din laşi. 

Virgil Iordache: - Vă salut. În primul rând salut apariția acestei 
reviste şi pe iniţiatorul ei, din câte știu, Mircea Bucur, pentru care am o 
deosebită preţuire. Apreciez, ca o foarte bună soluție această revistă, 
pentru că noi ne învățasem pe principiul neconcurenţial şi dacă a apărut 
această revistă nu poate fi decât să dezvolte idei şi dezvoltând idei 
putem ajunge și noi la mai multe. Deci, este excepţional de bine venită. 

C.S.: - Să înțelegem că dumneavoastră sunteţi pe principiul 
unitate, prin diversitate? 

VI: - Exact. deci nu ne asemuim nici unul; suntem individualităţi 
şi fiecare individualitate poate trăi în diversitate. 

CS: - Vă rog să ne spuneţi câteva date din biografiia 
dumneavoastră. 

V..: - Eu, sunt născut în anul 1951, în satul Pocreaca, judeţul 
laşi, sat de răzeşi, dăinueşte cu hnsoave de pe vremea lui Ştefan Cel 
Mare. Strămoşii mei şi numele de Iordache s-au regăsit; probabil, a fost 
vreun grec sau cineva cu numele ăsta, împroprietăriți din moşi strămoşi 
de pe vremuri cu păduri cu lacuri. Rădăşia te lua de pe hotarul unui sat 
până în hotarul a altui sat, şi pe toată lungimea ce prindeai pădure, 
livadă, pârâu, pâşune, teren arabil. 

C.S: - V-aţi pierdutvederea din copilărie? 

V.I.: - Da, a început să-mi scadă vederea din copilărie, dar efectiv 
nu văd de loc din 1990 şi de atunci nu pot să mă descurc singur. 

C.S.: - Şi din CV-ul dumneavoastră pe care tocmai laţi prezentat 
la această conferință, am ințeles că ați urmat școlile obişnuite printre 
nevăzători. 

VI. - Da, la Cluj am fost la şcoală, fiindcă pe atunci la Tg. 
Frumos nu se înființase, deşi mi-ar fi fost mai aproape. Am fost la Cluj 
unde am avut parte de profesori excepțional, foşti profesori universitari, 
care au fost daţi afară pe motive politice şi repartizaţi şcolii noastre. Pe 
urmă am continuat şcoala la Bucureşti; aș fi vrut să fac liceul, dar, din 
motive financiare nu am pututatunci; am făcut ulterior liceul pentru mine; 
nu m-a ajutat cu nimic, dar am făcuto pentru plăcerea mea. 

CS .: - Unde a-ţi lucrat după ce a-ţi terminat şcoala? 

V.I.: - Am lucrat la cooperativa „Munca invalizilor” din laşi, timp 
de 22 de ani ca perier şi cartonagist că astea erau singurele soluții. 
atunci Aşi fi putut alege masajul, pentru că sunt calificat şi în această 
meserie, dar fiind dintr-o familie de oameni săraci, am preferat să lucrez 
unde se câştiga mai mult. La masaj era un salariu fix la vremea aceea 
de 700 lei, iar la Cooperativa "Munca Invalizilor” era de 3000 de lei. 

C.S.: - Când aţi devenit preşedinte la Filiala din laşi? 

Vl.: - În 1993 şi, zic eu, chiar cu bune rezultate şi m-am bucurat 
de aprecierile persoanelor care au deschidere și pot să înțeleagă că 
doresc binele filialei asociaţiei din laşi. 

C.S.: - V-aş ruga să ne spuneţi câteva lucruri pe care le-aţi făcut 
dumneavoastră în beneficiul membrilor cât aţi fost preşedinte! 

V.I.: - În primul rând, nu e o laudă, partea mea de merit e că am 
fost receptiv; am fost primul preşedinte din țară care am inclus internetul 
ca una dintre preocupările majore şi le-am explicat oamenilor atunci că 
numai aşa vor putea să devină egalii celorlalți, vor putea accesa 
biblioteci, date şi tot felul de situaţii pe care le au ei. Am iniţiat destui 
membri ai noştri pentru a cunoaşte şi a accesa calculatorul. alt merit 
foarte important pentru mine este de a fi militat continuu pentru 
schimbarea legislaţiei româneşti permanent în favoarea nevăzătorilor şi 
aici pot să-i aduc un omagiu lui Ilon Manea, Dumnezeu să-l ierte, care, 
deși a fost blamat de mulţi, a făcut enorm de mult pentru drepturile 
noastre, pentru ce avem acum. Mai sunt multe lucruri de făcut. 

Cc - Ştim că filiala de la laşi este dificilă; aşa este ea 
cunoscută în țară, aşa e imaginea ei. În perioada cât aţi fost preşedinte, 
oamenii au fost mai uniţi în jurul dumneavoastră şi între ei? 

Vl.: - Fals creată ideea de filială dificilă. Este o filială cu foarte 
multe personalități. Nu consider că este dificil unde sunt personalităţi, ci 
e uşor. Aparent pare dificil, ba chiar e mai uşor pentru că ai cu cine 
colabora, ai de la cine obţine idei; filiala nu-i dificilă, asta s-a creat fals, e 
artificial. 

C.S.: - Este imaginea dumneavoastră. 

V.I.: - Da, da. 

C.S.: - Vă rog să ne spuneţi câte ceva despre destituirea 
dumneavoastră; ce s-a întâmplat? cum a fost? 

VI. - Ştie toată lumea. Am participat la conferința din 2001 şi l- 
aș fi promovat pe domnul Ruba în funcţia de preşedinte. eu consideram 
atunci şi consider şi acum că un intelectual ne poate reprezenta mai 
bine pe plan extem, Are cunoştinţe de cultură mai mari, ştie limbi străine 
şi ar fi promovat. Nu am avut aceeași părere cu domnul preşedinte 
Lăpădatu şi, de când am intrat în divergență, dumnealui a făcut tot ce a 
putut ca să mă 

obstrucţioneze şi, până nu m-a dat afară abuziv, nu s-a lăsat. A scomit 
că aş fi comis grave nereguli, dar fără a spune care sunt acelea, am 
avut o judecată cu dumnealor şi eu am câştigat procesul, dar nu am vrut 
să mă întorc pe funcţia meadintr-unprincipiu: am zis că dacă lumea nu 
a sărit cu mic, cu mare în apărarea mea atunci, înseamnă că aveau 
aceeaşi părere. Acum particip din nou la alegeri pentru că m-au solicitat, 
altfel stăteam retras în cochilia mea. 

C.S.: - De ce a fost acuzată doamna contabilă Virginica Sârbu şi 
dacă s-a dovedit vinovăția ei? 

V1.: - Niciodată nu s-a dovedit vinovăția; a fost dată afară pentru 
că nu a ştiut să vândă; nu a vrut să participe la acea manevră prin care 
trebuia să fiu demigrat de toţi salariaţii. Dânsa a spus că nu are ce-mi 
reproşa şi deci nici nu face nimic împotriva mea. şi deci asta e: pentru că 
a fost verticală, a trebuit să fie dată afară. Eu spun că instituţia a pierdut 
un foarte bun om, un economist, om cu calificare, care era devotată trup 
şi suflet nevăzătorilor şi ştia să-i înțeleagă, dovadă că acum lucrează la 
o societate de transport, dânsa e organizator de grupă, e şofer şi toate 
celelalte, ştie să-i ajute şi face oamenii noştri să se simtă bine. 

C.S.: - După ce aţi fost concediat de la filială, fiind un om 
dinamic, un om care vrea să facă ceva, aţi luat viaţa pe cont propriu şi 
aţi deschis o activitate proprie. Vă rog să ne spuneți când aţi început şi 
cum a fost? 

V.I: - Abecedarul afacerilor eu l-am deschis înainte de a pleca 
din asociaţie. Mi-am înființat un magazin, un punct alimentar cu de toate, 
din care am învăţat micile reguli ale afacerii, pentru că cine pomeşte 
direct în afaceri mai mari, poate să dea greş. Cine vrea să facă şcoală 
fără să treacă prin ciclul primar, poate să fie cât de dotat că tot nu va şti 
să scrie şi să citească. Şi, eu am avut prin 1999 un mic magazin pe care 
l-am dezvoltat, funcţionează şi acum. După aceea am zis că trebuiesc şi 
semenii mei stimulaţi şi scoși din cochiliile lor şi pentru asta mi-am 
cumpărat un microbuz şi am înființat o societate de transport călători. Nu 
am avut posibilități economice prea mari şi am zis că măcar să 
culturalizez nevăzătorii ducându-i pe la diferite monumente culturale şi 
sportive. Pentru a înființa această societate de transport, am riscat 
vânzându-mi casa, m-am mutat într-un apartament şi într-o zonă care 
nu-mi conveneau şi aşa mai departe. Eu cred că pentru toate acestea ar 
fi trebuit să primesc şi ajutorul asociaţiei noastre, dar nu l-am primit, ba 
dimpotrivă, mereu mi s-au pus bețe în roate. Am trăit mare stres pentru 
că după cumpărarea microbuzului aveam de plătit 1500 de euro pe lună; 
vă daţi seama cât a trebuit să trag ca să pot scoate, pe lângă cheltuielile 
curente ale maşinii, şi banii atât de mulţi pentru rata lunară. Societatea 
asta civilă românească nu are încredere într-o persoană cu handicap şi 

eu am demonstrat că trebuie să aibă şi m-am angajat la o treabă despre 
care nu eram sigur sută la sută că am s-o reuşesc, dar mulțumesc Lui 
Dumnezeu, am reuşit şi acum pot să mă consider un om care a învins şi 
mi-am pus o idee în practică 

C.S.: - Ştiu, că am fost o dată cu dumneavoastră într-o excursie 
de la Târgu Frumos la laşi, cred că astă-vară, şi mi s-a părut interesant. 
Însuşi faptul ca un om fără vedere să conducă o societate de transport 
care să mai şi reuşească, să mai şi prospere, este un lucru extraordinar. 
Revista noastră caută asemenea persoane, asemenea talente care 
trebuie date de exemplu celorlalți care nu au făcut nimic şi vor să facă 
ceva. 

V.I: - Eu vreau să spun prin intermediul revistei dumneavoastră: 
toată lumea, indiferent în ce colț al țării s-ar afla şi ar dori să colaboreze 
pe relaţia de transport şi alte relaţii cu mine, eu le voi sta oricând cu drag 
la dispoziţie. Şi ca să fiu găsit, că eu sunt un transportator şi nu stau 
locului, nu mă pot găsi acasă, îmi voi da numărul meu de telefon dacă 
îmi este îngăduit: 0745-625340 şi al colaboratoarei mele, doamna 
Sârbu, 0745-625339. 

C.S.: - Şi acum, cum merg lucrurile, câte maşini aveţi? 

VI.: - Deocamdată numai una. Nu mi-am permis mai multe 
pentru că pe jumătate din anul 2003 am obţinut comenzi în valoare de 
un miliard de lei, iar în 2004, au prins a deveni colegii mei din asociație 
obstrucţionişti punând diferite piedici, ei, care ar fi trebuit să mă ajute și 
afacerile nu au mai mers ca în 2003, au mers mai încet, am putut să-mi 
achit plățile curente, să fac faţă cheltuielilor şi să mai rămân şi eu cu 
ceva şi nu mi-am permis, ca orice om cu scaun la cap, să mă arunc într- 
o afacere despre care nu ştiam dacă va reuşi până la urmă. Mai aştept 
încă vreo câteva luni şi, dacă problemele se vor reglementa, voi încerca 
să dezvolt afacerea. 

C.S: - Şi cum v-aţi propus să transportați semenii 
dumneavoastră în diverse locuri ca să vadă lumea şi să nu stea închişi 
în casă, iată că aţi reuşit să faceţi asta? 

V.I.: - Sigur. Dar am transportat sute de nevăzători pe parcursul a 
doi ani şi ceva, pe care i-am dus, le-am obținut locuri de cazare, unele 
gratis, altele pe bani mai mulţi. 

C.S.: - Am auzit impresii bune în sală despre dumneavoastră şi 
despre activitatea pe care aţi făcut-o, dincolo de această situaţie în care 
v-au pus cei răuvoitori, cum s-ar spune. 

V..: - Ei nu, cei care se tem de concurența mea m-au pus. Aţi 
văzut că sunt cel mai întrebat dintre oamenii de pe aici şi asta poate 
spune ceva, chiar dacă nu voi fi ales preşedinte; voi şti că oamenii au 

respect şi că, și cei care mă duşmănesc totuşi, încearcă și recunosc o 
anumită valoare şi o anumită consecvență. 

C.S: - Domnule Virgil Iordache, eu vă mulțumesc că aţi stat de 
vorbă cu mine şi vă doresc succes tuturor celor care îndrăznesc şi care 
reușesc în viață. 

VJ: - Mulţumesc. Şi eu urez succes revistei, tuturor 
colaboratorilor şi în general tuturor nevăzătorilor pentru că numai printr-o 
bună dezvoltare a noastră, a tuturor indivizilor vom reuşi să ridicăm și 
asociaţia la prosperitate şi bună înțelegere. Altfel nu merge. 


(Publicat în revista „Radar”, septembne 2005) 


Greutăți mari pe drumul afirmării 
(Interviu cu Violeta Popovici) 


Suntem pe litoral, întro excursie organizată de filiala asociaţiei 
noastre din Botoșani, avem o vreme bună pentru plajă, ne simțim bine. 
Vă prezint o absolventă a Universităţii Babeş-Boyay din Cluj. Se 
numeşte 

Violeta Popovici, a absolvit facultatea de litere, secţia ruso- 
română şi este din judeţul Botoşani 

Constantin Surugiu: - Violeta, Bine ne-am regăsit, te rugăm să ne 
spui câte ceva despre viața ta, de unde provii? 

Violeta Popovici: - Bine v-am găsit. Eu provin din localitatea 
Mândrești, comuna Bucecea din județul Botoșani. Am urmat şcoala 
generală până în clasa a VII-a inclusiv în localitatea natală după care 
scăzându-mi de tot vederea am fost nevoită să merg la o şcoală pentru 
deficienţi de vedere din Tg. Frumos, județul laşi, în dasa a VIII-a, iar 
apoi am terminat liceul inclusiv facultatea, deci 8 ani am fost la Cluj. Am 
urmat facultatea de litere, secția Ruso-Română din cadrul Universităţii 
Babeș-Boyay. 

C.S.: - Aşi vrea să ne spui de unde pasiunea aceasta? O 
facultate de limbă rusă, având în vedere că la noi, tendința este către 
vest, franceză, engleză? 

V.P.: - Să spun exact nu ştiu nici eu. asta a fost așa, o chestiune 
nativă, mi-a plăcut muzica rusească de când eram mică, mi-a plăcut 
această limbă, cultura civilizația etc. Din copilărie mi-am dorit să ajung în 
Rusia şi în special la Moscova. Ei bine, lucrul acesta s-a întâmplat nu 
demult, în urmă cu vreo 2 ani şi bineînţeles că vreau să mai merg acolo 
pentru că mi-a plăcut foarte mult, a fost aşa cum am visat eu, cum am 

citit în cărți. Eu am învățat la şcoala de masă limba rusă din clasa a V-a 
până în clasa a VIl-a inclusiv, după care, m-am transferat la şcoala de 
nevăzători şi în liceu s-au predat franceza şi engleza; mi-a fost mai greu 
pentru că nu aveam o bază asigurată. 

Prin clasa a IX-a am aflat că domnul Valentin Tăutu, profesor de 
latină de la Cluj, cunoaşte sistemul braille al limbii ruse şi l-am rugat să 
mi-l dea şi mie în ideea că poate îmi va trebui cândva. şi chiar mi-a 
folosit. 

Pe la sfârşitul clasei a XI-a am cunoscut o profesoară de rusă şi, 
fiindcă chiar aveam de gând să învăţ această limbă, în clasa a XII-a m- 
am pregătit pentru examenul de admitere la facultate. A fost foarte greu 
pentru că a trebuit să iau totul de la capăt, deşi aveam un bagaj de 
cunoştinţe. Am făcut o cerere la inspectoratul şcolar şi mi s-a aprobat să 
dau şi bacalaureatul din limba rusă. în loc de limba engleză sau altă 
limbă, constituind practic o testare a cunoştinţelor mele înaintea 
examenului de admitere la această facultate. Şi am fost admisă, fapt 
care m-a bucurat foarte mult. Odată studentă, o jumalistă de la “Ziarul 
de Cluj”, mi-a luat un interviu şi chiar i-am spus că visul meu este să 
merg la Moscova cu o bursă şi, foarte greu, dar mai târziu s-a întâmplat 
şi lucrul acesta. 

C.S.: - Multe persoane cu deficiență de vedere au avut probleme 
la examenul de intrare la facultate. Te rog să ne spui, într-adevăr ai 
întâmpinat asemenea probleme? 

„P.: - Eu nu. Nu. 
Deci, cei de la Cluj sunt obişnuiţi cu nevăzătorii. 
P.: - Nu ştiu cât sunt de obişnuiţi, dar la rusă nu am avut 
probleme pentru că s-au ocupat de așa-ceva cei de la facultate; au 
organizat o comisie specială, au adus un profesor căruia i-am dictat 
lucrarea şi totul s-a rezolvat fără nici o problemă. 

C.S.: - Important pentru cei care citesc revista şi mai ales cei 
care doresc să urmeze o facultate, ar fi să le spui tu cum te-ai descurcat 
ca nevăzătoare în privința notiţelor şi a cursurilor. 

: - A fost greu pentru că nu există mai nimic din toate câte îi 
trebuie unui student la această limbă: nu am avut acces la dicţionar sub 
nici o formă sau la cărțile care îmi trebuiau. Înafară de cele câteva cărţi 
de literatură rusă înregistrate pe casete care există la asociaţie: Tolstoi, 
Dostoevski, am fost nevoită să mă descurc efectiv singură. Şi, sigur că 
m-am descurcat cu colegii, mi-am făcut foarte mulți prieteni din 
Republica Moldova care m-au ajutat, studente de pe la alte facultăţi care 
îmi citeau literatură în română, pentru că eu nu ştiam limba rusă, mai 
greu, dar m-am descurcat. Eu am fost relativ mulțumită. E adevărat că 
aș fi vrut mult mai mult, dar asta este situaţia la noi în România, mai 

greu. Dacă voi ajunge din nou la Moscova va fi mai uşor, va fi cu totul 
altceva. 

C.S.: - Şi apropo de greutăţile de care imi vorbeşti, ştiu că într-o 
vreme te zbuciumai tare ca să obţii ajutor de undeva pentru a putea 
merge la Moscova. Te rog să ne spui dacă filiala din Botoşani sau ANR. 
te-au ajutat în vreun fel ca să-ţi atingi acest ţel. 

VP: - Da, într-adevăr, au fost probleme mari; legislaţia 
intemaţională prevede că trebuie să mergi în mod obligatonu cu un 
însoțitor. Ei bine, lucrul acesta nu este posibil la noi în România că nu 
finanţează nimeni costul şi până la urmă a intervenit ANR, în special 
domnul Radu Sergiu Ruba şi prin intermediul dumnealui pot să spun eu 
că am reuşit să plec. Dumnealui a luat legătura cu Asociaţia 
Nevâzătorilor din Moscova şi a obţinut de acolo un document prin care 
se menţiona că voi fi sprijinită, ajutată de ei. În final am reuşit să merg. 
Deşi obținusem o bursă de 3 luni în anul 3 de studiu, am fost 
nominalizată de la oficiul de burse din cadrul ministerului învățământului, 
pentru că ei sunt cei care analizează şi decid în legătură cu studenții 
care pleacă în străinătate, iar partea străină confirmă doar şi mie mi-a 
lipsit acea confirmare. Apoi în anul 4 am obţinut o bursă pentru un an şi 
din nou partea străină mi-a redus bursa la 3 luni datorită faptului că în 
cadrul acelui tip de bursă erau 40 de studenţi din România şi s-au gândit 
ei că aceşti studenţi ar putea suplini cumva acel însoțitor permanent de 
care aveam nevoie eu şi pe care ei îl impun. Deci nu am plecat pe un 
an, ci am fost nevoită să mă mulțumesc cu 3 luni, din păcate pentru 
mine. 

C.S.: - Şi sunt nevoit totuşi să revin. Te rog să-mi spui dacă pe 
parcursul facultăţii, ai fost ajutată în vreun fel de Filial Asociaţiei din 
Botoşani, pentru că ştiau că eşti la facultate? 

VP. - Nu a fost nevoie. Aici a avut o contribuție importantă 
familia dacă e vorba de aspectul financiar şi în rest, m-am descurcat 
singură în Cluj. Nu au fost probleme. Familia a fost nevoită să-şi asume 
responsabilitatea şi a făcut tot ce s-a putut pănă la capăt. Deci era ceva 
normal şi m-a ajutat şi în legătură cu plecarea la Moscova. 

CS: - Şi acum, să trecem la punctul cel mai pasionant pentru 
toată lumea. Sigur că şi eu iubesc romanele de călătorie, dar tare 
interesant ar fi să pot face o asemenea deplasare. Tu care ai făcut-o, 
spune-ne şi nouă cum a fost? cum ai plecat din România? cum ai ajuns 
acolo? Cum te-ai descurcat în acest timp? 

VP: - Da, a trecut ceva timp de atunci, au trecut deja 2 ani. 
Trebuia să fi fost iar acolo ca să susţin un masterat şi, deşi am fost 
nominalizată, am primit un răspuns negativ din partea străină şi acum 
voi fi nevoită din nou să rog ANR.-ul să intervină dacă se va putea şi să 

rezolve problema aceasta pentru că este foarte greu. La masterat nu 
mai există acel grup care a existat atunci, sunt doar 8 locuri pentru 
masterat şi doctorat şi nu ar fi o problemă să obțin din nou această 
bursă; eu am obținut-o o dată. Problema va fi să se ajungă cumva la un 
compromis cu cei de la Institutul Puşkin, unde am urmat cele 3 luni de 
care v-am povestit. 

Am plecat din România ca orice student cu un grup de la A.S.E., 
nu cu studenții de la filologie pentru că, în primăfazăeram pe punctul de 
a refuza bursa, fiind supărată că trebuia să plec doar pe 3 luni şi nu pe 
un an. 

Am mers cu aceşti studenţi cu acelaşi tren, însă ei şi-au văzut de 
treaba lor şi nu s-au interesat de mine; nici nu era cazul; am mers cu o 
rusoaică pe tren cu care m-am înțeles foarte bine. A fost primul meu 
contact cu o persoană vorbitoare nativ de limba rusă şi lucrurile au 
decurs normal. 

Acolo am fost aşteptată din partea Asociaţiei Nevăzătorilor din 
Moscova, de un domn cu maşina care m-a condus la institut şi de aici 
m-am descurcat cu studenţi din România; s-au găsit câţiva dintre ei care 
să mă ajute, e adevărat, destul de puţini, dar nici nu prea a fost nevoie. 
La început a fost mai greu, după aceea m-am obişnuit singură. Au fost 
mulţi studenţi străini cu care m-am înțeles bine şi care m-au ajutat. 
Trebuie să te descurci singur pentru că nimeni nu vine să te întrebe 
dacă ai nevoie de ajutor. Trebuie ca tu să ai iniţiativa de a face ceva, 
după aceea te ajută şi ceilalți. Bineînţeles că a avea prieteni, nu 
înseamnă să-i şi expluatezi, te ajută, dar într-o anumită limită. 

C.S.: - Din câte ştii tu, acolo mai erau persoane deficiente de 
vedere? 

V.P.: - Nu. La Puşkin nu, nu. 

- Ţi-ar fi folosit tehnologia de acces de bună calitate ca să 
te descurci mai bine, nu? 

V.P.: - Nu ştiu la ce vă referii. 

C.S.: - La un laptop de exemplu. 

V.P.: - Da, într-adevăr, dar deocamdată nu dispun de aşa-ceva şi 
nici nu ştiu să utilizez un calculator, din păcate. 

C.S.: - Pentru că nu ai avut, nu? 

V.P.: - Nu neapărat. Preocupându-mă atât de mult de plecarea la 
Moscova, nu neapărat am omis, dar m-am înscris la nişte cursuri şi am 
fost respinsă, mă rog, au fost nişte probleme acolo, dar nu mai intru în 
amănunte că nu e cazul, însă îmi propun ca de acest aspect să mă 
preocup în continuare şi nu vreau doar să ştiu să utilizez un calculator, ci 
vreau mai mult. Mă interesează acest domeniu pentru că, terminând o 
facultate de litere, se ştie că în general devii profesor şi nu intenționez 

să rămân în învățământ, ci să mă reprofilez, să urmez altceva. 
Bineînţeles că în primul rând sper să ajung la Moscova, dacă nu, poate 
va fi o altă facultate sau voi crea alte perspective, iar una din ele ar 
putea fi şi calculatorul. 

C.S.: - Să lucrezi ca traducătoare, nu-ţi surâde? 

Ba da. 

C.S: - Să lucrezi la o editură? 

VP. - Sigur că da, dar la noi în România, cu limba rusă e mai 
greu. Totuşi se poate. Dacă chiar vrei neapărat şi chiar insişti aşa, se 
poate găsi, dar asta sigur că presupune să ştiu să utilizez un calculator. 

C. Cu calificarea pe care o ai de cunoscătoare bună a limbii 
ruse şi utilizând calculatorul, e foarte posibil să obţii un post. 

VP. - Da, ar fi posibil şi chiar mi-ar plăcea mult să lucrez în 
domeniul limbii ruse. Facultatea am urmat-o efectiv din pasiune. Am vrut 
să fac o carieră din aceasta, dar mai rămâne de văzut. Deocamdată nu 
ştiu nimic. 

C.S: - Din câte ne spui, te-ai descurcat de multe ori singură, ai 
biruit multe greutăţi; ştim cât de greu e în ziua de azi să mergi pe stradă, 
nu încă să mai mergi cu metroul sau să mai mergi în alte locuri 
necunoscute. Eu consider că e un lucru minunat să ai curajul acesta 
nemaipomenit. 

V.P.: - ÎI am pentru că aşa sunt eu. Întotdeauna am vrut să fac 
cât mai multe lucruri şi aşa am fost obişnuită de mică fiindcă am 
probleme de vedere de atunci, dar nu aşa de grave; mă descurcam să 
mă orientez. Dar dacă s-a întâmplat să-mi pierd vederea, la început mi-a 
fost foarte greu şi nu m-am gândit că voi reuşi să fac ceva vreodată. 
Sigur că oricui i-ar fi neplăcut să-şi piardă vederea la 14-15 ani, în pragul 
adolescenței când nu ştii ce vei face. Am stat un an acasă, mi-am 
revenit şi am mers mai departe, că aşa e viața, trebuie să mergi înainte, 
nu trebuie să te împotmoleşti. Trebuie să faci ceva. 

C.S.: - Te-aş ruga să ne spui ce pasiuni ai? Ce hoby-uri? 

V.P.: - Muzica în primul rând; eu am urmat şi şcoala de arte, 
secţia canto, în clasa profesoarei Cristina Jiman de la Cluj. Şi alte hoby- 
uri... bineînţeles limba rusă, pentru că asta am urmat. 

C.S.: - Asta va fi şi meseria. 

V.P.: - Sper. Calculatorul va fi, chiar dacă nu ştiu încă să-l 
utilizez, cunosc foarte puţine elemente, dar vreau în viitor să-mi creez o 
perspectivă din asta şi sper să şi reuşesc. Altceva nu ştiu, depinde, sunt 
multe lucruri care îmi vin în minte. 

C.S: - Literatura îi place? Citeşti? 

VP. - Da, îmi place, dar nu în mod exagerat. Nu orice. şi în 
primul rând iteratură rusă. 

C.S.: - Dar totul se subsumează pasiunii acesteia debordante din 
copilărie, rusa. 

V.P: - Da, vreau să spun că am crescut cu muzica rusească. La 
Moscova chiar am regăsit muzica lor după câţiva ani de pauză pentru că 
în zona Moldovei nu prea recepţionez la televizor posturi ruseşti, din 
păcate. Dar acolo la Moscova am regăsit muzica rusă, m-am bucurat 
foarte mult şi am înregistrat multă muzică de pe casete. 

C.S: - Ai avea ceva de spus despre care eu nu te-am întrebat? 

V.P.: - Aş avea un mesaj pentru cei care citesc revista „Radar” şi 
un mesaj în general pentru toată lumea, poate se vor găsi şi alţii care 
vor asculta. În general lumea respinge în mod total limba și cultura rusă. 
Sfatul meu ar fi să nu uităm de cultura rusă pentru că este o cultură 
vastă, de mare valoare. Vor fi fiind ruşii cum sunt ei, şi pe mine m-au 
deranjat anumite aspecte, dar să nu uităm de cultura rusă, pentru că 
asta e. Dacă vrem să trăim într-o lume civilizată, trebuie să acceptăm, 
indiferent de unele aspecte negative, să le zic aşa. 

C.S: - Având în vedere că tu ai trecut prin multe experiențe până 
acum în timpul facultăţii, sigur că au fost multe greutăţi de tot felul, te-aş 
ruga să le transmiţi un mesajtinerilor care termină un liceu! Ce ar trebui 
să facă ei? 

V.P.: - Sfatul meu e că, dacă se consideră capabili, au posibilități 
financiare şi intelectuale, să urmeze o facultate. Este important în ziua 
de astăzi să aibă omul studii superioare pentru că nu mai e ca mai 
demult când aveai un post asigurat, fie ca maseur sau mai ştiu eu ce. În 
ziua de azi majoritatea tinerilor tind spre studii superioare şi este bine, 
chiar dacă e greu, dar, ținând cont că există tehnologia de acces - se 
ştie că există acea voce pe calculator cu care se poate lucra normal -, 
se pot citi multe cărți. S-ar facilita mult cititul şi multe altele. Eu nu am 
avut acces la aşa-ceva pentru că nu am ştiut să utilizez un calculator 
fiindcă nu m-a preocupat în mod deosebit şi nici nu am fost informată 
despre acest aspect. Mergeţi la facultate toţi cei care aveţi chemare 
pentru asta şi trebuie să reuşiţi, indiferent de greutăţi. Eu vă doresc mult 
succes! 

C.S.: - În numele cititorilor Revistei "Radar", eu îţi mulțumesc şi 
poate că în viitor vei colabora cu noi sau poate că vom mai vorbi despre 
alte realizări de-ale tale pe care ți le dorim din toată inima! 

VP.: - Vă mulțumesc şi, cu mare plăcere şi altă dată dacă va mai 
fi nevoie. 


(Publicat în revista „Radar”, septembrie 2005) 

Nevăzătorii în accepţia persoanelor care văd, 
(Interviu cu scriltoarea Elena Cardaş din Botoşani) 


Pe la începutul lunii noiembrie, 2005, am primit la revista "Radar" 
un e-mail din partea unei cititoare care se numeşte Elena Cardaș, din 
Botoşani şi este medic la Spitalul Judeţean din această localitate. A avut 
dorința de a pune gratuit la dispoziţia nevăzătorilor din România romanul 
dumneaei, "Bărbaţii altor femei”, pe care I-a publicat la Editura Cronica 
din lași, în anul 2006. 

Discut cu doamna doctor, despre acest roman pentru că are ca 
subiect viața celor care nu văd atâta cât a putut-o percepe dumneaei din 
exterior. 

Constantin Surugiu: - Doamnă doctor, vă rog să ne spuneţi câte 
ceva despre dumneavoastră. 

Elena Cardaș: - Despre mine? Viaţa mea personală nu este prea 
interesantă. Sunt medic intemist, aici, în nordul țării, am o viață aparent 
banală. De câţiva ani încoace, de unde, ce și cum am început să scriu, 
rămâne şi pentru mine un mister. Dar, probabil, au fost nişte lucruri pe 
care eu le-am trăit în timpul vieţii, care s-au combinat, care s-au 
cristalizat şi la o vârstă a maturității, nu fac, nici un secret, am 46 de ani 
şi am considerat sau am indrăznit timid să scriu. Am deja un roman 
publicat şi, acesta, al doilea roman, "Bărbaţii altor femei”, tratează, aşa 
cum aţi spus, problema persoanelor care nu văd. Iniţial, nu am vrut să 
mă adresez acestor persoane. Să ştiţi că acest roman, iniţial a fost 
adresat persoanelor care au ochi, au vederea foarte bună şi nu reuşesc 
să vadă. 

C.S.: - Dacă vreţi, spuneţi-ne de unde aţi luat atât de multe 
informaţii interesante pentru publicul care nu ştie nimic despre viața 
celor care au rămas fără vedere? 

E.C.: - Nici eu nu ştiam multe lucruri când m-am apucat să scriu. 
Eroina mea este o femeie care, la vârsta maturității, se întâmplă să 
rămână fără vedere şi trebuie să se descurce, să-şi ducă viața mai 
departe. Eu m-am pus în pielea acestei eroine, deşi, sigur nu te poți 
pune în pielea altei persoane. 

Cea mai mare parte de informaţie am luat-o de pe internet. De pe 
site-ul nevăzătorilor www.fec.ro şi acolo am găsit recenta apariţie a 
revistei "Radar". La vremea la care am scris cartea, revista "Radar" era 
destul de recentă. Vreau să vă spun că, mi-a prins stilul atât de bine; am 
răsfoit din decembrie 2003 de când a apărut, până la ultima ediţie. Cam 
toate articolele le-amcitit cu atenţie. Cele mai multe informaţii, de acolo 
le-amluat. Multe din întâmplări, le-am prelucrat după reportaje de acolo 

din revistă. Nu spun că am plagiat, dar m-am inspirat; unele din 
personajele mele pasagere sunt personaje inspirate de oamenii care au 
scris acolo. Poate că i-aţi recunoscut, poate că s-au recunoscut sau 
poate se vor recunoaşte. Mie o să-mi facă plăcere dacă o să fie aşa. 

C.S.: - Cititorii noştri vor recunoaşte aceste personaje numai 
după ce vor citi cartea, pentru că, încă nu a ajuns la ei. 

E.C.: - Da, eu sper să ajungă cât mai curând şi sper să le şi 
placă. 

C.S.: - Aţi mai avut cazuri de persoane care nu văd în jurul 
dumneavoastră? V-au influenţat în vreun fel viața? sau au trecut pe 
lângă dumneavoastră fără să vă afecteze în nici un fel? 

E.C.: - Da! Trebuie să ştiţi că acest subiect nu mi-a venit chiar 
întâmplător. De-a lungul întregii vieţi, ca un lait-motiv, aşa, eu am fost 
însoțită mai mult sau mai puţin de persoane nevăzătoare, începând cu 
tatăl meu, care nu vedea foarte bine, dar să ştiţi că eu nu am realizat 
niciodată că tatăl meu are această problemă. Nu, el este un om care se 
descurcă să citească sau s-a descurcat, în fine. O viaţă întreagă a scris, 
a citit, dar niciodată nu l-am auzit plângându-se că nu are decât un ochi 
în urma unui accident din copilărie. Faptul a trecut aşa, nici nu se vorbea 
despre asta la noi în casă. Era, atât de firesc, încât nu pot să spun 
măcar că mi se părea ceva anormal. 

După aceea, în copilăria mea, prin clasa a V-a, a VI-a, am avut 
de-a face cu o altă rudă foarte apropiată, un unchi care, din cauza 
diabetului, şi-a pierdut mare parte din vedere. Îmi aduc foarte bine 
aminte şi cu mare exactitate că mergeam Ia el în casă şi ştiam că acolo 
sunt nişte reguli stricte în primul rând în ceea ce priveşte ordinea din 
casă. Atât ştiam, copil fiind, nu realizam foarte mult ce înseamnă pentru 
el, ordinea şi disciplina. Era un om blajin, foarte bun la suflet. Eu nu am 
perceput faptul că nu vede decât printr-o simplă întâmplare: avea un 
ceas - nu ştiu dacă acuma mai sunt ceasuri din acelea care se deschid - 
(îi arăt ceasul meu braille) şi recunoscând acel ceas spune, exact, avea 
un ceas din acesta care pe mine mă fascina, copil fiind; şi ceasul era 
pus totdeauna pe un aparat de radio şi atunci, eu, într-un moment de 
curiozitate, am luat ceasul de acolo, dar nu l-am mai pus la locul lui. Pe 
unchiul meu, Vichente îl chema, - s-a prăpădit săracul cu mulţi ani în 
urmă -, l-am văzut atunci foarte supărat şi mi-a explicat că trebuie să 
pun lucrurile la loc pentru că el nu vede şi am rămas foarte surprinsă 
când el mi-a spus că nu vede. Se purta atât de firesc şi de normal acolo 
la el în casă, încât, pentru mine a fost o mare mirare. 

Dar lucrurile acestea au trecut aşa... acum îmi aduc aminte de 
ele. Undeva m-au marcat. Ce m-a mai marcat foarte tare în schimb, în 
viața mea, ca medic, sigur că am trecut foarte frecvent pe lângă vârstnici 

cu cataractă, cu diferite probleme de vedere. Dar acţiunea romanului 
meu pomeşte de la un accident, de la cunoscutul accident de la 
Mihăileşti, Ei! Atunci, în primăvara lui 2004, în mai, când s-a produs 
accidentul, a fost o ştire la televiziune care pe mine într-un mod total 
neaşteptat m-a zguduit, m-a urmărit zile întregi, era vorba de o tânără, 
care, în accidentul de acolo, de la Mihăileşti, şi-a pierdut vederea. A fost 
internată, am impresia, la clinica de oftalmologie din Bucureşti. Au fost 
mai multe reportaje pe seama asta, dar, după aceea, urmărind 
consecvent ştiri, sau dorind să mai aud ştiri despre acea doamnă sau 
domnişoară, nu am mai aflat dacă şi-a mai recăpătat vederea, ce a mai 
făcut în viață, nu ştiu. În orice caz, pe mine m-a tot frământat acest 
subiect. A fost o întrebare permanentă. Nu pot să vă spun de ce am avut 
acea simpatie, să zic, sau sintomie Cum vreţi să o numiţi, vis a vis de 
persoana aceea. A rămas, undeva, ca o obsesie în subconștient şi 
atunci, m-am gândit pentru prima dată cred că, foarte, foarte serios ce 
ași fi făcut eu. Dacă eu eram, ce aș fi putut face la acea oră, în maşină, 
în acel moment? Pentru că eu, de multe ori, am făcut drumul la 
Bucureşti şi puteam să fiu eu în situaţia aceea. Dintr-o dată m-a zguduit 
ideea: ce s-ar întâmpla cu viața mea dacă ar trebui să-mi schimb radical 
tot modul de a trăi? 

M-a frământat povestea asta. De unde terminasem de scris 
prima carte, subiectul ăsta mi s-a părut, pe zi ce trece, pe zi ce-l 
măcinam în minte, din ce în ce mai fascinant, dar nu ştiam cum să-l 
încep. Mi se părea foarte greu; chiar mi se părea un subiect puţin 
interzis. Mi se părea că intru pe un teritoriu unde n-am dreptul să spun, 
eu, ci doar cei care au trăit lucrulacesta. 

Întotdeauna am avut aşa, un complex de a nu răni persoanele 
astea, de a nu-mi percepe romanul meu ca pe un fel de afront. Pentru 
că eu sunt o persoană care văd şi atunci multă lume şi-ar putea pune 
întrebarea, ce ştiu eu ce este în sufletul celorlalţi? 

Am mai avut o foarte bună prietenă care, la 30 de ani, datorită 
unei boli, a orbit. Mereu vorbea cu mine la telefon şi-mi povestea aşa, 
din frământările ei, despre durerile ei, despre lucrurile mărunte care o 
încurcă în viaţă zi de zi. 

Mi s-a părut un subiect tare greu. 

Dar, evenimentul cel mai dur pentru mine şi care m-a făcut să 
pun mâna pe laptop şi să încep să scriu, a fost când tatăl meu, a făcut 
un accident vascular cerebral în zona occipitală și, având un singur ochi, 
şi-a pierdut practic vederea. 

Mi-am dat seama că lui îi este tare greu să se adapteze. Aveam 
probleme emoționale deosebite, o suferință interioară deosebită, adică, 
am preluat puţin dn suferința tuturor acestor persoane. Eu, de-a lungul 

vieţii, am trăit pe lângă ele sau alături de ele. Şi aşa a apărut cartea 
asta. 

Dar am spus, cartea se adresează în egală măsură și mesajul 
meu, în această carte este: că de multe ori, noi, cei, care avem ochi nu 
vedem. 

C.S.: - Şi, când aţi scris această carte, aţi avut pasaje la care aţi 
revenit? Pe care le-aţi rescris? Care nu v-au plăcut? Aşa cum se 
întâmplă de regulă, sau aţi scris-o dintr-o suflare? 

EC.: - Să ştiţi că am scris dintr-o suflare, adică, în momentul 
când am început să scriu, foarte rar am revenit, foarte puţin am şters, 
Chiar şi acum, realizând că ea este foarte lungă, şi că are multe pagini şi 
s-ar putea ca o editură să mi-o respingă pe motiv că e cam groasă. 
Cărţile groase se vând din ce în ce mai greu. Mi-am dat seama, că nu 
pot să scot nimic de acolo. Totul mi se pare important. 

C.S.: - Înseamnă că subiectul s-a copt bine între timp şi atunci a 
fost uşor de scris. 

E.C: - Da, v-am explicat că este un subiect care s-a copt încă 
din copilărie şi s-a pus aşa, câte o pietricică, 
câte o pietricică şi-n momentul în care am început să scriu cartea, tot ce 
a venit din urmă, s-a cristalizat în roman! ăsta. 

C.S.: - Ce m-a impresionat pe mine mult în acest roman, a fost 
felul cum descrieţi dumneavoastră suferința omului, suferința acelei 
femei care este intemată în spital. Noi ştim ce simțim când vedem 
suferința în apropierea noastră, dar e greu de știut ce simte şi celălalt, 
bolnavul în cauză. Spuneţi-ne cum aţi reuşit să descrieţi atât de bine ce 
simţea femeia aceea, cum trăia, cum vieţuia acolo, în spital? 

EC.: - E o întrebare tare grea! Pur şi simplu, o jumătate de an 
aproximativ, cât am scris cartea, eu am dus-o pe Magda, eroina acestui 
roman, în spate şi am dus-o în mine zi de zi. Vreau să vă spun că 
aveam momente şi la serviciu, când mă întrebam. Mereu îmi puneam 
problema: lucrul ăsta, cum I-aş face, dacă n-aş mai putea? sau lucrul 
ăstalalt cum, l-aşi mai putea face dacă nu aş vedea? M-aş mai putea 
bucura de ceva? Pentru mine a fost şi o revoluţie interioară scrierea 
acestei cărţi. 

Pur şi simplu, mi-am imaginat că până la urmă, asta ţine de 
talent, de un har care, nu ştiu de unde şi cum mi-a venit. 

C.S: - E clar că trăiaţi drama Magdei şi, transpunându-vă în 
pielea ei, încercaţi să ieşiţi la lumină din noianul de greutăţi, angoase şi 
necunoscute care au apărut odată cu acel teribil accident. 

E.C.: - Deci, v-am spus că, la un moment dat, eu şi cu Magda ne- 
am contopit aşa de mult, încât devenisem ursuză. Nu mă mai cunoşteau 
colegii. Mi-am schimbat din comportament, încât, nu mai ştiam care sunt 

eu şi care este Magda. Abia, după ce am terminat de scris romanul, la 
câteva luni, am putut să redevin din nou eu, așa, cu problemele mele. 
Am făcut din Magda o persoană vie, care vieţuia paralel cu mine. 
Personajele noastre, în general, viețuiesc paralel cu noi, să ştiţi, când 
scriem. 

C.S.: - Dar Magda, în spital, a fost îngrijită şi depindea total de 
altcineva. Cum aţi reuşit dumneavoastră să dozaţi timpul? Să ştiţi cam în 
cât timp, ar urma să se recupereze ea? Spuneaţi că ea, în luna mai s-a 
internat în spital şi prin august urma să i se facă o operaţie, după care 
aţi adus-o încet, încet, în starea de a se interesa de dânsa? 

E.C.: - Ce să vă spun? Cred că așa mi-am imaginat. Nu am 
reușit de fapt să stau de vorbă niciodată cu vreo persoană reală care a 
trecut prin aşa-ceva. nu știu dacă mă credeți! Dar, cred, chiar dacă aș fi 
găsit aşa o persoană, aș fi avut o reţinere, pentru că, nu poți să intri aşa, 
în sufletul omului, care şi aşa este foarte suferind, tu, din afară, nefiind 
rudă, prieten şi aşa mai departe. Şi atunci am creat-o pe acea Marie 
care este şi o bucată din mine. Este medic şi prietenă cu Magdalena. Şi 
sigur, cât din spiritul ei de prietenie, cât din anumit profesionalism... 

C.S.: - Ar mai fi problema că, chiar dacă aţi întâlni 
dumneavoastră o persoană cu care să vorbiţi, persoanele, la urma 
urmei, sunt subiective şi fiecare se recuperează până la urmă în măsura 
în care poate, una se recuperează mai uşor, alta-i mai neîncrezătoare în 
forţele proprii, alta-i mai bolnavă. 

E.C.: - Exact! Ţine foarte mult de puterea noastră interioară, de 
experiența pe care o avem în viață, dar atunci când primim un ajutor din 
exterior, este foarte important pentru că, vedeți, la început, Magda 
refuză orice ajutor, ea se izolează, vrea să nege, n-are încredere în sine, 
nici în cei din jur. Ajunge la un moment dat să facă depresie, bea, vrea 
să se autodistrugă. Maria mai rezistă, cu încredere, că o s-o poată ajuta 
cineva, cumva. Acolo unde vede că ea nu mai este capabilă s-o ajute pe 
Magda, merge la oameni profesionişti, cu experienţe în acest domeniu și 
până la urmă am reușit să creez, spun eu, un final optimist. În orice 
fundătură ai cădea, există totdeauna speranța că te poți ridica din 
suferința ta, că viața oncând îi poate oferi surprize plăcute, că niciodată 
nu-i totul pierdut, dar trebuie să lupți, să cauţi, să nu te abandonezi, să 
nu pici, să nu te laşi de luptă. 

C.S.: - Aţi putea să ne spuneți și nouă, cam câte persoane de 
acestea care fac o depresie după o nenorocire pe care o au, reuşesc să 
se lase de alcool şi să-şi revină, să se adapteze la noua viaţă? 

E.C: - Destul de puţine, foarte puține. Cred că depinde de 
motivaţia fiecăruia. Unii care au trecut de jumătatea vieţii, nu mai vor să 
lupte; de exemplu, prietena mea cu care conversam la telefon multe, 

multe ore şi care, de când a aflat că scriu cartea, nu mi-a mai dat nici un 
semn de viață, îmi povestea multe lucruri, în personajul Magda am 
introdus multe din frământările omului aflat în suferință, indusiv cele 
religioase, cele de ordin filozofic. Totdeauna când ţi-e bine, nu te prea 
întrebi de una, de alta. Când dă necazul peste tine te întrebi de ce 
tocmai ţie ți s-a întâmplat, cu ce ai greşit, de ce nu altora şi în general 
lucruri pe care le ştim; toți trecem prin asta. 

C.S.: - Şi apoi, când ţi-e bine, ai atâtea preocupări încât nu ai 
timp să te interiorizezi, să te gândeşti la toate. 

E.C.: - Magda deschide de fapt ochiul spre interior, pe care nu a 
avut timp să-l deschidă timp de 40 de ani pentru că a fost tot timpul 
ancorată într-o viață destul de uşoară, într-o viață mondenă, plăcută, 
oricum este Magdalena, este sosia Magdalenei din biblie care a fost o 
femeie ușoară. 

C.S.: - Da, chiar tare frumos aţi creat-o pe Magdalena. 

E.C.: - Bine, este o Magdalenă a zilelor noastre, dar asta nu 
înseamnă că, punând-o pe Magdalena în situaţii mai mult sau mai puţin 
plăcute, mai jenante, nu am spus lucruri adevărate; sunt lucruri care se 
petrec totuşi în zilele noastre. 

C.S: - Acum vreau să vă pun o întrebare ceva mai subiectivă. 
Ce credeţi dumneavoastră, din câtă experiență de viață aveţi, într- 
adevăr o persoană ca Magdalena care încearcă să se adapteze, ar mai 
putea intra în circuitul social cu o meserie, cu o prestanță, după ce şi-a 
pierdut vederea? Pentru că, există o neîncredere destul de mare în 
persoanele care şi-au pierdut vederea şi care după aceea, foarte, foarte 
greu se adaptează ajutate de familie, ajutate de prieteni, dacă aceştia 
există, ajutate de tehnologie? 

E.C.: - Ştiţi, acuma, eu, când am scris cartea, cunoşteam mai 
puține lucruri. între timp, m-am informat, v-am cunoscut şi pe 
dumneavoastră şi mi-am dat seama de un lucru, că de foarte foarte 
multe ori, noi, oamenii care ne considerăm normali, de fapt, nu suntem 
foarte normali pentru că, întotdeauna când vedem pe alţii în suferință, 
dar diferiți de noi, preferăm să-i evităm, să-i lăsăm, poate să se 
descurce singun, e problema lor, e necazul lor. Eu 
realizez că asta este cel mai rău şi cel mai urât lucru pe care noi 
văzătorii de fapt îl facem. Eu cred că orice om are un talent. 

Aţi văzut că eroina mea se apucă de scris până la urmă. Ea 
caută, nu ştie ce, să facă; ea era artistă plastică, picta; oricum, nu mai 
putea face asta. Nu ştia altceva ce să facă, dar s-a apucat să 
povestească, să scrie, deşi, nu era o femeie foarte citită, dar şi-a pus 
sufletul acolo. Şi eu, sunt sigură, că dacă îţi doreşti cu adevărat, se 
poate. Sunt cazuri de persoane, nu neapărat nevăzătoare, dar persoane 

cu at fel de probleme şi care au făcut performanţe chiar în multe 
domenii, aşadar eu cred că dacă îi dorești cu adevărat ceva, există o 
şansă pentru fiecare. 

C.S.: - Şi dacă societatea ar vrea să facă mai mult, pentru că, 
dacă ar fi servicii specializate care să vină în întâmpinarea potenţialilor 
beneficiari... 

E.C.: - Exact, eu asta am realizat, că societatea oferă foarte puţin 
din lipsă de comunicare cred eu. Pur şi simplu, eu, acum 5, 6, 7 ani, - vă 
spun că şi acum mă gândesc la prietena mea - vorbeam cu ea la 
telefon, dar nu m-am dus niciodată s-o vizitez acasă, de exemplu, ceea 
ce este un lucru foarte urât. Puteam să merg s-o vizitez, să stau cu ea, 
s-o ajut într-un fel sau altul. Acum mi-am dat seama că nu m-am implicat 
în nici un fel. Am fost o ignorantă în materie pentru că nu mă preocupa 
lucrul acesta; aveam problemele mele. Eu cred că persoanele care nu 
văd sunt poate, mult mai educate, mai citite, cu mai mult bun simţ decât 
multe persoane care văd şi care nu ştiu să-şi aprecieze sănătatea. 

C.S.: - Prin 2004 a avut loc la Bucureşti un experiment foarte 
interesant, cred că la Teatrul Naţional, se juca o piesă numită "Scrisoare 
despre orbi sau în folosința celor care văd" de Denis Diderot, în care 
persoanele văzătoare au fost invitate să intre într-o sală, s-au stins 
luminile şi au fost duse de mână la locurile lor de unde au urmărit pe 
întuneric total această piesă numai cu urechile. Ce credeţi 
dumneavoastră? Cum vi s-ar părea un astfel de experiment aici la 
Botoşani, dacă s-ar face? 

E.C.: - Cred, că nu numai interesant, cred că şi util. Acum să vă 
spun, eu, am o scenă în carte în care o pun pe Magda să se implice în 
ceva, în ceva cât de simplu, pentru că ea, era într-o inerție totală şi am o 
scenă în care ea, se gândeşte că ar putea să curăţe un cartof şi n-o să 
mă credeţi am închis ochi şi am încercat să curăț un cartof; mie, mi-a 
fost tare greu. Am realizat, că un lucru atât de simplu, aproape că-l faci 
automat, în momentul în care eşti privat, de vedere, uite că nu-l mai poţi 
face. Un lucru foarte simplu. Da! Spun că eroina mea, totuşi a reuşit. 
Prin exerciţiu să facă până la urmă şi lucrul ăsta. 

În general lumea trebuie să aibă, nu neapărat compasiune 
trebuie să se implice şi să coopteze persoanele nevăzătoare în mijlocul 
lor, în activităţi cât mai diversificate, pentru că oamenii sunt plini de 
talente. Unul ştie să cânte, unul ştie să scrie, sunt foarte multe lucruri pe 
care le poate face un om. Şi atunci eu, cred că noi, ar trebui să fim mai 
receptivi. Am realizat, că noi nu suntem, chiar îi evităm; de multe ori 
colaborarea, contactele. 

C.S: - Vă mulțumim, pentru mesajul acesta pe care îl daţi în 
cartea dumneavoastră societăţi, că presupun asta vrea să fie această 

carte, un mesaj, că ori când am putea să ajungem în această situaţie. Şi 
dacă nu am ajuns, să ajutăm cât putem pe cei care au această 
nefericire. 

EC.: - Exact, exact. Şi care poate n-au nici o vină. 

C.S.: - Cei mai mulţi cu siguranţă, că nu au nici o vină. 

E.C.: - Da! Deci, nu au nici o vină, că au o astfel de problemă în 
viaţă, dar poate fi o problemă cu care te-ai născut, poate fi o problemă 
cu care te poţi comfrunta oricând. Şi nu numai lipsa vederii, poţi să ai un 
accident și să rămâi imobilizat într-un căruț cu rotile sau poţi avea orice 
handicap. Eu cred că cuvântul handicap nu e chiar la locul lui, pentru că 
ar trebui să-l folosim din ce în ce mai puţin. 

C.S.: - S-a şi banalizat de altfel pentru cât de mult a fost folosit. 

E.C.: - Exact, exact. Deci, cred că orice persoană își poate găsi o 
portiță. Dacă ţi se închide o poartă, întotdeauna ţi se va deschide o alta 
în altă parte. Asta este credința mea; acuma trebuie să fie și o 
compensație, dar trebuie să şi cauţi; dacă tu nu lupți şi nu te angajezi, şi 
stai într-o anumită inerție, ba mai mult, când ţi se întinde o mână, o 
refuzi şi pe asta, sigur că nu e posibil, minuni așa, peste noapte, nu 
există. Trebuie să ne gândim că şi noi, care suntem acum sănătoși, 
veseli şi cu împăcare în suflet, putem oricând la un moment dat, fără să 
ştim când, să dăm peste un necaz şi ne-ar prinde bine o mână de ajutor. 

C.S.: - Sigur, despre aceste lucruri s-ar putea spune foarte multe. 
Eu însă vreau să vă întreb acum, de ce "Bărbaţii altor femei”? De ce aţi 
ales să se numească aşa acest roman despre nevăzători până la urmă? 

E.C.: - Ştiţi, romanul meu nu avea nume. Când am început să-l 
scriu, știam ce vreau să transmit, ştiam subiectul pe care vreau să-l 
dezbat, dar numele l-am găsit foarte târziu; eram deja spre terminarea 
romanului când, mi-a sunat bine "Bărbaţii altor femei”. Nu vreau să spun 
că m-am gândit neapărat la partea comercială, pentru că, nu ştiu dacă 
ştiţi sau nu, un scriitor nu prea câștigă din scris, un scriitor scrie de 
plăcere. Dar am vrut să atrag, să păcălesc puţin cititorul punând un titlu 
puţin cu iz erotic, un titlu care să te tragă aşa, puţin de mânecă pentru a 
răsfoi cartea. Sper ca cititorul să aibă surpriza să nu găsească chiar ce 
se aşteaptă în acest roman, ci să găsească substanță de psihologie, să 
găsească ceva mai dens şi mai puţin siropos. Titlul pare siropos, dar 
conţinutul sper să nu fie, sper să nu dezamăgească cititorul. Şi, apoi mă 
gândeam aşa, îmi şi vedeam cartea pe raft și îmi ziceam, cum aș fi 
numit eu cartea? "Povestea unei femei care a orbit"? Cine să cumpere 
cartea asta? Probabil nimeni. Scriind acolo "Bărbaţii altor femei”, cititorul 
va fi captat, am mers puţin pe psihologia cititorului de astăzi care este 
tentat spre a căuta o literatură mai exotică, ma! erotică sau mai mistică. 
Oricum, titlul acesta mi s-a părut un titlu care va incita cititorul şi atâta 

tot; şi, cumpărând cartea, de fapt îl voi aduce încetul cu încetul pe 
tărâmul meu. Sigur, la ora la care am găsit acest titlu, să ştiţi că pasajele 
cu oarecare tentă erotică din carte nu existau. Ele au fost rescrise după 
ce am găsit titlul cărţii pentru ca acest titlu să concorde cu acţiunea 
romanului meu. Iniţial am trecut foarte voalat peste anumite lucruri, 
cartea era o carte foarte cuminte, dar găsind titlul acesta, dacă vreţi să 
mă credeţi, în momentul când am avut luminita aceea "Bărbaţii altor 
femei”, m-am dus imediat și am tastat pe internet să văd dacă nu cumva 
este titlul unei cărți deja publicate care mi-a rămas mie undeva în 
subconștient și, când am văzut că nimeni nu a mai scris o carte cu titlul 
acesta, în ziua aceea am fost foarte încântată că am patentul. 

C.S.: - Cărţile dumneavoastră, eu, le-am citit pe amândouă şi 
prima carte, care se numeşte "Dincolo de Cuvinte" şi această carte 
"Bărbaţii altor femei” şi se citesc cu sufletul la gură, adică greu te 
hotărăști să lași cartea din mână până nu o termini. Cărţile au şi 
dragoste, au şi descriere, au și violenţă, au violenţă din cea mai cruntă. 

Ce credeţi dumneavoastră, de ce este atras publicul de astăzi de 
violenţă, şi în special cei mai tineri? 

EC: - Eu, să ştiţi că, în momentul în care văd un film cu violență 
sau cu Împuşcături, bătăi, dau pe alt program. Nu-mi place violența. nu- 
mi place violența, nici când o văd la ştiri. Dar noi, trăim totuşi într-o lume 
destul de violentă și, dacă eu am secvențe violente în amândouă cărțile, 
nu este o întâmplare. Este pentru că, există violenţă şi există și la nivelul 
oamenilor fără cultură prea multă, fără carte sau la oameni decăzuţi în 
băutură, decăzuţi în tot felul de vicii. Dar există şi la oameni foarte 
instruiți. Din fericire, poporul Român, că asta este probabil o tentă, o 
picanterie a noastră, a românilor, este înclinat spre violență. Nu știu 
dacă violența asta vine dintr-o situaţie economică mai precară, dintr-o 
instrucţie, dintr-o lipsă de cultură, poate aşa suntem noi, genetic 
amestecați cu gepizii, cu hunii, cu tătarii și om avea şi o genă de pe 
acolo de la popoarele migratoare care erau niște popoare crude. Dar noi 
totuşi, îl avem pe Dracula, la noi în Mioriţa totuși, un cioban este omorât. 
Manole îşi zideşte soția în zid. Totuşi astea sunt scene violente. Noi 
suntem un popor genetic violent. Oricât am încerca noi să spunem, eu 
am fost în multe țări occidentale, dar să știți că acolo oamenii sunt mult 
mai blânzi, nu i-am auzit certându-se între ei. Chiar dacă este vorba de 
stat la ocoadă, stau relaxaţi și aşteaptă, nu-i nici o problemă. Dacă este 
o ambuscadă pe autostradă, nu am auzit pe nimeni înjurând. La noi, în 
România, ori cum, scenele ar fi diferite mult în situaţii similare. 

Am eu o teorie: la noi, copiii, de mici, învaţă violența în familie, se 
uită la desene animate foarte violente. În general, părinţii ţipă la copii, 
noi tot timpul parcă ne-am certa, noi nu avem așa, un calm în sângele 

nostru. Nu vreau să generalizez. De dinafară, din avion, de undeva, de 
la distanţă, să ştiţi că noi suntem un popor predispus spre o violență, o 
violenţă fizică, o violenţă psihică, întotdeauna capra vecinului trebuie să 
moară; ăştia suntem noi şi atunci trebuie să ne recunoaştem. Eu nu am 
făcut decât să descriu nişte lucruri adevărate. 

C.S.: - Da, sigur, cartea este o frescă a societății şi a timpurilor în 
care trăim. Aş vrea să vă mai întreb dacă dumneavoastră sunteţi o 
feministă? 

E.C.: - Sunt o feministă, dar nu ştiu de ce mă întrebaţi lucrul 
acesta. 

C.S.: - Vă întreb pentru că, în cartea "Înainte de cuvinte” 
protestați împotriva stării femeii, a faptului că ea nu este în realitate 
egală cu bărbatul, că ea nu are aceleași drepturi, se vede foarte clar. 

EC: - Da, eu am fost de multe ori confruntată cu situații în care 
bărbaţii s-au uitat la mine, aşa, cu superioritate şi, nu ştiu dacă e chiar 
momentul s-o spun, dar chiar publicarea acestor două romane a stâmit 
o oarecare rumoare în lumea literară de aici din Botoşani care este 
formată aproape în exclusivitate din bărbaţi. Pur şi simplu i-am simţit 
ofensaţi că am îndrăznit să scriu eu, să intru într-un teritoriu care era 
până acum, de ani de zile, ocupat doar de bărbaţi. A fost o percepție a 
mea, dar la fel de bine cred că o femeie capabilă, deşteaptă, putemică 
îşi poate face drum şi-şi poate găsi locul ei în societate foarte bine, adică 
femeile nu trebuie să se lase timorate de opinia asta care încă mai este; 
nu avem ce face. Nu, nu, cred că şi femeile au un cuvânt de spus şi 
chiar ele, de multe ori, am sentimentul că au o gândire mai practică, ele 
sunt cele care îngrijesc copiii, care duc greul, ele ştiu foarte bine să 
chivernisească o casă, ele fac multe lucruri pe care bărbații nu le-ar 
putea face. În fine, noi, probabil, suntem mai predispuse la a sta acasă, 
la a ne ocupa de confortul casei, de soţii noştri, de copiii noştri; 
considerăm asta mai important decât a ieşi în prim plan şi a face politică 
etc. 

C.S.: - Doamnă doctor, eu, în final, vă mulțumesc pentru că ați 
pus la dispoziţia nevăzătorilor cartea dumneavoastră şi mi-aţi spus că ați 
pus-o fără nici o pretenţie financiară s-o citească şi să se bucure. Vă rog 
să vă luaţi rămas bun de la cititorii noştri prin câteva cuvinte. 

E.C.: - Sigur că ofer din toată inima această carte nevăzătorilor. 
Nici nu am sperat că voi ajunge să dau acest interviu vreodată şi, sincer, 
mă simt foarte onorată că, prin intermediul acestei reviste, voi ajunge în 
casa multor oameni care, sper să-mi citească sau să-mi audieze cartea 
şi, în momentul în care o vor auzi sau o vor citi, aş vrea să fie indulgenţi 
pur şi simplu. 

C.S.: - Vă mulțumesc şi aş dori să fiţi şi altădată alături de noi. 

E.C.: - Da, am înţeles că şi anul acesta este un an cu multe 
evenimente culturale şi o să-mi facă o deosebită plăcere să particip la 
ele, sigur că da. Va fi o onoare pentru mine, să ştiţi. 


(Interviu publicat în Revista "Radar", februarie 2006) 


Filiala Bacău a ANR. in sărbătoare 
(Interviu cu preşedintele Vasile Diaconu) 


Am fost invitat alături de colegii mei din formația artistică a Filialei 
Botoşani a ANR. la sărbătoarea filialei din Bacău a acestei asociații. 

Fireşte că am acceptat cu plăcere invitația şi, sâmbătă, 19 
august, 2006, am participat cu toată bucuria la festivitatea prietenilor 
noştri din Bacău. 

S-au împlinit 45 de ani de când această filială a ANR. a fost 
înființată. Pentru mine experiența a fost foarte plăcută şi am vrut să vă 
aduc şi dumneavoastră ceva din admosfera aceea formidabilă. 

În timp ce evenimentul era în plină desfășurare, domnul 
preşedinte al acestei filiale, Vasile Diaconu, a avut amabilitatea să stea 
de vorbă cu mine și iată ce am discutat: 

Constantin Surugiu: - Domnule preşedinte, bine ne-am regăsit la 
festivitatea pe care o organizați astăzi aici, la Filiala din Bacău! 

Vasile Diaconu: - Bine aţi venit, pentru a fi şi dumneavoastră 
prezenţi la bucuria noastră! 

C.S: - Vă felicit pentru organizarea de astăzi! Sincer, eu nu am 
mai văzut aşa-ceva, de asemenea amploare. 

Vă rog să îmi spuneţi câte ceva din istoria acestei filiale, de când 
s-a înființat? 

VD.: - Filiala nevăzătorilor din Bacău s-a constituit în 1961, deci 
anul acesta se sărbătoresc 45 de ani de activitate neîntreruptă aici. Bine 
înțeles, că astăzi ne aflăm la apogeul acţiunilor cultural sportive privind 
100 de ani de la înființarea ANR., 45 de ani de la înființarea filialei Bacău 
a acestei asociaţii şi 5 ani de când ne-am mutat în acest sediu nou. 
Spunem nou, în continuare de oare ce sunt puţini ani de când ne-am 
mutat. 

C.S.: - Aţi vrea să ne spuneți câte ceva despre sediul vechi în 
care aţi locuit, al cui era, şi cum trăiați în acel spaţiu? 

VD.: - Nu pot să spun despre sediul vechi deoarece am avut mai 
multe. Nevoia ne-a făcut să ne construim un sediu al nostru deoarece 
autoritățile locale nu au avut posibilitatea sau nu au vrut să găsească un 

spaţiu unde să ne putem desfăşura activităţile. Atunci am vorbit cu 
membrii filialei şi am hotărât împreună, să ne facem acest sediu al 
nostru. Am pus mână de la mână, an, de an am adunat bănuț pe bănuț 
şi aşa am reuşit să facem această clădire. 

C.S.: - Vă rog să insistaţi, parcă treceţi cu prea mare uşurinţă, 
peste un efort atât de mare, după părerea mea. Eu nu am mai văzut 
până acum aşa-ceva încă nicăieri. Cum a fost drumul de la idee, de la 
proiect până la realizare? 

V.D.: - Aşa este cum spuneţi dumneavoastră, drumul a fost tare 
greu. Acum discutăm mai degajat, dar atunci am stat şi ne-am gândit 
dacă ar fi posibil şi eu, nu fac nici un lucru fără să-l gândesc şi să zic că 
am 99% şansă să-l duc la bun sfârşit. Deci m-am gândit bine, am 
discutat cu colegii din consiliul de conducere şi am zis da! Putem să 
rezolvăm noi asta. Am calculat cam cât ar costa, cât am mai putea 
strânge de pe la sponsori şi ne-am apucat de treabă. 

C.S.: - Da, dar mai întâi probabil v-aţi gândit ce vă trebuie, cum 
să faceţi. Cum v-aţi gândit să faceţi într-un anume fel şi nu în altul? 

V.D.: - Aşa este. Ne-am gândit la strict necesarul activităților pe 
care le avem noi, deci ce ne-ar trebui. Ce activități putem desfășura într- 
un sediu. Şi drept vă spun, eu împreună cu doamna secretară Elena 
Popa, am stat şi am analizat cum ar trebui. Am fost şi am vizitat câteva 
spaţii care ar fi mai adecvate pentru noi şi de acolo am tras concluzia 
cum să facem următoarele modificări; Să facem o sală pentru şedinţe de 
câţi metri pe câţi, birourile, holurile cât de mari să fie, adecvate pentru 
noi, scările cum să fie pentru ca nevăzătorii să poată merge însoţiţi, cât 
de înalte, cât de late, cât de lungi şi toate cele ce sunt aici au fost 
calculate nopți de-a rândul cu reportofonul la cap. S-au săturat copiii şi 
soţia când mă trezeam noaptea şi-mi venea vreo idee înregistram şi a 
doua zi, iar îmi venea altă idee, până am reuşit această construcție. 
Fiecare scândură din lambriu, fiecare plăcuţă de faianţă, tot ce se 
găseşte aici, a trecut prin mâna noastră, mai ales prin mâna mea. 

C.S.: - Domnule preşedinte, credeţi dumneavoastră că aţi făcut 
cam tot ce trebuie? 

V.D.: - Nu. Mi-am dorit mult mai mult; am dorit chiar şi o sală de 
sport, dar nu ne-a permis terenul fiind aproape de apă, de Bistrița. Noi 
am conceput clădirea şi cu demisol pentru sală de sport, dar atunci când 
s-a testat terenul, am dat de apă şi am renunțat. 

C.S: - Mie mi se pare că a fost ceva foarte dificil, am fost în 
multe locuri şi îmi dau seama despre ce dotări sunt aici, cam cât costă şi 
cum s-au făcut. Este o parte din viața dumneavoastră în această clădire. 

v Menţionez că am avut de-a lungul celor 15 ani un consiliu 
extraordinar, care nu s-a modificat prea mult; câte 1 sau 2 membri au 

fost schimbaţi. În anul 2005 nu a fost nici o modificare în consiliul de 
conducere şi nici în biroul executiv şi m-am bucurat de sprijinul lor 
pentru că am fost în acelaşi gând toţi şi numai aşa poți face un lucru, 
dacă este unitate. 

C.S.: - Vă întreb amănunţit despre aceste lucruri pentru că ar 
putea să fie ca exemplu altor persoane care ar îndrăzni atât de mult. 

Aş vrea să ştiu, înafară de contribuția membrilor dvs., de unde aţi 
luat bani? De unde ajutor? 

V.D: - Cea mai mare parte din banii utilizați la această 
construcție este contribuţia oamenilor noştri. Contribuie dacă ştii să 
discuţi cu ei, dacă ştii să-i aduci pe linia pe care doreşti. Au mai 
contribuit unii sponsori, dar nu cu cine ştie ce. Sponsori am avut pentru 
lemnul pe care l-am folosit, dar tot nevăzători din zona de munte, din 
partea unde se găseşte lemnul. Şi mansarda a fost făcută cu câteva 
vagoane de lemn, aduse de pe valea Asăului, Ghimeş, Făget, Palanca, 
Comăneşti. 

C.S: - Este o realizare deosebită. Cam cât vă costă întreținerea 
acestui spaţiu pe o lună? 

V.D.: - În jur de zece milioane de lei lunar iama gazul metan, dar 
comparativ cu apartamentele pe care le deţinem noi, nu este mult. 
Lucrăm foarte eficientpentnu că avem şi centrală proprie pe gaz metan. 

C.S.: - Dar aveți posibilitatea de a găzdui aici, aşa după cum aţi 
şi făcut-o, competiţii sportive, culturale, alte acţiuni, în care puteţi obține 
bani pentru cazare. 

V.D.: - Da! Totdeauna când ANR. a solicitat, când s-au organizat 
competiţii culturale, sportive, noi am fost cei care le-am trecut pe toate 
pe tabel şi ce ni s-a oferit, aceea am găzduit. Avem un număr de 28 de 
locuri de cazare confortabile, aici se serveşte şi masa, deci lumea se 
simte foarte bine. La noi se desfăşoară concursuri, cursuri de 
calculatoare şi reflexoterapie şi în final, seara distractivă. Tot ce se 
doreşte, se poate desfăşura în acest sediu. 

C.S.: - Da! Am observat că aveţi dotări interesante, aveţi spații 
generoase în care oamenii se pot întâlni. Şi 
afară aveţi puțin spaţiu. Chiar, nu v-aţi fi dorit şi nişte copaci prin curte să 
umbrească şi să fie mai plăcut vara? 

V.D.: - Avem în spatele clădirii un spaţiu verde unde s-au plantat 
magnolii şi arbuşti, copăcei, dar sunt de abia de 2-3 ani. Au ceva 
frunzulițe şi sperăm să crească şi cei de după noi să se bucure de 
umbra lor. Deocamdată nu avem bănci, dar se vor procura pentru că 
asta nu-i aşa o mare problemă. După cum aţi observat, în curte avem 
acea platformă care, cum a fost astăzi, poate găzdui în jur de 300 de 
persoane. Tot pe platformă a fost amplasată și scena extraordinar de 

frumoasă, să spună cine a văzut-o; eu am pipăit-o şi am împodobit-o cu 
brad, cu ce a fost. 

C.S.: - Da! Aşa-i. este important faptul că eşti la tine în curte, nu 
eşti pe stradă, nu eşti undeva unde încurci pe altcineva. 

Cum v-aţi descurcat anul acesta când aţi organizat cursurile de 
calculatoare şi de reflexoterapie? 

V.D.: - Ne-am descurcat bine fiindcă au fost un număr de 20 de 
persoane la calculatoare şi la reflexoterapie şi pentru noi, acum când ne- 
am obişnuit cu oaspeţii, nu e deloc dificil. 

C.S.: - Dar aceste cursuri de calculatoare şi reflexoterapie mai 
continuă? Ori s-a oprit proiectul ANR.? 

V.D.: - După 9 septembrie, în această toamnă, o să fie a doua 
etapă a cursurilor. 

C.S.: - Da, asta e foarte bine. Aveţi din partea filialei Bacău 
participanţi la aceste cursuri? 

V.D.: - Da, am avut şi la calculatoare, şi la reflexoterapie alături 
de alţi doritori din toată Moldova. 

C.S.: - Şi, mai urmează să organizaţi câte ceva în această 
toamnă? 

VD.: - Sigur că da, pe 9 septembrie 2006 vom avea zona 
concursului "Prietenii cărţii braille", cel mai rapid cititor în braille şi acel 
concurs pentru femei numit "Imaginea ta contează”. 

C.S.: - Totdeauna mă interesez, când ajung la o altă filială, cum 
percep aceştisemeni ai noştri calculatoarele, cum le utilizează, cum vin 
la aceste noutăți ale tehnicii care îi ajută foarte mult după părerea mea. 
Ce se întâmplă la dumneavoastră din acest punct de vedere? 

V.D.: - Chiar au dat rezultate aceste cursuri pentru că mulți 
nevăzători din filiala Bacău au început să-şi cumpere calculatoare şi să 
lucreze pe ele. 

C.S.: - Presupun că acei ce ştiu mai bine, instruiesc şi pe alții, 
nu-i aşa? 

V.D: - Da! Vorbesc între ei pe Skype şi se ajută, colaborează şi 
numai aşa pot să aibă progrese. 

C.S.: - Nu vă mai întreb, dacă reușiți să adunaţi oamenii în jurul 
dumneavoastră pentru că am observat azi că într-adevăr a fost o 
mulțime de oameni aici. Şi chiar mă minunez şi-mi face mare plăcere să 
consemnez asta pentru cititorii noştri din toată țara. Să ştiţi că la Bacău 
a fost o adevărată sărbătoare. O să vă întreb doar, cum reuşiţi să-i 
adunaţi? 

V.D.: - Datorită consiliului de conducere pe care îl avem, datorită 
salariaţilor pe care i-am avut din 1990 până în prezent. Numai munca pe 
care o depunem cu omul, să ştii să-l apropii, numai asta-l face să vină. 

Dacă nu ştii să vorbeşti cu omul, să-l apropii, normal că el pleacă şiţi 
întoarce spatele. Ştiţi bine că numai cu vorbă bună, prin înţelegere poți 
să-l apropii. 

C.S.: - Ce le oferiţi membrilor când vin aici? Cursuri de 
calculatoare şi utilizarea calculatoarelor şi a intemetului propriu-zis de la 
club? Altceva ce le mai oferiţi? 

VD.: - Noi, în fiecare an organizăm cupe de şah, table, popice, 
golbal şi multe alte acţiuni. Concursuri culturale ale Asociaţiei noastre. 
Excursii la mare şi la munte. de exemplu, anul acesta au fost la mare 
peste 100 de persoane, iar la munte au fost 45 de persoane. 

C.S.: - Aceste sărbători pe care le organizați acum, vor mai 
continua? 

V.D: - Încă mai continuă până la sfârşitul anului. Vom avea 
acţiuni şi cu ocazia Zilei Persoanelor cu Handicap din 3 decembrie când 
vom mai organiza ceva în funcţie de dorința membnilor noştri. Vom mai 
face o excursie cu unele persoane care nu au vizitat salina de la Târgu- 
Ocna, pentru că sunt mutte solicitări. 

C.S.: - Dar cum se fac aceste solicitări? Cum se procedează? 

VD.: - Prin discuţii, când vin la filială să-şi rezolve o problemă 
sau să împrumute o carte de la bibliotecă, un CD, mai înregistrează 
muzică, romane şi tot ce le trebuie. Şi în discuţiile purtate cu noi, omul 
spune domnule, am dori să mergem la salină sau în cutare loc. Atunci 
noi ţinem cont de propunerile dumnealor şi în funcţie de posibilităţi şi 
cum găsim înțelegere pentu maşină, pentru deplasări, pentru intrare în 
salină, că se plăteşte peste tot şi atunci rezolvăm. 

C.S.: - Cum vă împăcați cu sponsorii din Bacău când aveți 
nevoie de ajutor ca să organizați acţiuni de acestea, culturale, sportive? 
Sunt alături de dumneavoastră? 

V.D: - Nu! E foarte greu în ce priveşte sponsorii de la noi. Poate 
oamenii din țară cred că la Bacău e o oază de lumină, privind 
sponsorizarea. Nu este aşa. Totul se rezolvă cu banul oamenilornoştri, 
contribuția lor, numai cu banul lor se fac aceste deplasări, aceste 
satisfacţii, cum vreţi să le numiţi. 

C.S.: - Care sunt relaţiile dumneavoastră cu presa locală? 

V.D.: - Relaţiile sunt foarte bune, după cum ați văzut şi astăzi. Au 
venit ziarişti de la Monitorul de Bacău şi televiziune. şi de la autorităţile 
locale au fost prezenţi: de la Consiliul Judeţean, prefectură, Consiliul 
Local, de la D.A.s., de la diverse primării din judeţ. Au venit de la Târgu- 
Ocna, de la Comăneşti reprezentanţi ai primăriilor, ceea ce denotă că 
avem relații foarte bune. Şi am spus-o şi în cuvântul meu că mă bucur 
de colaborare. Aceasta nu se datorează nimănui, decât nouă, 
salariaţilor. 

C.S.: - Vă mulțumesc pentru acest interviu acordat revistei 
"Radar" şi vă rugăm să ne contactaţi pentru ca noi să răspândim 
lucrurile bune care se petrec aici la Bacău. 

V.D.: - Da! Vreau să menţionez un lucru. Nevăzătorii noştri să 
înţeleagă că nu se poate face nimic dacă nu 
este unitate. Dacă nu ne ajutăm noi pe noi, nimeni nu vine din afară să 
ne dea o mână de ajutor şi dacă ţi-o dă, întâi să vadă că te ajuţi tu. Să ai 
putere şi să vrei, dacă nu, el nu-ți dă nimic. Mai primeşti ceva, dacă 
vede că ai voinţă. Dar noi, dacă nu ne ajutăm şi aşteptăm că uite 
Doamne cum se face la Bacău. Păi, la Bacău aşa s-a făcut, oamenii au 
înţeles lucrul ăsta, că trebuie să ne ajutăm. 

C.S.: - Din fericire, acolo unde există unitate şi înțelegere a 
situaţiei, a factorilor, care ar putea să mişte căruța din loc, cum se 
spune, acolo se întâmplă lucruri bune şi frumoase. Domnule preşedinte, 
vă mulțumesc! 

V.D.: - Vă mulțumesc mult şi vă doresc sănătate! 


(Publicat în revista “Radar”, septembrie, 2006) 


Curs de reflexoterapie la Filiala Bacău a ANR. 
(Interviu prin Windows Messenger cu Florin Şoldan din laşi) 


Constantin Surugiu: - Ştim că eşti un cititor al revistei "Radar". De 
această dată fii bine venit în calitate de interlocutor. 

Florin Şoldan: - Mulţumesc şi bun găsit revistei radar şi prin 
intermediul tău ca reporter... 

C.S.: - Recent s-a desfăşurat la Bacău un curs de reflexoterapie. 
Te rog să ne spui, în calitate de participant, între ce date s-a ţinut şi cine 
l-a organizat? 

F.Ş.: - Cursul a fost organizat de ANR. printr-un program Phare, 
numit "O şansă pentru fiecare” şi s-a desfăşurat între 9 şi 19 noiembrie, 
2006. 

CS .: - Câţi cursanţi ați participat la această instruire? 

F.Ş.: - 20 de cursanţi din toată țara. 

C.S.: - Cine au fost şi de unde instructorii care au predat? 

F.Ş.: - A fost un singur instructor care a predat cursul, domnul 
Semovin loan, asistent balneofizioterapie, instructor la şcoala postliceală 
de masaj a centrului Şcolar nr. 1, Bucureşti... 

C.S.: - Ce anume aţi învăţat la aceste cursuri? 

F.Ş.: - La aceste cursuri am studiat reflexologia şi reflexoterapia 
în zona Picioarelor, mai precis a tălpilor unde există foarte multe puncte 
şi zone reflexogene... 

C.S.: - Cum lucraţi? Făceaţi manevre de masajreflex câte doi în 
echipă? sau cum? 

F.Ş.: - Da, lucram în echipe de câte doi, masându-ne unul 
celuilalt piciorul... 

C.S.: - Spune-ne şi nouă dacă, atunci când ai fost la rând să ţi se 
maseze picioarele, ai simțit cu adevărat ceva cum ar fi, să-ţi treacă vreo 
durere, vreun curent prin organism ori altă senzaţie? 

F.Ş.: - Ştiu că după masarea acelor puncte aveam o senzaţie 
generală de mai bine, pentru că sunt un om sănătos, punctele mele din 
talpă nu se manifestau prin durere la masare, dar am avut un coleg 
căruia, când i-am masat zona corespunzătoare rinichilor, spunea că 
simte anumite reflexe, dureri senzaţii ciudate în zona rinichilor... 

C.S: - Dar cum reuşeaţi să detectaţi precis punctele 
reflexogene? 

FŞ: - Punctele reflexogene ne-au fost predate şi ni s-a arătat 
practic la fiecare în parte zona lor pe talpă de către instructor... 

C.S.: - Darde unde ştiaţi pe care puncte să faceţi dispersie şi pe 
care să faceţi tonifiere? Te rog descrie pentru cititorii noştri aceste 
manevre şi la ce sunt ele folosite! 

F.Ş.: - Când punctele din talpă reflectă anumite afecţiuni ale unor 
organe, ele devin mai dureroase la masare, în zona lor apar aşa- 
numitele cristale care, la palpare apar ca nişte mici granule; pentru 
aceste puncte este recomandată manevra de dispersie ca să le 
eliminâm. Manevre de tonifiere se pot face în cazul unor dureri ale 
organelor afectate, mai multe amănunte referitoare la aceste manevre 
putem găsi în manualele de reflexoterapie unde sunt descrise în funcţie 
de afecţiuni. 

C.S.: - Lucraţi cu degetele? sau cu anumite instrumente? 

F.Ş.: - Noi am lucrat numai cu mâna (degetele), dar se pot utiliza 
anumite instrumente din lemn (com). 

C.S.: - Ştiu că un curs de scurtă durată te introduce în 
problematică şi, eventual, îi trezeşte sau nu interesul. Tu ai de gând să 
practici ori să aprofundezi reflexoterapia? 

F.Ş.: - Da, eu am de gând să o aprofundez şi să o practic, e 
interesantă, foarte multă lume cere acest tip de tratament şi, noi masorii, 
trebuie să o practicăm cât mai bine posibil... 

C.S.: - Care a fost admosfera creată de gazdele acestui curs de 
la filiala Bacău? 

F.Ş.: - A fost o admosferă deosebită pentru că Bacăul are o filială 
bine dotată şi ei, băcăuanii, prin conducerea acesteifiliale, se dovedesc 
a fi gazde foarte bune... 

C.S.: - Am înțeles că domnul preşedinte al acestei filiale, Vasile 
Diaconu, s-a străduit să vă organizeze momente plăcute. Aşa este? Te 
rog să ne descrii măcar unul. 

F.Ş.: - Dacă ar fi să vorbesc amănunțit despre admosfera de 
acolo, nu aş mai sfârşi; deşi au fostdoar 10 zile, Totul a fost extraordinar 
pentru că, în primul rând, ne-am întâlnit foşti colegi de şcoală. 
Preşedintele s-a îngrijit să ne asigure în fiecare zi micul dejun şi masa 
de prânz, au organizat apoi o masă festivă chiar la Lăsata Secului unde 
am 
mâncat, am băut bere şi am dansat până foarte târziu, discutând şi 
amuzându-ne. 

C.S.: - Te rog să ne spui care era programul vostru într-o zi de 
cursuri! 

F.Ş.: - Era un program ca la şcoală: ne sculam de dimineaţă, 
cam pe la 7 şi pe la 8:15 mergeam la masă, pe la nouă începeam cursul 
care ținea până pe la 13:30 cu pauzele de rigoare, luam masa de prânz 
cam pe la 14, apoi mai făceam câteva ore de practică până pe la 17:30, 
18, apoi libertate... 

C.S.:- Ce a fost gratuit şi ce aţi plătit la acest curs? 

F.Ş.: - Am contribuit fiecare cu 10 roni pe zi pentru a ni se 
asigura un mic dejun şi un prânz. Doar atât am plătit şi a fost foarte, 
foarte bine şi micul dejun şi prânzul au fost bogate şi am fost super 
mulțumiți 


„S.: - lar seara vă descurcaţi pe cont propriu; așa-i? 

F.Ş.: - Da, aveam posibilitatea de a găti la bucătăria din incinta 
filialei, dar cui ii mai ardea de gătit? Mâncam ce mai aveam noi prin 
desăgi sau mergeam la Fidelio şi luam ceva uşor şi gata masa de seară! 

C.S.: - Mi-ai spus că ţi-a plăcut şi că aceste cursuri sunt utile. Ai 
observat la ceilalţi colegi că ar fi interesaţi? 

F.Ş.: - Am observat un interes deosebit din partea tuturor 
cursanților, cu atât mai mult, cu cât eram cu toții maseuri. 

C.S.: - Dacă mai ai ceva de spus despre care eu nu te-am 
întrebat, te ascult! 

F.Ş.: - Libertatea de care spuneam că am beneficiat serile se 
materializa prin Cântece la acordeon şi chitară, cu vocea, prin partide de 
şah, o admosferă, aşa cum spuneam, deosebită; ne-am reamintit de anii 
copilăriei, majoritatea din noi am fost elevi ai acelor şcoli speciale de 
nevăzători... Consider că astfel de cursuri trebuie organizate cât se 

poate de des şi e de apreciat că pe lângă cursurile de reflexoterapie au 
fost organizate şi cursuri de calculator... 

Vreau să spun foarte răspicat că nu trebuie numai să aşteptăm 
ca societatea să ne ajute ci să facem şi noi eforturi cât mai mari pentru a 
ne instrui în cât mai multe domenii de activitate... 

C.S.: - Asta nu-i rău deloc. Să fie cât mai mulţi care gândesc aşa 
şi schimbăm mentalitatea publicului despre noi. 

F.Ş.: - După anii 90 ni s-a dat şi nouă şansa enormă de a ne 
instrui şi mă bucur că putem constata o creștere mare a numărului de 
persoane cu deficiențe de vedere ce se instruiesc atât în învățământul 
mediu cât şi cel superior... şi multe ar mai fi de zis în această privinţă, 
dar mă opresc aici, dorind tuturor numai sănătate, fericire şi împliniri... 

C.S.: - Îţi mulțumesc pentru bunăvoința cu care ai răspuns la 
întrebările pe care ți le-am pus şi-ţi doresc mul succes în vindecarea 
celor suferinzi şi să-ţi păstrezi în continuare interesul pentru nou, fiindcă 
în această meserie noul aduce câştig! 

F.Ş.: - Mulţumesc filialei Bacău pentru găzduirea acestui curs, de 
condiţiile foarte bune de cazare pe care ni le-au pus la dispoziție şi de 
asemeni ANR. că a avut inițiativa acestui program "O şansă pentru 
fiecare”. şi vouă la revista "Radar" mult, mult succes în continuare..! 


(Publicat în revista Radar”, decembne 2006) 


Cânt şi eu cu Lăutarii 
(Interviu cu solista de muzică populară Margareta Clipa) 


Acest interviu a fost făcut pe data de 13 octombne 2007, prin telefon. 


Am bucuria să v-o prezint pe solista de muzică populară 
românească, Margareta Clipa. 

Constantin Surugiu: - Dragă doamnă Margareta Clipa, ne 
bucurăm că avem ocazia să stăm de vorbă; sunteți o solistă de muzică 
populară din Bucovina, cunoscută în toată țara şi în străinătate. Pentru 
cititorii noştri, am dori să aflăm mai multe lucruri despre dumneavoastră 
Vă rog să ne spuneți, unde şi cănd v-aţi născut? 

Margareta Clipa: - Eu m-am născut în localitatea Grânicești, 
judeţul Suceava. 

CS.: - Continuaţi cu o serie de date din biografia 
dumneavoastră. 

M.C: - Deci, sunt bucovineancă şi mă mândresc cu lucrul ăsta; 
am terminat clasele 1-8 în localitatea Grăniceşti, am făcut Liceul 
Industrial nr. 2, la Rădăuţi, judeţul Suceava, pe urmă, după ce am dat 
bacalaureatul, după câteva luni de zile, am intrat prin concurs la 
Ansamblul „Ciprian Porumbescu” din Suceava, în 1978; de atunci şi 
până acum, sunt membră a acestui ansamblu. 

C.S.: - Dar, când aţi început să cântaţi? 

M.C.: Eu, cântam la serbările şcolare; la liceu am cântat cu o 
formaţie de pe lângă Casa de Cultură din Rădăuţi, care se numea 
"Brăduleţul”, dirijată de Mircea Băncescu, după care m-am prezentat şi 
la Festivalul"Cântarea României”, unde am luat şi premii; acolo am fost 
văzută şi cooptată de maestrul George Sârbu, care mi-a făcut invitaţia 
să particip la un concurs pentru ocuparea unui post de interpretă. A fost 
greu. Comisia era compusă din specialişti de la Bucureşti. Am reuşit şi 
am fost angajată la Ansamblul "Ciprian Porumbescu”, unde a fost şi o 
şcoală pentru mine. Aici am învăţat să descopăr cam tot ce înseamnă 
tainele cântecului popular, cât să stai în scenă, cât să stai la aplauze, 
contactul cu publicul. La acest Ansamblu m-am format şi mă mândresc 
cu lucrul acesta. 

Am avut de unde învăța. Chiar din primii ani de activitate mi-a 
fost model doamna Sofia Vicoveanca. Au fost şi ceilalţi colegi, dar de la 
Sofia Vicoveanca am avut ce să învăţ. 

C.S.: - Fiecare, dintre noi, ţinem minte momentul şi persoana, 
care ne-a influențat într-un fel să pomim pe un anumit drum. Pe 
dumneavoastră, cine v-a influențat să pomiţi în cariera muzicală? 

M.C.: - Mie mi-a plăcut să cânt dintotdeauna şi, dat fiind faptul că 
trebuia să mă orientez în ce direcţie o iau pentru viață, în paralel am 
făcut mult sport şi am participat la competiţii sportive. Înainte de a mă 
gândi să îmbrățişez o anumită meserie, m-am gândit, ce mă fac. Ori mă 
fac profesoară de sport, ori o să fiu cântăreaţă. Am dat la educație fizică 
şi nu am intrat datorită faptului că ori nu eram pregătită suficient, ori 
locurile erau puţine sau, şi una, şi alta. 

Am încercat şi o altă variantă: am vrut să fac ceea ce-mi place-n 
viaţă şi aşa am ajuns să fiu interpretă la Ansamblul „Ciprian 
Porumbescu”. Dumnezeu aşa a vrut să fie. Se spune că, Dumnezeu ne 
dă la fiecare un dar: mie mi-a dat acest dar frumos, cântecul şi prin 
cântec am cunoscut atâta lume. Așa devii un om sensibil şi ştii să faci 
selecţie între cei buni şi cei răi. 

C.S.: - Pentru că această publicație se adresează şi 
nevăzătorilor, vă rog să vă descrieţi, cum arătaţi? Cum arată doamna 
Margareta Clipa? 

MC: - Cum arăt? Ca înălţime, am 1,65 M. Sunt şatenă la păr, 
am fața rotundă, am ochii căprui, sunt plinuţă, până la 35 de ani am fost 
foarte slabă, dar, în urma unui tratament pe bază de Hidrocortizon, am 
luat nişte kilograme în plus de care nu mai scap. Ăsta-i şi motivul pentru 
care eu fac sport; chiar îmi place să fac sport, dar după o vârstă e mai 
greu să dai jos kilogramele acumulate. Trebuie mai multă ambiţie și mai 
puţină mâncare. 

CS. - Fireşte, la felul cum ne-aţi descris că arătați, trebuie să 
mai adăugăm şi costumul naţional bucovinean pe care îl îmbrăcaţi pe 
scenă. 

MC.: - Da, sigur că da, aşa este; costumul naţional bucovinean 
este compus din cămașă, poale, catrință, brâu, batic şi opinci. Eu, acum, 
ca să par puţin mai înaltă, mi-am pus tocuri; în felul ăsta maschez 
cumva că port tocuri, deşi nu face parte din această ţinută. Dar o 
ghetuţă cu toc merge; în orice caz, ghetuțele s-au purtat şi se mai poartă 
şi acum. 

C.S.: - Cum reuşiți dumneavoastră să vă dominați emoțiile în faţa 
publicului, pentru că, presupun că aveţi emoții creatoare, dar emoţii? 

M.C.: - Da! Noi ne familiarizăm cu publicul; orice întâlnire cu 
publicul este o sărbătoare. Sunt emoții constructive, le stăpânim, reuşim, 
sunt situații când sunt foarte mari emoțiile; depinde de cine este în sală. 
de exemplu, dacă sunt oameni din breaslă, iată că emoțiile sunt mai 
mari, pentru că te analizează sub toate aspectele, nu numai faptul că tu 
transmiţi un mesaj că eşti bun. În această meserie sunt trei criterii mari 
pentru care eşti promovat: trebuie să ai talent, să fii frumos şi să 
dovedeşti că eşti om de omenie. 

C.S.: - Vi s-a întâmplat vreodată să uitaţi versurile unui cântec pe 
scenă? 

M.C.: - Da! Mi s-a întâmplat de multe ori. 

C.S.: - Şi, cum ați scos-o la capăt? 

M.C.: - Faptul că eu fac text, mă ajută să refac pe moment. Abia 
atunci îţi dai seama, într-o fracțiune de secundă, că trebuie să faci rimă 
la versul 2. 

CS.: - Versurile dumneavoastră sunt frumoase, cu miez, făcute 
cu atenţie şi cu sensibilitate, cu bun gust. Aveţi vre-un compozitor care 
vă ajută? 

M.C.: - Nu, Nu, în general, la începutul activităţii mele citeam 
foarte multă poezie, am făcut multe culegeri. Faptul că în permanenţă 
mă înconjor de oamenii satului, mă inspiră. Uneori, faptul că eu cânt la 
nunţi, oamenii de acolo, prin strigături, prin expresiile pe care le 
folosesc, chiar şi în rima din două versun pe care ei le spun, poţi să 
dezvolți o idee în care se pot regăsi mai multe. 

C.S.: - Aveţi putere mare de sinteză? 

M.C.: - Eu lucrez destul de mult la text şi caut forma cea mai 
simplă, mai uşor de înţeles, care să intre repede în ureche şi-n cap; 
chiar să fredoneze omul a doua oară, dacă se poate. Caut cea mai 
simplă formă de expresie ca omul să înțeleagă, să nu-i aglomerez 
mintea, să poată percepe ceea ce noi cântăm, ce transmitem, pentru că, 
orice melodie îşi cere textul său. 

C.S.: - În cele mai multe cazuri, cântecele descriu povestesc 
momente din viaţa artistului. La dumneavoastră cum este? 

M.C.: - Da aşa-i! Există o parte din repertoriu unde, de cele mai 
multe ori, eu sunt în cântec. Eu mă descriu pe mine, pe cei apropiaţi, eu 
mă aflu acolo. Dacă eu n-aş cânta, n-aş scrie, n-aş putea cânta pe 
scenă, pentru că, dacă aş cânta creaţiea altcuiva nu aş fi eu acolo. 
Poate este altcineva, ori, eu mi-amintesc de ipostazele, în care am fost, 
în ipostazele în care mă aflu, în ipostazele în care se pot afla semenii 
mei în diferite ocazii. Asta nu înseamnă, că eu, îmi fac texte 
autobiografice. Am câteva şi autobiografice. De exemplu: În cântecul, 
Când pe lume am venit. Da! este un cântec, cu text autobiografic. 

C.S.: - Pentru că dumneavoastră aţi devenit consacrată de acum, 
sunteţi atentă la imagine şi datorită faptului că aţi putea fi model pentru 
tineret? 

M.C. - Da! Aşa este. 

(0% Ați bătut cu piciorul satele Bucovinei pentru a mai găsi 
nestemate folclorice care nu s-au pierdut încă? 

MC.: - Da! Am fost, dar de acum am şi eu o vârstă... Cei la care 
mă adresez cântă ceea ce aud la radio şi ce văd la televizor. Eu cred că 
nu mă aflu întâmplător în această meserie, ci sunt pusă în situația să 
creez. 


C.S; - Acum să vorbim puțin şi despre activitatea 
dumneavoastră discografică. Noi cunoaştem 3 CD-uri scoase de 
Margareta Clipa: "Sunt fată din Grăniceşti”, "Viaţă, viață, fir de aţă” și 
"Vreau să cânt şi să iubesc”. 

MC. - Da! Şi mai este unul care a apărut într-un tiraj mic 
înregistrat de Media Bucureşti. Nu ştiu dacă-l 
Aveţi; şi eu am doar unul singur. Conţine înregistrări mai apropiate, după 
1990, efectuate la Chişinău. Sunt cântece, doine, de joc, balade, în total 
ar fi 4 cd-uri. Dar pentru mine, nu este important numărul CD-urilor, ci 
calitatea cântecului şi mesajul pe care îl transmit. Eu nu mă bat şi nu mă 
întrec cu nimeni în CD-uri, cu nici un interpret. Eu, vreau ca, atunci când 
apar pe scenă cu un cântec, lumea să înțeleagă ce vreau eu să spun şi 
să intre în mesajul meu, în admosfera mea, să se regăsească într-un 
cuvânt. 

CS: - Apariţia acestor 4 CD-uri a însemnat multă, multă muncă 
pentru dumneavoastră. Cine v-a ajutat? 

M.C: - Sunt oameni de specialitate; chiar de la început, maestrul 
George Sârbu s-a ocupat de muzică şi de corectarea textelor. Mă mai 
consultam, după ce terminam un text, cu un poet care era angajat la 
Ansamblul „Ciprian Porumbescu”, pentru corectură sau poate pentru a 
adăuga ceva. Dar, de o bucată bună de timp, textele nu mai sunt pe 
mâna nimănui. Eu, chiar şi în ultimul moment, mai schimb din text, în 
momentul în care deja imprim, sunt în studioul de inregistrare şi atunci 
înpreună cu orchestra, în vin alte idei. Poate îmi vin idei mai bune sau 
ajung la o formă mai simplă; pot încă şi atunci să mai schimb ceva, În 
bine, desigur. Dar nu trebuie să uit şi să-i mulțumesc maestrului George 
Sârbu, pentru ajutorul pe care mi l-a dat şi mai sunt câţiva instrumentiști, 
de exemplu, renumitul trompetist al Bucovinei, Alexandru Havriliuc, cu 
care eu mă mai consult în continuare la melodii, nu şi la texte. Mai sunt 
melodii pe care încă le are de la vechii lăutari români sau cei ce au 
cântat în fanfară; şi atunci, el imi dă o melodie şi-mi spune că aceasta s- 
a cântat cu fanfara în anii nu ştiu care, că ar fi bine să våd ce pot să fac 
din ea şi să-i pun un text frumos care să o scoată la lumină. 

C.S.: - Se vorbeşte că veți scoate un alt CD curând, aşa este? 

M.C.: - Da! Da! Eu duminică mă duc la înregistrări, deja luni, 
marţi, miercuri sunt în studioul de înregistrări. 

C.S.: - Se mai spune că talentul înseamnă 10 la sută din ceea ce 
faceţi, iar restul e muncă şi iar muncă. 

M.C.: - Da! Transpiraţie. Nu ştiu... eu nu sunt de acord întru totul 
că 90 la sută este transpiraţie şi 10 la sută este talent. Eu ași spune că 
şi una, şi alta. Degeaba ai talent dacă nu munceşti şi degeaba munceşti 
dacă nu ai talent. 

CS. - Așa este. Ce pasiuni aveți dumneavoastră, în afară de 
muzică? 

MC: - În afară de a cânta, ca orice femeie, fac ce trebuie în 
casă: spăl, calc, mâncare şi aşa mai departe, dar, nu se poate numi 
pasiune. Pasiunile mele rămân, pe primul loc, muzica, cântecul. 

(03 Dar vă place să gătiți? Vă place să mâncaţi? 

MC.: - De voie, de nevoie, uneori, îmi place, nu-mi place, trebuie 
să gătesc. 

C.S.: - Cum vă menţineţi în formă? Țineţi cure de slăbire? Sau 
cum faceţi? 

M.C.: - Asta-i, că nu sunt într-o formă prea bună, v-am spus. 
Totuşi, am vreo 15 Kg în plus față de cum ar trebui să fiu, conform cu 
înălțimea. La anii pe care-i am, mai zic şi eu, Eh, se mai pun nişte 


96 


kilograme, dar ce să vă spun că fac? Mai merg la colegii dumneavoastră 
şi mai fac masaj, mai fac aerobic, hidrokinetoterapie. 

C.S.: - Cum păstraţi un echilibru între viața personală, de familie 
şi cariera artistică? 

M.C.: - Eu nu sunt ca la carte; eu fac ceea ce simt şi ceea ce zic, 
aia fac. Programul meu nu-mi permite de fiecare dată să mă uit în 
oglindă şi să-mi placă de mine, pentru că eu, azi mă duc într-un loc, 
mâine mă duc în alt loc, nu ştiu de fiecare dată; programul nu este 
acelaşi. Atunci nu mă pot ţine nici de o cură numai cu legume, numai cu 
fructe, sau numai grătar. 

C.S.: - E puţin cam dezordonată viața noastră. Aşa-i. Aveţi pe 
cineva pregătit să ducă mai departe cu pasiune şi hămicie acest dar de 
la Dumnezeu pe care-l aveți dumneavoastră? 

M.C.: - Din familie nu, dar susţin şi recomand cu plăcere copiii 
care sunt talentaţi. Sunt foarte puţini cei care recunosc şi mulțumesc 
pentru ajutorul pe care îl dau. Însă, câteodată, te lecuieşti şi de lucrurile 
astea. Eu îi recomand cu plăcere. Este o vorbă care spune că găina ţine 
puii până fac pene; după aceea, fiecare se descurcă în felul lui, zboară. 
or, cel ce are talent, nici nu mai are nevoie de ajutor. El trebuie să 
muncească mult ca să ajungă acolo unde îşi doreşte, dacă îşi doreşte. 
Pe mine nu m-a ajutat nimeni, nu m-a recomandat, nu m-a sprijinit. Nu 
același lucru mi se întâmplă mie. Dar, în momentul în care ajuţi, lor li se 
pare că, dintr-o dată, cântând ca şi tine o sârbă, o horă, o țărănească, 
pot fi la egal. Nu! Se înşeală. Ei trebuie să muncească o viață, să 
dovedească faptul că sunt buni. Or, fi poate buni, dar, dacă nu spun 
nimic în cântec, degeaba. Mulţi se pierd. Este vorba aceea: mulți 
chemaţi, puţini aleşi. Dacă îţi place să cânți, îţi găseşti singur calea şi îţi 
ţii drumul. 

C.S.: - Publicul vrea ca artiştii să fie mereu proaspeți, frumoşi şi 
în formă. Dacă sufletul dumneavoastră vă plânge o dată, cum reuşiţi să 
vă prezentaţi în faţa lui cu veselie, cu bucurie, cu lumină în ochi? 

M.C: - Fiecare om are probleme. Meseria te obligă să ascunzi 
acest lucru. Nu poţi întotdeauna, dar pentru momentele cât eşti pe 
scenă, trebuie să faci ca omul să nu simtă că tu ai o supărare, un necaz. 
Nimeni nu te iartă pe tine că tu ai supărări sau bucurii. 

C.S.: - Ce proiecte mai aveți în perioada următoare? 

M.C: - Proiectele mele sunt. Să dea Bunul Dumnezeu să mă 
ajute cu glasul, cu orchestra, cu studioul, să fiu în formă, să fac 
înregistrările şi să apară pe piaţă un nou CD. 

C.S.: - Cum se va numi noul CD? Ne puteți spune? 

M.C: - Da! Se va numi "Cânt şi eu cu Lăutarii”. 

C.S: - Desigur că v-aţi întâlnit cu persoane cu handicap de mai 
multe ori. Ce părere aveţi în special de nevăzâtori? 

_MC. - Nu pot spune că-i compătimesc. Eu îi simt, fi consider la 
egal. În familia mea am avut un surdomut, un frate al mamei mele. 
Aproape că am înţeles care este viața. Nici nu ştiu cum să spun; eu îi 
consider egalii noştri. Cred că Dumnezeu le-a dat sau le dă altceva care 
să compenseze lipsa vederii; nu pot să spun dacă este handicapsau nu, 
să nu greşesc. Eu consider că nu este un handicap. 

C.S.: - Aţi avea să le transmiteţi ceva cititorilor revistei noastre? 
Se numeşte „Radar. 

Mulţi dintre ei, cred că au auzit cântecele dumneavoastră şi le 
iubesc. 

MC: - Da! Eu, în primul rând, le transmit sănătate. Aş dori ca 
toate cântecele pe care eu le cânt, să le mângăie sufletul, să privească 
la ceea ce facem noi, chiar dacă ei nu văd, în imaginaţia lor, să ştie că 
muncim foarte mult. Aşa, poate că Dumnezeu a făcut şi face lumea, ca 
printre noi să fie şi aşa oameni. Şi, să înțelegem că noi, dacă vedem, 
înseamnă că e un mare dar. Sunt la Suceava colegi de-ai 
dumneavoastră cu care am o relaţie foarte bună şi-i admir pentru că, mi 
se spune că citesc foarte mult, că lucrează pe calculator, citesc pe 
internet tot ce doresc îşi descarcă. 

C.S.: - Revista noastră apare pe intenet în scrisul obişnuit, dar şi 
în formataudio (.Mp3) pe CD. Aţi fi de acord să includem în acest număr 
al revistei câteva melodii de-ale dumneavoastră? 

M.C. - Bineînţeles, cu multă plăcere. Sigur că da. 

C.S.: - Vă mulțumesc mult şi să aveţi succes în continuare în 
ceea ce faceţi, spre folosul publicului românesc grav derutat de kitch- 
urile care caută să înlocuiască muzica autentică, muzica de bună 
calitate. 

MC.: - Eu vă mulţumesc pentru faptul că apreciaţi ceea ce fac, 
vă doresc multă sănătate, să vi se implinească toate visele, vă doresc 
să fiţi fericit, doresc ca Dumnezeu să vă lumineze drumul în viață. 

C.S: - Vă mulțumesc pentru că nmi-aţi acordat acest interviu şi, 
când veţi avea timp, dacă ştiţi să lucraţi la calculator, vă invităm să citiți 
revista "Radar" la www.revistaradar.ro. 

MC.: - Cu multă plăcere. 

(Publicat în Revista "Radar", noiembrie. 2007) 

Tinere talente bat la porțile afirmării 
(Interviu cu Alexandra Larisa Onciu) 


Printre multele talente care au fost aduse în prim-plan de revista 
"Radar", v-o prezint acum pe câştigătoarea secţiunii romanțe a 
festivalului artiştilor amatori nevăzători de la Bistriţa-Năsăud, decembrie, 
2007, se numeşte Alexandra Larisa Onciu. 

Constantin Surugiu.. - Bine ai venit Larisa între talentele pe care 
le prezint cititorilor noştri. 

Larisa Onciu. - Bine v-am găsit! Mă bucur că am această ocazie 
pentru a putea înpărtăşi şi altor persoane cum a fost la acest festival. 

C.S.: - Te rog să-mi spui de unde eşti tu, din ce localitate din ce 
judeţ? 

i L.O.: - Sunt din satul Podnga comuna Drăguşeni județul 
Botoşani. 

C.S.: - Da! Este o zonă folclorică importantă, aşa că, nu e de 
mirare să apară talente acolo. Te rog să-mi spui cum a fost la Bistrița, la 
acest festival? Dar, mai ales cum ai reuşit să obţii tocul întâi? Important, 
lucru. 

L.O.: - Vreau să vă spun, că mi-a plăcut foarte mult această 
secţiune a romanelor, cântând fără emoții. 

C.S: - Asta voiam să te întreb şi eu, chiar nu ai avut emoţii pe 
scenă de loc? Li place să cânţi? Nu-i aşa? 

L.O.: - Îmi place foarte mult să cânt. Nu am avut emoții. Fără 
emoţii am cântat şi am reuşit. Datorită şcolii populare de artă au început 
emoțiile să mai scadă. 

C.S.: - Te rog spune-mi, unde şi de când, faci această şcoală, în 
ce an eşti? 

L.O: - Sunt în anul 4, anul pregătitor la doamna profesoară Ana 
Piuaru şi corepetitor, domnul profesor Puiu Pascu în Bucureşti. Aici 
urmez şcoala populară de artă şi liceul în acelaşi timp. 

C.S: - La ce Liceu? în ce an eşti? 

L.O.: - Sunt în clasa a XII-a, filologie-istorie, la Liceul Pentru 
Deficienţi de Vedere din strada Vatra Luminoasă, nr. 108, sector 2, 
Bucureşti. 

C.S.: - lată că încă mai găsim şi copii talentaţi, care sunt nevoiţi 
să se pregătească alt fel decât în şcolile unde învață, acolo unde ar fi 
mai simplu şi mai uşor să fie angajați profesori specializaţi, care să 
predea muzică şi instrumente, pentru a descoperi alte şi alte talente. 
Sunt elevi cu posibilităţi în această artă care se pierd din diverse cauze, 
nu sunt descoperiți sau nu au condiţii să se afirme. Cei mai puţini 

reuşesc şi Larisa e pe drumul cel bun, drumul afirmării în anii care vin. 
Dar de când îţi place ţie muzica? 

L.O.: - De când eram foarte mică. Ascultam plăci la pic-up, cum 
erau înainte şi începeam să cânt, singură aşa, prin casă. 

C.S.: - Unde ai făcut şcoala generală? 

LO.: - Şcoala generală de 8 clase am făcut-o la Liceul Pentru 
Deficienţi de Vedere „Moldova” din Tg. Frumos judeţul laşi. Trebuie să 
ştiţi că aici mi-a plăcut foarte mult. Şi-mi este foarte dor de clipele de 
atunci. 

C.S.: - De fapt să le spunem şi cititorilor noştri, că te-am auzit 
cântând la câteva serbări de când erai la TgFrumos şi de atunci 
întrezăreamtalentul pe care îl vei dezvolta mai târziu. 

LO.: - Când eram la TgFrumos doamna învățătoare Ghemu 
luliana s-a ocupat mult de noi; îi plăcea să se implice în toate serbările 
şcolare şi am participat la multe activități cum ar fi: am jucat teatru, am 
recitat şi altele. Mi-ar plăcea să joc şi acum în scenetă, dar nu mi s-a 
descoperit talentul. 

C.S.: - Dar ce s-a mai făcut pentru voi acolo la şcoală, la Tg. 
Frumos spre a învăța muzică? În afară de a cânta din gură, ce mai 
făceaţi? Se preda şi instrument? 

LO: - Da! Am avut chiar ore de învățare a instrumentului cu 
domnul profesor Dumitru Tablan. Eu am învăţat la orgă, dar mi-ar fi 
plăcut să studiez flautul. 

C.S.: - Te-aş ruga să cânţi o strofă din romanța pe care ai cântat- 
o la concurs la Bistriţa! 

L.O.: - Cu plăcere! Vă cânt romanța "Mi-i dor de ochii tăi”. 

C.S.: - Îți mulțumesc! Într-adevăr ai talent. Ce vrei tu să faci în 
viitor? Mergi pe linia asta? Sau doreşti să faci altceva după ce vei 
termina liceul? 

L.O.: - Deocamdată am făcut şcoala populară de artă şi mi-aş 
dori mult să merg pe această linie muzicală, dar dacă nu se va putea, o 
să dau şi eu la masaj şi o să muncesc, o să mă adaptez la cerinţele 
pieţei. 

C.S.: - Mai ai şi alte pasiuni în afară de muzică pe care o iubeşti 
cu înflăcărare? 

LO.: - Aş mai avea ca pasiune teatrul, dar nu m-am manifestat 
prea mult deocamdată. 

C.S.: - Dar, acasă îți place să te ocupi cu problemele din 
gospodărie, să înveţi din secretele bucătăriei de la mama, de la tata sau 
de la altcineva? 

L.O.: - Da! Îmi place să gătesc, chiar dacă unii spun că e mai 
uşor de mâncat decât de gătit. 

In vacanță mai ascult cărți pentru examen şi încerc să mă 
pregătesc cât mai bine pentru bacalaureat. 

C.S.: - Şi în perspectivă, nu vei încerca să dai la o facultate, la un 
conservator? Nu ţi se pare că e păcat să te laşi de muzică, dacă ţi-a 
plăcut atât de mult? Sau vrei să fie ceva numai pentru tine, iar profesia 
să fie altceva? 

L.O: - Nu vreau ca eu să devin profesoară. Am auzit că, dacă voi 
urma conservatorul, voi deveni profesoară, ceea ce nu-mi place. 

C.S.: - Nu. Mulţi absolvenţi de conservator sunt angajați în 
orchestrele de muzică populară, în cele simfonice, sunt consilieri la 
direcţiile de cultură, au multe alte posibilităţi de a lucra. 

LO. - Poate voi încerca mai târziu, pentu că la şcoala 
postliceală, la masaj, vom avea ore atât dimineaţa, cât şi după amiaza şi 
nu ştiu dacă mă voi putea încadra în program, dar poate mai târziu voi 
face şi acest efort. 

C.S.: - Da! E un lucru bun. lată că se poate să te pregăteşti într- 
un anumit domeniu dacă chiar doreşti, cu prea mari eforturi presupun şi 
cu cheltuială, pentru că şcoala populară de artă necesită cheltuială, nu-i 
aşa? Cam cât costă pe an? 

L.O.: - Depinde acum, că din an în an tot creşte taxa. 

C.S.: - Dar în medie, cât a costat pe an? 

L.O.: - Cam 700 de lei noi. 

C.S.: - Este o sumă nu chiar la îndemâna oricui. E un efort mare 
din partea părinţilor. 

L.O.: - Da! Aşa este. 

C.S. - Eu îţi mulțumesc. Indiferent pe ce linie o vei lua, sunt sigur 
că vei merge temeinic, aşa că îţi doresc mult succes şi vrem să te mai 
auzim şi altădată în festivaluri sau concursuri la care vei participa. 

L.O: - Da! Cu siguranţă voi participa şi la anul la acest concurs, 
dacă se va organiza, dar şi la alte concursuri, dacă ni se vor oferi. 

C.S.: - Te felicit pentru că ai câştigat acest concurs. 

L.O.: - Mulţumesc. 


(Publicat în revista “Radar”, ianuarie, 2008) 

Cum trăiesc nevăzătorii din Transnistria 
(Interviu prin Skype cu Victor Varzari de la Tiraspol) 


Constantin Surugiu: - Cum sunt organizaţi nevăzătorii în 
Transnistria? 

Victor Varzari: - În timpul de față Societatea Orbilor din Moldova 
s-a scindat, Transnistria şi-a creat o societate proprie, însă asta e așa, 
un fel de politică pentnu ca puterea de aici să nu ne oprime mai tare. Noi, 
așa cum am făcut și mai înainte, ținem în continuare legături strânse cu 
Societatea Orbilor din Republica Moldova. 

C.S.: - Nevăzătorii de acolo lucrează undeva? 

V.V.: - Da! Au rămas în Transnistria acum două întreprinderi: una 
la Tighina şi alta la Tiraspol, însă întrepnnderile astea, practic, acum nu 
funcţionează. Şi chiar dacă funcţionează din când în când, o fac doar la 
10% din capacitatea lor de mai înainte. 

C.S: - Şi cam ce fac aceşti oameni pentru a-și câştiga păinea 
cea de toate zilele? 

V.V: - Practic, aceste persoane de aici se descurcă fiecare cum 
poate. Unii sunt masori, alți sunt muzicanți şi cântă pe stradă - la noi aici 
se practică treaba asta. Cei care sunt de gradul 2 sau 3 lucrează ca 
hamali, făcând munci grele. Cel mai greu este însă pentru cei fără nici 
un rest de vedere, aceștia trăiesc efectiv doar din pensia pe care o 
primesc de la stat. Pensia în Transnistria e mai mare decât cea din 
Republica Moldova; aici ruşii fac politica şi mai dau o leacă de ajutor. De 
pildă, eu primesc echivalentul a 90 de dolari şi asta este socotit în zona 
noastră ca un venit bun. 

C.S.: - Cum se numesc banii în Transnistria şi cât valorează în 
echivalent cu dolarul? 

V.V.: - Aici banii se numesc ruble transnistrene şi se poate 
cumpăra un dolar cu 8 ruble şi 50 de copeici. 

C.S.: - Nevăzătorii au locuinţele lor sau stau cu chirie care pe 
unde poate? 

VV.: - La noi, până la destrămarea Uniunii Sovietice și a 
Întreprinderilor de care am vorbit, situaţia materială 
era foarte bună şi s-au construit case de locuit pentnu nevăzători, iar 
acum aceştia au apartamente; cei care nu au și devin familişti, primesc 
câte o cameră la cămin; sunt şi câteva apartamente care pun la 
dispoziţie camere pentru persoanele necăsătorite, solitare. 

C.S.: - Aceste apartamente sunt alimentate cu gaz metan? cu 
butelii de gaz? sau cum se descurcă oamenii acolo? 

V.V: - Aici, la noi, la Tiraspol se folosesc reşouri electrice, iar la 
Tighina, acolo au gaz metan. 

C.S.: - Pe cât ştiţi dumneavoastră, se mai crează familii? 
Nevăzătorii se mai căsătoresc în ultima vreme? 

V.V.: - În ultimii 10 ani, aici la Tiraspol, nu apare tineret care 
termină şcoala de la Bălţi sau de la Odesa. Tineretul acum nu vine la noi 
la Tiraspol datorită situaţiei politice foarte complicate, asta este situația. 

C.S.: - Vă rog să ne daţi amănunte, dacă ştiţi, despre cele două 
şcoli pentru nevăzători de la Bălţi şi de la Odessa. 

V.V.: - La Odessa învățau până acum copiii din Transnistria, dar 
acum nu mai învaţă deoarece guvemul Ucrainei a dat o lege care cere 
elevilor cetăţenie ucrainiană şi aceştia au fost respinşi de la această 
şcoală de orbi şi mulţi s-au mutat la şcoala din Bălţi, din Republica 
Moldova. Pentru că guvemul Transnistriei nu are posibilitate să creeze o 
şcoală de orbi pe plan local, a dat o lege care permite învățământul la 
domiciliu. Învățătorul sau profesorul trece pe la casele elevilor şi le dă 
teme de învăţat şi examenele pentru a le putea da note. Elevii nu pot 
face şcoală în cele mai bune condiţii, dar decât să nu facă nimic, tot e 
ceva şi această modalitate de învăţare. Mulţi elevi nu se duc la şcoala 
din Bălţi, nu datorită rupturii politice între Moldova şi Transnistria, ci 
datorită faptului că distanța e de cam 200 de kilometri, oamenii din 
această zonă sunt săraci și nu au posibilitatea să suporte toate 
cheltuielile pentru deplasare. 

C.S.: - Dumneavoastră ne vorbiţi de copiii de la şcoala generală 
de până la 14, 15, 16 ani, dar meserii unde învaţă cei mai mari? 

V.V: - Şcoala de la Bălţi e incompletă, eu presupun că e de 10 
clase. Pentru copiii aceştia care termină s-au organizat la Chişinău două 
şcoli, una orăşenească pentru nevăzători şi ambliopi unde ei îşi fac 
studiile în limba română şi alta de meserii. Lor li se predă acolo mai 
multe meserii cum ar fi masori, tapiţeri, dând posibilitatea la copiii 
capabili din toată republica să înveţe şi să se califice într-o meserie. Aici 
li se dau haine la băieţi şi la fete, 3 mese pe zi, condiţii bune de locuit, 
dar nu se primesc copii mai mici de 16 ani. 

C.S.: - Dintre aceşti copii, mai sunt care merg şi la facultăţi? 

V.V.: - Da, da! Acum sunt chiar mai mulți la facultate decât când 
eram sub sovietici. Asta e o minune mare la noi. 

C.S.: - Da, numai că acum învățământul e mai de proastă 
calitate; foarte mulţi urmează învăţământul la distanţă care se plăteşte şi 
intră cine vrea şi termină cine poate. Multă carte nu se face. 

V.V.: - Da, asta se ştie. Şi totuşi, dorinţa tineretului de a primi 
studii medii speciale sau superioare este de laudă. E adevărat că 
învățământul nu e la un nivel foarte ridicat nici la noi, nici în Ucraina, 

unde nu se dau examene la intrarea în diverse şcoli şi asta nu ştiu de 
ce. 

C.S.: - Şi acum aş vrea să vă întreb despre posibilităţile pe care 
le au nevăzătorii, deci cum studiază ei? Care sunt mijloacele ajutătoare 
pe care le folosesc? Pichtul, maşina de scris, casetofonul, calculatorul, 
ce folosesc ei? 

V.V.: - Unii folosesc calculatoare, alții au flash-playere sau, cum 
se spune în româneşte, reportofoane cu care înregistrează cursurile. Eu 
când îmi făceam studiile, apoi scriam în braile caiete întregi, dar acum 
lor despre partea asta l-i mai uşor. Şi încă un lucru: vedeţi că acum 
calculatoarele au o bibliotecă electronică destul de mare, la mine de 
pildă, această bibliotecă are vreo 30 de mii de cărţi şi este program 
special în limba rusă care citeşte foarte bine. 

C.S.: - Dar dumneavoastră cum știți limba rusă, aţi putea folosi 
sintetizatoare de la ei. am înțeles că au aşa-ceva. 

V.V: - E drept că ruşii au multe sintetizatoare în limba rusă, dar 
noi cărțile nu le ascultăm în Jaws, ci există un program special numit 
Mastreader care este folosit doar în această bibliotecă despre care v-am 
vorbit, doar în acest program creat de specialişti sunt citite cărțile 
conținute de baza lui de date. 

C.S.: - Dar aţi mai putea citi cărți înregistrate în România, nu? 
Aveţi probleme cu înţelegerea sau cu vorbirea acestei limbi? 

V.V.: - Aici sunt mai mulţi ruşi şi trebuie să vorbim mai mult 
ruseşte. Noi înțelegem limba română, dar ne e mai greu s-o vorbim 
pentru că nu avem exercițiu. Mai rar avem ocazia să vorbim în această 
limbă. Ascultăm posturile de radio Moldova, Vocea Basarabiei, Radio 
Bucureşti ca să ne informăm despre ce se mai întâmplă în lume. Noi 
ascultăm ce dorim liber, asta nu-i o problemă. 

C.S.: - Ce meserie aveţi dumneavoastră domnule Victor Varzari? 

V.V: - Eu am terminat cursurile Facultăţii de Istorie a Universităţii 
din Chişinău, dar datorită faptului că am avut probleme cu sănătatea nu 
am putut lucra în specialitate. Am lucrat mulţi ani la Întreprinderea pentru 
Nevăzători din Tiraspol ca simplu muncitor, iar acum sunt pensionar. 
Soţia a terminat facultatea de matematică şi lucrează ca bibliotecară la 
biblioteca nevăzătorilor de aici din Tiraspol. 

C.S.: - Cum aţi reuşit dumneavoastră să învăţaţi să lucraţi cu 
calculatorul şi în acest fel să aveţi acces la informaţie şi chiar să vorbim 
noi acum prin Skype? pentru că altfel, cu siguranță nu ne-am fi auzit şi 
nu am fi vorbit împreună spre a cunoaşte toate câte ni le-aţi spus? 

VNV.: - Fiica mea este programator la Chişinău şi a auzit că 
persoanele care nu văd pot să lucreze cu calculatorul. S-a interesat cum 

se poate face asta, am cumpărat un calculator de aici de la magazin 
după banii mei şi aşa am reuşit şi eu să depnnd folosirea calculatorului. 

C.S.: - Aţi vizitat vreodată România? 

V.V.: - Da, am fost în România mai demult într-o excursie şi am 
vizitat Iaşul, Bacăul şi alte localități. Acum e tare greu de mers în 
România pentru că trebuie viză de la Chişinău şi am auzit că e foarte 
aglomerat şi greu de obţinut această aprobare. 

C.S.: - Cum vă informaţi dumneavoastră despre viața 
nevăzătorilor din România şi dacă prezintă interes? 

V.V.: - Da, sigur că da! Eu primesc gratuit revista "Impact" şi 
acolo găsesc foarte multe informaţii despre viaţa din România. Acum, de 
când am calculator, totul e mai simplu pentru că pot vorbi direct cu mulţi 
dintre semenii mei din România şi pot afla ce mă interesează. E mare 
lucru pentru noi să avem acces la intemet şi la toate informaţiile care 
altădată ne erau necunoscute. Parcă mai ieşim şi noi din izolare. 

C.S.: - Ustensile pentru cei fără vedere cum ar fi: ceasuri, 
termometre, plăcuțe de scris şi altele, dumneavoastră aduceţi din 
Rusia? Sau de unde vi le procuraţi? 

VN. - Ceasuri din Rusia noi nu mai primim pentru că ei nu vor 
să mai trimită în țările C.S.. şi atunci ne descurcăm cu ceasuri 
vorbitoare care sunt şi mai ieftine, şi mai la îndemână de procurat. La 
ruşi a crescut foarte mult prețul ceasurilor şi ei nu trimit pnn poştă nimic, 
trebuie să te deplasezi la Moscova ori în alt mare oraş de-al lor ca să-ţi 
cumperi. Nici literatură tipărită în braille pentru biblioteca noastră nu 
putem primi de la Ruşi pentru că ei nu trimit prin poştă aşa-ceva şi chiar 
dacă ar trimite, tot ar fi neconvenabil pentru că tarifele poştale sunt aşa 
de mari, încât depăşesc prețul coletului cu cărți. În Rusia instituțiile 
plătesc tarifele poştale, iar persoanele fizice nu plătesc deloc aceste 
servicii. Noi avem niște cunoscuţi în oraşul Omsk din Siberia care 
cumpără literatura tipărită în braille cu preţuri preferenţiale ca pentru 
cetăţenii Rusiei şi ne-o trimit nouă gratuit prin poştă. La noi se citesc 
cărţi numai în braille. Foarte greu reuşim să convingem oamenii noştri 
să asculte şi cărţi sonore spre deosebire de multe locuri unde braille-ul a 
fost aproape abandonat. Chiar şi cei care abia au învăţat acest alfabet, 
preferă să citească în braille şi nu să asculte cărţi sonore. 

C.S.: - Domnule Victor Varzari vă mulțumesc pentru lucrurile pe 
care mi le-aţi spus ca să informăm cititorii noştri din România în legătură 
cu viața semenilor noştri din Transnistria pe care noi nu o cunoaștem 
aproape deloc. 

Notă. Skype este un program profesional de telefonie digitală 
prin intenet. Se foloseşte gratuit pentru a conversa între deţinătorii de 
calculatoare şi contracost pentu a conversa între calculatoare și 

telefoane fixe sau mobile din lumea întreagă la preţuri foarte 
convenabile. Mulţi îl folosesc pentru a-şi rezolva diverse probleme și 
pentru a învăța de la alţi colegi orice doresc. 


(Publicat în revistele „Litera Noastră” Nr. 11 şi „impact” 43) 


Eminescu la Botoşani 
(Interviu cu profesorul Gheorghe Median) 


Suntem aici la Botoşani, oraşul lui Eminescu, astăzi 16 ianuarie 
2009, este o zi în care crapă pietrele de ger, stăm la căldură şi ne 
gândim la Eminescu. Avem alături de noi pe un bun prieten al 
nevăzătorilor de aici şi în curând şi al dumneavoastră, este vorba de 
domnul profesor Gheorghe Median. Domnule profesor, vă rog să 
adresaţi câteva cuvinte cititorilor noştri! 

Profesor Gheorghe Median: - Mai întâi aş vrea să mulțumesc 
pentru invitaţia care mi s-a făcut. Mesena mea este cea de muzeograf, 
lucrez de peste 30 de ani la Muzeul Județean Botoşani iar una din 
preocupările mele o reprezintă valorificarea trecutului cultural şi istoric al 
Botoşanilor şi din această perspectivă am avut şi am o colaborare 
îndelungată cu Filiala din municipiul nostru a ANR., unde am fost invitat 
în repetate rânduri pentru a împărtăşi din cele pe care eu le cunosc 
membrilor atât de avizi de cultură ai acestei filiale. Încă o dată mă bucur 
că am prilejul să stau de vorbă cu dumneavoastră şi promit că, în cazul 
în care voi mai fi solicitat şi vor fi subiecte interesante pentru 
dumneavoastră, să vă fiu alături. 

Constantin Sunugiu: - Domnule profesor, Eminescu a intrat în 
viața noastră încă de copii. De atunci am auzit primele poezii, de atunci 
am fredonat primele versuri. Când ne-am îndrăgostit ne-am gândit tot la 
versurile lui. S-a vorbit foarte mult despre Eminescu, în general în 
ipostaza de la Cemăuţi, de la Viena şi de la "Timpul", de la Bucureşti. S- 
a vorbit mai puţin însă despre Eminescu cel de la Botoşani aşa cum l-au 
întâlnit şi cum l-au cunoscut oamenii de aici. Sunt persoane care au 
scris despre el la îndemnul lui Nicolae lorga sau în alte situații. Vă rog să 
vă referiţi la câteva dintre acestea. 

Prof Gh. Median: - Într-adevăr, Eminescu este cunoscut pentru 
activitatea sa, mai ales ca poet, cea de ziarist la "Timpul", cea de 
membru al Societăţii "Junimea", cea de inspector şcolar. În general însă, 
despre Eminescu la Botoşani s-a vorbit mai puţin; asta şi pentru că nu 
există multe documente care să releve activitatea sa desfăşurată aici. Şi 

totuşi Eminescu este strâns legat de oraşul în care s-a născut la 15 
ianuarie, 1850. Aproape nu există loc aici în oraş care să nu aibă ceva 
în legătură cu numele său. Unul ar fi locul naşterii sale, una din casele 
pe care tatăl său a avut-o în centrul Botoşanilor, pe Calea Naţională, 
aproape de biserica la care a şi fost creştinat, botezat, biserica Uspenia. 
Se păstrează încă la Botoşani clădirea în care a fost Eminescu copist la 
Tribunal, este vorba de actuala clădire a Primăriei unde, prin 1864 -1865 
a lucrat câteva luni. Este apoi încă în picioare o foarte fnumoasă clădire, 
care se cheamă Casa Sommer, în care trupa de teatru a Ştefaniei 
Tardini a prezentat spectacole şi în care Eminescu a fost sufleur şi cu 
care a plecat apoi în turneu prin Transilvania. Se păstrează încă locuința 
din fosta stradă Sf. Nicolae, lângă care se afla casa surorii sale Harieta 
în care, în ultimii doi ani de viaţă, Eminescu a venit adesea. Şi parcul 
oraşului cu copacii seculari, la umbra cărora a fost văzut de 
contemporanii săi poartă tot numele lui Eminescu. 

Şi revenind la întrebare, există câteva mărturii ale 
contemporanilor lui Eminescu, ale acelora care l-au cunoscut, care au 
fost puse pe hârtie, e adevărat după moartea poetului, fie la îndemnul 
ziariştilor, a diverşilor cronicari, fie pur şi simplu din dorința de a lăsa 
ceva despre marele poet. Şi pentru că aceste mărturii nu sunt multe, aş 
vrea să le amintesc. 

Primul botoşănean care a scris despre Eminescu, este jumalistul 
şi juristul Comeliu Botez, care a trăit între anii 1870-1928, deosebit de 
talentat, lăudat şi de Nicolae lorga pentru calităţile sale de jurist, pentru 
talentul şi persuasiunea cu care s-a aplecat asupra lui Eminescu. În 
1909, în urma unei corespondențe asidue cu fratele lui Eminescu, Matei 
Eminovici, cel care a supraviețuit poetului, Comeliu Botez află de la 
acesta o serie de amănunte pe care le însumează într-un volum intitulat 
"Omagiul lui Eminescu”, apărut la editura Socec de la Bucureşti. În 
această lucrare întâlnim, aşa cum au fost ele descrise de Matei 
Eminovici, portretele familiei sale, portretele lui Gheorghe şi Ralucăi 
Eminovici, părinţii poetului, ale fraţilor şi surorilor şi, bineînțeles, portretul 
lui Mihai Eminescu. Dau pe scurt citire acestor portrete. Spre exemplu, 
despre tată, despre Gheorghe Eminovici, Matei nota așa: "Avea ochii 
albaştri, caracter foarte violent, dar foarte bun la suflet. Avea o putere 
herculeană şi o memorie uimitoare. Scria nu caligrafic, dar foarte lizibil şi 
stilul era scurt, caracter ferm, nelinguşitor”. Despre mamă, Raluca: "Era 
o femeie măruntă, robustă, brună-albă, la faţă îi semăna lui lorgu perfect 
şi puţin lui Mihai. În adevăr foarte evlavioasă şi hamică. Nu sta cum nu 
sta apa care curge, sarcastică ca şi tata, dacă nu cumva de la el s-a 
învățat sau el de la ea. Foarte greu prindea ură pe cineva, dar odată 
prinsă, prinsă era. Când ţinea la om sau femeie, ținea, dar şi când îl ura, 

urât era pentru veșnicie” Despre fraţi "Şerban era oacheş ca un țigan, 
constituţie debilă, statură mai sus de mijlocie şi vindicativ." 

"Nicu: şaten, ochi căprui, maladiv, bun la suflet, statură mai jos 
de mijlocie.” "Iorgu: înalt, păr, mustață negre, ochi căprui, piele albă, 
sobru, când râdea, se schimba vremea, deci era foarte interiorizat." "Ilie: 
blond, înalt, vesel, ochi albaştri, mare talent la desen”. "Aglaia: înaltă, 
șatenă, cu ochi verzui”. "Harieta: şatenă, roşcată, înaltă, cu ochi căprui". 
Deci observați o varietate de înfățişări. Şi iată-l şi pe Mihai cum îl descrie 
fratele său Matei: "Era de statură mijlocie, vânjos, faţa brună-albă, cu 
ochi căprui, închişi, cu părul negru ca corbul, piciorul şi mâinile mici ca 
ale mamei sale, dinți regulaţi de culoare gălbuie. Când râdea, râdea cu 
mare poftă, râs sincer. Mergea totdeauna privind în pământ, cu capul 
puţin plecat în jos şi mai totdeauna gânditor. li plăcea singurătatea; 
cânta fnumos din gură ca şi mama sa şi sora sa Harieta." 

Sunt primele însemnări despre Eminescu pe care am ținut să vi 
le comunic pentru că sunt făcute de cel care l-a cunoscut cel mai bine, 
fratele său. Există şi alte mărturii ale contemporanilor lui Eminescu. Una 
dintre ele îi aparține unui botoşănean mai puţin cunoscut de marele 
public, este vorba de Andronic Țăranu, un om cu calități plurivalente. Era 
un extraordinar violonist, făcuse studii de muzică la Iaşi, era un foarte 
bun pictor, făcuse şcoala de belearte din acelaşi oraş; dar nu a profesat 
nici meseria de artist violonist, nici cea de pictor, ci a fost o viaţă 
întreagă funcţionar la poşta din Botoşani. Născut în 1852, el l-a cunoscut 
pe Eminescu încă din copilărie, dar drumurile lor s-au despărţit şi s-au 
reîntâlnit prin 1873-1874 când Eminescu vine prin Botoșani. Întâmplarea 
aceasta este povestită de Andronic Țăranu într-o lucrare care se 
cheamă "Cum l-am cunoscut pe Mihail Eminescu”, publicată în numărul 
din 27 mai 1923 a publicaţiei de cultură care apărea la Botoşani, 
"Revista Moldovei”. Spune el acolo că într-o zi de vară, mergând prin 
oraş, s-a întâlnit cu Mihai Eminescu sosit întâmplător în urbea natală. 
După ce şi-au dat mâna şi au schimbat câteva cuvinte, Mihai i-a spus: 
"Nu vrei să vii mâine seară să participi la o petrecere? lată, eu stau la 
hotelul Moldova, unul din hotelurile din oraş, şi am vorbit cu violonistul 
Toma Micheru, mare violonist al epocii, să vină să-mi cânte de la 8 
seara până hăt târziu către dimineaţă." Andronic Țăranu era un foarte 
bun violonist şi Mihai îl invitase să vină şi el cu vioara. Sigur că nu cânta 
la fel de bine ca Toma Micheru, încât el a spus, Eu vin, dar nu ca 
violonist, vin să fiu alături de voi. În sfârşit, a doua zi seara s-a prezentat 
acolo şi, în hotel, într-o cameră, în fața unei mese pe care se găsea 
mâncare şi băutură, se aflau Toma Micheru şi sora sa Nataliţa care 
venise şi cu chitara. Interesant, cum spune Andronic Țăranu, Micheru 
era brun-brunet, negru, iar sora sa, deşi şi ea țigancă era blondă. Este 

important că acolo, cu această ocazie, Andronic Țăranu face un portret 
al lui Eminescu. Spune aşa: "Eminovici, pe care nu-l văzusem de mult, 
avea pe atunci vârsta cam de 24 de ani. Era de statură înaltă, avea plete 
mari aruncate pe spate, barba şi mustața rasă." lată-l de această dată 
fiind de statură înaltă; Matei Eminovici îl descrisese de statură mijlocie. 
Poate că poziţia în care stătea poetul să-i fi părut lui Andronic Ţăranu că 
era mai înalt. Adevărul e că nici noi nu putem să ne facem o părere 
deosebită pentru că din cele 4 fotografii care se păstrează cu Eminescu, 
nici una nu-l arată în picioare; toate îl prezintă bust. 

În sfârşit, o a treia mărturie a unui contemporan este a poetului 
lon Păun Pincio care a trăit între 1868-1895, deci a murit nu foarte târziu 
după Eminescu şi amintirile sale despre marele poet se păstrează în 
volumul "Versuri şi proză" apărut în 1895, imediat după ce el a murit. 
Spune acolo așa: "Într-o seară frumoasă de primăvară pe când pomii 
prind să înflorească, se răspândise în Botoşani vestea că poetul 
Eminescu s-a întors de la Mănăstirea Neamţului şi că e pe deplin 
sănătos. Fiecare se grăbea să-l vadă. L-am văzut şi eu pentru prima 
oară într-un colț, pe stradă, strângând cu multă căldură mâna lui 
Scipione Bădescu. Era voinic şi vioi, fără barbă, fără mustăţi şi parcă nu- 
mi venea a crede că acesta e omul, că acesta e poetul care a suferit 
atâta." 

Urmărindu-l prin oraş, într-o altă ocazie, poetul Păun-Pincio îl 
surprinde pe Eminescu în Grădina Vâmav care mai târziu se va numi 
Parcul Mihai Eminescu şi spune el: "li plăcea să rătăcească prin locuri 
părăsite, să nu-l însoțească nimeni; se furişa în singurătatea aleilor din 
Grădina Vârnav, cum se chema pe vremea aceea parcul, se oprea în loc 
şi asculta cântecul păsărilor. Apoi se pleca de culegea cărăbuși, îi punea 
în palmă şi stătea cu mâna întinsă până ce ei îşi luau zborul în vreme ce 
deasupra lui tremurau liniştite florile albe pe care el atât de mult le iubise 
şi cădeau molcom peste dânsul, cădeau lacrimile primăverii. Uneori îl 
stăpâneau o adâncă melancolie, călca încet şi rar cu capul mereu lăsat 
în jos. lată o imagine a unui Eminescu spre sfârşitul vieţii sale când 
boala care părea trecătoare îl apăsa totuşi. lon Păun-Pincio aminteşte 
că l-a mai văzut pe Eminescu pe stradă, încercând să intre într-o casă 
de la poştă să-şi ia niște bani sau să lase un mandat, intrând și ieșind 
într-o oarecare stare de derută, ceea ce înseamnă că boala pusese 
stăpânire pe el şi e bine că poetul nu insistă asupra acestor imagini 
pentru a nu lăsa posterităţii rânduri care poate l-ar fi durut mai târziu. 
Eminescu trebuie să rămână în amintirea noastră aşa cum ni l-au lăsat 
contemporanii, ca un om vesel, robust, sănătos, ca o personalitate 
unică, chiar dacă, la fel de pământeană ca noi toți. 

C.S.: - Cam cât timp a stat Eminescu la Botoşani? Câte luni, câţi 
ani, se ştie? 

Prof. Gh. Median: - Eminescu nu a stat foarte mult timp la 
Botoşani pentru că se ştie că tatăl său l-a dus să urmeze cursurile 
şcolare la Cemăuţi, acolo unde de regulă erau trimişi copiii celor cu 
avere şi trebuie spus că familia Eminovici era o familie înstărită. A 
încercat să dea examen la gimnaziul de la Botoşani, s-a răzgândit, apoi 
a revenit în adolescenţă când a fost copist vreo 6 luni la tribunal, după 
care a plecat şi a revenit sporadic, mai ales în ultimii ani de viață când a 
fost găzduit de sora sa Harieta pentru că altfel nici nu avea unde să 
meargă. 

CS: - Să părăsim vremea în care a trăit Eminescu din a doua 
jumătate a secolului al XIX-lea şi să vorbim puţin despre vremea noastră 
de azi tot legat de Eminescu. Domnule profesor, care este părerea 
dumneavoastră în legătură cu abordările operei lui Eminescu de câtre 
presa contemporană cu noi? De ce se subliniază pormografia, literatura 
de sertar care nu urma să fie publicată, doar amănuntele care nu au 
relevanţă pentru opera şi personalitatea lui? 

Prof. Gh. Median: - Vedeţi, eu m-am sfiit acum să vă citesc ceva 
din amintirile lui Andronic Țăranu; dar pentru că m-aţi provocat, am să 
dau citire câtorva rânduri; asta în ideea că un scriitor, un ziarist, ar trebui 
să disceamă între ceea ce trebuie comunicat publicului şi ceea ce nu 
este important de comunicat, Pentru câ, aşa cum ați spus 
dumneavoastră, nu literatura de sertar este ceea ce îl reprezintă, ci ceea 
ce a publicat, ceea ce a întrunit la timpul respectiv critica sau aprecierea 
contemporanilor. lată ce se mai spunea despre petrecerea aceea de la 
Hotelul Moldova: "Noi patu ne-am pus pe petrecere; Eminovici a 
poruncit hotelierului să ne aducă de mâncare şi vin bun şi de la 8 seara 
până la miezul nopţii am petrecut în limitele bunei cuviințe. Poetul îşi 
declama poeziile cu ochii săi aţintiți spre Nataliţa pe care o sorbea cu 
privirile sale, căci drept vorbind, mi-a mărturisit că-i era foarte dragă. 
Micheru, la rândul său, cânta cu vioara atât de duios că-mi răscolea 
sufletul şi inima, iar Natalia îl acompania cu chitara. Eu însă nu aveam 
nici un rol, eram un simplu spectator şi admiram trei lucruri. declamaţia 
lui Eminescu, cântarea lui Micheru şi frumuseţea Nataliţei. După ora 12 
poetul şi-a cam pierdut buna cuviință din cauză că Bahus începuse a-și 
bate joc de el şi de noi toţi. Şi, în această stare de veselie și de 
entuziasm, Eminescu a început să recite poezii umoristice și decoltate 
care ne făceau pe toţi să râdem în hohote şi țiganca nu se jena deloc, 
ba încă îl mai ruga pe poet să mai reciteze şi altele. Se înţelege că nici 
dânsa nu băuse apă. Îmi pare rău că nu-mi aduc aminte măcar ceva din 
poeziile recitate de Eminescu. Dacă aş fi ştiut atunci ce o să devie odată 

prietenul meu, aş fi copiat vreo câteva versuri declamate în acea seară 
ca să-mi reamintesc acum la bătrâneţe acele câteva ore plăcute pe care 
le-am petrecut cu marele nostru poet." 

Să înțelegem că fiecare poet care are această dexteritate a 
rimelor, poate să facă şi un anume gen de poezie mai lejeră, dar asta nu 
este esența operei sale şi chiar publicarea lor nu- discreditează. Eu cred 
că detractorii lui Eminescu nici nu trebuie luați în considerație. 
Dealtminteri nume mari ale literaturii române nu s-au pretat la aşa-ceva. 
Cei care o fac vin dintr-o generație mai nouă care încearcă să 
demistifice totul; nu numai pe Eminescu, dar istoria naţională este luată 
în răspăr. Personalităţi despre care s-a ştiut şi s-a vorbit într-un anume 
fel sunt devoalate, se caută să se scoată în evidenţă partea lor mai puţin 
favorabilă. Dar sigur că aceste lucruri, chiar dacă deschid posibilitatea 
cunoaşterii mai bine a unui personaj, nu-l pot scoate de acolo de unde a 
fost pus, iar pe Eminescu, în nici un caz, nimeni n-o să-l dea jos de pe 
soclul pe care s-a aşezat pentru etemitate drept cel mai mare poet pe 
care românii l-au avut vreodată. 

C.S: - În preocuparea dumneavoastră de a studia istoria 
Botoşaniului, credeţi că veți mai avea ceva de aflat despre Eminescu? 

Prof Gh. Median: - Nu! Nu cred, pentru că lucrurile esenţiale 
despre Eminescu s-au scris. Ceea ce se poate face acum, se pot face 
reinterpretări, pentru că este normal ca la un anume număr de ani sau 
după un timp, generaţiile au puncte de vedere diferite asupra unui 
aspect sau altul al activităţii unui poet sau în general asupra unei 
perioade de timp. Nu cred că vom găsi documente noi pentru că, iată, 
vreau să vă relev o întâmplare: studiind în Biblioteca Academiei 
corespondența lui lorga cu Botoşanii, am descoperit o scrisoare din anul 
1931 trimisă lui lorga de directorul Şcolii Marchian din Botoşani, 
Constantin Iordăchescu care scria că, dintr-un ordin al Ministerului de 
Interne, s-au vândut arhivele statului de la Botoşani. Mai spunea că 
documente cu litere chirilice şi cu înflorituri, voia să spună de scrierea 
aceea extraordinară care se punea la începutul cronicilor vechi, au ajuns 
să fie vândute cu kilogramul şi puteţi vedea în piața orașului cum 
brânzarii îşi vând marfa împachetată în documente scrise de Eminescu 
sau provenind din familia poetului. Deci iată ce o fi fost odată la arhiva 
din Botoşani care ar fi fost prima depozitară a documentelor despre 
Eminescu s-a pierdut în acest mod straniu, iar altele, cine ştie! Nu cred 
că mai sunt necunoscute, pentru că Eminescu a constituit o ţintă şi un 
ideal pe care mulți şi l-au făcut în a-l studia, în a-l interpreta, în a-l 
publica, încât mi-e greu să cred că aş mai putea găsi eu ceva nou, mai 
ales că eu nici nu mă preocup în mod deosebit cu Eminescu, 
specialitatea mea este istoria; asta este o problemă a istoricilor literari. 

C.S.: - Şi apoi, cu cât a trecut timpul, informaţia orală nu mai este 
pentru că generaţiile care ar fi avut într-un fel sau altul de-a face cu 
Eminescu au dispărut. 

Prof. Gh. Median.: - Sigur că da, cei pe care i-am amintit eu aici, 
Matei Eminovici, Andronic Ţăranu, lon Păun Pincio sunt puținii 
contemporani ai lui Eminescu care l-au cunoscut şi au scris despre el. 
Despre Eminescu au mai scris şi alţii, dar din povestirile altora, din 
documente găsite. 

C.S.: - Poate aţi vrea să ne spuneţi ce muzică îi plăcea lui 
Eminescu? 

Prof. Gh. Median: - Îmi face plăcere să spun că a existat această 
preocupare legată de muzica pe care o cânta, pentru că aţi înțeles din 
ceea ce am citit eu că Eminescu cânta şi avea o voce foarte frumoasă, 
cum spunea şi fratele său. Erau melodii care se cântau în perioada lui 
Barbu Lăutaru, din folclorul bucovinean. Parte din aceste melodii eu le- 
am cunoscut în interpretarea unei reputate eminescologe de la Botoşani, 
Doamna Lucia Olaru, care a imprimat un CD cu astfel de cântece. 

C.S: - Domnule profesor, vă mulțumesc mult pentru lucrurile 
deosebit de interesante pe care aţi avut răbdarea şi amabilitatea să ni le 
spuneți! 

Prof. Gh. Median: - Cu multă plăcere şi mă simt onorat să fiu în 
mijlocul dumneavoastră oricând, aşa cum o fac de peste 20 de ani. 

Ps. trebuie să ştiţi dragi cititori că domnul profesor Gheorghe 
Median a publicat volumul „Nicolae lorga şi Botoşanii - Legături 
epistolare”. 

Cartea reprezintă o frescă a perioadei 1907-1938, iar selecţia de 
scrisori vizează acoperirea unei arii cât mai mari de preocupări ale 
botoşănenilor de atunci. 

Debutul carierei de muzeograf a profesorului Gheorghe Median 
este legat de Casa Memorială „Nicolae lorga” din Botoşani. S-a simţit 
dator să scrie această carte fiindcă, pe parcursul vieţii sale, a fost 
marcat de numele lui Nicolae lorga. „S-a întâmplat ca la terminarea 
facultății primul meu loc de muncă să fie la Casa Memorială Nicolae 
lorga şi atunci am zis că trebuie să fac ceva, să marchez această 
urmărire a persoanei mele de numele marelui savant”. Având în vedere 
că aproximativ peste tot trecuseră cercetători care studiaseră opera lui 
Nicolae lorga, Gheorghe Median a considerat că spre a aduce ceva nou 
pentru Botoșani ar fi să intre în corespondența savantului. În acest 
context a început să studieze Biblioteca Academiei, iar din cele peste 
400 de volume ce cuprind peste 100 mii de pagini de scrisori, a ales 
aproximativ 200. Acestea provin de la Botoşani, conțin gândurile, 
speranţele şi admiraţia generației de atunci faţă de Nicolae lorga şi fac 

obiectul volumului lansat. A scris această carte considerând că este 
datoria celor care se ocupă de istorie să scoată la suprafaţă lucruri noi. 

Î felicităm pe domnul profesor Median pentnu realizarea 
deosebită care ne apropie şi mai mult sufletește de marele nostru 
concetățean Nicolae lorga! 


(Publicat în revistele „Radar şi „Impact”) 


Un nevăzător român angajat în poliția belgiană 
(Interviu cu lon Beleaua) 


Duminică, 25 ianuarie, 2009, pe când s-a lăsat seara stau de 
vorbă prin Skype cu lon Beleaua, un coleg care s-a format, s-a căsătorit, 
a muncit o bună bucată de timp în România, iar în 1990, după Revoluţie, 
nemaicrezând că lucrurile vor fi aşa cum şi-ar dori el, a lăsat prieteni şi 
colegi, tot ce avea în ţară şi-a luat lumea-n cap şi a plecat spre 
occidentul bogat pentru a-şi face un alt rost, poate mai bun. 

Acum încercăm să rememorăm acele momente şi să aflaţi şi 
dumneavoastră cât de greu i-a fost uneori, cât de bucuros a fost altă 
dată şi cât de greu poţi să reuşeşti în locuri străine. Şi el e un caz fericit 
care a reuşit, dar nu totdeauna se întâmplă aşa. 

Constantin Sunugiu: - Dragă lon Beleaua te rog să ne spui câte 
ceva despre tine şi despre perioada petrecută în România! 

lon Beleaua: - M-am născut în satul Calbor care se află la 7 km 
de Făgăraş. Mi-am pierdut vederea din naştere, boala mea este 
congenitală, atrofie optică. Primii 3 ani de şcoală i-am făcut în sat, dar 
mă descurcam greu pentru că manualele aveau un scris tare mic pentru 
mine. De la 10 ani m-am transferat la şcoala pentru nevăzători din Cluj 
unde am terminat gimnaziul în 1978, după care am frecventat Liceul 
Sanitar, făcând meseria de masaj. Imediat după terminarea liceului am 
lucrat la Spitalul Municipal din Făgăraş până în 1990. 

C.S.: - Cum ţi-a venit ideea de a părăsi România, pentru că un 
nevăzător are mai multe dificultăţi în ce priveşte deplasarea, adaptarea 
într-un alt loc şi mai ales într-o altă țară? 

1.B.: - Pentru un nevăzător, indiferent dacă pleacă sau dacă 
rămâne, dificultăţi oricum sunt. Eu am plecat pentru că în 1990 regimul 
de tristă amintire a căzut şi mi-am dat seama că va trece mult timp până 
ce lucrurile se vor schimba în România şi, având 28 de ani la vremea 
respectivă, m-am gândit că timpul meu, timpul nostru este destul de 

limitat. Eram căsătorit, aveam soție și un copil de 8 ani şi m-am gândit 
că poate ar fi mai bine să-mi încerc şi eu norocul pe alte meleaguri. 

C.S.: - Cine te-a ajutat să pleci din România şi cum anume, îţi 
mai aminteşti? 

LB.: - Nu m-a ajutat nimeni din România. Am primit o invitaţie de 
la prieteni, foști colegi de clasă de-ai mei, din Germania care mi-au 
trimis-o la cererea mea; trebuie să știți că noi, cei din est, nu puteam 
călători pe atunci în Europa de vest fără o invitaţie. Prietenii mi-au trimis 
şi bani să-mi iau biletul de tren, iar în momentul când am ajuns la ei, eu 
le-am explicat că nu mă voi mai întoarce în România, aveam de gând să 
mă stabilesc undeva, aici în Europa de vest. 

Am aflat că în Belgia se mai putea obţine statutul de refugiat 
politic, am venit aici, am încercat și, bineînțeles că mi-a fost destul de 
greu, dar cu curaj și cu insistență, cu încăpățânare chiar, am reuşit să 
obțin statutul de refugiat politic prin 1993, după care a fost mai simplu. 

Tot prietenii mei m-au ajutat financiar atunci, la început să 
găsesc o casă cu chirie ca să pot lua viața de la capăt alături de familie. 

Ca refugiat politic am putut să fac o formaţie profesională și după 
aceea mi-am găsit de lucru uşor, aş putea spune că chiar lucrul m-a 
găsit pe mine după ce am făcut acea calificare la Liga Braille; respectivi 
m-au angajat drept corector de carte la tipografia care funcţionează pe 
lângă această organizaţie. 

C.S.: - Te rog să ne spui mai precis ce cursuri ai urmat la acea 
formaţie profesională pe care ai făcut-o la Liga Braille? 

I.B.: - Formaţie profesională înseamnă aici în occident orice fel 
de cursuri care îţi permit să ai o anumită calificare. De exemplu eu am 
învățat să lucrez pe computer. În același timp am urmat cursuri de 
secretariat medical și secretariat juridic. După terminarea acestor cursuri 
aveam posibilitatea să găsesc de lucru într-un cabinet de avocat, să 
transcriu concluziile pe care le trimite acesta la procese sau într-un 
cabinet medical unde aş putea transcrie protocoalele medicale. 

C.S.: - Cum se face transcrierea? Mai ai nevoie de o persoană 
văzătoare care să te ajute? Sau poți face singur asta? 

1.B.: - Nu, nu din scrisul obişnuit se face transcrierea; aceasta se 
face după voce pentru că medicul sau avocatul înregistrează 
protocoalele pe casete, pomind casetofonul atunci când trebuie să se 
reţină ceva. Mai nou se folosesc alte tehnici mai avansate de 
înregistrare. 

C.S.: - Te rog să ne spui câte ceva despre Liga Braille care ţi-a 
dat de lucru pentru început, cu ce se ocupă această organizaţie acolo în 
Belgia? 

1B.: - Liga Braille este o organizaţie dintre cele mai importante 
din Belgia care se ocupă de nevăzători. 

Aici cam fiecare organizaţie îşi face biblioteca ei. Cărţile sunt 
selectate, tipărite în braille şi legate 1a propriul atelier, imprimerie. 

În momentul în care am ajuns eu și am fost angajat, se începea 
imprimarea de pe computer, pentru că înainte se foloseau şi la ei, ca şi 
la noi, aceleaşi tehnici cu matrițe de zinc presate pe hârtie. 

Să vă mai spun un lucru: pe când am ajuns eu acolo, erau încă 
voluntari văzători care luau de la biblioteca organizaţiei cartea în scrisul 
obişnuit acasă şi o transcriau manual cu mașina Perkins pentru uzul 
persoanelor care nu văd. Trebuiau să fie corectate şi aceste cărți făcute 
de voluntari pentru că se mai întâmpla să mai uite o literă sau făceau 
alte greşeli şi atunci eu refăceam paginile respective copiindu-le manual 
cu maşina Perkins. 

C.S.: - Cum ai reuşit să te descurci cu limba franceză? Pentru că 
implicarea zilnică în aceste operaţiuni de care îmi vorbeşti chiar 
presupune s-o stăpâneşti bine. 

1.B.: - Încă de când eram la Crucea Roşie, în perioada în care nu 
aveam locuință, erau persoane voluntare care se ofereau să ne învețe 
această limbă. După aceea am luat cărți de la bibliotecă, am găsit o 
carte de gramatică şi un curs de limba franceză şi am învăţat de unul 
singur, ascultând mult la radio, uitându-mă mult la televizor. Şi între noi 
vorbeam în franceză, aşa cum puteam, pentru a ne obişnui. Eram un 
bun cititor şi mi-am propus ca în 6 luni să pot citi bine în limba țării care 
m-a adoptat. 

Consider că prima adaptare pentru un nevăzător, parcă mai mult 
ca la cei care văd, este să cunoşti limba foarte bine, pentru că dacă nu 
ştii să te exprimi cum trebuie, ai multe dificultăți. Încetul cu încetul am 
reuşit să învăţ limba şi pentru multă lume a fost o mare surpriză ideea 
de a lucra la corectarea cărţilor, Eu, un străin care la venirea în Belgia 
de-abia puteam să leg câteva cuvinte, să cochetez cu ortografia 
franceză care nu e printre cele mai uşoare. Dar cu multă muncă și cu 
multă răbdare, am reuşit. 

C.S.: - Ce ne poți spune despre soţie? Ce a făcut dânsa în 
perioada asta şi cum a putut să te ajute? 

|B.: - Soţia mea, nici ea nu vede, eu încă mai am un rest de 
vedere. Ne-am căsătorit în România în 1982, aveam deja când am 
plecat un copil de 8 ani şi ea a participat practic la toate evenimentele 
prin care ne-a fost dat să trecem aici. Şi soția mea a făcut odată cu mine 
cursurile acelea despre care v-am vorbit după ce am obținut în 1993 
rezidența în Belgia. 

Exact când s-au terminat cursurile care au durat doi ani, am avut 
un eveniment fericit, mi se năștea cel de-al doilea copil şi am renunţat ca 
soţia să-şi mai caute un loc de muncă, am decis că e mai bine ca ea să 
se ocupe de acest copil. 

C.S.: - Cât timp ai lucrat la Liga Braille? 

1.B.: - Din 1995 când am terminat acele cursuri de calificare şi 
până în 2002, 7 ani. 

C.S.: - În tot acest timp ai cotizat la asigurările sociale și ai 
acumulat vechime întocmai ca şi la noi în România, aşa-i? 

|B.: - Da, sigur. Am făcut vechime pentru pensie, am cotizat la 
securitatea socială din care face parte şi pensia şi anii aceştia vor conta 
pentru mine. 

C.S.: - Dar cum vei valorifica cei 8 ani de vechime pe care i-ai 
muncit în România? Ştii? E o curiozitate. 

|B.: - Aceasta este o curiozitate pe care şi eu o am. Cred că 
pentru cei 8 ani munciţi voi primi o sumă de bani din România când va fi 
să ies la pensie dacă vor fi încheiate convenţii până atunci în acest 
sens. 

C.S.: - Ce ai reuşit să faci din 2002 când nu ai mai lucrat la Liga 
Braille? 

|B.: - Liga Braille nu a dorit să mai păstreze atelierul şi l-a preluat 
un patron care considera că este încă rentabil şi că va reuşi să facă 
ceva din el. Am reuşit să mă angajez și eu la acest atelier care a fost 
transferat în altă locaţie cu maşini, oameni şi toate celelalte. Eu am fost 
angajat la recepție, trebuia să răspund la telefon, să chem o anumită 
persoană care era căutată, primeam vizitatorii care veneau și le ndicam 
unde puteau să găsească pe cei cu care doreau să se întâlnească. 

Am lucrat până în 2007 la recepție, 5 ani. Lucrul pe care îl 
făceam la acel atelier nu ea prea motivant pentru mine. Îmi plăcea, dar 
în acelaşi timp eram convins că eu pot mai mult. Această muncă o 
făceam la Bruxeles, iar eu locuiesc la Liege, la cam 100 de kilometri şi 
trebuia să fac naveta zilnic consumând pentru asta 4 ore. Eu nu 
pierdeam cu totul timpul acesta pentru că ascultam cărţi audio, dar era 
totuşi o mare solicitare în plus. 

C.S.: - Să vorbim despre munca pe care o faci acum la poliţie. 
Mai întâi, cum ai reuşit să găseşti acest post? 

B.: - În 2007 am aflat de proiectul pe care poliţia federală din 

Belgia încerca să-l pună în practică şi anume transcrierea unor 

comunicări telefonice de câtre persoane cu handicap vizual şi m-am 

gândit că nu ar fi rău să încerc şi eu. Nu ştiam dacă voi reuşi pentru că 

erau nişte examene de aptitudini, nişte examene medicale și deci nu 

eram sigur că dacă mă înscriu, voi fi şi admis. Pentru mine niscul nu era 

prea mare fiindcă făceam aceste lucruri fără ca patronul meu de la 
atelier să ştie 

Mi-am depus candidatura, m-am prezentat la toate selecţiile care 
au fost şi până la urmă am reuşit. De la 1 mai 2007, lucrez la Poliţia 
Federală din Liege, ceea ce a rezolvat şi problema navetei pentru că la 
ora actuală biroul este la o jumătate de oră de mers cu autobuzul de 
locuința mea 

C.S.: - Şi acum te rog să-mi spui în ce constă munca pe care o 
faci la Poliţia Federală din Liege! 

I.B.: - Eu stau la un birou într-o cameră liniştită şi am în faţă un 
calculator dotat cu un editor de text, un player cum este Winamp-ul şi o 
pereche de căşti. Primesc fişiere audio de tip .wav şi le transcriu cuvânt 
cu cuvânt, fără greşeală, în format text pentru a fi folosite ca probe în 
procesele delingvenţilor respectivi. Aceste fişiere numerotate şi înseriate 
îmi sunt aduse pe cd-uri de anchetatori care ascultă telefoanele unor 
persoane suspectate de fapte penale, pentru care se obține o decizie de 
la judecător de punere sub ascultare a telefoanelor acestora. 

C.S.: - Cu siguranţă cititorii noştri au înţeles despre ce este vorba 
pentru că sunt dintre ei care fac aşa-ceva de multă vreme, numai că 
transcriu alte lucruri. 

În această preocupare eu văd şi dificultăţi destul de mari. Spre 
exemplu, presupun că ai avut şi înregistrări făcute într-un spaţiu, o 
cameră, un ho! sau cine mai ştie unde, în care vorbesc mai multe 
persoane între ele. Tu trebuie mereu să ştii cum se numeşte persoana 
care vorbeşte, când intervine, dacă e o voce asemănătoare e şi mai 
greu. E ca şi cum ai transcrie o piesă de teatru înregistrată alandala. Ai 
asemenea situaţii şi cum te descurci? 

1.B.: - Ai pus degetul pe una dintre cele mai mari dificultăţi pe 
care le am. Da, e adevărat că am de transcris şi discuţii înregistrate într- 
o sală, ceva mai rar. Atunci trebuie să fac apel la memorie, la inteligență 
şi trebuie să încerc să înțeleg exact ce a zis o persoană sau alta ca să 
îmi dau seama în ce context vorbeşte, despre ce vorbeşte şi să fiu atent 
pentru a reţine timbrul vocilor. Bineînţeles că este foarte dificil, dar când 
m-au angajat pentru acest post, ei s-au bazat pe această calitate a 
auzului foarte bun şi selectiv pe care îl avem noi nevăzătorii. 

Atenţia noastră este concentrată total asupra a ceea ce 
percepem prin auz, spre deosebire de văzători care au văzul ca principal 
simț. 

Din fericire nu se întâmplă întotdeauna aşa pentru că, de regulă, 
sunt comunicări telefonice care se fac între două persoane şi nu au cum 
să intervină şi altele. În aceste comunicări telefonice sunt cei doi care 

vorbesc şi fişierul este făcut stereo, aşa încât pe unul îl aud într-o ureche 
şi pe celălalt, în cealaltă ureche. 

E mai dificil când vorbesc simultan, dar există şi aici posibilităţi 
de separare. Mai prezintă mare dificultate şi faptul că unele persoane 
vorbesc în alte limbi, cu diverse argouri înțelese numai în mediul lor, aşa 
că trebuie să mă familiarizez şi eu cu acest mod de a comunica al 
infractorilor. 

CS. - Softul specific persoanelor cu deficiență de vedere este 
subvenţionat de stat? Dacă e nevoie de alte adaptări, acestea sunt 
gratuite? 

1B: - Da! În momentul în care un patron din Belgia îți semnează 
contractul de muncă şi te angajează, statul îți cumpără echipamentul şi 
softurile de care ai nevoie ca să poţi lucra oarecum independent. Mai 
precis este vorba de programele de computer pe care urmează să le 
foloseşti în munca pentru care te angajezi, videolupele care te ajută, 
dacă mai zăreşti, să te foloseşti de acest rest de vedere. 

Pe tine ca operator nu te costă nimic aceste adaptări care sunt 
foarte costisitoare tocmai pentru a fi la egalitate cu ceilalţi colegi din jurul 
tău care îşi folosesc vederea şi nu au nevoie de alte adaptări. 

CS: - Şi acum, te rog să îmi spui dacă, de cine şi în ce proporție 
sunt subvenţionate în general echipamentele pentru nevăzătorii din 
Belgia care nu sunt angajaţi neapărat undeva, ştiind că preţurile lor de 
achiziție sunt de-a dreptul prohibitive, chiar şi pentru cei din ţări mai 
bogate. 

L.B.: - Ca principiu, statul subvenţionează doar diferența dintre 
ceea ce pot folosi toți ceilalţi cetățeni şi ce le este accesibil doar 
nevăzătorilor. De exemplu, un player Daisi, Victor Reader care costă 
400 de euro, este subvenţionat cu 300 de euro datorită faptului că un 
mp3-player simplu pe care îl poate folosi toată lumea costă 100 de euro 
şi deci suta asta de euro rămâne în sarcina persoanei cu handicap. 
Ceasurile vorbitoare nu se subvenţionează pentru că sunt foarte ieftine, 
accesibile pentru toată lumea. 

CS: - Şi practic, cine plăteşte aceste programe și echipamente 
integral sau parţial, asigurările de sănătate sau asigurările sociale, poți 
să-mi spui? 

IB: - Belgia este o țară formată din 3 regiuni: regiunea valonă, 
regiunea flamandă şi regiunea Bruxeles. 

Politica de integrare a persoanelor cu handicap este o 
competenţă a regiunilor de câţiva ani. 

Există un fond regional administrat de o agenţie care pnmeşte 
cererile şi le soluţionează după anumite criterii: persoanele care sunt 
încadrate în muncă primesc echipamentul şi softul de care au nevoie în 

mod gratuit, Pentru softurile şi echipamentele care sunt folosite acasă, 
indusiv calculatorul, agenţia acordă o anumită subvenție cu care sunt 
cumpărate integral sau, dacă sunt mai scumpe, diferența va fi plătită de 
persoana respectivă. 

Magazinul de la care se cumpără aceste produse trimite devizul 
la agenţie şi aceasta va plăti conform criteriilor stabilite. În general 
beneficiarii ştiu bine cum stau lucrurile şi procedează în consecință. 

C.S.: - Aş vrea să te rog să-mi spui acum dacă cunoşti români 
prin acele locuri şi cum te împaci cu ei, cum se împacă românii între ei, 
dacă sunt solidari. Se comportă mai bine ca acasă? 

1.B.: - Nu am cunoscut prea mulţi şi nici nu am căutat neapărat 
să-i cunosc pentru că ideea mea era de a mă integra cât mai bine în 
noua mea țară. Avem câteva cunoştinţe, câteva familii şi, mai nou sunt 
abonat la un news letter al românilor din Belgia. Se înțeleg ca peste tot, 
şi mai bine, şi mai rău. Se ceartă mult, se bârfesc mult, se critică mult, 
suntem români şi nu avem ce-i face. Suntem autentici. 

C.S.: - Mulţumesc pentru timpul pe care mi l-ai acordat şi îţi 
doresc sănătate şi realizări pe toate planurile, ție şi familiei tale. 

L.B.: - Cu multă plăcere! Mulţumesc şi eu. 


(Publicat în revista „Impact”, februarie 2009) 


Omul sfințeşte locul 
(Interviu cu LauraDamian - din Comăneşti jud. Bacău) 


Cu prilejul deplasării mele la Slatina, județul Olt, unde s-a 
organizat finala concursurilor "Pe meridianele lumii" şi "Imaginea ta 
contează”, pe 24 octombrie 2009, am avut o convorbire foarte plăcută şi 
instructivă cu Laura Damian, participantă şi ea la concursul femeilor. 
Este o doamnă simpatică, cu multă experienţă de viață, nevăzătoare 
tardiv şi o activistă civică iubitoare de oameni, care, vă asigur că are ce 
să ne spună. 

Constantin Surugiu: Dragă Laura Damian, bine ne-am întâlnit! 

Laura Damian: - Bine ne-am reîntâlnit, că nu suntem la prima 
întâlnire, Ce pot să vă spun? Numele meu vă spune mutte, fiindcă mă 
cunoaşteţi din revista”Litera noastră”, o parte mă cunoaşteţi de la sport, 
de la popice, din literatură, chiar şi din viața cotidiană. Sunt din 
Comăneşti de loc, aparţin de filiala Bacău şi sunt membră aici din 1992. 
Viaţa mea a fost amestecată cu văzători şi nevăzători. Dacă e s-o iau de 

la origini, fac parte dintr-o familie de văzători cărora nu le reproşez 
nimic, pentru că din prea multă dragoste m-au ţinut lângă ei. De ce am 
un pic de inconvenienţă, să zic, în viață, datorită iubirii familiale de care 
orice părinte cred că dă dovadă, având încă trei surori şi cu mine patru, 
concepția părinților mei a fost: nu pleci nicăieri de lângă noi că ai să 
rămâi flămândă, că o să ţi se fure geanta, că n-o să vezi cine-ţi mănâncă 
din față, etc., etc. Datorită acestui fapt, n-am reușit să fac decât zece 
clase la şcoală de văzăton, deci între oameni normali. 

Poate, sau nu poate, sigur, aceasta mă afectează acum când 
sunt la o vârstă care nu se spune, respectabilă. Abia acum simt 
diferenţa dintre școala pe care am făcut-o eu alături de oamenii văzăton, 
normali, cum le spun eu și cei cu care aș fi putut să ajung undeva, în 
altă parte. Consolarea proprie este că nimic nui imposibil, să fii 
nevăzător nu e totuși greu şi nici imposibil de trăit într-o lume a 
văzătorilor. 

C.S.: - Te rog să ne mai spui câte ceva despre tine şi cum ai 
ajuns să te integrezi în asociaţia nevăzătorilor din Bacău? 

L.D.: - Am să vă dau câteva mici detali: am avut soț văzător cu 
care nu m-am înţeles datorită diferenței de lumină şi întuneric, dacă pot 
spune aşa, şi înțelegeţi ce vreau să spun. Am rămas cu moştenirea unui 
copilaş, supercopilaş cu care sunt mândră astăzi când are 22 de ani. Vă 
spun că 7 ani l-am crescut singurică. După 7 ani, datorită competiţiilor 
asociaţiei de nevăzători, care se desfășurau şi încă se mai desfăşoară, - 
ramura în care am activat eu a fost sportul -, l-am cunoscut pe, să zicem 
așa, tăticuţul drăgălaş sau noul tăticuț al copilaşului meu. 

M-am integrat în asociaţie în 1992 cu ajutorul domnului Liviu 
Ciobanu, cred că un nume foarte cunoscut. Datorită dumnealui am 
învăţat şi scris-cititul braille; mi-a trimis acasă temele, plăcuță şi 
punctator, iar eu, în trei săptămâni am intrat în tainele pipăitului și am 
reușit să scriu şi să citesc primele rânduri. 

Doamna Coca Bratosin, pe atunci referent la filiala Bacău, m-a 
sprijinit să particip pentru prima dată la o competiție de atletism în 
probele de lungime, viteză şi altele. 

Şansa vieţii mele a fost ca din primul an de participare la aceste 
competiţii, să reuşesc să mă afim şi să încerc să înţeleg că viaţa în 
întuneric chiar nu e imposibilă, aşa cum, cu puţin timp în urmă, tindeam 
să cred. Îmi intrase în cap ideea că, dacă nu vezi, nu eşti bun de nimic. 

C.S.: - Laura, te-aş ruga să ne spui cum trăieşti tu la comăneșşti, 
cum i-a! organizat casa, pe care am auzit că o ai tare frumoasă şi ai 
muncit tare mult ca să o realizezi aşa cum ai dorit! 

L.D.: - Mie întotdeauna îmi place să spun că sunt de la țară, o 
țărancă desăvârşită cu bujori în obrăjori. (Râde). Viaţa la țară cum e? 

Născându-mă şi trăind acolo, nu pot să spun că mi-a fost foarte, foarte 
greu, mai ales că o perioadă mai văzusem eu şi îmi puteam imagina 
cum arată totul în jurul meu. Îmi doream o lume cât-decât apropiată de 
nevăzători. Revin la ideea că mi-am găsit un nou soț, un nou tătic pentru 
Laurenţiu meu şi, în 1994 ne-am cunoscut, împreună am reuşit să 
construim de la temelie, patru camere cu tot ce ne trebuie: baie, 
bucătărie, gresie, faianță. Cum le organizez. Stau noaptea şi îmi 
imaginez din zilele în care vedeam și admiram și eu peisaje, într-o 
bucătărie, într-o curte, flori, omamente şi tot aşa. În următoarea 
perioadă am încercat să-mi spun că vreau şi eu să am aşa, vreau şi eu 
să fie aşa şi, cu ajutorul constructorilor, al vecinilor care m-au ajutat, şi, 
bineînţeles al imaginaţiei mele care este bogată, am reușit să ajung 
oarecum la ce mi-am dorit. Am o curte destul de mare, betonată tot la 
dorința mea, pentru că nu mai voiam să mă murdăresc pe papuci, să 
intru în casă și să fac urme de noroi, pe care nu le vedeam și de asta nu 
le puteam şterge cum trebuie. Aşa, pe beton, alerg şi desculță până la 
poartă, tâca, tâca şi înapoi. (Râde). Am o grămadă de flori, de toate 
culorile, de toate formele, de toate ghivecele, pe care, fără să fiu lipsită 
de modestie, le îngrijesc, le înmulțesc, le ud, le curăț de uscături, așa, 
pe pipăite. Nu pot să spun că fac singură toate acestea pentru că şi 
Vasile îmi este aproape, - Vasile fiind soțul meu -, fostul Vasile 
Chipoancă, pentru cine ştie că l-am luat de la Rădăuţi, actualmente 
Vasile Damian, care mă ajută cu apa, cu pământul necesar şi tot ce mai 
trebuie. 

Curtea îmi este îndestulată cu tot ce mi-i necesar pentru familia 
mea: rățuşte, iepuraşi, purceluşi, cățeluşi şi pisicuțe. (rîâde și e fericită). 
C.S.: - Frumos! 

L.D.: - Bucătăria este cu gresie şi faianţă, foarte ușor de curățat 
pentru mine. Asta a fost dorința mea, să-mi pot curăța ușor bucătăria. 
Cum o curăţ: o şterg instantaneu şi, pe urmă, după ce ştiu eu că se 
usucă, iau cu mâna fiecare plăcuţă de faianţă în parte și la deget se 
simte fiecare dunguliță rămasă. De multe ori îmi veneau vecini în vizită 
şi spuneau: "Măi, cum Dumnezeu străluce faianța aceea peste tot? Cum 
de nu-i nici o pată"? Ei, eu vreau să dovedesc că ochii minţii sunt poate 
uneori mai sus decât privirea trecătoare aruncată, aşa, la întâmplare. 

C.S.: - Dar pentru asta s-a consumat energie și s-a făcut 
cheltuială, nu glumă. 

L.D.: - Pentru asta s-a consumat energie, s-au consumat bani, 
am o grămadă de credite la vreo patru bănci. Am ajuns să drămuim 
fiecare bănuţ în parte pentru că am avut și băiatul care a urmat liceul la 
Comăneşti, pe urmă Şcoala Sanitară Postliceală Carol Davila, care a 
necesitat foarte mulţi bani. A fost naveta zilnică Oneşti-Comăneşti, care 

121 


costa cel puţin 15 lei pe zi plus 1600, 2000 anul şcolar plus tot ce trebuia 
cumpărat: cărţi, multiplicat pliante şi, cei care aveţi copii în şcoli, vă daţi 
seama cam cum am dus-o, dar nu-mi pare rău, că pentru asta trăim, 
avem un copil şi viața merge înainte. 

C.S.: - Cum se descurcă o femeie nevăzătoare cu grădina de 
legume, cu cultivarea şi culesul lor, cu conservarea lor şi aşa mai 
departe? 

L.D.: - Grădina de legume, pentru o femeie nevăzătoare născută, 
crescută şi trăită la țară, nu este un impediment. Pentru a fi mai clar, 
propun s-o luăm pe bucățele: cu pregătitul şi aratul terenului se ocupă 
persoanele văzătoare care au cai şi plug sau tractor cu cele necesare şi 
pentru acest serviciu plătim. Ni se pregăteşte terenul şi pe urmă se trece 
la porționat. Soţul meu mai are rest de vedere şi poate face asta. Eu, ca 
femeie de țară, care nu am lipsit niciodată de la casa mea, - acesta este 
un avantaj enorm -, în perioada în care am văzut cât-decât, mi s-a 
format exact direcţia grădină, straturi, pomi, vie sau flori. Nu mă duc în 
grădină să mă agăţ de vie sau să dau peste ghiveciul de flori. Dacă mă 
duc după usturoi, mă duc că ştiu unde am pus stratul de usturoi. Ce mi-e 
foarte greu la grădină, pentru mine ca nevăzătoare absolută, este că, 
primăvara când însămânțez legumele, după 3-4 săptămâni ies de-odată 
buruienile şi pătrunjelul, şi mărarul şi morcovul, toate niște firicele 
mărunţele-mărunțele, pe care nu reuşeşti să le deosebeşti cu degetele 
şi atunci, îmi plătesc o femeie care mi le răreşte şi mi le separă. Când 
încep să se facă mai mărişoare de le simt eu la mână, le recunosc. Deci, 
cele mai grele mi-s pătrunjelul, mărarul şi morcovul. Cu ceapa şi cu 
usturoiul, cu ardeii şi vinetele nu-i nici o problemă pentru mine, mă 
descurc.Mai povesteam la cineva despre asta şi râdea: "Nu cred că tu te 
duci în grădină să pliveşti usturoiul”. Ba da, mă duc cu cea mai mare 
plăcere şi mă duc şi într-o grădină străină, numai să mă ducă la stratul 
care trebuie. 

Cum le prăşesc? Cu furculița. Pe rândul de usturoi de exemplu, 
pun 5 căţei de usturoi. Aia toţi 5 ies la distanţă de 10 centimetri, cum i- 
am pus eu. Între firele de usturoi buruiana e mult mai mică şi de altă 
formă şi aceea o smulg din rădăcină. Cu mâna stângă prind frunzulițele 
acelea de usturoi cam de 5 centimetri, cât au când le poți plivi şi prăşi şi 
cu furculița, tâc, tâc, tâc, de jur-imprejur le prăşesc. La vinete, roşii şi 
ardei, iarăşi nu-i nici o problemă pentru că au forme diferite. Lujerul de 
ardei este destul de grosuţ şi perceptibil la mână şi nu ai cum să-i 
încurci, care-i buruiana şi care-i ardeiul. După ce l-ai plivit de buruieni, îi 
pui un beţigaş de 35 de centimetri, pentru că va trebui să fie legat ca să 
nu se cumpănească din cauza vântului. Acesta ar fi şi un semn ulterior 

după care să-ţi dai seama tu ca nevăzătoare că ce mai apare pe urmă 
sunt buruieni şi nu alt ardei. 

C.S.: - Cum ajungi la aceste legume fără să le calci dacă sunt 
puse undeva în interiorul stratului? 

L.D.: - N-ai cum să le calci pentru că straturile sunt separate între 
ele printr-o cărăruşă pe care îţi încap exact picioarele. Când le pui 
primăvara, le pui câte 3 sau câte 5, cât ajungi cu mâna întinsă. La cel 
din margine ajungi cu mâna pentru că este chiar lângă tine, ajungi şi la 
următorul pentru că este la 10 centimetri de cel de la margine şi apoi la 
celălalt care nu este prea departe. Eu pun 3 pe rând într-un strat şi am 
cărarea lângă rândul 1 şi lângă rândul 3. Dacă straturile cu ardei şi cu 
ceapă sunt vecine, când vreau să iau ardei, iau din dreapta, să zicem şi 
ceapă verde iau din stânga pentru că tare mai merg la ciorbă 
amândouă. Eu mă descurc. 

C.S.: - Nici nu mi-am închipuit până acum aşa-ceva pentru că noi 
locuim la oraş şi cumpărăm legumele şi fructele din piață. Dar cu copacii 
cum te descurci? 

L.D.: - Copacii ne sunt curăţaţi de alte persoane, care ni-i tunde 
puţin mai sus de capul nostru ca să nu dăm cu ochii în crengi. Primul 
rând de ramuri la copaci, întotdeauna este la nivelul unui stat de om. 
Pentru cine vede, automat întinde mâna după creangă şi-şi ia fructul. La 
mine se formează un... nu că aş vedea pomul sau că ştiu eu că e acolo 
pus, cred că la toţi nevăzătorii, mai ales tardivi, se formează un câmp 
magnetic. Atunci când te apropii de ceva, se închide atmosfera. Acasă 
deja ştiii că ai copaci acolo. Nu nimereşti din prima para sau mărul ori 
pruna, fiind în zona copacului, se întâmplă să mai întinzi mâna degeaba 
şi acolo să fie numai frunze, dar trăgând ramura la tine, imposibil să nu 
găseşti un fruct. 

C.S.: - Asta prin iulie, august, pentru că mai întâi trebuie să 
munceşti ca să ai de unde să culegi fructe. 

L.D.: - Dar toamna, uite de exemplu acum că suntem în perioada 
de toamnă, deja se cunosc ramurile la copaci care sunt uscate, ei, aici 
tot la fel, plătim persoane văzătoare care vin şi ni-i curăţă ca în 
primăvară, în momentul în care încep să înverzească, eu să nu mai am 
treabă cu cioturi, cu uscături. 

C.S: - Cine îi stropeşte contra dăunătorilor la momentul potrivit? 

L.D.: - Stropesc copacii odată cu vecinii, pentru că sunt perioade 
în care se stropesc şi atunci apelez la cineva priceput în asemenea 
treburi. 

C.S.: - Vă anunţaţi unii pe alții şi stropiți ca să nu migreze 
dăunătorii. 

L.D.: - Zona mea se cheamă Lăloaia, e liziera oraşului 
Comăneşti, fiind tare frumoasă şi aici sunt trei familii de nevăzători în 
totalitate. Eu am reuşit să-mi conving vecinii pentu că, de cele mai 
multe ori nu au încredere în mine că nu văd. Ei spun că ajung mult prea 
repede la poartă după ce sună la soneria mea. Le spun că la mine se 
dezvoltă anumite simțuri compensatorii care, celor din jurul meu, care 
mă cunosc şi văd că mă uit la ei, li se pare că joc un rol. Hai să vă 
povestesc ceva: am pe cineva de la care iau brânză, că eu nu mai pot 
ţine vacă. Am ţinut şi vacă, dar acum am numai animale micuţe. Eu am 
45 de paşi până la vecinul de la care cumpăr lapte. les de la mine din 
curte şi număr spre stânga 45 de paşi. Domnul acela are un căţel care, 
în momentul în care te apropii de poartă, latră, parcă ți-ar spune să faci 
pasul că aici e poarta şi mă duc şi iau lapte, iar vecinul iese, îmi dă 
borcanul cu lapte, îi plătesc şi stă cu mâinile în şolduri uitându-se după 
mine cum ajung eu acasă. Mă întreabă cum reuşesc eu să ajung la fix 
acasă şi îi spun că număr paşii. După ce am zis mulțumesc, nu mai pot 
întoarce capul, să spun ce mai faci, ce mai ştii, că eu încep să număr 
paşii şi, la 45 de paşi, fac dreapta la poarta mea. Nu mă izbesc de nimic 
şi nici nu sparg borcanul alunecând. 

C.S.: - Formidabil, asta-i o experiență extraordinară şi mă bucur 
că există o rezolvare a deplasării în spaţii mai mari. 

L.D.: - Aşa mă descurc eu la țară. La bloc, am impresia că e mult 
mai uşor, pentru că sunt uşile foarte aproape şi cred că vă sunaţi între 
dumneavoastră foarte uşor sau vă folosiţi de balustradele scărilor, e mai 
uşor, dar eu nu cred că aş putea trăi la bloc. 

CS.: - Dar cu iepuraşi, găinile şi celelalte, cum este? 

L.D: - Dragii mamei, ce să vă spun? Sunt aproape dresate. Hai 
s-o iau cu pisicuţele care sunt cele mai drăgălaşe. Pisicuţele mele ştiu 
că eu nu văd. Ele stau tolănite vara între flori sau pe aleea unde mă duc 
de la o cameră la alta sau între lemne şi şopru. În momentul când mă 
apropii de ele, eu le simt cum sar şi ai mei râd şi-mi spun că în ultima 
secundă au sărit din fața mea. Ştiţi ce s-a întâmplat? Până ce m-am 
obişnuit cu ele, le-am mai călcat şi le-am dat câte un şut, săracele, de- 
mi era milă de ele. Eu îs tare repezită de la natură. Chiar dacă nu văd, 
nu m-am obișnuit să merg încet şi cu mâna întinsă. Sau mă cunosc 
după zgomot, când mă ridic din pat, ştiu că eu sunt şi vin la mine, se 
feresc din calea mea, dar când merg la frigider, ştiu că de acolo trebuie 
să le dau ceva și vin la picioarele mele. 

C.S.: - Să vorbim acum şi despre iepuraşi. Cum îi îngrijeşti? 

L.D.: - lepuraşii sunt închişi în cuşti şi nu am cum să-i calc. Când 
deschid portita de la cușcă, iepuraşi stau liniştii şi aşteaptă. În stânga 
am cutia pentru apă fixată de peretele cuştii cu nişte cleme de sârmă, 

pentru că altfel, mai calcă în ea, o răstoarnă şi rămân fără apă. Eu ca 
nevăzătoare mai verific cu degetul şi, dacă apa este unsuroasă, pentru 
că iepuraşii sunt cam nesimţiţi şi mai fac pişu în cutie, o arunc şi le pun 
alta proaspătă. Şi asta se întâmplă de câte ori este nevoie într-o zi la 
iepuraşi, dar şi la purcei. 

C.S.: - Când trebuie făcută curățenie, cum se procedează cu 
iepuraşii? Sunt scoşi din cuşcă sau cum? 

L.D.: - Cu iepuraşii, nu ştiu dacă toată lumea procedează la fel, 
ale mele animale sunt alintate toate. Mulţi nu pun mâna pe animale de 
teama părului. Sunt convinsă că ar trebui să avem grijă şi de asta pentru 
că nu vedem şi e mai greu, dar eu mă spăl de 70 de ori pe zi, mai ales 
după ce umblu la animale. Mai întâi le alint şi după aceea mă apuc de 
pipăit trocuţa cu mîncare, grătiuţa cu fân, altă cutiuță unde pun morcov, 
varză, pâine, cartofi, pentru că şi acolo mai fac mizerie. Eu până nu pipăi 
tot şi curăț, nu pun altă mâncare şi apă. Cuşca are gratii pe dedesubt şi 
urina nu rămâne niciodată la picioarele iepuraşilor pentru că se scurge. 
În schimb, excrementele și fânul pe care îl mai dau pe jos şi resturile de 
varză pe care nu le pot mânca, le înlătur prin ridicarea unui gratar, 
pentru că aşa a fost făcută cuşca de ai mei, şi cad într-o lădiță dedesubt 
pe care apoi o golesc la gunoi. Cu iepuraşii mă descurc excelent 

C.S.: - Dar păsările îţi dau bătaie de cap? Cum te descurci cu ele 
tu ca nevăzătoare? 

La păsări e un pic mai greu cu număratul. Mâncare le dau într-o 
cutie lungă la un metru şi jumătate care este împărţită în mai multe 
compartimente mici, la 10 centimetri, iar lățimea cutiei este de 20 
centimetri, aşa că fiecare găină mănâncă din spaţiul afectat pentru ea. 
Mai întâi ridic cutia la verticală şi scutur resturile de grăunţe şi alte 
mizerii pe care păsările nu le-au mâncat şi de abia după aceea le pun 
grăunţe, grâu, arpacaş sau altă mâncare. Ţarcul unde trăiesc păsările, la 
mine este împărţit în două: locul unde le dau mâncarea şi locul unde se 
distrează ele, cu iarbă, despărțit printr-un gard de rapiță împletită în 
ochiuri, pe o temelie de boltari, nişte cărămizi mai mari. Una din aceste 
cărămizi este portabilă şi o dau de-o parte pentru a putea trece găinile 
dintr-o parte în alta. După ce mănâncă, vor să treacă în lumea lor de 
scormonit că acolo le mai pun nisip, pietricele şi var uscat, pentru că au 
şi păsările nevoie, ca şi omul, de mai multe, nu numai de boabe şi apă. 
Trebuie să-şi mai facă tabieturile lor păsăreşti. 

C.S.: - Şi tu cauţi de ou aceste păsări pe care le îngrijeşti cu 
atâta dăruire? 

LD.: - Nu! Nu le caut de ou pentru că ele sunt fidele. Care are 
ou, se duce şi-l face singură. Eu merg doar şi-l iau din cuibar. "râde)Dar 
vreau să vă spun ceva cu mutatul dintr-o ogrăjoară în alta. Aşa de 

frumos le cheamă cucoşul acolo, iar eu le răsplătesc cu frunze de sfeclă 
din grădină şi cu lăptugă pe care păsările o iubesc, deşi e cam spinoasă. 
După ce păsările trec la verdeață şi la cucoş, eu pun înapoi cărămida şi 
mătur curtea unde acestea au mâncat, poiata, le schimb apa şi asta 
durează aproximativ două ore. Dar dacă vrei să fie frumos, animalele 
sănătoase şi vesele, trebuie să faci această corvoadă în fiecare zi şi eu 
fac asta cu plăcere pentru că mi-s dragi. 

C.S.: - Cu siguranţă ai putea să ne spui multe lucruri despre 
activităţile gospodăreşti pentru că se vede că ai experienţă. Te-aş ruga 
să ne spui acum, care sunt legăturile tale cu filiala Bacău şi cu 
persoanele care locuiesc în zona ta? 

L.D: - Activitatea mea este complexă. Am avut noroc să fiu de la 
început şi în consiliul director al filialei Bacău, înțeleasă şi primită bine 
între nevăzători şi şansa de a fi o persoană de încredere. Am fost aleasă 
de prima dată în consiliul de conducere al filialei Bacău, pe urmă am fost 
vicepreşedintă a filialei Bacău din 1994, membră supleantă a consiliului 
de conducere a Asociaţiei Naţionale a Nevăzătorilor. De atunci sunt 
vicepreşedintă la Bacău pentru al doilea mandat, la asociaţia naţională 
am urcat ca membru plin şi asta-i o treabă bună, mă laud singură. În 
cadrul filialei s-a instituit comisia aceasta de femei mult discutată şi 
disputată, a cărei preşedintă am avut onoarea să fiu eu, iar în oraşul 
Comăneşti, unde locuiesc, sunt organizatoare de grupă, din care fac 
parte 115 persoane, despre care ştiu săptămâna! cu ce probleme se 
confruntă fiindcă vorbim între noi şi ştim ce probleme socale apar cum 
ar fi: "Doamna Laura ce să mă fac că nu mai am gaz", "Doamna Laura 
ce să mă fac că nu mai am bani de pâine” sau "Doamna Laura, cum să 
fac să ajung la asociație că mi s-a expirat certificatul de grad?" şi tot aşa. 

C.S.: - Mama Laura. Şi ce poți face pentru aceste persoane? 

LD. - Da, mama Omida! Ce pot să fac? În primul rând am 
înțelegere din partea familiei care mă susţine. Să luăm un exemplu: în 
momentul în care o persoană solicită să trimită banii pentru cotizaţie la 
filială sau are o problemă medicală şi vrea două foi de drum la urgenţă, 
am băiatul care îmi este foarte apropiat şi nu m-a refuzat niciodată, sper 
ca atâta timp cât va mai fi lângă mine să mă înțeleagă şi-i spun că am la 
adresa cutare o tanti bătrână, necâjită, du-te la ea şi aşa, băiatul se 
duce, ia legitimaţia, ia banul, dacă este urgență, tot în ziua aceea se 
duce la asociaţie, duce cotizaţia, aduce înapoi chitanța şi foile de drum. 
De asemenea, îl am pe Vasile al meu care mă însoţeşte peste tot. Am 
sprijinul necesar ca să pot desfășura activitatea aceasta socială. Şi 
datorită comisiei de femei am posibilitatea să descopăr persoanele 
necăjite care au nevoie de ajutor. În acest fel am reușit să cunosc 
adâncul oamenilor, dar e regretabil că am descoperit foarte multe 

necazuri. Datorită faptului că şi eu am avut o viață hazardată şi necăjită, 
înţeleg şi cel mai amărât om. Niciodată nu pot să refuz pe cineva, mai 
ales atunci când pot să ajut cu riscul că poate mi se reproşează că mă 
bag prea mult în viața oamenilor, că mă duc prea mult şi ce caut eu 
acolo. Cine stă pe margine şi nu face mai nimic, vede mai bine lucrurile 
şi ştie să le spună pe nume. Dar eu încerc totuşi să dau o mână de 
ajutor. Pe linia comisiei de femei am N probleme sociale care nu ţin 
numai de femei. Nu poți ajuta numai femeile pentru că nu sunt numai 
văduve sau numai domnişoare singure care necesită ajutor. M-am 
implicat şi în viața bărbaţilor singuri. 

C.S.: - Dar apropo de văduve şi de domnişoare, te-ai făcut şi 
peţitoare cumva? Că şi asta e o formă de ajutor; ori îi mulţumeşte 
totdeauna când te întâlneşte, ori îți sparge capul, după norocul care a 
dat peste ea-el. 

L.D.: - Nu! M-am făcut naşă. şi râde. 

C. Te rog să ne povesteşti şi nouă cum s-a întâmplat? 

L.D.: - În împrejurări de cele mai multe ori neprevăzute, am reuşit 
să-i fac cunoştinţă uneia cu unuia, situaţia s-a dovedit a fi favorabilă 
pentru cei doi, lucrurile s-au legat şi am fost rugată să le fiu şi naşă. 
(râde fericită). Am avut şi ocazia să fac două cununii foarte frumoase la 
mănăstiri cam în acelaşi timp cu activităţile asociaţiei. Persoanele îmi 
spuneau că nu solicită nuntă, numai să se cunune, că e şi asta o tradiţie. 
Dorinţa lor a coincis cu o activitate a filialei. Bineînţeles că eu comunic 
cu filiala şi nu fac nimic de capul meu. Le spun tot ce-mi trece prin minte 
să fac, primesc şi ajutorul, pentru că poate vin cu idei mult mai bune 
decât ale mele şi eu nu țin să fie ca mine, ci aleg ideea cea mai bună, 
indiferent dacă e a mea sau a altcuiva. Îmi place să ascult, să trag 
concluzii şi să merg mai departe cu ce e mai bun. Odată cu excursia 
organizată de filială, am organizat totul ca o surpriză pentru ceilalţi 
colegi. Ştiam numai eu, finii, doamna Elena Popa, referenta filialei şi 
domnul preşedinte. Ajungeam la mănăstirea Agapia de exemplu şi, după 
ce se vizita mănăstirea, toți se întrebau de ce mai stăm, de ce e atâta 
foială, apăreau prăjituri, luminări. Se afla totul în ultimul moment de către 
ceilalți excursionişti. Nu am avut niciodată mireasă la prima căsătorie, 
ambele perechi de fini erau la a doua cununie între persoane care şi-au 
regăsit fericirea. 

C.S.: - Asta e frumos şi se zice că e şi pomană din partea 
voastră. 

L.D.: - Am avut una la mănăstirea Agapia şi alta la Vatra Domei 
şi cu toții au fost plăcut surprinşi. Emoţia mea în calitate de naşă era 
mare. Nici la cununia mea nu am tremurat ca atunci pentru că te mişcă 
lucrurile acestea. 

C.S.: - Voiai ca totul să iasă bine şi să se bucure finii pentru că e 
bine să fie amintiri frumoase de la asemenea evenimente importante. Te 
rog vorbeşte-mi despre o persoană sau o familie în situaţie disperată pe 
care ai ajutat-o! 

L.D.: - Persoane disperate am avut destule, dar hai să vă iau mai 
întâi cu ce am făcut pentru persoane care nu mai sunt printre noi. În 
Cimitirul Eroului Necunoscut din Comăneşti, există un loc unde odihnesc 
oameni care nu au pe nimeni şi, printre ei, sunt şi nevăzători de-ai noştri. 
Am făcut un parastas pentru aceştia, cred că a fost primul în oraşul 
nostru, de şi preotul a rămas profund marcat de disponibilitatea noastră 
de a ne aminti de cei fără nimeni pe această lume. Am făcut pachete şi 
am invitat tot persoane necăjite care au nevoie de ajutor, de la azil, ale 
nimănui, chiar dacă nu erau nevăzători de-ai noştri. Erau locomotori, 
psihici, dragii de ei, şi tare s-au mai bucurat. În acest context am plâns şi 
am contemplat acest peisaj din punctul de vedere al unui om nevăzător, 
numai ce percepeam cu simţurile celelalte decât văzul. Plângea şi 
preotul. 

C.S.: - Era impresionant de trist, într-adevăr. 

L.D.: - A fost o experienţă de viaţă pe care nu aş recomanda-o, 
dar e bine să ne gândim şi la cei care nu au avut nici pe lumea asta un 
umăr pe care să plângă şi, dacă există dincolo ceva şi cred că există, 
cei care nu au aici, nici acolo nu au. 

Sunt multe persoane mai mult decât necăjite între noi. Au numai 
venitul de gradul 2 de la filială care este de 234 de lei. Pe lângă aceasta, 
mai este un copil, mai este o soţie nevăzătoare care nu are o mamă, nu 
are un sprijin, se chinuie să crească şi un copil şi să supravieţuiască şi 
mai stau şi într-o casă socială care nu-i încălzită, nu-i racordată la gaze, 
stau cu reşou şi plătesc foarte mult la curent. Am încercat să fac primul 
pas, găsind aceste persoane. În comisia noastră de femei sunt 7 
membre, mă întâlnesc cu ele lunar şi le spun ceea ce ştiu eu din 
teritoriu. Fiecare dintre ele are sarcina de a descoperi aceste necazuri, 
pentru că dacă ne învârtim în jurul nostru 7 persoane care ne 
cunoaştem, plus încă 10 care suntem participante la concursuri, nu 
avem de unde să ştim că dincolo de noi, cei care nu participă nici la 
concursuri pentru că nu pot, nu pentru că nu vor, nu au bani nici măcar 
să ajungă la filială cu însoțitorul lor, sunt nefericiţi. Cu asemenea pensii 
un nevăzător nu-şi poate permite să-şi ia copilul sau un vecin ca să-l 
ducă la filială pentru că nu are bani şi poate, nici forma fizică necesară. 
Eu m-am dus la de-ai noştri care nu pot face activitate şi tare s-au 
bucurat că le-am deschis uşa şi bucuria lor a fost imensă chiar şi pentru 
o pâine şi o bucată de salam. I-ai impresionat până la lacrimi că i-ai 
deschis uşa şi i-ai spus că vii din partea asociaţiei şi că eşti nevăzător ca 

şi el. Eu nu am făcut diferenţă între un El sau o Ea pentru că, cu toții 
suntem nevăzători. Nu mi-am propus să ajut numai femei. M-am gândit 
că, cel de lângă mine, care este orb şi văduv şi stă într-un apartament 
neîncălzit, are nevoie de o pâine măcar în fiecare zi şi m-am folosit de 
femeile mele care mai au rest de vedere, m-am folosit de familia mea şi 
am făcut pachete care conţineau: alimente, hăinuţe, pentru cei care 
aveau copilaşi, chiar şi haine mai mari pentru adulţi. Lucrurile nu erau 
noi, dar nici de doi lei, cum se spune, ci la limita bunului simţ. Am primit 
mulţumiri de la cei pe care i-am ajutat şi așa am o satisfacţie 
sufletească! Cei mai mulți m-au întrebat: "Doamna Laura, când mai 
veniţi?”. La această întrebare nu pot să răspund pentru că sunt atâtea 
cazuri şi nu-ţi poţi face din asta un calendar. Toţi se bucură cel mai mult 
de bani, dar nu pot să cer în fiecare lună de la câteva zeci de persoane 
pe care eu le cunosc că nu au probleme aşa de mari să contribuie. 
Pentru o situație foarte dificilă, mai îndrăznesc şi le arăt cum stau 
lucrurile şi mă ofer să contribui şi eu cu cât pot şi oamenii înțeleg, dar nu 
pot face asta prea des. Dar eu nu stau pe loc. Încerc să fac ceea ce pot. 

C.S.: - Multumesc foarte mult Laura Damian, cu siguranţă ne-ai 
putea da multe alte informaţii interesante, dar noi sperăm să mai 
revenim şi altă dată pentru a afla şi alte lucruri foarte importante şi 
necesare pe care le faci în beneficiul nevăzătorilor din zona ta. 

L.D: - Şi eu vă mulţumesc foarte mult şi vă aştept la Comăneşti 
să vă arăt cum se multiplică trandafirii, ghirlandele, florile, florile 
curgătoare şi tot ce vreţi şi bineînțeles să vă aşez la o masă pregătită de 
mine! 

C.S.: - Mulţumesc foarte mult! 

CAPITOLUL 4 


Reportaj 
Mănăstirea Putna 


Mănăstirea Putna este unul dintre cele mai importante 
monumente istorice ale românilor. A fost construită de Ştefan cel Mare, 
între anii 1466-1469, fiind sfătuit şi îndemnat de către Daniil Sihastru, un 
schivnic ce îşi avea săpată chilia în stânca muntelui, foarte aproape de 
această ctitorie. Se sfințea la 1470, cu hramul Adormirea maicii 
Domnului, la 15 august. 

Relatând despre începutul acestei construcţii, Mihail Sadoveanu 
scria „Cum a ajuns primăvara în munte şi s-au scurs puhoaiele, Ştefan 
Vodă se oprise la Putna şi, după obiceiul vremii, hotărâse împrejmuirea 
trăgând însuşi măria sa cu arcul. Unde a căzut săgeata urma să se 
aşeze altarul” Pe dealul din apropiere, de unde s-a tras cu arcul, există 
o cruce de piatră, iar din paltinul în care s-a înfipt săgeata se ma 
păstrează şi astăzi o bucată. Biserica a fost pictată pe dinăuntru şi pe 
dinafară întocmai ca şi celelalte mănăstiri din nordul Moldovei: Humor, 
Voroneţ, Suceviţa şi Moldoviţa. 

In lunga sa existență, mănăstirea Putna a îndurat multe vitregi, 
atât din partea oamenilor, cât şi a naturii. A ars în anul 1480 şi a fost 
refăcută de acelaşi ctitor, Ştefan Vodă, care i-a adăugat şi zidul 
înconjurător. Mănăstirea a mai fost devastată, în timpul luptelor pentru 
domnie dintre Vasile Lupu şi logofătul Gheorghe Ştefan, de oştile lui 
Timuş Hmielniţki venit în ajutorul socrului său, Vasile Lupu. Atunci, 
spune cronicarul lon Neculce, „Plumbul cu care a fost acoperită 
mănăstirea, l-au luat cazacii lu Timuș de I-au dus la cetate la Suceava 
de-au făcut glonțuri de luptă să apere Cetatea Sucevei despre 
Gheorghe Ştefan.” 

De-a lungul timpului s-au mai petrecut şi alte distrugeri: în anul 
1676 a fost arsă de poloni, iar în 1739biserica mănăstirii a fost avariată 
de un putemic cutremur care i-a dărâmat acoperişul. Este refăcută din 
iniţiativa mitropolitului lacov Putneanul cu sprijinul domnitorului Mihail 
Racoviţă, aflat pe tronul Moldovei între anii 1756-1769, când i se repară 
acoperişul, i se construieşte catapeteasma, i se adaugă un pridvor, i se 
restaurează poarta şi se ridică un tum deasupra acesteia, se fac chilii de 
lemn şi se restaurează zidul înconjurător. 

Mănăstirea a mai fost restaurată între anii 1902-1904, când a 
avut loc comemorarea a 4 secole de la moartea lui Ştefan Vodă. Din 
secolul al XV-lea datează numai tumul tezaurului înalt de 16 m şi cu 

ziduri de 2 m lăţime. Picturile nu mai există astăzi, deoarece istoria ne 
spune că în 1653 o invazie a unor cazaci care căutau presupusele 
comori ale voievodului ar fi distrus biserica până la temelii. 

În 1967, când s-au făcut aici săpături arheologice, s-au găsit 
nişte fragmente din vechea frescă şi acestea sunt expuse în muzeu. 

Pentru că mănăstirea Putna a fost prima lui ctitorie, Ştefan Vodă 
a vrut să fie înmormântat în această biserică. Şi de aceea, când s-a 
mutat din viață, rămăşiţele lui pământeşti au fost aduse de la cetatea de 
scaun a Sucevei şi depuse în mormântul din biserică, pe care şi-l 
pregătise cu 12 ani înainte, din marmură de Carara. 

O legendă ne spune că în acea zi, când a murit voievodul, 
clopotul cel mare din spatele bisericii, ar fi început să bată singur de 
parcă şi el l-ar fi plâns pe marele Ştefan, iar un călugăr, intrând în 
biserică, ar fi găsit pe mormântul voievodului o candelă care ardea 
singură, fără s-o fi aprins nimeni şi de atunci este păstrată mereu 
aprinsă. 

Pentru că la Putna odihneşte măria-sa Ştefan Vodă şi membrii 
familiei sale, în august 1871, Eminescu, Porumbescu, Slavici, 
Alecsandri, Ilarie Voronca şi mulţi alţi fii de nădejde ai acestui neam, de 
pretutindeni, au organizat o mare serbare patriotică cu prilejul împlinirii a 
4 secole de la fondarea mănăstirii Putna şi acest loc devine simbol de 
unitate şi de luptă a românilor de oriunde s-ar găsi ei. 

În muzeul mănăstirii sunt numeroase mărturii ale epocii Marelui 
Ştefan. El a adus călugări cărturari şi artişti de la mănăstirea Neamţ şi a 
înființat la Putna un centru de caligrafiere şi împodobire a manuscriselor. 
Astfel, ctitoria devine şi un centru de cultură medievală. 

În sec. al XVIII-lea, mitropolitul lacov Putneanul, a înființat aici o 
academie duhovnicească. Tezaurul artistic al mănăstirii Putna cuprinde 
numeroase broderii, țesături şi piese de argintărie. Deosebit de 
preţioase sunt acoperământul de mormânt al Mariei de Mangop, a doua 
soție a lui Ştefan, epitrahilul cu portretul lui Ştefan Vodă şi al lui 
Alexandru, fiul acestuia, epitaful din 1940, cădelnița de argint dăruită de 
Ştefan mănăstirii în anul 1480, precum şi ferecătura tetraevangheliarului 
de la Umor. 

Tot în muzeul mănăstirii se află harta Moldovei aşa cum arăta ea 
pe timpul lui Ştefan. Atunci granița era pe râul Nistru, nu cum este astăzi 
pe Prut. Prima dată, în 1775, imperiul austroungar va pune stăpânire pe 
nordul Moldovei, provincie ce va fi numită de ei Bucovina. Regiunea 
aceasta a primit acest nume de la pădurile de fagi pe care le avea. 
Există şi o altă explicaţie a acestei denumiri: vine de la numele 
generalului Bucov care în a doua jumătate a secolului al XVIII-lea a 
distrus marea majoritate a mănăstirilor ortodoxe din Transilvania. Ce 

multe „servicii” ne-au făcut străinii nouă românilor! Le rămânem veşnic 
îndatoraţi. Apoi în 1812 ruşii vor ocupa pământurile dintre Prut şi Nistru, 
numite de ei Basarabia, deoarece o parte din acestea au fost stăpânite 
de Basarab Voievod. În 1918 harta a arătat din nou așa cum este ea în 
muzeu, dar a venit cel de-al doilea război mondial şi, prin pactul secret 
Ribentrop-Molotov, încheiat între Hitler şi Stalin, ni se va lua jumătatea 
de nord a Bucovinei care va intra împreună cu ținutul Herţei şi cu sudul 
Basarabiei în componența Ucrainei, iar restul pământurilor dintre Prut şi 
Nistru va forma actuala Republică Moldova. 

Vă îndemn pe toți, indiferent din ce parte a țării sunteţi, să nu 
ocoliți acest complex de mănăstiri din nordul Moldovei, unic în lume, 
pentru că aici frumuseţea şi măreția îți taie răsuflarea. Pe aceste locuri 
Dumnezeu a fost alături de oameni în toate vitregiile istoriei prin care 
aceştia au trecut, dar nici ei nu l-au uitat niciodată. 


(Publicat în revista "Litera Noastră”, octombrie, 1997) 


O întâlnire prietenească între Filialele 
ANR Botoşani şi laşi la Durău 


Am aflat cu puțin înainte despre această excursie şi stăteam la 
îndoială dacă să mergem ori nu, pentru că vremea era umedă şi rece şi 
ne gândeam că la munte e şi mai rău. Dar ne puneam problema şi altfel: 
că o călătorie făcută e mai mult decât o carte citită şi pe deasupra mai 
rămân şi amintiri pentru vremea când nu vom mai putea face prea multe. 
Am hotărât să mergem în această excursie cu tot riscul. 

Vineri 12 noiembrie, 2004 pe o vreme rece şi umedă, ne-am 
urcat într-un microbuz 15 persoane de la Filiala ANR. din Botoşani şi am 
plecat la Durău. Repede s-a încins în maşină o atmosferă de veselie, 
muzică şi deconectare de grijile zilnice. Instrumentele muzicale au fost la 
mare cinste. Preşedintele, Tudorel Tupiluşi, şi cu lon Todeancă au pus 
mâna pe acordeoane şi veselia s-a pomit. Toţi am aderat la această 
dezlănţuire de versuri şi muzică. loan Todeancă este unul dintre membrii 
formaţiei filialei noastre şi are un repertoriu verificat şi foarte plăcut, în 
multele călătorii pe care le-a făcut. În 4 ore, cu mici pauze am ajuns de 
la Botoşani, la Durău unde am fost cazaţi la Pensiunea "Trei ursuleți”. 

Tare ne-am bucurat când am găsit o vreme de primăvară la 
munte. Soarele străpungea norii din când în când şi temperatura era 
plăcută. 

Ne-a întâmpinat preşedintele Filialei Neamţ, domnul Dumitru 
Roşu, care şi-a făcut timp să stea cu noi vineri după amiază. Tot aici ne- 
am dat întâlnire şi cu colegii noştri de la Filiala laşi. 

Am fost impresionați de faptul că patroana pensiunii a venit la noi 
în camere şi a adus lemne pentru a ne fi mai cald şi ne-a povestit că 
tocmai au plecat nişte turişti care se pretindeau a fi reprezentanţii unei 
asociaţii de binefacere. La plecare au luat drept amintiri de la această 
pensiune, pături, cuțite, becuri şi nota de plată au lăsat-o neplătită. 

Seara ne-am întâlnit cu colegii noştri de la Filiala din laşi şi am 
făcut cunoştinţe, am aflat noutăţi unii despre alţii şi am schimbat tot felul 
de impresii și idei. Am stat un timp afară la un foc de tabără unde se 
frigea came la grătar, iar în jurul acestui foc se cânta din gură şi din 
instrumente fiecare după cât îl ținea glasul şi cât de încălzit era. 

Se pare că întâlnirea directă nu poate fi înlocuită de nici un fel de 
invenţii modeme. Omul e aşa cum se ştie, fără nici o posibilitate de a-şi 
ascunde calităţile ori metehnele, mai ales atunci când bea un pahar de 
vin, e de-a dreptul spontan. 

Am vorbit despre organizarea filialelor noastre şi ce credem noi 
că ar mai trebui făcut pentru a ne fi mai bine, despre facilităţile de 
comunicare şi de utilizare a informaţiilor pe care le poate mijloci 
calculatorul. Sunt destui oameni care au înţeles că viitorul relaţiilor 
interumane va fi influențat drastic de acest instrument teribil care este 
computerul şi am depănat multe pe acest subiect. Ceva mai târziu s-au 
aprins şi nişte torte care luminau frumos zona în care stăteam. 

A doua zi am participat împreună la un concurs de cultură 
generală. Întrebările pentru Filiala Botoşani erau alcătuite și puse de 
referentul cultural de la Filiala laşi şi întrebările pentru ei erau concepute 
şi adresate de instructoarea noastră culturală. Practic nu era o 
concurenţă între noi, ci două concursuri care se ţineau concomitent. Pe 
primul loc, din partea filialei noastre, au fost cu acelaşi punctaj loan 
Todeancă şi Nicolae Hriţuleac, iar la Filiala laşi primul loc a fost ocupat 
cu cele mai multe răspunsuri corecte de preşedintele lor, Vasile 
Gărvăneanu. Fiecare răspuns bun era premiat cu o anumită sumă de 
bani şi toți s-au bucurat de premii în funcţie de câtă informaţie au reușit 
să acumuleze de-a lungul vieţii. 

Preşedintele filialei noastre a cinstit pe toţi concurenții cu câte o 
bere, iar domnul Vasile Ciobanu de la laşi, un proaspăt învățăcel al 
calculatorului, ne-a întors cinstea. 

A fost o modalitate plăcută şi utilă de a ne pune în valoare 
cunoştinţele şi experiența de întrecere. După masă ne-am luat rămas 
bun de la gazdele noastre primitoare, le-am mulțumit pentru condiţiile 
bune pe care ni le-au oferit şi ne-am întors spre casă. 

În drum am vizitat şi Mănăstirea Durău despre care am cules 
câteva informaţii, sper utile pentru orice bun creştin care ar dori să 
viziteze acest obiectiv. 


Mănăstirea Durău 


Într-un loc de unică frumusețe, la poalele muntelui sfânt al 
românilor, Ceahlăul, se înalță, ca o mărturie de credinţă şi evlavie, 
Mănăstirea Durău. Împrumutându-şi numele de la cel mai mare dintre 
cele 3 pâraie care o înconjoară, îşi are începuturile pierdute în istorie. 

Despre un schit de la poalele Ceahlăului se ştie încă de la anul 
1600 când era amintită şi cea care îl conducea, maica Maria, fiică de 
voievod moldovean şi nepoată a lui Vasile Lupu. Prima atestare certă a 
acestui schit, datează însă din anul 1779, când este menţionată ca 
stareță maica Nazaria. În acea perioadă, monahiile de la Durău s-au 
retras în poiana Varatic, iar acesta intră sub ascultarea mănăstirii 
Hangu, devenind schit de călugări. 

Istoria schitului Durău va cunoaşte o nouă etapă odată cu 
începerea zidirii noii biserici de piatră, în anul 1830, pe locul celei mai 
vechi, care era din lemn. Biserica a fost sfințită în anul 1835, așa după 
cum vedem şi din pisania de deasupra intrării, unde sunt amintiți 
principalii ei ctitori: 

„Biserica Buna Vestire a preasfintei Născătoare de Dumnezeu, 
zidită în zilele Preainălțatului domn Mihai Gr. Sturdza, voievod, cu 
blagoslovirea Preasfinţitului mitropolit Veniamin - cu ajutorul domnilor ce 
i-au năstăvit Duhul Sfânt. Cu osârdia Cuvioşiei Sale părintele Ghervasie 
şi a neguțătorilor dumnealor frați Gheorghe şi lon Prosie şi Vasile lliovici 
- 1835". 

Noua biserică a schitului Durău are specificul arhitectonic 
moldovenesc din sec. xix cu plan triconc şi cu trei turle dispuse 
deasupra altarului, Naosului şi pronaosului. Se termină cu un pridvor 
închis. 

Împodobirea cu pictură a noului lăcaș s-a făcut în două etape. 
Prima, în 1835, a constat în pictarea pridvorului în ulei, într-un stil 
asemănător celui neobizantin, de către trei zugravi, Macarie, Pimen şi 
Ghervasie, ucenici ai Sfântului Paisie de la Neamț. Altarul, naosul şi 
pronaosul au fost pictate mult mai târziu, între 1935-1937, de către 
pictorul N. Tonitza, împreună cu un grup de ucenici, aşa cum rezultă din 
inscripția aflată deasupra uşii în pronaos: „Sub mitropolitul Nicodim, prin 
strădania dr. Paul Gotcu, s-a făcut pictura de către studenți şi diplomaţi 
Academiei de arte frumoase din laşi sub călăuza dascălului lor, zugravul 
N. Tonitza - încheiat la 14 septembne 1937”. 

134 


Specific acestei picturi este realizarea ei în tehnică encaustică 
(pictură bazată pe ceară), astfel încât, orice pelerin care se va închina în 
biserica mănăstirii Durău va avea posibilitatea să admire măestria şi 
frumuseţea picturii marelui Tonitza. 

Catapeteasma este sculptată în lemn de tei poleit cu aur, fiind 
pictată la Constantinopol în anul 1935. Stranele sunt lucrate în lemn de 
stejar. Trebuie să amintim şi de icoana mare a Maicii Domnului, pictată 
pe lemn în sec. al XVIII-lea şi îmbrăcată apoi în argint, cunoscută ca 
fiind făcătoare de minuni. 

Nu departe de biserică se înalță tumul clopotniţă, a cărui 
construcție a început imediat după terminarea bisericii şi care 
adăposteşte paraclisul cu hramul „Schimbarea la faţă”, împodobită din 
anul 1938 cu pictura monahului pictor Varahil Moraru. Acelaşi zugrav a 
pictat cu puţini ani în urmă bolta clopotniţei. 

Între vechile construcţii care se află în imediata apropiere a 
bisericii mănăstirii, un loc aparte îl ocupă Casa „Veniamin Costachi” 
precum şi vechea clopotniţă din lemn care datează din sec. al XVIII-lea, 
singura care mai aminteşte de biserica de lemn a schitului Durău. 

Până în 1977 în fostul cimitir al mănăstirii a existat „Biserica 
Sfânta Sofia”, demolată cu buldozerul, împreună cu casele monahale 
care se aflau acolo, din ordinul autorităţilor comuniste. 

În cadrul mănăstirii Durău monahii pricepute în arta iconografică 
pictează icoane pe sticlă şi lemn. 

Astăzi, mănăstirea Durău - din 1991 din nou mănăstire de maici - 
a devenit un centru de spiritualitate ortodoxă deosebit de important cu 
atât mai mult cu cât în imediata ei apropiere se află Centrul Cultural 
Pastoral „Sfântul Daniil Sihastrul”, loc de promovare a spiritualității 
ortodoxe în lumea creştină. 

Totodată, credincioşii sosiți la această mănăstire pot merge în 
pelerinaj la mănăstirea cu hramurile „Schimbarea la față” şi 
„Binecredinciosul voievod Ştefan-cel Mare şi Sfânt” de pe Muntele 
Ceahlău a cărei biserică, construită la inițiativa IPS. Mitropolit Daniel, a 
fost sfințită la 28 august 1993. 

Continuatoare a vechii tradiţii monastice din zona Ceahlăului, 
mănăstirea Durău oferă pelerinilor prilej de rugăciune curată şi de 
reculegere duhovnicească într-un spaţiu unic, unde tradiţia se îmbină 
fericit cu contemporaneitatea în acelaşi crez, mântuitor, ortodox. 

După vizitarea mănăstirii, ne-am despărțit de prietenii noştri de la 
laşi şi ne-am propus ca în viitor să avem mai multe acţiuni cultural- 
sportive în comun. Ne-am simţit bine şi trebuie neapărat să continuăm, 
ba chiar să extindem relaţiile şi cu alte filiale învecinate din zona 
noastră. am mai făcut mici popasuri între care unul la Petru-Vodă unde 

ne-am delectat cu mici şi bere. Aici am sărbătorit împlinirea a 16 ani de 
când a avut loc nunta preşedintelui, Tudorel Tupiluşi. Acum alcătuiesc o 
familie frumoasă, realizată şi au doi copii, o fată şi un băiat, alături de 
soţia lui Oltiţa. 

Drumul până acasă l-am parcurs foarte repede pentru că s-a 
cântat, s-au spus poante care ne-au ținut într-o atmosferă relaxantă şi 
timpul a trecut pe nesimţite. 

Asemenea deplasări sunt foarte utile, instructive şi reconfortante 
pentru noi Poate că nu au fost doar promisiuni pentru alte excursii mai 
reuşite versurile: "Altă dată, altă dată, o s-o facem şi mai lată”. Şi dacă 
ne va ajuta Dumnezeu şi vom fi sănătoşi, chiar o s-o facem mai 
frumoasă şi mai interesantă viitoarea excursie. 


(Publicat în revista „Radar”, noiembrie 2004) 


Relatare de la Mangalia 


Vă relatez de la malul Mării Negre, de la Mangalia, despre un 
eveniment, care are loc, chiar acum, este vorba despre o excursie pe 
care Filiala Asociaţiei noastre din Botoşani o organizeazăl. 

De fapt, cum s-au petrecut lucrurile? Noi am vrut să mergem la 
mare şi ne-am exprimat dorința asta preşedintelui, Tudorel Tupiluşi, care 
a făcut ce trebuie pentru deplasare. A mers la autogară a găsit o firmă 
dispusă să ne transporte cu foi de drum şi S-a hotărât ca pe data de 15 
august 2005 să fie plecarea la mare, pentru 6 zile. S-au găsit persoane 
domice să meargă, chiar foarte multe. 

A venit şi ziua mult aşteptată. La ora 21 ne-am urcat cu toții în 
autocar şi am pomit-o spre litoral. Era cam aglomerat, erau copii, erau 
persoane tinere şi mai coapte ca vârstă, domice să vadă marea, dar cu 
un preț mai rezonabil. 

Dimineaţă am ajuns pe la ora 8 în Mangalia şi am fost cazaţi la 
un internat al unui liceu, în nişte condiții destul de bune. Aveam paturi cu 
lenjerie curată, o baie destul de bună unde se putea face duş de câte ori 
doream, şi.. mult optimism. De fapt, nici nu ne-am mai culcat, după 
atâtea ore de mers, pur şi simplu, ne-am pregătit cum se cuvine şi am 
plecat cu toți la plajă. Lucrurile aşa s-au desfăşurat în fiecare zi. 

Mulţi colegi de-ai noştri ieşiseră pentu prima dată într-o 
deplasare, într-o excursie de asemenea anvergură. Au învățat cum să 
se comporte, cum să se descurce în situația când nu sunt acasă, cum 
să-şi cumpere mâncarea de care aveau nevoie, pentru că totula fost pe 
cont propriu. 

Pot să spun că a fost minunat. Am fost un colectiv închegat, cu 
persoane binevoitoare, care au ajutat întotdeauna pe cei care nu pot să 
se descurce. 

Am făcut plajă, unii au făcut tratament cu nămol, alţii nu au fost în 
fiecare zi și în toate cele 6 zile am avut o vreme excelentă. 

Vă relatez direct de pe digul de la Mangalia, unde se aude marea 
şi unde valurile ajung să ne stropească. Astăzi, este o zi mai puţin 
propice, pentru plajă şi pentru baie în mare. Cu regret vă spun, că mai 
avem doar foarte puţin până la plecarea spre Botoșani. 

A fost un sejur frumos, interesant, am avut multe lucruri de 
„văzut”, multe de învăţat. Şi dincolo de toate am trăit, ca fraţii, pentru o 
perioadă bună de timp. De acum, ne aşteaptă o călătorie de peste 12 
ore, drum pe care îl vom face cu autocarul cu care am venit şi sperăm 
ca şi-n anii viitori să putem veni aici, unde este relaxant. După ce faci o 
baie în mare, chiar dacă ești nervos, chiar dacă eşti stresat de ceva, 
întotdeauna este deosebit de relacsant, ieşi din mare liniştit total, te simți 
extraordinar de bine. 

Dar iată și câteva impresii culese de la cei ce au fost la mare şi s- 
au întâlnit, poate, pentru prima dată unii cu alţii. 

Vorbim acum cu Cătălina. 

Constantin Surugiu: - Cătălina, te rog să ne spui cum ţi-sa părut 
ţie la mare? 

Cătălina: - A fost foarte frumos, m-am distrat, mi-am făcut 
prieteni, mi-am sărbătorit ziua de naştere, pentru mine a fost prima dată 
când am venit la mare, am intrat în apă şi am făcut plajă. 

C.S.: - Te-ai simţit bine? Ţi-a plăcut în mijlocul acestor membri de 
la filiala noastră? 

Cătălina: - Mie, mi-a plăcut foarte mult. 

C.S: - Ce zici pe viitor vei mai veni la mare? 

Cătălina: - Da! Dacă voi avea ocazia sigur, că voi mai veni. 

C.S.: - Bine, Cătălina îţi mulțumesc. 

Constantin Surugiu: - Acum stau de vorbă cu o altă persoană, care abia 
zăreşte lumina şi a venit pentru prima dată la mare, dar şi în grupul 
nostru, este vorba de Ifrim Gabriela. 

C.S.: - Gabriela Te rog să ne spui cum a fost pentru tine, această 
eşire? 

Gabriela: - Pentru mine? Într-adevăr, asta-i prima mea ieşire. A 
fost frumos deoarece am venit pentru prima dată la mare și m-am simţit 
bine. Toţi colegii din acest grup s-au purtat drăguţ şi datorită acestui 
lucru nu am avut nici o reţinere. 

C.S.: - Este ceva nou pentru tine, excursia în grup. Ţi-a plăcut? 

Gabriela: - Da, mi-a plăcut foarte mult chiar. 

C.S.: - Şi ce zici, dacă se mai organizează excursii vei mai veni? 

Gabriela: - Da sigur. 

CS: - Mulţumesc. 

Constantin Surugiu: - Acum stau de vorbă cu o altă persoană, 
ceva mai în vârstă, este vorba de domnul Munteanu Simion Nicolae. - 
Vă rog să ne spuneţi dumneavoastră, cum vi s-a părut la mare şi cum v- 
aţi simţit? 

Munteanu Simion: - Mie, mi s-a părut foarte plăcut; a fost un timp 
favorabil, am realizat ceea ce am gândit de acasă. Am făcut plajă, am 
făcut intrarea în apă, am trăit într-o dragoste perfectă, cazarea a fost 
bună 

Duminică, adică astăzi, noi ne-am pregătit să mergem acasă; 
dimineaţă am fost la biserică, acolo am văzut o lucrare bine pusă la 
punct într-o biserică baptistă; a fost lume din țară, creștini, baptiști care 
s-au adunat, s-au închinat şi s-au rugat. S-a mulțumit Lui Dumnezeu, 
pentru tot ceea ce face pentru noi: să fim sănătoși, să ne dea multă 
dragoste, multă iubire pentru că fără dragoste şi iubire între noi, nu se 
poate face nimic. 

C.S: - Cum v-aţi simţit între tinen? 

M.S.: - Sigur, că între tineri m-am simţit foarte bine; cine nu 
iubeşte tinerii, nu iubește nici bătrânii. Fără copii şi fără bătrâni, nu poate 
fi o ţară, nu poate fi o viață frumoasă; copiii trebuesc îndrumați, 
acceptați, iubiţi, îngrijiţi pentru că ei, sunt viitorul țării. 

C.S.: - Vă mulţumesc. 

Constantin Sunugiu: - lată acum un alt excursionist, Costel 
Chiriac se numeşte, care sunt impresiile tale din această deplasare la 
mare? 

Costel Chiriac: - Ce să spun, mi-a plăcut mult, am avut un timp 
frumos din momentul când am venit până la plecare; marea a fost 
superbă. Într-un cuvânt, totul a fost minunat, ne-am simțit bine toată 
perioada. 

C.S.: - Ce zici, vei mai veni în asemenea excursii? 

C.C.: - Sigur că voi participa la excursiile şi activităţile ce se vor 
organiza. 

C.S.: - Mă bucur că ţi-a plăcut şi îți mulțumesc! 

C.C.: - Cu multă plăcere. 


(Publicat în Revista „Radar”, august, 2005) 

Pericole de tot felul pentru nevăzătorii 
care circulă singuri prin Botoşani 


În premieră în presa locală, un nevăzător ne împărtășește din 
trista experienţă prin care trec miile de persoane cu un astfel de 
handicap. 

Ziarul Evenimentul de Botoşani a oferit spaţiul, în vederea unei 
colaborări publicistice, lui Constantin Surugiu, nevăzător de gradul |, în 
prezent asistent principal în cadrul Spitalului Judeţean Botoşani. 

Într-o societate în care cei mai mulţi așteaptă ajutoarele sociale 
sau alocaţiile copiilor pentru a trăi, Constantin Surugiu este angajat al 
unei instituții, cântă la vioară, foloseşte cu foarte mare precizie 
calculatorul Internet-ul şi este redactor la o revistă naţională a 
nevăzătorilor revista „Radar”. 


(Redacţia ziarului Evenimentul de Botoşani) 


Pomesc acest demers jumalistic spunându-vă că am bătut 
Botoşaniul ca nevăzător cu bastonul în mână, de-a lungul şi de-a latul, 
până în 1998. De atunci lucrurile s-au complicat aşa de tare în acest 
oraş, încât am fost nevoit să merg însoţit şi numai arareori m-am 
aventurat singur. 

Dar să pomim la drum, pentru a vedea de ce şi cum s-au 
complicat lucrurile. Să luăm, de exemplu, două puncte între care să 
călătorim. Vom pomi de la Direcţia pentru Asistenţă Socială de pe strada 
Săvenilor şi va trebui să ajungem cu o problemă oarecare la Spitalul 
Județean Mavromati. 

Eu am un baston în mână, sunt nevăzător de gradul | şi încerc să 
vă conduc pe dumneavoastră, cititorii mei, pe acest drum. leşind de la 
Direcţia pentru Asistenţă Socială, trebuie s-o luăm la stânga. Traversăm 
o străduță, apoi trebuie să fim foarte atenţi pentru că sunt multe maşini 
parcate şi stâlpi care ar trebui să împiedice accesul acestor maşini şi am 
putea să ne lovim. Să mergem cât mai aproape de clădirile de pe 
stânga. E posibil să mai călcăm într-o denivelare plină cu apă, dar asta 
nu ar fi cel mai rău lucru pe care I-am putea păți. Ne continuăm drumul 
până la intersecţia cu strada care vine de la fostul magazin "Botoşani" şi 
merge spre Luceafărul. Aici o luăm la stânga şi trecem pe partea 
dreaptă a străzii. După vreo 20 de metri o luăm la dreapta, spre piaţă. 
Mergem pe partea dreaptă a străzii până la staţia de taxi de la 
Modarom. Aici trebuie să mergem încet şi să ascultăm pentru a şti dacă 
sunt maşini care manevrează în vreun fel. O luăm mult spre stânga, 

pentru a ajunge pe trotuarul din faţa Plafarului, dar să fim atenţi la stâlpii 
din stradă. La colţul străzii, traversăm spre Fidelio şi o luăm pe pantă 
spre piaţă. Pe scări e puţin mai complicat. Urmărim cu bastonul în 
partea dreaptă scările. Când ajungem la terminarea acestor pante, o 
luăm puţin la dreapta şi coborâm pe scări. Trebuie mare atenţie. Când 
este zăpadă este ceva mai complicat. Aici, la ore mai târzii ori mai de 
dimineaţă, ne-am putea întâlni cu câinii comunitari şi nu e deloc plăcut. 
Mergem înainte până ce trecem de hala de came, pe lângă parcarea din 
fața Bigului şi ajungem la traversarea străzii Calea Naţională. Aici într- 
adevăr este foarte complicat. Nu ştim exact unde e trecerea de pietoni, 
dar am putea să ne îndreptămodată cu fluxul de pietoni spre trecere, în 
situaţia în care la ora la care călătorim noi se circulă. Dacă nu, suntem 
nevoiţi să aşteptăm până vine cineva care să ne ajute să ajungem la 
trecerea de pietoni. Dar nici acum lucrurile nu sunt clare. Când 
semaforul este pe verde oare? şi trebuie să-l prindem exact de la 
început ca să avem timp să trecem. Sunt foarte multe persoane care nu 
pot vedea afişarea secundelor. Am putea să ne bazăm din nou pe 
ajutorul cuiva, dar am întâlnit persoane care nu respectă semaforul şi o 
fac pe pielea lor. În acest caz și eu aş putea risca accidentarea fără ca 
şoferii să fie vinovaţi, nu? Nu este decizia mea bazată pe un semnal 
audio al semaforului, aşa că trebuie să risc pentru că mi-am propus să 
ajung la spital şi tare aş vrea să fiu sănătos. 

Dar nici aici nu e clar. Pomesc pe trecerea de pietoni, dar ştiu eu 
dacă sunt într-adevăr pe această trecere? Se ştie că distanța cea mai 
scurtă între două puncte este o dreaptă, dar, dacă trecerea de pietoni nu 
este făcută diferit de restul străzii, din piatră cubică de exemplu sau mai 
aspră pentru a o simţi cu piciorul, cum să ştiu eu dacă merg de-a dreptul 
spre trotuarul din faţa Direcţiei pentru Taxe şi Impozite Locale sau am 
luat-o aiurea? 

Aleşii noştri de la Primărie, am auzit, au făcut multe deplasări în 
străinătate de-a lungul anilor pentru documentare şi m-aş fi așteptat să 
găsească soluţii şi pentru noi, nevăzătorii şi slab-văzătorii din Botoşani 
pentru a adapta semafoarele și trecerile de pietoni ca să nu ne 
accidentâm, dar nu au făcut nimic. 

De asemenea, au sistematizat mai bine, spun ei, circulația 
tramvaiului, dar la noi s-au gândit că acest mijloc de transport nu ne mai 
este accesibil deloc? 

Este un adevărat pericol folosirea tramvaiului de câtre nevăzătorii 
care doresc să meargă singuri prin oraş. Trebuie să ştii pe unde să treci, 
când îți permite semaforul şi cum să ajungi în staţie şi la fel stau lucrurile 
când ai ajuns la destinaţie. şi aici ar mai fi ideea că, vatmanul sau 
taxatoarea, să anunțe prin difuzoare ce staţie urmează şi câteva alte 

amănunte care să ajute cetăţenii nevăzători, bătrâni şi pe cei care vin 
pentru prima dată în Botoşani. 

Dar dacă autorităţile nu au făcut nimic până acum, vor fi obligate 
să respecte Legea Privind Persoanele cu Handicap, care a trecut de 
Partament, a fost promulgată şi urmează să fie publicată în Monitorul 
Oficial. Această lege prevede, printre altele la: art. 61. - (1) Clădirile de 
utilitate publică, căile de acces, clădirile de locuit construite din fonduri 
publice, mijloacele de transport în comun şi staţiile acestora, taxi-urile, 
vagoanele de transport feroviar pentru călători şi peroanele principalelor 
staţii, spaţiile de parcare, străzile şi drumurile publice, telefoanele 
publice, mediul informaţional şi comunicaţional vor fi adaptate conform 
prevederilor legale în domeniu, astfel încât să permită accesul neîngrădit 
al persoanelor cu handicap. 

Art.63.(4) Până la data de 31 decembrie 2007, autoritățile 
administraţiei publice locale competente au obligaţia să ia măsuri pentru: 

a) adaptarea trecerilor de pietoni de pe străzile şi drumurile 
publice conform prevederilor legale, inclusiv marcarea prin pavaj tactil; 

b) montarea sistemelor de semnalizare sonoră şi vizuală la 
intersecțiile cu trafic intens. 

Dar să continuăm. Am reuşit să ajungem cu bine în fața Direcţiei 
pentru Impozite şi taxe Locale. Mergem destul de în siguranță spre 
Spitalul Judeţean. Ne oprim la prima străduță care merge prin spatele 
clădirilor cu fața spre Calea Naţională și suntem atenţi dacă nu intră ori 
nu iese vreo mașină, dacă nu sunt maşini parcate chiar în faţa noastră şi 
căutăm cu bastonul locul pe unde putem să trecem. 

Mergem mai departe cu mare atenţie, până la intersecţia cu 
strada Cuza-Vodă. Aici iar nu ştim unde este exact trecerea de pietoni, 
dar, pentru că e o străduță mai mică şi nu avem semafor, ne orientăm 
mai uşor. Prin fața Casei Sindicatelor e mai simplu. Problema e ca şi 
rezolvată de acum, dar dacă mai sunt maşini parcate pe trotuar, lucrări 
cu săpături, pickhammere de spart asfaltul care fac mare zgomot şi ne 
dezorientează total, cum au mai fost in vara asta, poți să te loveşti foarte 
tare şi s-a dus cu toată voia bună. 

Odată ajunşi la spital, trebuie să fim atenţi pentru că este o 
circulație destul de mare şi pe trotuar sunt parcate maşinile. Noi nu 
suntem chiar aşa de importanţi, aşa că putem să mergem printre maşini, 
chiar dacă ne-am putea accidenta. 

Aşa se ajunge cu bastonul în mână la o anumită adresă, cu mare 
consum de energie, de multe ori te loveşti sau, Doamne fereşte, ar 
putea fi mult mai rău. Ai putea folosi un însoțitor la care legea îţi dă 
dreptul, dar simţi nevoia să mergi singur undeva, să ştii că poți face tu 

un anumit lucru şi să poţi ajunge unde-ţi doreşti şi să nu depinzi de 
timpul, cheful şi amabilitatea altora. 

Dar sunt trasee pe care nu te poţi aventura pentru că sunt haite 
de câini, săpături, diverse persoane care ar putea să fie tentate să-ți 
facă rău, văzându-te fără apărare şi trebuie să foloseşti un însoțitor. 

Ai nevoie să faci piaţa, să cumperi de la diverse magazine, la 
care, dacă întrebi vânzătorul despre un produs, îţi răspunde: "Da' ce, nu 
vezi?" şi dacă-i răspunzi că nu vezi, îţi spune "AAA! mă scuzaţi,” de 
parcă nu ar putea să-ţi dea relația cerută cu amabilitate şi cu bun simț 
de la început. 

Sintetic vorbind, nevăzătorii au foarte multe probleme care ar 
putea fi rezolvate măcar parțial cu sprijinul autorităţilor şi chiar al 
agenţilor economici sau al organizaţiilor neguvemamentale. Aceşti 
oameni sunt în pericol pe stradă în prezența câinilor comunitari, a 
canalelor deschise, a barierelor din piață unde îşi pot rupe hainele, îşi 
pot sparge capul sau ar putea fi accidentaţi de maşini în situația în care 
nu se iau măsuri pentru accesibilizarea semafoarelor şi a marcării 
trecerilor de pietoni pentru a le face compatibile cu această categorie de 
participanți la trafic. (Constantin Surugiu) 

Nota redacţiei: Constantin Surugiu îşi redactează singur textele şi 
citeşte presa prin intermediul Intemet-ului. 


(Publicat în ziarul „Evenimentul de Botoşani”, Noiembrie 2007) 


Viața de dincolo de gratii 


Nu am fost condamnaţi pentru nici oinfracţiune şi totuşi am ajuns 
la puşcărie. Şi asta s-a întâmplat numai datorită dorinței noastre de a vă 
aduce informații din cât mai multe locuri. 

Vă relatez din Închisoarea de Maximă Siguranță Botoşani. Cum 
am ajuns aici? Există un protocol de colaborare între Filiala ANR. din 
Botoşani şi această instituție de detenţie. Protocolul prevede colaborări 
în domeniile cultural, sportiv, educativ şi altele, în funcție de posibilităţile 
concrete pe care le vor identifica cei doi parteneri. 

Am mai avut acţiuni împreună cu Penitenciarul Botoşani în anul 
2006, când s-a organizat o întâlnire între echipele noastre de şah şi s-au 
comandat la atelierul pe care îl au jocuri de table adaptate pentru 
nevăzătorii din toată țara. 

Scurt istoric al Penitenciarului Botoşani 


Prima atestare documentară a unei temnițe o găsim în anul 
1832, apoi în 1879, martie 8, primăria Botoşanilor a achiziţionat o casă 
boierească cu acareturile sale. Aici a funcționat un penitenciar până în 
1964 (în preajma Tribunalului Judeţean). 

Prin Hotărârea Consiliului de Miniştrii nr. 2570 din 30 decembrie 
1956, s-a dispus preluarea de către Penitenciarul Botoşani a efectivului 
fostei puşcării din Suceava. 

În data de 01.11.1957 s-a inaugurat o nouă unitate în 
pavilioanele unei vechi cazărmi, care avea şi trei secţii exterioare. 

Începând cu data de 05.11.1960, majoritatea deţinuţilor politici 
care proveneau din rândurile partidelor istorice au fost concentrați la 
penitenciarul Botoşani. 

Clădirile actuale sunt rodul unor lucrări inginereşti strict 
funcţionale. Unicul pavilion care data din 1899 a fost demolat, pe acel 
amplasament construindu-se o nouă clădire de deţinere cu 400 de 
locuri. 


Concurs pe echipe la penitenciarul Botoşani 


Sâmbătă 31 martie 2007, s-a organizat un concurs pe echipe cu 
tema Răscoala din 1907, între echipa Filialei ANR. Botoşani şi echipa 
penitenciarului din localitate.. Un grup de 15 persoane am primit 
aprobarea de a participa la această acţiune. La intrare ni s-au oprit 
buletinele de identitate, telefoanele mobile şi am fost controlaţi destul de 
sever la bagajele pe care le aveam. Eu am putut lua cu mine 
reportofonul. Ni s-a spus să nu-i punem pe deţinuţi în situaţie de 
inferioritate in nici un caz şi să ne comportăm omeneşte, ceea ce, era şi 
în mena moastră. 

In timp ce aşteptam în prima curte interioară unde deţinuţii nu au 
acces, am rugat pe cineva să-mi descrie locurile. Este un complex 
desfăşurat pe spaţii mari, la intrare există o capelă interioară unde se 
acordă asistență religioasă, sunt foişoare la înălțime unde 
supraveghează permanent zona persoane înarmate şi, peste tot, garduri 
metalice înalte cu sârmă ghimpată deasupra ori cu ţepi ascuţiţi care ar 
trebui să nu permită escaladarea şi salturile prea devreme spre libertate 

Însoţiţi de doamna directoare-adjunctă, Cristina Livadaru. am 


pomit spre clubul unde urma să aibă loc concursul. A deschs punis 
poartă cu o cartelă magnetică şi am intrat într-un tunel din gardun pe 
dreapta şi pe stânga, la distanţă de doi metri unul de altul. so athu doud 

garduri metalice înalte, iar deasupra era plasă metalică. Se auzea un 
murmur al deţinuţilor ca pe stadion, atunci când nu este gălăgie foarte 
mare. S-a mai deschis o uşă metalică grea tot cu cartela magnetică şi 
am ajuns într-o clădire unde am urcat la primul etaj. Aici era altă uşă 
metalică prin care am trecut la fel. Am ajuns pe un culoar unde erau, pe 
stânga şi pe dreapta, celule de deţinere. În acest spațiu plutea un miros 
greu şi deprimant. Am avutmereu curiozitatea de a mă opri şi de a pipăi 
ușile care aveau ceva în comun, erau deosebit de solide. Tot aşa erau şi 
uşile celulelor, numai că, aşa cum aţi citit prin romane, nu au vizeta 
aceea prin care se dă mâncarea. Presupun că se deschide uşa şi 
mâncarea se distribuie normal. Nu am avut ocazia să vedem acest 
serviciu pentru că ora la care eram noi acolo nu presupunea servirea 
mesei. În sfârşit, am ajuns și în clubul unde urma să se desfăşoare 
concursul. 

S-au aşezat mesele şi băncile într-un mod potrivit pentru 
acţiunea noastră. Au fost aduşi şi deținuți, adversarii colegilor noştri 
participanţi la concurs şi o parte ca spectatori. Aceştia erau foarte tineri. 

Trăiam momente emoționante în care mă gândeam la destine 
sfărâmate, la oameni care au făcut ma! mult on mai puţin rău societății şi 
acum trebuie să plătească pentru faptele lor şi la multe alte lucruri de 
acest fel. Dar realitatea e dură şi trebuie s-o luăm aşa cum este şi să 
mergem mai departe. 

Din partea celor doi parteneri au spus, la deschiderea acţiunii 
câteva cuvinte Tudorel Tupiluşi, preşedintele Filialei ANR. Botoşani, 
care a subliniat dorința noastră de a colabora pe diverse teme culturale 
şi sportive cu penitenciarul şi doamna Directoare-adjunctă, Cristina 
Livadaru, care a mulțumit pentru această acţiune a societății civile şi şi-a 
exprimat dorința ca protocolul să fie îndeplinit, găsindu-se mai multe 
forme de colaborare. Domnia-sa părea sceptică în legătură cu 
posibilitățile deţinuţilor şi vorbea destul de neîncrezător, ca să nu spun 
altfel, despre aceştia, care trebuiau să execute o pedeapsă şi să 
înţeleagă că sunt totuşi oameni. Eu, punându-mă în locul lor, m-am 
simţit jignit, desființat ca persoană şi umilit. Dar poate că acesta este un 
vocabular specific penitenciarelor şi, nouă, celor din afară, ne este mai 
puţin familiar. 

S-au făcut preparativele necesare s-a tras la sorţi care echipă 
răspunde prima, s-a explicat regulamentul de desfăşurare şi punctajul în 
funcţie de răspunsuri la întrebări. 

Echipa noastră era formată din 3 persoane loan Todeancă, 
Vasile Surugiu şi Costel Chiriac. Membrii ambelor echipe aveau dreptul 
să se consulte între ei, pentru a da cel mai bun răspuns pe care îl 
consideră. S-au pus 5 întrebări la fiecare echipă şi fiecare răspuns bun 

era contabilizat cu câte 20 de puncte. Nu insist asupra evenimentelor 
istorice evocate în desfăşurarea concursului. 

Aş mai dori să subliniez ceea ce spunea domnul profesor Vântu, 
un alt colaborator al filialei noastre şi preşedintele juriului, specialist în 
istorie, din care a mai făcut parte Tudorel Tupiluşi şi un deţinut, că 
ultimele descoperiri spun clar că răscoala din judeţul Botoşani nu a 
început la Flămânzi, ci în zona Săvenilor şi că, țărani din localităţile 
Nicşeni şi Dorobanţi au venit într-o delegaţie la Botoşani, pentru a aduce 
la cunoştinţa stăpînirii nedreptăţile care se petrec în localităţile lor, iar 
forțele de ordine au tras în aceşti oameni precum şi în alţii care s-au 
adunat în zona centrală a oraşului şi au omorât două persoane, rănind 
alte câteva, chiar în zona unde se află filiala noastră, pe strada 
Săvenilor. 

Gazdele ne-au servit cu cafea între timp. Concursul a fost 
câştigat cu 100 de puncte la 80 de echipa filialei noastre. Toţi cei de față 
au fost serviţi cu fursecuri, portocale şi suc din partea asociaţiei, iar 
componenţii echipei deţinuţilor, pentru care nu am reţinut numele, au 
primit ca premiu câte un cozonac şi țigări. 

Domnul preşedinte Tupiluşi le-a vorbit gazdelor despre faptul că 
Revista Radar informează nevăzătorii din țară şi din străinătate, că a fost 
premiată de preşedintele Traian Băsescu, că există un corespondent în 
persoana mea acolo şi că, dacă este cineva care ar vrea să spună 
câteva cuvinte, ar fi un lucru cât se poate de bine venit. 

Unul dintre deţinuţi, tânăr, cam la vreo 30 de ani, să-l numim 
Marius, a acceptat să- stea de vorbă cu mine. Ne-am găsit un loc 
undeva mai la o parte şi iată ce am vorbit: 

Constantin Surugiu: - Te rog să-mi spui, de când eşti aici 

Marius: - De aproximativ 7 ani. 

C.S.: - Ce meserie aveai înainte de a ajunge în închisoare? 

M.: - Eram administratorul unei firme mici şi student la facultatea 
de drept, în momentul în care am fost arestat. 

C.S.: - Şi aici, ce preocupări aveţi? Timpul trece greu? 

M.: - Timpul trece relativ greu; a trecut mai greu la început, acum, 
apropiindu-mă de final trece mai uşor. Cu ce mă preocup? Păi, în primul 
rând particip la orice activitate de genul ăsta care mi se propune. 

C.S.: - Cultural, sportiv? 

M.: - Cultural şi sportiv, dar nu sunt un adept al fotbalului. Prefer 
şahul sau tenisul de masă şi în acelaşi timp m-am înscris la facultatea 
de psihologie şi acum sunt în anul 2, învățământ la distanţă, îmi dau 
examenele aici. E o soluţie pentru a mai recupera din timpul pierdut 

C.S.: - Biblioteca penitenciarului are cărți pe care aţi vrea să lu 
citiți? 

M.: - Da! De ceva timp avem o bibliotecă foarte bine dotată, am 
înțeles că a fost o donaţie din partea bibliotecii judeţene şi sunt câteva 
mii de volume, chiar unele interesante. Nu mai sunt vechile stocuri de 
cărți aruncate de alţii care nu aveau nevoie de ele, ci sunt titluri 
interesante, care se vând bine în librării. 

C.S.: - Este actualizată biblioteca? 

M.: - Da, este foarte actualizată. Sunt cărţi noi, scumpe chiar. 
Bănuiesc că dacă nu era donația, era foarte greu de pus bazele unei 
astfel de biblioteci. Cred că e vorba de câteva sute de milioane ca 
valoare. 

C.S.: - Aş vrea să mai ştiu cum sunteţi informaţi în legătură cu ce 
se întâmplă în societate. Aveţi televizor, aveţi radio? 

M.: - Da, sigur că da! Având în vedere că constituția prevede 
liberul acces la informație, indiferent de statutul pe care îl ai, avem acces 
la informaţie, ni se aduc ziare, avem televizoare, aparate de radio, 
recepționăm 40 de canale. Din anumite puncte de vedere, cred că 
suntem mai bine informaţi chiar şi decât cei liberi care nu au atâta timp 
să urmărească ştirile, iar noi, din cauză că petrecem mult timp în 
cameră, neavând de multe ori ce face, urmărim chiar în exces ştirile, aşa 
că suntem la curent cu ce se întâmplă. 

C.S: - Care sunt condiţiile în care trăiţi dumneavoastră Într-o 
cameră? Ce se găseşte acolo? 

M.: - Să vă dau exemplu camera în care mă aflu eu: este o 
cameră în care sunt 12 paturi, destul de curată; ce se întâmplă, sistemul 
penitenciar a suferit de-a lungul timpului transformări foarte serioase, eu 
le-am văzut cu ochii mei, de 7 ani, de când sunt închis. Am plecat de la 
camere în care erau 150 de indivizi înghesuiți pe 70 de paturi şi am 
ajuns acum la camere care au grupuri sanitare modeme cu faianţă cu... 
Dacă ne raportăm la condiţiile din acest penitenciar, uneori pot să le 
depășească pe ale acelor ce trăiesc în libertate, aceia dintre ei care nu 
au posibilităţi financiare. Nu oricine afară are baie cu duş, cu faianţă, cu 
oglindă, cu... 

C.S.: - Deci, pentru ceicare vor citi acest interviu, spuneţi-mi ce 
este în cameră? Paturi aţi spus, masă... 

M.: - Da, este şi o masă, nişte bănci, televizor, baie, scaune. 

C.S.: - Puteţi să staţi la masă, să scrieţi, să citiţi... 

M: - Da, sigur că da. Se poate desfășura orice fel de activitate 
de genul ăsta. 

CS.: - În legătură cu liniştea pe care o aveți când aţi vrea să 
faceţi ceva anume, dacă nu vă deranjaţi unii pe alţii! 

M.: - Este evident că apar uneori neînțelegeri când sunt strânse 
la un loc persoane de culturi şi de educaţii diferite, de principii diferite, 

apar conflicte, să zic, dar încet, încet, încercăm să le rezolvăm pe calea 
dialogului, nu pe alte căi - cum se mai practică încă -, vorbesc cel puţin 
de camera mea; şi... dar bănuiesc că sunt şi în afară familii în care soțul 
şi soția se ceartă de la un televizor pentru că soțul vrea să se uite la 
meci şi soţia vrea la telenovele şi aşa apare conflictul, darmite 12 
persoane. Vă daţi seama. Mai sunt conflicte, dar până la urmă, nu se 
ajunge la vărsări de sânge de la tot nimicul. 

C.S.: - Şi dumneavoastră, care sunteţi om instruit, aţi avut 
curiozitatea să studiaţi caracterele colegilor de celulă? 

M: - Nu am încă instruirea necesară ca să pot face o astfel de 
analiză, dar, ca un amator, atrebuit să studiez diferite persoane. 

C.S.: - Cel puţin să știți cum să vă comportaţi cu ei. 

M.: - Evident, este nevoia fiecăruia de a se adapta la mediul în 
care se află şi deci, nu puteam să vin aici şi să mă port cum aş fi liber 
între prietenii mei. Sigur că a trebuit să mă adaptez la noile condiții 

C.S.: - Da, aşa este. Mergeţi undeva la muncă? 

M.: - Da! De curând am fost selectat într-un colectiv care 
desfăşoară şi activităţi lucrative, care îmi oferă şi avantaje, în sensul că 
mi se scade un număr de zile din pedeapsă. Ideea este să mă eliberez 
un pic mai repede decât era prevăzut. 

C.S.: - Şi timpul trece mai uşor muncind. 

M.: - Timpul trece mai uşor şi am şi oarecari satisfacţii văzând că 
iese ceva din mâna mea. Nu este chiar ceea ce mi-aş fi dorit, dar e mai 
bine decât nimic. 

C.S.: - Cu mâncarea cum este? 

M.: - Mâncarea e un subiect delicat și mai e de lucru la capitolul 
acesta; n-are sens să ne ascundem după deget, Chiar dacă se fac 
eforturi, deocamdată modul practic în care se prepară şi se distribuie 
mâncarea, lasă loc de mai bine. 

C.S.: - Cum luaţi legătura cu familia? 

M.: - După noua lege de executare a pedepselor, am dreptul la 
patru vorbitoare pe lună, ceea ce înseamnă că, teoretic, pot fi vizitat de 
familie de patru ori pe lună, ceea ce chiar se întâmplă. Am pe cineva aici 
în oraş care vine la mine săptămâna şi, din punctul ăsta de vedere, sunt 
relativ mulțumit. Poate ar trebui să se mai lucreze puțin la spaţiul de 
vizită care, mie mi se pare puţin cam restrictiv, dar încet, încet, poala. 
cei care vor veni după mine, vor beneficia de condiţii mai bune 

C.S.: - Cum puteţi vorbi la telefon şi de câte ori pe lună o ptuţi 


face? 

M.: - Avem dreptul la o convorbire telefonică do zece minuto po 
săptămână cu cartele procurate de noi, adică aduse do tanwbo ooon se 
să zic eu, e mulțumitor, în cazul în care nu stai să povesteonbi rors 

telefon, ai timp să comunici ceva urgent ori să iei legătura cu cineva care 
nu te poate vizita. 

C.S: - Aveţi şi calculatoare aici în penitenciar? 

M: - A fost o perioadă în care era un club cu calculatoare la care 
puteau avea acces anumite categoni de deţinuţi. Acum am înțeles că e 
în lucru partea asta cu calculatoarele. Sper să se înfiinţeze din nou un 
astfel de club. Sper să se facă şi programe de folosirea acestor 
calculatoare într-un scop util, adică să folosească la ceva, la o instruire, 
nu doar să fie piese de mobilier. Mie mi-ar plăcea. Sunt familiarizat cu 
computerele, deci nu mi-ar fi foarte greu să particip la un astfel de 
program. Dar, v-am zis, eu mai am doar relativ puţin de stat pe aici şi nu 
ştiu dacă o să prind toate schimbările astea. 

C.S.: - Dar ce alte meserii se învaţă aici în penitenciar? Am auzit 
şi am înțeles că este un atelier de tâmplărie... 

M: - Da! Este în desfăşurare un curs de tâmplărie. Persoanele 
care vor să se califice în meseria de tâmplar, au posibilitatea de a 
participa la acest curs, şi cu profesori de afară, plus practică la artizanat 
unde există utilaje de tâmplărie şi materiale. Mai sunt cursuri de cultura 
plantelor, pentru cine vrea să învețe, având în vedere că foarte mulţi 
deţinuţi provin din mediul rural. E util un astfel de curs, mai ales că la noi 
agricultura se face în mare parte după metode arhaice. Poate ar fi loc de 
mai multe astfel de cursuri. Sper că conducerea va avea în vedere lucrul 
ăsta pe viitor. 

C.S.: - Vă mulțumesc mult domnule Marius! 

M: - Cu plăcere. 

După interviu, Marius a fost foarte politicos şi m-a condus la locul 
meu. Am mai stat câteva minute și ne-am retras pomind pe drumul pe 
care am venit. Pentru că nu era nimeni care să ne însoțească în acel 
moment, colegii noştri şi-au dat cu părerea despre locul unde eram, 
fiecare vizibil impresionat de tot ce trăia. 

A venit o doamnă psiholog care ne-a ajutat să ieşim şi ne-a mai 
spus că penitenciarul are o secție de femei deţinute, unde se fac în 
această perioadă cursuri de croitorie pentru a le putea da o calificare 
celor care nu au nici una şi celor care ar vrea să mai facă ceva pentru a 
trece timpul mai uşor şi pentru a-şi mai scurta din pedeapsă prin muncă. 
Mai sunt şi 24 de copii într-o altă secţie care vor fi reeducaţi şi care 
trebuie să-şi facă pedeapsa, deşi este un lucru tare dureros să vezi copii 
în puşcărie. Aş fi dorit să aflu mult mai multe lucruri pentru 
dumneavoastră, dar, fiindcă nu era de față purtătoarea de cuvânt a 
penitenciarului, nu am putut afla mai multe. La ieşire, gazdele ne-au 
mulţumit pentru colaborare şi şi-au exprimat speranţa că vom continua şi 
cu alte acţiuni. Am primit buletinele şi telefoanele mobile şi am ieşit cu o 

mare uşurare în suflet pe poarta penitenciarului spre libertate. Oare, ce 
sentiment au deţinuţii care au stat un număr de ani în această pușcărie? 
Fireşte, e o întrebare retorică şi răspunsul ei este uşor de bănuit. 


(Publicat în revista „Radar”, aprilie 2007) 


Am făcut o excursie frumoasă la Braşov 


Vineri, 16 mai, 2008, un grup de 40 de persoane, membri ai 
filialei ANR. din Botoşani, ne-am îmbarcat într-un autocar şi am pomit-o 
spre Braşov pentru a descoperi şi a ne bucura de frumuseţile mai puţin 
accesibile ale țării noastre, datorită distanței mai mari. 

Oamenii au fost într-o formă bună. Dacă v-aş mai spune că cel 
mai tânăr component al grupului, de fapt o fetiță, are doar 4 ani şi că cel 
mai vârstnic 80 de ani, vă puteţi da seama ce important este turismul 
pentru majoritatea membrilor noştri. 

Vremea a fost minunată pe parcursul celor 3 zile cât a durat 
excursia. Îm prima zi, datorită distanței mari pe care a trebuit să o 
străbatem, nu am vizitat nici un obiectiv turistic, am făcut doar popasuri 
obișnuite care se fac la drum întins. Am observat o modernizare a 
popasurilor şi o deservire mult mai bună decât cu ceva ani în urmă. 

Dacă veţi avea ocazia să treceţi prin Poiana Sărată, o localitate 
la graniţa judeţelor Bacău şi Harghita, vă spun că am fost foarte 
mulțumiți de modul cum ne-au tratat aici. Era curat, aerisit, pâine de 
casă, ciorbă gustoasă şi comportamentul personalului ireproşabil. Chiar 
dacă e puţin mai scump, dacă ceea ce consumi e de bună calitate şi eşti 
respectat, dacă e puţin ca acasă, parcă acceptăm mai uşor şi preţuri mai 
mari. 

Seara, pe la ora 20, am ajuns cu bine la o pensiune din Bran 
numită "Vila de lângă râu”, unde am fost cazaţi şi care e doar la început 
de drum, în ce priveşte dotările şi modemizarea, aşa câ totul a fost 
destul de modest din acest punct de vedere, fireşte cu prețurile mici, 
după condițiile oferite. Spre a vă satisface eventuala curiozitate, vă spun 
că am plătit 32 de lei de persoană pe zi pentru cazare şi mic dejun, care 
a fost absolut îndestulător. 

Seara şi pe parcursul unei bune părţi din noapte, formaţia 
artistică a Filialei noastre, "Entuziaştii”, care a luat multe locuri | pe țară. 
a prezentat un recital în care publicul era cel care cerea ce anume sã 
cântăm, ne fredona melodia dorită şi apoi ne ţinea compania cântul 
fiecare după dotare, putere şi inspiraţie. 

A doua zi a excursiei, sâmbătă, am vizitat Castelul Bran de 
dimineață. Pe drum spre acest obiectiv ne-am putut da seama că Branul 
este o comună deosebit de dezvoltată, în foarte mare parte datorită 
agroturismului. Erau pensiuni de toate categoriile şi mărimile. Pe 
marginea drumului localnicii îşi vând produsele ecologice cum ar fi: 
brânză de burduf, împachetată în scoarță de brad cu un gust foarte bun, 
Slănină ardelenească renumită în țară, pălincă şi alte alimente destul de 
scumpe altminteri, dar, asta datorită faptului că sunt ecologice şi 
autentice. 

De asemenea am mai avut ocazia să admir prin pipăire tot felul 
de produse din lemn, ceramică şi metal, care erau expuse spre a fi 
cumpărate de turişti ca suveniruri din această zonă. De fapt s-a înființat 
o adevărată industrie turistică pe lângă Castelul Bran. Oamenii ştiu să 
profite de orice oportunitate. Am întâlnit la intrare o femeie care oferea 
spre vânzare instrumente de suflat, fluiere, ocarine, cimpoaie, păsărele 
care se umple cu apă şi prin suflare scot sunete care seamănă cu 
ciripitul foarte bine imitat, pentru copii. Ce era mai autentic, era că 
această femeie proba singură toate instrumentele şi vă asigur că o făcea 
poate mai bine ca un bărbat. 


Vă invit să vizităm împreună castelul. 

Intrarea în Castelul Bran se face la capătul unor scări de piatră 
roase de vreme. Uşa de lemn masiv poartă pecetea timpurilor demult 
apuse iar ferestrele de la acest nivel sunt zăbrelite. Camera de gardă 
este prima încăpere de la parter, fiind amplasată în tumul de sud. 
Căminul specific românesc, amenajat în perioada interbelică, 
candelabrul de fier cu omamente stilizate şi vasele masive de metal din 
sec. al XVIII-lea şi al XIX-lea completează spațiul expozițional. 

Capela Principelui Mircea este amplasată la baza turului de vest 
fiind amenajată şi pictată în anul 1927 de către Arthur Verona în stil 
neobizantin. Catapeteasma a fost adusă de la muntele Atos iar în capelă 
a fost depus sarcofagul Principelui Mircea, decedat în anul 1916 ca 
urmare a epidemiei de febră tifoidă din timpul primului război mondial. 

La etajul 1 putem vedea dormitorul Reginei Maria care este 
decorat într-un stil eclectic, personal, elementele Art-Nouveau coexistă 
cu cele de inspirație bizantină şi renascentistă, 

Mobilierul, realizat la comanda Reginei Maria este amplasat de 
jur împrejurul pereţilor: măsuțele hexagonale cu un decor Art-Nouveau, 
măsuțe crestate cu rozete româneşti, scăunelul rustic şi jilțul 
neobrâncovenesc Se remarcă divanul acoperit cu peme decorative, 
biroul cu elemente ale Renaşterii engleze, fotoliul tapițat cu piele, 

paravanul pentru şemineu din fier forjat şi cuvertura de masă cu motive 
florale lucrată manual cu mătase naturală. 

Mai sunt expuse o serie de obiecte sacre: icoane, sfeşnice, un 
iconostas, o candelă, un crucifix, o statuetă Pieta cu un soclu sub formă 
de capitel baroc şi obiecte de artă onentală: vase de ceramică şi metal 
din sec. al XVIII-lea şi al XIX-lea şi două covoare orientale. 

Florile erau un element decorativ obligatoriu în interioarele create 
de Regina Maria, oferind graţie şi feminitate încăperilor. 

Pentru dormitor a fost ales crinul, aşa cum apare în imaginea de 
epocă, acesta fiind şi simbolul Reginei Maria. 


Sala Gotică 

În sala cu boltire în ogivă şi uşile decorate cu motivul vulturului 
bicefal preluat de pe lada de Renaştere târzie datată 1736, realizate în 
perioada interbelică odată cu şemineul de zidărie, sunt expuse lucrări de 
artă gotică: sculptura în lemn de cireş Sfânta Ana, Fecioara Maria, lisus- 
copil, statueta de piatră Madona cu Pruncul, un panou de altar pictat 
reprezentândun episcop. 

Mobilierul gotic este reprezentat de o masă din sec. al XIV-lea, 
folosită probabil într-o mănăstire şi o ladă sculptată din sec. al XVI-lea. 


Salonul Mare 

Ultima cameră a etajului 1 din Castelul Bran, prezintă pe latura 
de nord, silueta drapată pictată în fresca de lângă uşa scării secrete 
care aminteşte de vizita doamnei Stanca, soția lui Mihai Viteazul, şi fiul 
acesteia, Nicolae Pătraşcu, în anul 1600. Şemineul de zidărie cu 
elemente de lemn şi metal este decorat cu un omament metalic în stil 
Secession. 

În perioada interbelică, Regina Maria a amenajat în această 
cameră “Salonul mare”, astăzi fiind expusă o garnitură de sufragerie 
lucrată probabil într-un atelier regional german în sec. al XIX-lea, 
achiziționată de muzeu. 

La etajul 2 am fost mai întâi în salonul Biedermeier. încăperea cu 
soba decorată cu cahle pictate de meşterii saşi, expune o gamitură 
austriacă în stil Biedermeier din secolul al XIX-lea, un mobilier de salon, 
elegant prin frumusețea curburilor, realizat din lemn masiv de nuc şi 
decorat cu intarsii din lemn de lămâi, şi un secreter german decorat cu 
incrustaţii din os gravat cu scene de inspirație biblică. 

Am mers apoi în salonul neorococo care se află pe turnul de 
vest. În locul călcătoriei şi camerei cu lenjerie din perioada interbelică au 
fost amenajate două încăperi cu mobilier neorococo din sec. al XIX-lea. 

Decoratorul August Bembe din Mainz a ales pentru aceste piese 
pline de eleganţă şi fantezie un finisaj pretenţios cu suprafețe aurite şi 
pictate cu flori şi personaje în vestimentaţie de epocă. 

A urmat dormitorul Regelui Ferdinand. Camera păstrează în 
colțul dinspre nord-vest soba din plăci de faianţă italiană, decorată cu 
peisaje și reprezentări grafice ale virtuților, realizate în tonuri de albastru 
şi datată 1762. Interiorul prezintă obiecte de mobilier cu o diversitate de 
forme şi motive caracteristice stilului baroc sau decorate cu omamente 
neorenascentiste şi neogotice, unele prezentând unitate de stil cu ușile 
încăperii. 

Următoarea noastră oprire a fost la sala cu mobilier rustic. 
Încăperea prezintă ușa pictată pe fond verde cu motive florale săsești, 
iar soba este decorată cu cahle săsești pictate în sec. al XIX-lea. 

Piesele de mobilier expuse reprezintă un exemplu de interpretare 
în manieră populară a stilului baroc, fiind lucrate în sec. al XVIII-lea şi al 
XIX-lea de meşterii austrieci din mediul provincial, care au folosit ca 
materie primă lemnul de esenţă moale, pictat. 

Omamentele preferate sunt cele florale, arhitecturale şi scenele 
religioase. 

La etajul 3 am admirat salonul de muzică şi biblioteca Reginei 
Maria. Amenajat în vechiul pod al cetăţii “Salonul de muzică şi biblioteca 
Reginei Maria” devine în perioada interbelică cea mai mare încăpere a 
castelului. Şemineul situat pe mijlocul peretelui de est aminteşte de vatra 
cu coş şi lavițele românești, iar soba de zidărie dinspre anticamera 
salonului a fost decorată cu cahle săsești pictate în sec. al XIX-lea. 

Dintre instrumentele muzicale se mai păstrează armoniul 
“Trayser”, fabricat la Stuttgart. Mobilierul este confortabil, remarcându-se 
fotoliul din 1914 cu tapițeria originală, divanul acoperit cu peme, 
canapeaua şi fotoliile complet tapiţate, inițial acoperite cu creton, 
material la modă în perioada interbelică. 

O măsuţă de inspiraţie spaniolă, cu două elemente de fier 
încrucișate sub tăblia mesei, poartă crucea gamată, simbol al Reginei 
Maria. Scafe norvegiene din lemn decorează şemineul, iar icoanele sunt 
aşezate în nişe, în locuri de taină. 

Jardiniera metalică amplasată în faţa căminului a fost adaptată 
de Regina Maria şi folosită ca ladă de lemne, iar atmosfera medievală 
este sugerată de statueta călărețului realizată în lemn policrom de Josef 
Moest. 

Cărţile, cele mai multe în ediţie de lux, princeps, ocupă trei 
corpuri ale bibliotecii în ultima vitrină grupând obiectele din metal 
identificate pentru acest interior în inventarele de epocă. 

Ne-am continuat periplul nostru prin sala cu mobilier săsesc. 
Realizată prin mansardarea unui vechi pod al cetăţii de pe latura nordică 
în timpul lucrărilor de restaurare interbelice, încăperea adăpostea 
“Camera secretarului”, apoi pe cea a învățătorului şi mai păstrează 
elementele de lemn aparent şi soba decorată cu cahle săsești pictate în 
sec al XIX-lea. Decorul principal este cel al pomului vieţii sub varianta 
vasului cu flori de tip renascentist într-o interpretare populară. 

Pe lângă piesele originale, biroul, care nu este întâlnit în interiorul 
tradiţional săsesc, a fost realizat pe comandă, la dorința Reginei Maria. 

Efectul decorativ este potentat de țesăturile lucrate artistic de pe 
masă şi pat, dar şi de obiectele de ceramică lucrate în diverse centre de 
olari din Transilvania. 

La etajul 4 al castelului am avut posibilitatea să admirăm şi sala 
trofeelor de vânătoare. Amenajată în vechiul salon al Principelui Nicolae, 
încăperea prezintă o nişă în care se află o sobă din plăci de teracotă 
smălțuite cu motive animaliere, pictată manual într-o factură naivă. 

Este evidentă importanța elementelor arhitecturale din lemn de 
brad aparent, atmosfera fiind completată de câteva piese de mobilier de 
la începutul sec. al XX-lea, de trofeele de vânătoare şi vasele de faianţă 
slovacă cu motive zoomorfe. 

Am trecut şi prin Sala Regina Maria unde era desfăşurată o 
expoziție documentară care sublinia rolul foarte important avut de 
această regină în destinul castelului, prezentând imagini exterioare şi 
interioare ale reședinței de vară, portrete ale Reginei Maria şi obiecte 
personale. 

Mai sunt expuse într-o casetă luminată imaginea mormântului 
“Inima Reginei”, aflat într-o nişă la poalele Măgurii Branului şi imaginea 
casetei din argint aurit în care a fost depusă inima Reginei Maria. 

În perioada interbelică a fost amenajat un apartament al 
Principelui Nicolae la etajul al 4-lea. Interiorul realizat în vechea odaie a 
Principesei Maska mai păstrează o parte din decorația cu elemente de 
brad şi expune o gamitură de mobilier austriacă, pictată cu omamente 
Secession, motive preferate de Regina Maria. Din cameră se ajunge pe 
o loggie mică de unde se pot admira împrejurimile. 

La ieşire am vizitat un muzeu al satului cu gospodării din toate 
zonele Transilvane, casele şi anexele gospodăreşti, joagăre care erau 
acţionate prin puterea apei, stâne pentru oi cu spaţiile aferente pentru 
prelucrarea laptelui şi păstrarea produselor rezultate, cu târia şi strunga 
prin care treceau oile pentru a fi mulse. Aş putea să vă spun multe 
despre muzeu, dar ar fi mai bine să nu treceţi prin zona Branului fără să 
vizitaţi aceste urme ale trecutului conservate şi păstrate cu multă 
dragoste. 

Mai era organizat un loc al groazei unde, contra unei sume de 15 
lei, puteai să asculți o muzică înfiorătoare şi să vezi schelete care se 
clătinau, persoane mascate care făceau tot ce puteau ca să ridice 
adrenalina turiştilor care voiau să fie speriaţi pe bani, să trăiască senzaţii 
cât se poate de tari. 

După amiază am mers la Poiana Braşov şi am regăsit această 
localitate mai aglomerată şi mai gălăgioasă ca altădată. Dar să spunem 
câteva cuvinte despre această staţiune. 

Fondată în 1895, Poiana Braşov a început prin a fi o zonă 
tunistică pentru oraşul Braşov. Prima construcţie începută aici a fost în 
anul 1904. 

In 1906 Poiana Braşov a devenit staţiune turistică de ski şi doar 
trei ani mai târziu a avut loc prima Competiţie de Ski din România. În 
anul 1951 Poiana Braşov a găzduit Jocurile Internaţionale de lamă 
studenţeşti. În prezent staţiunea se află într-o continuă transformare. Pe 
zi ce trece apar tot mai multe locaţii noi, crescând gradul de confort şi 
satisfacţie a turiştilor ce aleg să-şi petreacă vacanţele în staţiune. 

Am urcat cu telecabina pe Postăvaru până la altitudinea de 2270 
metri, deşi ne-am hotărât mai greu datorită preţului de 25 de lei de 
persoană. Până la urmă ni s-a făcut o reducere rezonabilă pe baza 
legitimaţiilor de nevăzător şi ne-am putut bucura de senzațiile tari care 
au urmat. Toţi aveam mari emoții la urcarea în cabină şi mai ales, atunci 
când se depăşea un pilon, după care ne lăsam cu mare viteză în jos şi 
aveam un gol în stomac. 

Odată ajunşi la capătul terminus al instalaţiei, ne-a întâmpinat un 
frig aspru, mult diferit de temperatura agreabilă din Poiană. Multe 
persoane au încercat să urce până în vârf, la staţia meteorologică şi unii 
chiar au reuşit, deşi nu erau pregătiți deloc cu echipamentul adecvat 
pentru munte. 

Dintr-o dată a venit o ploaie rece, a început să bată vântul şi au 
fost persoane care au intrat în panică la coborâre, dar totul s-a terminat 
cu bine şi ne-am întors cu telecabina în staţiune. 

Sâmbătă seara s-au organizat pentru membrii filialei în sufrageria 
vilei două concursuri: unul de table şi altul de cultură generală. Ţin să 
remarc faptul că s-au abordat informaţii din zona judeţului Botoşani care 
se pare că sunt mai puţin cunoscute decât problemele naţionale ori de 
aiurea. Toţi am câştigat prin organizarea acestor concursuri şi la urmă 
cei mai pricepuţi, mai norocoşi şi mai buni au fost premiaţi cu sume de 
bani modice. 

Ne-am despărţit cu multă părere de rău de zona Branului şi de 
frumuseţile ei. Drumul spre casă a decurs liniştit. Cu siguranţă că ar fi 
fost necesar mai mult timp pentru a putea vizita obiective turistice, 

pentru a face ascensiuni la munte și pentru a ne odihni, dar poate că 
această excursie va deschide gustul unora dintre noi să meargă pe cont 
propriu sau, cine ştie, poate că data vitoare, tot în același grup, vom 
afecta mai multe zile pentru asemenea excursii la distanță mai mare. 


(Publicat în revista .Radar” mai 2008) 

CAPITOLUL 5 
Social 


Scurt istoric al formaţiei Filialei ANR Botoşani 


Încă de la înființarea filialei Suceava a ANR., în anul 1961 cu 
sediul în oraşul Rădăuţi, Mai apoi filiala s-a transferat la Botoşani în 
1969, oamenii se adunau la club pentru a-şi petrece împreună timpul 
liber. Erau destui care au studiat un instrument în şcoală şi cântau de 
unii singuri ori împreună cu alţi instrumentiști. 

Cu timpul grupul s-a închegat într-un taraf datorită faptului că 
erau acordeonişti, violonişti contrabas, baterie, fluer şi o mandolină. 
Dintre aceştia amintesc pe Gheorghe Popa la vioară, Aurel Surugiu care 
nu mai e printre noi; el cânta la vioară şi tot timpul a luat locul întâi la 
proba de umor a festivalurilor la care a participat. Florea Mureş cânta la 
Contrabas, Nicolae Bunduc la baterie, Aneta Bartic la Mandolină, loan 
Todeancă acordeon şi ca solist vocal, din păcate, nici el nu mai este 
printre noi când scriu aceste rânduri, solistă vocală a mai fost Aneta 
Verigă care nu mai este nici ea, printre noi astăzi. 

Mai târziu, prin anul 1994 s-au mai adăugat Mihai Călin la țambal 
şi Steluţa Surugiu ca solistă vocală. Nu era un instructor specializat la 
început care să-i îndrume pe instrumentiști. 

Preşedintele de atunci, Gheorghe Bursuc, Dumnezeu să-l ierte 
că nu mai e printre noi, a găsit un instructor care lucra ca violoncelist în 
orchestra simfonică din Botoşani, numit Dumitru Amargheoalei, dar se 
pricepea destul de bine şi la acordeon. Sub îndrumarea dumnealui, între 
anii 1979-1989, foarte apropiat de oameni, taraful a început să existe cu 
adevărat şi să se poată da primele spectacole în localități rurale şi în 
diverse alte locuri. 

Întâia deplasare mai importantă s-a făcut în anul 1979 la prima 
ediţie a Festivalului Naţional „Cântarea României”, faza zonală de la 
Bacău, festival organizat de ANR. pentru nevăzători, unde taraful filialei 
a obținut locul 4, Aneta Bartic s-a calificat în finală la mandolină, dar nu 
a mai mers din motive personale. Tot locul 1 la umor, cu un monolog, a 
obţinut Aurel Surugiu care a mers în finală la Bucureşti, unde a obţinut 
primul loc. 

În 1981, odată cu venirea lui Constantin şi a lui Alexandru 
Surugiu şi mai pe urmă a lui Vasile Surugiu şi Tudorel Tupiluşi, 
rezultatele obținute de formaţie au fost cu adevărat frumoase: la toate 
edițiile Festivalului Formaţiilor Artistice de amatori organizat de ANR., s- 

au obţinut numai locuri fruntaşe. La fazele zonale ne calificam totdeauna 
pentru finale luând numai locul 1 atât taraful, cât şi unii sau alţii dintre 
instrumentiști. 

În 1982 faza zonală s-a desfășurat la Botoşani şi s-au calificat 
taraful,Constantin Surugiu la vioară, Aurel Surugiu cu un monolog, 
Aneta verigă ca solistă vocală şi grupul vocal haiducesc, iar în 1983 
Finala s-a desfășurat la Bucureşti şi taraful a luat locul 1, Constantin 
Surugiu la vioară locul 2, grupul vocal haiducesc locul 1, Aneta Verigă 
locul 2 şi Aurel Surugiu locul 1 pe țară. 

În 1985 faza zonală a fost la Tg. Frumos, jud. laşi; şi s-au 
calificat: taraful, Constantin Surugiu la vioară, Aneta Bartic la mandolină, 
Aneta Verigă solistă vocală, Viorica Bursuc la muzică folk cu chitara şi 
Aurel Surugiu cu un monolog; în 1986 finala s-a ţinut la Bucureşti, taraful 
a luat locul 1, Constantin Surugiu la vioară locul 1, Aneta Bartic la 
mandolină locul 1, Aneta Verigă solistă vocală locul 2, Viorica Bursuc 
locul 1 şi Aurel Surugiu locul 1 pe țară cu monologul său plin de umor 

n anul 1986, pe 24 ianuarie, a decedat domnul preşedinte 
Gheorghe Bursuc, iar continuarea activităţilor filialei Botoşani a făcut-o 
următorul preşedinte, domnul Nicolae Bunduc, sub conducerea căruia 
lucrurile au continuat la fel de bine ca şi până atunci; activitatea în 
această funcţie şi-a încheiat-o la 31 iulie 2004, când preşedinte a 
devenit domnul Tudorel Tupiluşi. 

În 1987 faza zonală a fost la Galaţi, unde s-a calificat taraful, 
grupul vocal haiducesc, Tudorel Tupiluşi la acordeon, Viorica Bursuc cu 
muzica folk, solista vocală Aneta Verigă, grupul vocal haiducesc şi 
Constantin Surugiu la vioară, iar finala din 1988 a fost tot la Bucureşti şi 
taraful de la Botoşani a luat locul 1, Tudorel Tupiluşi la acordeon locul 2, 
Constantin Surugiu la vioară locul 1, Aneta Verigă locul 3, grupul vocal 
haiducesc locul 1, Viorica Bursuc locul 1 şi Aurel Surugiu locul 1 pe țară 
la monologuri. 

Din faza zonală care s-a ţinut la Botoşani în 1989 s-au calificat 
taraful, Constantin Surugiu la vioară, Viorica Bursuc la muzică folk, 
solista vocală Aneta Verigă, grupul vocal haiducesc şi Aurel Surugiu, iar 
în finala de la Tg. Mureş în 1990 au fost premiaţi taraful filialei Botoşani 
pe locul 2, Constantin Surugiu pe locul 1, Grupul vocal haiducesc pe 
locul 1, Viorica Bursuc pe locul 1, Aneta Verigă pe locul 3 şi Aurel 
Surugiu pe primul loc. 

În 1991 faza zonală s-a ținut la Suceava şi s-au calificat taraful, 
Tudorel Tupiluşi la acordeon, Viorica Bursuc cu muzica folk şi 
Constantin Surugiu la vioară, iar finala la Piteşti în 1992 când taraful a 
fost pe locul 2, Constantin Surugiu la vioară locul 1, Viorica Bursuc pe 

locul 1 şi Aurel Surugiu din nou pe primul loc cu poantele lui care erau 
gustate de public. 

În 1994 faza zonală s-a ţinut la laşi şi s-au calificat solista de 
muzică populară Steluţa Sunugiu, loan Todeancă la romanțe, taraful şi 
Constantin Surugiu la vioară, iar finala s-a ţinut la Satu Mare, în mai 
1996 unde taraful filialei a luat locul 1, Constantin Surugiu pe primul loc 
la vioară, Aurel Surugiu pe locul 2 doar. 

După 1990 au lucrat mai mulţi instructori muzicali cu formaţia 
noastră scurte perioade de timp: Octav Ştefănescu, Bulgaru, Traian 
Dibu şi Victor llaş cu care activitatea a mers excelent. Dar cel mai 
constant instructor şi mai longeviv, care lucrează cu formaţia din 1996, 
este Mitică Ștefănescu, clarinetist la Orchestra „Rapsozii Botoşanilor, cu 
care s-au făcut multe lucruri bune, două CD-uri, o casetă şi multe 
deplasări pentru a participa la diverse evenimente muzicale unde s-au 
obținut rezultate bune. 

După o pauză prea lungă, s-a reluat Festivalul Artiştilor amatori 
organizat de ANR. şi, formaţia filialei Botoşani a acestei asociaţii, a 
continuat să obțină locuri foarte bune: la Bistriţa Năsăud, în 2007, a luat 
locul întâi, iar în 2008, în finala de la Botoşani, a reuşit să mai obțină o 
dată locul 1. 

Trebuie menţionat faptul că din anul 2007 s-au mai integrat în 
formaţie trompetistul George Iliescu care a luat la ambele ediţii locul 1 
pentru că este un instrumentist bun şi Relu Matei, solist vocal cu 
rezultate bune. Instrumentistul Dorel Borcoi a luat în 2007 locul 3 la 
orgă, iar instrumentistul Constantin Surugiu a luat în 2008 locul 3 la 
vioară. 

Ocazional, la diverse spectacole, au mai participat în programele 
formaţiei Viorica şi Dumitru Chihulcă în postura de solişti vocali. 

În anul 1983 taraful a apărut pe postul naţional de televiziune. O 
astfel de ocazie fructificată a mai fost şi în 2006 când formaţia s-a 
prezentat pe 17 octombrie în studioul televiziunii Etno din Bucureşti 
unde s-a vorbit despre activitatea muzicală a acestor oameni şi s-au 
cântat 3 melodii, două taraful şi una solista formaţiei, Steluţa Surugiu. 

Ascultându-ne odată, cu mult timp în urmă, domnul profesor loan 
Cobâlă, celebrul dirijor al Orchestrei "Rapsozii Botoșanilor”, s-a decis să 
ne ajute şi a făcut-o de multe ori punându-ne la dispoziţie instrumentiști 
de înaltă calificare, autocarul orchestrei, staţia de amplificare şi studioul 
de înregistrări. A fost tot timpul alături de noi pentru a putea realiza o 
casetă audio şi două CD-uri. Folosesc acest prilej pentru a-i mulțumi din 
partea tuturor membrilor formaţiei. 

Din 1984 până în 2000 sufletul formaţiei a fost instructorul 
cultural de la filială numit loan Dodiţă care ne-a fost alături şi s-a implicat 

158 


sufletește şi material pentru a ne putea desfăşura activitatea. A înființat 
alături de domnii profesori Gheorghe Median şi Virgil Vântu, colaboratori 
constanţi ai filialei noastre, o fundaţie numită „Etha”, care putea face 
proecte şi obţine fonduri de la Ministerul Tineretului şi Sportului pentru 
desfăşurarea anuală la Botoşani a unui festival cultural-artistic în care 
erau invitaţi şi tinerii din diverse şcoli de nevăzători din țară alături de 
membrii asociaţiei cu talente artistice sub 30 de ani. Acest festival a 
avut, din păcate, doar două ediţii, în 1998 şi în 1999; membrii tarafului 
nostru s-au comportat bine şi de această dată, acompaniind pe toți 
invitaţii din țară şi obținând rezultate bune, deşi nu aveau chiar toți sub 
30 de ani, cum prevedea regulamentul: Steluţa Surugiu pe locul 2şi 
Petrică Surugiu menţiune, ambii solişti vocali de muzică populară, 
Dumitru Chihulcă la fluer pe locul 3 şi Constantin Surugiu la vioară pe 
locul 1 şi a încetat odată cu plecarea sa în Statele Unite ale Americii. 
Încă un vis frumos s-a dus. Tot ideea domnului Dodiţă a fost să scoatem 
un CD şi o casetă audio şi s-a străduit mult pentru asta. Tot la iniţiativa 
şi cu sprijinul domniei sale am participat la Festivalul Ucrainienilor de la 
Rogojeşti în 1999, de Sfinţii Mihail şi Gavril. Gazdele s-au purtat foarte 
elegant cu noi; am stat la masă alături de corespondentul Radio laşi, 
precum şi de subprefectul de Botoșani, Lucian Feodorov. Dar în câte 
locuri nu am fost şi câte experienţe inedite nu am trăit datorită formaţiei 
artistice a filialei. De multe ori am binecuvântat în gând profesorul şi ziua 
în care mi-a pus vioara în mână. 

Militez din toată inima pentru introducerea în şcoli a muzicii şi 
studierii obligatorii a unui instrument de câtre elevi, bineînțeles după 
testarea urechii muzicale. Instrumentul poate aduce multe satisfacţii prin 
contactele deosebit de facile cu alte persoane, poate constitui şi o 
meserie din care să-ţi câştigi pâinea pentru că niciodată nu te lasă la 
greu. 


(Publicat în revista "Radar”,) 


Biletele speciale de călătorie ne dau bătăi de cap 


La noi, distribuirea biletelor de călătorie se face de către Filiala 
ANR. Botoşani, cu condiţia să ne plătim cotizaţia şi contribuţia 
bănească. Nu se dau toate o dată, ci după cum primesc formularele 
Când e vorba de persoanele care sunt din localitatea în care se afia 
filiala, nu-i aşa o mare problemă, deşi ar putea fi una, de a nu min ti 
formulare o perioadă de timp, tocmai când îţi crapă măseaua iu «lu a 

ne referim la utilizatorii biletelor de călătorie din alte localități mai 
îndepărtate, aici se schimbă treaba . 

Omul trebuie să-şi planifice bine deplasarea Ia filială ca să aibă 
bilete cu ce să vină, pentru el şi însoțitor. Se poate întâmpla ca atunci 
când vine, să nu mai fie foi de drum şi trebuie să plătească autobuzul ori 
trenul la întoarcere. Nu mai punem la socoteală că se consumă foi de 
drum pentru a lua foi de drum. Deci ei au de pierdut datorită nedistribuirii 
tuturor biletelor într-o singură tranşă, presupunând că ei nu vin la filială 
decât o dată în an pentru a-şi plăti cotizaţia şi a-şi lua drepturile. 

Am trăit de multe ori momente neplăcute datorită biletelor de 
călătorie şi cred că multora dintre utilizatorii acestor bilete vi s-a 
întâmplat să fiţi chiar umiliţi pentru că folosiţi acest drept câştigat de noi 
toți şi distribuit de stat. Redau aici câteva admonestări ale şoferilor de pe 
autobuzele în care am călătorit: "Dar ce să fac eu cu hârtiile acestea? 
Mie cine mi le plăteşte, că asociaţia dvs nu ne-a plătit serviciile de multă 
vreme." Sigur că omul nu are de unde să știe exact mecanismul de 
decontare, dar cu siguranţă ştie că trebuie să-şi primească banii pentru 
serviciile efectuate. Ori întrebam dacă putem călători şi noi cu biletele de 
persoane cu handicap și se întâmpla cam aşa: pentru că microbuzul era 
gol, ni se spunea să urcăm, că dacă tot nu sunt călători, sunt buni şi 
handicapaţii, în speranța că nu vor fi prea mulţi călători; se întâmpla 
însă, spre neşansa noastră, ca în ultimul moment microbuzul să devină 
supraaglomerat. Atunci şoferul spunea: "Handicapaţii cu hârtiile acelea 
să se ridice în picioare şi să ia loc cei care au plătit”; se simţea o 
ostilitate şi un regret în glasul şoferului că ne-a luat în maşina lui. Nu ne- 
am ridicat de pe scaune şi nu ştiu dacă ceilalţi călători ar fi acceptat să 
se aşeze în locurile noastre. Eram necăjiţi şi ne gândeam că foile 
noastre de drum nu au nici o valoare şi nu vor putea fi decontate. Mai 
dau un singur exemplu de umilințe pe care le-am îndurat noi, dar şi mulți 
alţii care mi-au povestit comportamente incredibile: la întrebarea noastră 
dacă putem circula cu foile de drum, şoferii ne răspundeau: "Urcaţi şi 
mergeţi şi luaţi loc pe scaun, dar să ştiţi că vă transportăm pe degeaba 
pentru că inspectoratele nu ne-au plătit demult şi cine ştie când şi dacă 
ne vor mai plăti! Suntem de acord ca statul să vă dea drepturi, dar să vi 
le şi plătească la timp, spunea omul!" Nu e nevoie să vă mai explic cum 
ne simțeam noi în faţa celorlalți călători utilizând drepturile date de stat şi 
plătite de contribuabili. 

Sunt şi situaţii când ni se cer două cupoane pentru o singură 
călătorie sau chiar, mi s-a povestit, două foi de drum pentru aceeaşi 
călătorie la o singură persoană. Asta se întâmplă în special începând din 
1992 de când avem dreptul să folosim şi alte mijloace de transport 
înafara trenurilor. Până atunci era o singură regie de căi ferate pe tot 

teritoriul ţării, biletele se decontau centralizat şi nimeni nu avea 
probleme. 

Dar ce am aflat de la personalul filialei noastre din Botoşani: 
Toate firmele de transport auto care prezentau biletele de călătorie spre 
decontare, aveau trecute punctul de plecare de unde pleacă cursa 
respectivă şi punctul terminus până unde ajunge. De exemplu: dacă 
cineva doreşte să circule cu un autobuz Botoșani-laşi doar până la 
Flămânzi (30 km), adică pe o distanţă foarte scurtă să zicem, nu este 
acceptat în maşină cu foaia completată, aceasta va fi completată de 
şofer până la laşi că doar până acolo merge autobuzul. Dar asta e o 
distanță de 125 km, dar sunt situaţii în care omul merge la Târgu 
Frumos cu un autobuz care circulă până la Bucureşti şi, aţi ghicit, pe 
foaie este completat parcursul Botoşani-Bucureşti. Deci omul circulă în 
realitate pe distanţa de 79 km şi biletul este decontat pe o distanţă de 
aproape 500 de km. Utilizatorii de bilete de călătorie ne spun că nu se 
acceptă bilete completate pe distanţe mici, aşa cum v-am arătat. Dacă 
este o cursă lungă, biletele trebuie date necompletate; altfel, persoana 
nu este transportată. Acesta este un jaf pe faţă. În loc ca aceşti bani să 
se utilizeze în beneficiul persoanelor cu handicap care au atâtea nevoi, 
sunt subvenţionate firmele particulare. Şi ce-i mai rău, se ştie asta şi 
nimeni nu ia nici o măsură. 

Începând cu 15 decembrie conducătorii auto nu mai iau biletele 
din anul în curs şi suntem nevoiţi să plătim transportul, deşi avem 
dreptul să circulăm gratuit. La începutul anului nu avem de unde să luăm 
bilete pentru că nu au apărut formularele respective încă. 

În 2004 au fost câteva formulare la filială care s-au terminat 
repede, pe urmă a trebuit să aşteptăm până în luna iulie, deci aproape 6 
luni pentru a putea să ne folosim dreptul de a circula gratuit. 

La sfârşitul anului rămânem cu foi de drum nefolosite pentru că 
nu le-am avut la vreme şi de asta a trebuit să plătim cu bani călătoriile 
urgente pe care le-am făcut. 

Trebuie încheiate contracte cu fiecare firmă în parte pentru a 
putea circula. Dacă eu vreau să merg până la Braşov, plec cu o maşină 
de Botoşani până la destinaţie şi trebuie să stau la Braşov până ce se 
întoarce înapoi o altă maşină de Botoşani, altfel nu sunt transportat 
înapoi acasă, chiar dacă o maşină din alt judeţ merge la Botoşani. Am 
auzit că oamenii îşi iau de rezervă o foaie pentru tren ca să nu fie 
dependenţi de ziua în care se va întoarce un autobuz de Botoşani din 
localitatea respectivă. Asta e, după părerea mea, o mare limitare şi se 
cunoaşte bine faptul. 

Mai nou, am auzit că şi la CFR lucrurile au început să scârțâie 
pentru că s-au privatizat unele staţii și nu acceptă aceste bilete. Lucrurile 
tind să se petreacă întocmai ca şi la mijloacele auto de transport. 

Dar mai nou se mai întâmplă o anomalie care ne prejudiciază în 
utilizarea biletelor de călătorie: persoanele cu handicap care au asistent 
personal nu mai pot lua ele biletele de călătorie pentru însoțitor, ci li se 
dau însoţitorilor. E foarte clar că titularii ştiu cel mai bine cum să-şi 
utilizeze aceste bilete. Oricum însoţitorul nu merge nicăieri pe banii lui. 
Chiar dacă nu aș avea foi de drum, eu tot trebuie să-i plătesc cu bani 
transportul, așa cum am mai şi făcut-o. Mă îndoiesc că toate 12 bilete de 
călătorie vor fi utilizate în folosul meu şi de asta ar fi bine să se păstreze 
sistemul de până acum care era cel mai acceptabil, adică să primească 
persoana cu handicap foile care i se cuvin şi cele de însoțitor pentru că 
s-ar putea să dorească să meargă în diverse locuri şi cu alte persoane 
decât asistentul său personal. 


Soluţii întrevăzute de mine 


Cred că e mult mai greu de a lua contact cu atâtea companii 
pentru a contracta servicii de transport, mai ales că plata nu poate fi 
garantată într-un anumit interval de timp. De multe ori au durat mai 
multe luni până la achitarea transporturilor efectuate pentru persoanele 
cu handicap. Şi dacă mai punem la socoteală că autorităţile dintr-un 
judeţ nu pot face contracte cu toţi agenţii economici din țară pentru ca 
serviciul de transport să fie valabil oriunde şi să dispară problemele de 
care am vorbit, şi mai ales că urmează să se elaboreze o lege care să 
conţină în mod unitar toate drepturile persoanelor cu handicap, eu 
propun să se compenseze în bani dreptul de călătorie într-un cuantum 
care poate fi discutat şi dezbătut. 

Persoanele cărora le-am expus această soluție practică după 
părerea mea şi care ar putea să ne scutească de necazuri, în diverse 
discuţii, spuneau că s-a mai abordat acest punct de vedere, dar ministrul 
de finanţe a arătat conform datelor pe care le avea că, doar 20% dintre 
persoanele cu handicap îşi folosesc biletele de călătorie şi e convenabil 
chiar să plătească matrapaziâcurile firmelor de transport decât să 
introducă dreptul de a călători în pensie, pentru că atunci ar trebui să 
majoreze absolut toate pensiile cu banii cuveniţi pentru acest drept, 
chiar şi la persoanele care, altfel nu călătoresc deloc. Totuși într-o țară 
civilizată care intenţionează să se alinieze celorialte naţiuni civilizate din 
Europa, nu trebuie să le fie permss transportatorilor să ne umilească şi 
să ne pună în cele mai neplăcute situaţii. De aceea eu insist totuși 

pentru găsirea unei soluţii rezonabile în care să nu mai existe birocrație 
şi nici alte motive de nemulțumiri din partea beneficiarilor acestui drept. 


(Publicat în revista Radar”, iulie 2005) 


Mesaj adresat Conferinţei Filialei ANR. Botoşani în anul 2005 


Stimaţi invitaţi, dragi colegi, 

Au mai trecut încă 5 ani din viața şi activitatea filialei noastre. 
Încep prin a vă da o veste foarte bună: sunt redactor la revista "Radar" 
realizată de nevăzători pentru cititori din România şi din străinătate, 

Această publicaţie a fost premiată la secțiunea jumalism într-un 
concurs organizat de revista "Vip" şi TVR numit "Superiativele tinereții" 
ca realizare a anului 2004, printre alte realizări, şi premiată în mod 
excepțional de domnul preşedinte al României, Traian Băsescu care a 
avut cuvinte frumoase de încurajare pentru munca acestei echipe 
entuziaste. Domnia sa a spus că este un exemplu demn de urmat şi că 
persoanele cu handicap pot obține rezultate foarte bune atunci când fac 
eforturi pentru asta. 

Nu s-a amintit aici în mod deliberat de calculatorul donat de 
Fundaţia "Cartea călătoare" la intervenţia şi cererea expresă a mea în 
mai multe rânduri pe o listă de discuţii numită "Rebele”. Banii pentru 
cumpărarea acestui calculator au fost donați cu mărinimie de doamna 
Edith Ungar din Israel cu specificaţia de a fi folosit pentru instruirea 
nevăzătorilor, iar eu m-am angajat să fac tot ce pot pentru a ajuta 
oamenii din filiala noastră doritori de a învăța să-l folosească. 

Tot eu am fost cel care am informat conducerea filialei despre un 
curs de iniţierea în calculatoare care urma să se organizeze de către 
fundaţia "Cartea călătoare” la Focşani şi am fost tratat cu multă răceală 
şi dezinteres. Totuşi, până la urmă au plecat la acest curs gratuit Estera 
Colesniuc şi Tudorel Tupiluşi pe care i-am invitat în prealabil la mine 
acasă pentru a-i familiariza cu primele noțiuni pe calculatorul meu 
personal. 

Am auzit că şi alte filiale au opus rezistenţă la introducerea 
calculatorului, dar au fost şi oameni deschişi la minte care au înțeles 
imperativul momentului şi că membrii lor au nevoie mare de a fi informaţi 
şi de a se conecta la societatea informaţională a viitorului, lucru pentru 
care îi felicit din toată inima. 

Pentru că este alături de noi domnul profesor Marin Eana, 
director al Liceului Pentru Deficienţi de Vedere Buzău, propun să se 
organizeze în şcoli cursuri de calculatoare autorizate de Ministerul 

Educaţiei şi Cercetării sau de ECDL după care să se obțină o diplomă 
necesară absolvenţilor pentru a putea lucra în diverse locuri de muncă. 
Trebuie ca şi patronii să cunoască şi să ia în consideraţie această 
diplomă pentru ca, în timp, utilizarea calculatorului la un anumit nivel să 
devină o meserie pe urma căreia să se poată trăi bine şi să se 
abandoneze meseriile tradiţionale cum ar fi: confecţioner ambalaje de 
carton, mături şi perii, meserii de care piața nu mai are nevoie. Numai la 
filiala noastră sunt 21 de tineri absolvenţi care nu s-au putut angaja în 
muncă. 

O altă propunere la care mă gândesc, pentru că tot urmează să 
se elaboreze o lege a Persoanelor cu Handicap, este să se obțină 
subvenţii şi de către nevăzători de la stat pentru cumpărarea unor 
calculatoare, softul necesar acestora, vocea pentru telefonul mobil şi 
orice alte echipamente care le sunt necesare pentru şanse egale cu 
ceilalți oameni normali. Fac această propunere pe baza informaţiilor pe 
care le am că celelalte ţări din jurul nostru şi din alte locuri acordă aceste 
subvenţii în diverse procente, Ungaria până la 90%. Aici ar mai putea fi 
subvenţionate şi alte mijloace foarte necesare cum ar fi: cântare, 
tensiometre, bastoane mai complexe, maşini de scris în braille, ceasuri 
şi altele. De ce să nu beneficiem şi noi măcar de scutirea de TVA care şi 
aşa se pare că va fi mult mai mare. 

Cred că este momentul să se descentralizeze deciziile şi să 
ajungă mai aproape de omul de rând. Dacă tot trebuie să ne facem rost 
de banii necesari pentru supravieţuire prin cotizaţii, contribuţii, donații şi 
proiecte viabile care să obțină finanțare din diverse surse, cred că ar fi 
foarte bine ca biroul executiv şi consiliul de conducere al filialei să 
stabilească de câţi angajaţi are nevoie, ce cotizaţie şi contribuție să 
plătim şi asta şi pentru faptul că filiala este persoană juridică şi răspunde 
în faţa organelor de control ale statului de tot ce face. Rămân activităţi şi 
pentru consiliul central cum ar fi: tipărirea de cărţi şi diverse publicaţii 
centrale, relaţiile cu autorităţile centrale, coordonarea unor proiecte mari 
care ar putea interesa mai multe filiale şi multe altele. 

Propun crearea unei liste de discuţii pe serverul asociaţiei numai 
pentru salariaţii săi prin care să se poată comunica cât mai repede și 
eficient. Dacă sunt probleme care nu au fost înțelese de unii salariaţi, pe 
această listă se pot primi explicaţii oricâte fără cine ştie ce cheltuială. De 
asemenea comunicarea unor decizii şi regulamente ori alte mesaje va fi 
mult mai rapidă şi va ajunge instantaneu la toate filialele 

Despre concursurile culturale naţionale "Pe meridianele lumii” şi 
"Prietenii cărţii braille”. Eu nu am nimic împotriva culturii, ba sunt un fan 
înrăit. Totuşi, aceste concursuri se ţin de foarte mulţi ani şi s-au 
specializat anumite persoane în participare. Se ajunge până acolo încât 

164 


să se înveţe o carte din scoarță-n scoarță; oamenii sunt bine pregătiţi, 
dar noi nu ne propunem să facem performanţă şi mai ales aproape 
numai cu aceleași persoane. Eu aş zice că ar fi mai bine să facem 
concursuri mai multe accesibile unei mai mari categorii şi să atragem 
prin tematica interesantă, prin caracterul mai degajat, prin noutate. 
Tinerii sunt lăsaţi de-o parte şi nu vin la filiale pentru că nu prea au la ce. 
De ce pentnu concursurile culturale naționale două la număr se găsesc 
bani, iar concursul muzical, acel festival foarte interesant, şi iubit de 
multe persoane a fost abandonat total? Să lăsăm de-o parte măcar unul 
dintre concursurile acestea care tratează teme foarte dificile şi la care 
mulţi nu se încumetă şi să introducem şi concursul pe teme muzicale 
cum a fost acel festival, un concurs care să promoveze teatrul radiofonic 
în rândul participanţilor, să acordăm importanţă cât se poate de mare 
informaticii. În această privință este posibil să se organizeze concursuri 
pe diverse nivele de cunoaştere a calculatorului. Mai sunt idei, important 
e să le găsim şi să le punem în practică. Nu câştigă nimeni dacă avem 
superdotaţi în a toci, în a înregistra toate aceste cărţi greoaie pe care le 
vor uita după concurs în mare parte. În acest fel risipim resursele care şi 
aşa sunt puţine. 

Se ştie că oamenii de la țară ori din oraşele mici unde nu sunt 
filiale ale ANR sunt şi ei plătitori de cotizaţie şi de contribuţie şi sunt cei 
mai mulţi. Pentru ei nu am auzit să se organizeze ceva cât-decât. S-ar 
putea organiza concursuri de cultură generală la sediul grupelor din 
comune, la unul din ei care are o casă mai mare şi loc mai mult. Să li se 
spună ce s-a mai întâmplat la asociaţie între timp, să li se explice cum e 
cu cărţile pe casete ori pe od-uri mp3 şi cu ce aparate pot fi citite, chiar 
să li se demonstreze cât de uşor este de ascultat cu aceste mijloace şi 
alte activităţi posibile în situaţia lor. Li s-ar putea distribui bilete de 
călătorie la ei acasă fără să mai facă eforturi speciale pentru asta; la 
filială ar trebui să fie îndemnați să vină din alte motive, nu obligaţi să-şi 
ia drepturile. Se cuvine să-i respectăm şi pe ei şi să facem ceva, să 
ieşim din imobilitatea asta şi din "nu se poate" sau "ce le mai trebuie şi 
lor”. Sigur că e mai simplu să nu se facă nimic şi totdeauna se vor găsi 
mai multe argumente pentru "nu se poate" decât pentru "hai să facem 
acum, neîntârziat”. 

În concluzie doresc ca acest articol să se constituie într-un mesaj 
adresat de mine conferinței ANR. din toamnă. Eu nu am fost ales ca 
delegat la această conferinţă pentru că s-a considerat că acest mesaj nu 
e deloc relevant. Autorizez pe oricine doreşte să susțină măcar una din 
aceste idei, s-o facă şi să-şi asume şi paternitatea ei dacă vrea. Eu voi 
rămâne doar cu mulţumirea punerii lor în practică, dacă se va reuşi, şi 
mă voi bucura totdeauna când asociaţia reuşeşte să facă un lucru 

folositor pentru viața mai bună a membrilor săi. Trebuie să ştiţi că 
mesajul meu a fost apreciat în mod pozitiv de reprezentanţii ANR la 
conferința filialei Botoşani. Mai menţionez că nici eu, nici revista "Radar" 
nu suntem împotriva asociației, ci alături de lupta pentru mai bine şi 
împotriva delăsării, ignoranței şi a relei voințe. Cine nu este în pas cu 
vremurile se autoexclude din societate şi să nu se mire de asta. 


(Publicat în revista „Radar”, iulie 2005) 


Club de computere şi la Filiala ANR Botoşani 


Ideea de a deschide un club de computere la filiala noastră este 
mai veche. Nu am putut ţine pasul cu alți care au reuşit această 
performanță mai demult, dar dorința a fost s-o facem. 

Pe 7 aprilie, 2004, prin bunăvoința Fundaţiei "Cartea călătoare”, 
al cărui director este domnul Mircea Bucur, am obținut un calculator 
destul de performant pentru filiala noastră din Botoşani. 

„Puţini nevăzători din România ştiu că au o prietenă în Israel, 
doamna Edith Ungar, care s-a născut în țara noastră. 

Primind de la statul evreu o compensație pentu că în anii 
războiului a fost victimă a holocaustului, a decis să doneze aceşti bani 
pentru achiziționarea de computere, să ajute Liceul pentru Deficienţi de 
Vedere din Cluj, să-şi cumpere computere și scannere noi pentru a fi 
folosite de elevi. 

Trei computere au fost cumpărate pentru sala nevăzătorilor din 
Biblioteca Octavian Goga din Cluj şi un altul pentru studenţii care 
frecventau Biblioteca Centrală Universitară din aceeaşi localitate. Alte 
computere au fost donate filialelor ANR. din Oradea, Bacău şi Botoșani. 

Spunea deseori că nu ar fi găsit niciodată o destinaţie mai bună 
pentru aceşti bani. Merită întreaga noastră recunoştinţă pentru gestul de 
mare omenie făcut” 

Nu am găsit înțelegere din partea conducerii filialei pentru a 
instala acel calculator în condiţii de siguranță şi comoditate pentru 
utilizatori. Nici membrii nu au părut prea interesați şi ca 
urmare, nu au susţinut ideea. Era o opoziţie de a introduce noul; se 
motiva că nu există o cameră potrivită, că nu este o masă pentru a fi 
instalat calculatorul. 

S-a făcut totul provizoriu, adică s-a găsit o masă pe care abia 
încăpea calculatorul cu boxele lipite de perete şi cu scanerul înghesuit în 
cealaltă parte, periculos de instabil aranjat.O vreme totul a rămas așa. 

După alegerea noului preşedinte, în persoana domnului Tudor 
Tupiluşi, care era un utilizator al calculatorului şi cu bunăvoință de a ne 
sprijini, biroul a fost găsit printr-o sponsorizare obținută de la un agent 
economic. 

Nici în continuare nu a fost interes mare din partea posibililor 
utilizatori. 

Pe lângă calculatorul despre care am vorbit, în această vară s-au 
obţinut două calculatoare ca sponsorizare de la Direcţia Pentru Protecţia 
Copilului Botoșani de unde se vede că dacă persişti, trebuie să reuşeşti. 

Sperăm că le vom putea conecta la intemet şi asta ar trebui să 
fie un motiv de mare bucurie dacă interesul de a învăța să le utilizeze va 
fi mare din partea membrilor. 

Poate că şi apariţia a fel de fel de dispozitive care se conectează 
la computer ca să preia informaţie ori imagini, ori muzică îi va obliga să 
înveţe, dar numai timpul ne va arăta cum vor merge lucrurile. 

Noi, Constantin şi Petrică Surugiu, împreună cu Cezar Vieru, 
care s-a ocupat de punerea la punct a calculatoarelor, am pregătit totul 
cum am putut mai bine şi, vineri 12 august, 2005, în prezența presei 
locale, a televiziunii „Somax”, a corespondentului Radio lași şi a unui 
număr destul de mare de colegi de-ai noştri interesaţi, s-a inaugurat 
clubul de calculatoare de la Botoşani. 

Preşedintele filialei, Tudor Tupiluşi, a rostit o scurtă cuvântare in 
care a arătat că membrii filialei pot de acum să lucreze cu calculatoarele 
datorită unui cititor de ecran numit Jaws şi că ei vor putea utiliza 
internetul, poşta electronică împreună cu alte programe de comunicare 
cum ar fi Windows Messenger, Skype; de asemenea a menţionat faptul 
că accesul la cărți şi informaţie din orice domeniu nu va mai fi îngrădit 
pentru cei ce vor şti să manevreze calculatorul. A menţionat că doi dintre 
membrii de faţă ai filialei, se referea la mine şi la soţia mea, lucrează cu 
rezultate bune la o revistă numită "Radar", care se adresează 
nevăzătorilor şi altor persoane interesate; că această revistă poate fi 
citită pe intemet sau poate fi solicitată prin abonament în format mp3 
înregistrată pe CD. A amintit şi de revista "Impact" editată de ANR. care 
poate fi citită de cei doritori. 

Subsemnatul am făcut o demonstraţie despre cum lucrează 
deficienţii de vedere la calculator: am arătat cum se poate scrie într-un 
editor de text, cum se poate găsi şi asculta muzica pe calculator 
accesând numele melodiei sau al cântărețului doar cu litera după ce am 
ajuns în lista cu melodii; asta i-a impresionat cât se poate de mult pe 
oaspeţii noştri şi au spus că şi ei vor face aşa de acum. Cum se 
navighează pe intemet, conectându-mă la Romtelecom cu dificultăţile şi 
cu preţul cunoscut şi cum se poate citi un ziar. Am răspuns la întrebări. 

A continuat să le explice şi să le arate o serie de aplicaţii şi soția 
mea, Steluţa Surugiu. Cezar Vieru le-a arătat cum lucrează cei cu resturi 
de vedere şi le-a explicat despre metodele specifice pe care le folosesc, 
de mărire a imaginilor şi textului. 

Presa a stat de vorbă cu oamenii şi a consemnat evenimentul ca 
pe o realizare deosebită. Oamenii au vorbit în luările lor de cuvânt 
despre importanţa calculatorului în viața nevăzătorilor, despre dorinţa lor 
de informare care nu a putut fi satisfăcută până acum, despre timpul 
liber foarte mult de altfel la pensionari care stau închişi în casă şi se 
plictisesc şi utilizând calculatorul, viața lor ar putea să fie mai plină şi mai 
interesantă. Aii vorbeau despre posibilitatea de a deține o bibliotecă 
personală şi de a citi după pofta inimii, tot ce doresc, lucru de-a dreptul 
imposibil până acum despre posibilităţile de angajare pe care le oferă 
calculatorul persoanelor instruite şi dornice să muncească. Aş putea 
spune că era o efervescenţă spirituală dată de acest eveniment. 

Cei prezenţi au rămas impresionați de faptul că nevăzătorii, 
despre care niciodată nu şi-ar fi putut imagina că pot face atâtea lucruri, 
ar putea folosi calculatorul şi internetul. 

Presa a consemnat acţiunea noastră pe toate tonurile, dar noi nu 
am prea putut face mare lucru datorită faptului că urma o perioadă de 
concedii. de acum se prevede instruirea celor doritori. Acum se 
negociază şi sperăm să se poată aduce internetul şi la filiala noastră. Să 
sperăm că toate acestea vor fi de bun augur şi că nevăzătorii vor fi atraşi 
mai mult de internet pentru a deprinde tainele calculatorului şi pentru a 
considera acest instrument ca pe ceva obișnuit în viața lor. 


(Publicat în revista „Radar, august 2005) 


Finala concursurilor prietenilor cărții braille 


Sâmbătă, 7 octombrie, 2006, la Botoşani s-a desfăşurat finala 
concursurilor Prietenii cărţii Braille" şi "Să citim repede şi corect în 
Braille”. 

Toată noaptea a plouat şi dimineaţă era încă înnorat şi incert 
dacă va fi o zi frumoasă ori mohorâtă şi rece; totuşi, am avut noroc de o 
zi minunată fiindcă mai târziu a ieşit soarele şi a fost cald. 

Într-o sală cochetă a Muzeului Judeţean de Istorie Botoșani ne- 
am adunat cu toţii, spectatori şi concurenţi pentru a desfășura aceste 
concursuri de care am spus. Vă invit să mă însoțiți pentru a şti şi dvs. ce 
s-a întâmplat şi cum. 

Lumea începuse să se adune când am ajuns eu la sală. Am 
mers la masa prezidiului pentru a saluta personalităţile care aveau să 
jurizeze concursurile. S-au făcut pregătirile necesare, aşezarea 
concurenţilor în fața mesei juriului în ordinea care a rezultat după 
tragerea la sorţi, s-au mai repetat o serie de reguli şi ni s-a comunicat că 
juriul este format din: domnul subsecretar de stat Gheorghe Ciubotaru, 
de la Autoritatea Naţională Pentru Protecţia Consumatorilor, doamna 
Carmen Moraru (şefa de cabinet a deputatului Mihai Mălaimare), 
Domnul profesor lon Podosu de la Cluj, cunoscut poet şi scriitor. domnul 
profesor Gheorghe Median, vechiul nostru prieten şi cel care a facilitat 
desfăşurarea concursurilor la Muzeul de Istorie, precum şi domnul 
profesor Radu Sergiu Ruba, preşedintele ANR., jumalist şi scriitor care a 
condus cu competenţă activitatea de jurizare. 

9 concurenți calificaţi pentru faza finală de la tot atâtea filiale din 
țară au luat startul la marea întrecere. La ora 10.00 a început concursul 
despre viaţa şi opera lui George Enescu cu prima serie de întrebări de 
10 puncte la care toți concurenții au luat punctaj maxim. 

Examinatoare era Gabriela Dăscălescu, referent cultural la 
Botoșani. În a doua Rundă de întrebări, s-a întâmplat că doamna 
Dăscălescu nu a mai putut continua să citească întrebările, din cauza 
tusei şi, cu promptitudine, domnul profesor Gheorghe Median a preluat 
această îndatorire pe care a dus-o până la capăt cu brio. 

Se vedea bine că oamenii erau pregătiţi excelent şi numai 
datorită unor lapsusuri ori a unor omisiuni rezultatele nu au fost cu mult 
mai bune. 

Cartea "Enescu azi", pe baza căreia s-a desfășurat concursul, a 
avut şi date contradictorii, şi din această cauză au apărut mici probleme 
la jurizare, dar nu merită să intru în amănunte pentru că s-au rezolvat 
promt şi nu au fost de natură să schimbe rezultatul final. 

La runda a patra concurenții au tras câte un bilet cu întrebarea 
scrisă în braille şi au citit-o ei înşişi, unii fiind excelenți cititori, alţii 
descurcându-se, din diverse motive, mai greu; totuşi cu toții au dus-o 
până la capăt. 

După ultima rundă de întrebări, rezultatele concursului erau încă 
nedecise; a fost nevoie de baraj pentru a se stabili clar cine ocupă 
primele 3 locuri. Pe primul loc, cu 150 de puncte, s-a clasat Maria 
Ceafalău de la Filiala Buzău; pe locul 2 cu 140 de puncte, Jana 
Coculeanu de la laşi şi pe locul 3, cu 135 de puncte, Neculai Bunduc de 
la Botoşani, iar prima menţiune a fost acordată domnului loan Coroi de 
la filiala Cluj, cu 130 de puncte. 

În timpul celei de-a cincea runde a concursului a intrat în sală un 
mai vechi prieten al nostru, domnul Sorin Axinte, care conduce Clubul 

Rotary din Botoşani, a spus după concurs câteva cuvinte cu referire la 
experiența sa alături de nevăzători şi a donat comisiei de jurizare pentru 
a-i împărți concurenţilor suma de 1500 lei noi. 

A urmat concursul pentru citire rapidă şi corectă în braille. Toţi 
concurenţii trebuiau să citească într-un termen cât mai scurt cu putință 
câte o pagină în scrisul braille, care înseamnă cam un sfert de pagină a4 
în scriere alb-negru. Aproape toți erau cititori buni, dar s-au remarcat în 
mod deosebit primii 3: Carmen Borşoş de la Râmnicu Vâlcea, pe locul 1 
care a citit pagina în doar 55 de secunde, pe locul 2, Dinu Mircea Silvian 
de la Filiala Prahova cu 61,5 secunde şi pe locul 3, domnul profesor lon 
Podosu de la Cluj cu 65,5 secunde. Felicităm pe toţi concurenții pentru 
efortul făcut şi rezultatele bune obţinute! 

Imediat după aceste concursuri, în prezența doamnei Carmen 
Borşoş, reprezentanta Comisiei Naţionale de Femei şi a domnului 
preşedinte a ANR., Radu Sergiu Ruba, s-a constituit comisia de femei 
cu deficiență vizuală a Filialei Botoşani. Au participat 15 doamne, s-a 
ales o comisie coordonatoare formată din 6 persoane: Laura Dănilă 
(preşedintă), Doina Geambaşu (vicepreşedintă), Estera Colesniuc, 
Steluţa Surugiu, Oltiţa Tupiluşi şi Nicoleta Terciu, (membre). 

După amiază concurenţii şi, în limita locurilor existente în 
autocar, gazdele, am făcut o vizită la muzeul George Enescu de la 
Dorohoi. Muzeografa ne-a făcut o scurtă expunere despre viața marelui 
muzician român şi despre o serie de exponate pe care nu am putut să 
punem mâinile. 

„Muzeul Memorial " George Enescu” din Dorohoi - înființat în anul 
1957 oferă vizitatorilor un bogat material documentar, constituit din 
instrumente muzicale, partituri, programe de concert ținute în țară şi 
străinătate, fotografii, cărți, lucrări de artă contemporane şi postume, 
redându-l pe marele muzician român; 

Muzeul este organizat în casa tatălui compozitorului, Costache 
Enescu, casa în care George Enescu (1881 - 1955) a locuit nouă ani, şi 
cuprinde şase camere. 

Clădirea a fost ridicată în a doua jumătate a secolului al XIX-lea. 
Colecţia conţine obiecte care au aparținut compozitorului: piese de 
mobilier (recompunând atmosfera de epocă), pian, viori, partituri, 
manuscrise (printre care şi opera Oedip, şi testamentul muzicianului), 
fotografii şi fotocopii, scrisori originale, cărți, picturi, mulajele mâinilor 
sale, masca mortuară, obiecte de îmbrăcăminte, afişe, distincţiile 
primite”. 

În drum spre Botoşani, am mai făcut un popas şi acordeoanele 
au ieşit la iveală. Atmosfera era plăcută şi oamenii degajați după 
concursurile foarte dificile la care au participat. Aceste întâlniri sunt 

benefice. Oamenii sunt interesaţi de fel şi fel de subiecte şi are loc un 
continuu schimb de experienţă. Multe sentimente, trăiri şi gânduri se pot 
împărtăşi şi prin intemet, dar întâlnirea între oameni nu cred că va putea 
fi înlocuită vreodată cu altceva. 

Seara, la Hotelul „Rapsodia” din localitate, unde oaspeţii noştri 
au fost cazaţi, a avut loc o masă festivă şi concurenţii au primit premii în 
bani din partea ANR. şi a sponsorilor, precum şi cadouri din partea unor 
societăți comerciale locale constând în îmbrăcăminte. De asemenea 
fiecare concurent a primit câte un CD cu înregistrările formaței artistice 
a filialei Botoşani, precum şi câte un CD cu muzică de George Enescu 
din partea doamnei Carmen Moraru de la cabinetul deputatului Mihai 
Mălaimare. 

Domnul Tudorel Tupiluşi, preşedintele filialei Gazdă, a ofent 
premianţilor celor două concursuri cupe care aveau înscrise pe ele date 
ce le vor aminti de acest eveniment. 


(Publicat în revista „Radar, octombrie 2006) 


Nevăzătorii de la țară şi problemele lor 


Sâmbătă, 9 iunie, 2007, în sala de şedinţe a primăriei din 
orăşelul Flămânzi, județul Botoşani, s-a desfăşurat şedinţa pentru 
crearea grupei nevăzătorilor din această localitate. Spuneam că e vorba 
de oraş, dar standardul de viață este mai degrabă cel din mediul rural. 

La această întâlnire, s-au deplasat preşedintele filialei Botoşani a 
ANR., Tudorel Tupiluşi şi Gabriela Dăscălescu, referent cultural. Am fost 
şi noi, Steluţa şi Constantin Surugiu, reprezentanții, revistei "Radar”, 
pentru a vă putea relata despre acest eveniment. Avem ceva emoții 
când vă povestim despre toate acestea pentru că şi noi avem origini în 
această localitate. 

S-a făcut prezenţa şi s-au găsit destui nevăzători care s-au arătat 
interesaţi. Au fost 30 de persoane din 44 înregistrate ca membri, care au 
răspuns la scrisoarea trimisă de filială ca invitaţie pentru această 
întâlnire. 

Doamna Gabriela Dăscălescu, a spus câteva lucruri: faptul că 
oamenii o cunosc de la filială ar trebui să nu-i inhibe în a-şi spune 
păsurile, dacă au probleme să se adreseze cu încredere la asociațio 
Le-a vorbit despre Legea 448, Privind Persoanele cu handicap, cu dotaln 
despre aceste prevederiDoamna Maria Sălăvăstu, una dintro 
membrele care a luat cuvântul, spune că pentru băiatul ei, ciwo emie 
nevăzător complet, comisia i-a dat gradul doi pe nedrept şi nu stu um 

să facă o contestaţie. La fel spune şi doamna Guraliuc. Şi alte persoane 
cred că gradul de handicap stabilit de comisia de expertiză nu este cel 
real şi acestea au fost invitate la filială pentru a se încerca să li se 
rezolve nemulțuminile. 

Domnul preşedinte Tupiluş le-a spus oamenilor că a făcut o 
convenţie cu doctorul oftalmolog Dorin Chisăliță de la laşi, potrivit căreia, 
oamenii vor putea să se adreseze direct cabinetului său pentru 
consultații sau vor putea fi ajutaţi chiar de filială pentu a obține 
programări. Celor interesaţi le-a dat adresa şi numărul de telefon. 

Mai multe persoane sunt nemulțumite că plătesc mult la telefonul 
fix de la Romtelecom. În realitate, conform facturilor pe care le-au adus 
cu ei pentru a-şi dovedi spusele, lucrurile nu stau chiar aşa. 
Abonamentul este cel care le scumpeşte facturile. Au fost sfătuiți să-şi 
facă abonamente potrivite cu nevoile lor de comunicare. 

Se discută şi despre impozitul pe clădiri de care nevăzătorii de 
gradul 1 şi 2 sunt scutiţi, dar câteva persoane spun că nu au beneficiat 
de această scutire. Li se explică ce trebuie să facă şi unde să meargă 
pentru asta. 

S-a pus problema şi în legătură cu impozitul pe terenul agricol 
care totuşi nu face obiectul Legii Privind Persoanele cu handicap. Acest 
impozit este reglementat de alte legi şi nu au nici o scutire. 

Domnul preşedinte le spune oamenilor şi despre posibilitatea de 
a primi bilete gratuite pentu a merge la tratament în stațiune cu 
recomandare medicală, că beneficiază de medicamente gratuite şi 
compensate și că trebuie să meargă la medic la începutul lunii şi tot 
atunci să ia medicamentele gratuite şi compensate de la farmacie pentru 
că altfel se termină fondurile. 

Doamna Marcu Maria, asistent-personal pentru Marcu Mădălin, 
un tânăr nevăzător de peste 18 ani, analfabet, de etnie romă, spune că 
nu are carte de muncă. Am întrebat-o de ce nu şi-a dat copilul la şcoală 
şi mi-a spus că este prea semsibil ca să poată rămâne singur la distanță 
mare de casă. Această doamnă s-a arătat interesată de a-i cumpăra 
calculator copilului ei şi întreba insistent de unde să-l cumpere, cine îi 
instalează vocea sintetică pe el şi cine ii instruieşte băiatul. 

Reprezentantul primăriei prezent la întâlnire, domnul Mircea 
Avădănii, contabil, explică de ce doamna Marcu nu are carte de muncă 
şi promite că lucrurile se vor aduce la zi în foarte scurt timp, pentru că 
mai sunt şi alte persoane în această situație, dar că, evidența activității 
lor este ținută strict în registrele primăriei. 

S-a înființat grupa de la Flămânzi, iar organizatorul acesteia, este 
domnul Stoleru Cezar din satul Tamba, în vârstă de 40 de ani, cu resturi 
de vedere şi ar putea să meargă pe la oameni pe acasă când și unde 

este cazul pentru a le prelua rezolvarea problemelor. S-a vorbit chiar 
despre posibilitatea ca şeful de grupă să poată veni la primărie într-o 
cameră care va fi repartizată special pentru această activitate şi să stea 
de vorbă săptămânal, între anumite ore stabilite, cu oamenii care au 
probleme de rezolvat, iar, apoi, filiala din Botoşani să primească 
sesizările adunate în mod centralizat. 

Domnul preşedinte a vorbit despre Revistele Radar și Impact, 
despre cărțile din biblioteca filialei, care ar putea fi cerute şi citite de 
membrii acestei grupe, pentru a-şi petrece plăcut şi util timpul liber, 
foarte mult pe care îl au. Cărţile sunt imprimate pe casete şi pe CD-uri 
şi. fără prea multă abilitate tehnică, pot fi ascultate pe casetofoane sau 
pe CD-playere, uşor de manevrat. Oamenii au întrebat cât costă acest 
serviciu şi li s-a spus că este gratuit pentru membrii asociaţiei noastre. 

Eu le-am vorbit despre calculator - în acel moment aveam 
leptopul în față pe care îmi notam cele ce vă spun acum - şi despre 
faptul că ar putea să fie mult mai bine informaţi în special cei mai tineri, 
care ar face efortul să învețe să lucreze cu el. 

Totuşi, nu am avut reacţii încurajatoare şi cred că mai este mult 
până ce calculatorul va pătrunde în mediul rural, în rândul nevăzătorilor. 

Oamenii au arătat că sunt interesaţi de această întîlnire şi au pus 
destule probleme care vor trebui rezolvate cu ajutorul personalului 
filialei. 

La sfirşit toți cei prezenţi au semnat adeziunea la ANR., s-au 
distribuit foi de drum şi s-au încasat cotizaţii pentru ca oamenii să nu mai 
trebuiască să meargă la filială numai pentru asta. 

În conduzie, am observat şi de această dată că destui nevăzători 
nu-şi asumă efortul pentru rezolvarea problemelor personale, ci aşteaptă 
să le rezolve altcineva. Nu sunt interesaţi de cărți sau de alte publicații, 
ci vor să trăiască aşa cum se ştiu dintotdeauna. Trebuie să facem mai 
mult pentru oamenii din mediul rural fiindcă sunt în urmă faţă de ceilalţi 
membri ai asociaţiei şi nu sunt interesaţi de mai nimic. Mă voi strădui să 
fac în continuare investigaţii în mediul rural ca să înțelegem mai bine 
viața şi preocupările acestor oameni fără perspective prea mari şi sunt 
foarte mulți, iar la activitățile asociaţiei participă extrem de puțini, pot fi 
numărați pe degete. 


(Publicat în revista „Radar”, iunie 2007) 

Inundații la Rădăuți-Prut şi Baranca 


La iniţiativa conducerii Filialei Botoşani a ANR., s-a organizat un 
transport de ajutoare pentru membri săi din zonele grav afectate de 
inundaţii de pe malul Prutului. Componenţii asociaţiei din Botoşani au 
contribuit în nume propriu cu haine, jucării, pături şi alte bunuri necesare 
pentru sinistraţi, iar preşedintele filialei, Tudorel Tupiluşi, a donat bani de 
la fima sa "Cartonajul" SRL, alături de domnul Victor Brumă şi din 
partea ANR., pentru cumpărarea alimentelor. 

Direcţia Generală de Asistenţă Socială şi Protecţia Copilului 
(DGASPC.) ne-a pus la dispoziţie un microbuz şi şoferul care ne-a 
transportat la destinaţie. 

Sâmbătă, 2 august, 2008, o echipă din care am făcut şi eu parte, 
am pomit cu ajutoarele câtre Rădăuţi-Prut mai întâi, o comună afectată 
în proporţie de 80% de revărsarea apelor Prutului. Am intrat în comună 
prin zona cea mai joasă şi cel mai tare afectată. Pe garduri erau puse la 
uscatanumite articole care au mai putut fi salvate, în specialțoluri, un fel 
de pături făcute din cânepă. Mirosea tare a mâl, cu un puternic substrat 
de cadavru şi un iz înțepător de la balega de cal utilizată împreună cu 
lutul pentru tencuirea pereţilor de chirpici acum înmuiaţi de apă. 

Când am oprit, aveam o senzație de pustiu, de nenorocire, de 
sfârşit de lume. În jurul nostru se auzeau pârâituri, pocnituri, fracturi. 
Jandarmii ajutau populaţia să dărâme casele aproape prăbuşite și să 
scoată de acolo lemnul care se mai putea utiliza drept combustibil sau 
cine mai ştie la ce trebuințe. 

Undeva la şosea, fusese casa unui nevăzător şi acum era o ruină 
care mai stătea în picioare datorită unui şifonier pe care se sprijinea. 
Motopompele brigăzii de pompieri trăgeau apa din curți şi o treceau 
peste şosea, într-un şanţ de scurgere. Era acolo o forfotă generală care 
probabil nu s-a văzut niciodată într-un sat liniştit de graniţă ca Rădăuți- 
Prut. 

Erau şi alte camioane ale unor organizaţii sau localități care au 
adus ajutoare, pompieri, jandarmi, Poliţia de Frontieră şi mulți alţii care 
au venit să ajute cum pot mai bine această populaţie. Se zvonea că 
tocmai a venit cu ajutoare şi Mitropolitul Moldovei şi Bucovinei. 

La şcoală, undeva în centrul satului care se afla mai pe deal şi a 
fost mai puţin afectat, ne-am întâlnit cu câțiva nevăzători, destul de 
puţini, şi cu persoane din familie care i-au reprezentat pe cei ce nu au 
putut veni. După ce li s-a dat îmbrăcăminte, pături, jucării pentru cei cu 
copii şi pachetele care conţineau alimente: ulei, zahăr, orez, pateu, 
pâine şi câte un bax de apă minerală care a fost şi cel mai mult preţuită 

de localnici, am stat la umbră şi ne-au povestit cum a fost şi prin ce au 
trecut. Ne relatau că nimeni nu le-a spus mai din timp că va veni apa 
mare şi deci să salveze cât mai multe bunuri şi propriile vieţi. În ultima 
clipă li s-a cerut imperios să ia actele şi ceva bani, dacă au, şi să iasă 
din case cât mai repede pentru a merge să se adăpostească în zone 
mai înalte. Unii aveau neamuri la care să meargă, dar alţii nu aveau şi 
trebuiau să se cazeze în tabăra amenajată de Inspectoratul Pentru 
Situaţii de Urgenţă la școală. Chiar şi acolo unde a venit puțină apă 
situația e gravă pentru că a băltit mai mult timp şi totul a putrezt. 
Fântânile au fost umplute cu apă tulbure şi nu mai aveau apă de băut şi 
nici pentru trebuințele casnice. Acolo unde apa nu a ajuns în fântâni, au 
fost clorinate preventiv pentru a fi dezinfectate şi tot nu se putea bea 
apă. Apa era o problemă extrem de stringentă pentru toată lumea. Îşi 
puneau problema ce se va întâmpla cu viața lor de aici încolo. Se spune 
că ar trebui să fie mutată vatra satului pentru a nu se mai repeta 
asemenea dezastre. Se mai propune şi să se construiască un dig care 
să apere amplasamentele actuale de furia apelor. Nimeni nu ştie ce va 
fi. În orice caz, oamenii sunt disperaţi şi au pierdut totul. Cel puţin un an 
de acum încolo vor fi la latitudinea statului şi a organizațiilor particulare 
care să le aducă cele necesare traiului de fiecare zi. Multe alte lucruri 
ne-au mai spus oamenii în disperarea lor. 

Norocul este că nevăzătorii sunt puţini şi au casele în zone 
neafectate de inundaţii, cel puţin cei pe care i-am putut vizita noi. 

Am fost şi în satul Rediu din aceeaşi comună unde am vizitat 
câţiva membri ai noștri. Într-un loc, în timp ce discutam cu o femeie în 
vârstă la poartă, câinele a profitat de lipsa de vigilenţă a stăpânilor şi s-a 
înfruptat dintr-un pui cât se poate de repede. Femeia a mai rămas cu un 
pui din cei doar doi pe care îi avea şi i-a făgăduit moarte câinelui, dar 
puiul tot nu-l mai are. 

În alt loc am vorbit cu o bătrână complet oarbă care avea 
picioarele umflate şi deformate după reumatism şi fracturi. Moşul ei care 
o îngrijea a spus că nu mai are rost să o aducă la Botoşani să-i facă 
acte de persoană cu handicap pentru că s-ar putea să moară mâine- 
poimâine. În orice caz, tare greu o duc aceste persoane neputincioase. 

În alt loc, o babă ne spunea că tocmai a dat mâncare şi apă la 
văcuța ei şi ne întreba dacă noi suntem de aceia de sâmbăta sau de 
duminica. Noi i-am spus că suntem de aceia care vrem să ajutăm 
persoanele care nu văd din satul lor. În cele din urmă i s-a dat o pâine şi 
baba mai voia şi o sticlă de "Olei" pe care a văzut-o. Ne mai intreba 
dacă noi auzim, dacă tot nu vedem. 

Peste tot oamenii voiau mai multe alimente. mu multe hamo 
Erau între ei şi persoane timide, dar tot aşa de bine erau ta poroiano 

obraznice care voiau să ia ajutoare pentru diverşi membrii ai familiei, 
nepoți, fraţi, care nu văd sau care luni vor fi înscrişi în asociaţie. Era şi 
comic, şi tragic în acelaşi timp. 

Ultima noastră oprire a fost în satul Baranca din comuna Hudeşti. 
Aici era un sat de romi şi am fost înconjurați urgent de aceştia. Toţi 
aveau rude fără vedere şi se ofereau să ia ajutoare şi pentru ele. 
Jandarmii care vegheau la menţinerea ordinii, i-au dispersat destul de 
ferm, şi tare mai vociferau. 

Romii erau cazați într-o tabără formată din câteva corturi şi 
mijloace minime de igienă. Norocul lor, dacă se mai poate vorbi de 
noroc aici, este că e vara şi nu trebuie încălzit. Dar noaptea s-ar putea 
să fie destul de rece în aceste corturi. Primeau mâncare de la şcoală 
unde era comandamentul Inspectoratului Pentru Situaţii de Urgenţă. 
Umblau aceşti romi prin tabără fără nici o treabă în timp ce jandarmii, 
pompierii şi muncitorii de la E-on munceau să repare stricăciunile 
produse de inundații. 

Datorită faptului că membrii noştri care mai erau pe listă pentru a 
fi vizitaţi stăteau în locuri mai depărtate şi greu accesibile, au fost lăsate 
bunurile pe care le mai aveam la şcoală unde situația era ținută sub 
control de primarul comunei Hudeşti şi se mai afla acolo şi subprefectul 
județului Botoşani, Mihai Elvădeanu. ințelegerea a fost ca autoritățile să 
trimită ajutoarele persoanelor înscrise pe o listă făcută de conducerea 
filialei noastre. 

Pe drumul de întoarcere ne gândeam că aceste zone sunt aşa 
de slab dezvoltate! Nu există industrie, servicii şi nici un fel de alte 
posibilități de a câştiga bani şi tocmai oamenii de aici au fost așa de tare 
loviți de soartă. Presa scrie doar câteva zile despre ei şi necazurile lor, 
lumea face eforturi să-i ajute, statul face şi el câte ceva, dar cât timp le 
va trebui acestor oameni până vor ajunge aşa cum au fost înainte de 
inundaţii! Am fost tare mulțumiți că, pe lângă mulți români care se 
implică, fiecare după puteri, am încercat şi noi să facem câte ceva 
pentru a uşura cât de puțin suferințele semenilor noştri. 


(Publicat în revista „Radar”, august 2008) 

CAPITOLUL 6 


Informații despre tehnologia de acces 
utilizată de nevăzători 


Ce se poate face cu un computer? 

Este o întrebare pe care şi-o pun toți începătorii în utilizarea 
calculatoarelor, dar şi cei avansați, când doresc să abordeze un nou 
domeniu. Acest text fiind doar o scurtă introducere pentru utilizatorii 
începători, o să amintesc activitățile care pot fi făcute fără o pregătire 
profesională specială în domeniu, ci doar puțin efort de a învăța 
utilizarea unor programe. 

1. Cu ajutorul computerului se poate asculta muzică. Dar şi la un 
casetofon se poate asculta, ar putea spune unii. Bine înțeles, muzica se 
poate asculta şi la un casetofon obişnuit, sau chiar la unul cu CD, însă 
dezavantajul este că pe o casetă încap doar de la 60 până la 90 de 
minute, calitatea nefiind deosebită, iar pe un CD încap 70 - 80 de minute 
de muzică. Pe un computer însă, melodiile pot fi stocate sub formă de 
fişiere comprimate, cum ar fi fişierele .0gg, mp3, wav comprimat, wmf, 
şi altele. Sub acest format, pe un CD pot încăpea chiar şi peste 11 ore 
de muzică la o calitate foarte bună. De asemenea, este mult mai uşoară 
găsirea unor melodii preferate, chiar şi de pe intemet, iar costul este 
mult mai mic. 

Dacă computerul are instalat un TV/radio Tuner, se poate asculta 
şi radioul sau se pot viziona posturile TV, astfel este mult mai uşoară 
înregistrarea unor melodii sau emisiuni de la radio sau TV pentru a fi 
apoi ascultate mai târziu sau pe alte computere. De asemenea, foarte 
multe radiouri emit şi pe intemet. Cu ajutorul computerului, dacă 
conexiunea este relativ bună, se pot asculta toate radiourile care emit pe 
internet de oriunde din lume, nu doar din Romania. 

2. Cu ajutorul computerului se pot citi cărți. Utilizând un cititor de 
ecran (screen reader) ca Jaws, se poate citi orice text care apare pe 
ecran în format text şi nu doar ca o imagine. Dacă aveţi o carte tipărită 
pe hârtie, poate fi transferată pe computer pentru a fi citită. Aveţi nevoie 
de un aparat extem numit scanner. Arată ca o cutie cu o placă de sticlă 
pe care se suprapune cartea pagină cu pagină. Aceasta poate fi 
ascultată cu ajutorul ecran-readerului ori transpusă în format electronic 
şi pusă la dispoziţia şi altor utilizatori pe un suport cum ar fi CD sau 
discheta ori depusă pe un site pentru a fi disponibilă pentru un număr 
foarte mare de cititori. 

Există programe care pot recunoaşte textul inclusiv în limba 
română, astfel că rezultatul scanării cărţii va putea fi transformat din 
format imagine în format text, şi va fi citit cu ajutorul computerului. Pot fi 
găsite scannere foarte bune care costă doar câteva zeci de dolari. 
Cititorul de ecran Jaws poate funcționa împreună cu sintetizatorul de 
voce gratuit WinTalker care vorbeşte în limba română, astfel că puteți 
citi cărţi inclusiv în această limbă. 

3. Cu ajutorul computerului puteți trimite mesaje email. Ca să 
trimiteţi mesaje email, care pot ajunge în orice colț al planetei doar în 
câteva secunde, aveţi nevoie de o conexiune la internet şi un aparat 
extem numit modem care se conectează la linia telefonică. Modemurile 
sunt foarte ieftine, putând fi cumpărate pentru doar câțiva dolari. 

Un email este un mesaj, o scrisoare electronică pe care o puteţi 
trimite oricui are un computer şi o adresă de e-mail. Acea persoană vă 
poate răspunde imediat, dacă doreşte, iar răspunsul poate fi citit cu 
ajutorul cititorului de ecran. 

4. Cu ajutorul computerului puteţi naviga pe web. Pe web puteți 
citi ziare, puteţi să căutați informaţii cu ajutorul programelor de căutare, 
puteți citi informaţii publicate de diverse firme, puteţi descărca diverse 
programe pe care doriți să le rulați pe computerul dumneavoastră, sau 
muzică. 

5. Cu ajutorul computerului puteți juca jocuri. Există jocuri 
accesibile pentru nevăzători, făcute special pentru aceştia, aşa că, unele 
dintre ele pot fi accesate cu un cititor de ecran ca Jaws, sau altele au 
vocea lor inclusă, cum ar fi: Şah, jocuri de memorie, jocuri de război cu 
împuşcături, etc. 

6. Cu ajutorul computerului vă puteți construi propria pagină de 
web. Dacă doriţi să aveţi o pagină de web, puteți să vă construiți una. 

Pagina de web este un simplu text ce mai conține nişte marcaje 
care specifică cum să arate, Astfel, dacă veți învăța cum să utilizaţi 
acele marcaje, ceea ce nu este foarte greu, va arăta exact aşa cum 
doriți. Puteţi include imagini, puteți specifica şi culorile dorite, şi nu este 
nevoie să vedeți pentru a şti dacă culoarea aleasă este bună sau nu. 
După publicarea ei, va putea fi văzută de toți oamenii de pe pământ care 
au acces la un computer conectat la internet. 

7. Cu ajutorul computerului vă puteţi crea CD-uri cu muzică sau 
programe. Cu un computer dotat cu CD writer, adică inscriptor de CD- 
uri, puteţi crea CD-uri care să fie ascultate atât pe computer cât şi pe un 
simplu CD Player. De asemenea puteţi inscripționa CD-uri cu diverse 
informații, cărţi, teatru radiofonic, diverse programe, etc. Programele 
necesare pentru inscripționarea CD-urilor sunt accesibile. 


178 


Un program de înregistrare vă ajută să înregistraţi sunetul direct 
pe calculator. Surse pot fi: microfonul, casetofonul, radioul, etc. După 
operaţiile de prelucrare a sunetului, care nu sunt foarte dificile, aceste 
melodii, piese de teatru se pot transfera pe un CD. 

Deasemenea cărţile din biblioteca ANR. se pot prelucra şi 
transfera pe CD-uri de calculator. Cine nu şi-ar dori o bibliotecă 
personală la care să aibă acces oricând? Ei bine, acum se poate face 
acest lucru fără costuri mari. 

8. Cu ajutorul computerului puteți edita text. Cu un program de 
editare puteţi crea un document text care poate fi păstrat pe un suport 
de stocare, de exemplu o dischetă, un harddisk, un CD... Documentul 
poate fi apoi tipărit cu o imprimantă normală pe hârtie obişnuită sau 
dacă există undeva o imprimantă Braille, poate fi tipărit pe hârtie braille. 

9. Cu ajutorul computerului vă puteţi crea propriile 
dumneavoastră programe. Este o activitate mai dificilă pentru începători, 
findcă e nevoie de multe cunoştinţe. Şi persoanele cu deficiențe de 
vedere pot programa în diverse limbaje, iar ca rezultat vor apărea 
programe ca şi cele create de văzători. Deocamdată nu toate limbajele 
de programare sunt accesibile în totalitate, însă cu puţin efort, se poate 
lucra destul de bine în limbaje ca: Visual Basic, Delphi, Visual C++, şi 
altele. 

Datorită eforturilor de adaptare continuă a cititorului de ecran 
Jaws, probabil, cel mai accesibil limbaj de programare pentru Windows 
este Visual Basic. 

Cu aceste limbaje de programare se pot crea programe ca: 
editoare de text, calculatoare, programe care accesează o bază de date, 
agende de întâlniri, ... şi o mulţime de alte programe. 

Cele mai accesibile limbaje de programare pentru deficienţii de 
vedere sunt cele utilizate pentru programarea serverelor de web, fiindcă 
ele nu necesită o interfaţă grafică specială, ci pot fi create utilizând un 
simplu editor de text. Aceste programe pot fi scrise in limbajele: 

Peri - este cel mai bun limbaj de programare utilizat pentru 
manipularea textului, şi este cel mai folosit pentru programe CGI (care 
rulează pe serverele de web). 

PHP - este un limbaj de programare din ce in ce mai utilizat, şi 
uşor de învăţat. 

ASP - Este utilizat doar pe computerele care rulează sistemul de 
operare Windows. 

Cold Fusion şi Java sunt mai puţin folosite pentru moment, însă 
au o creştere ușoară ca răspândire. 

Cu aceste limbaje de programare se pot crea programe simple 
pe serverele de web precum: cărți de oaspeţi, programe de contorizare 

a numărului de vizite pe o pagină, programe care pot trimite mesaje 
email, care pot descărca şi analiza pagini web, ... dar şi alte programe 
mai complexe, care pot accesa o bază de date, motoare de căutare, etc. 

Cu aceste programe se pot crea pagini de web dinamice, care se 
pot modifica în funcţie de intervenţia vizitatorilor. 

10. Vă puteţi plăti impozitele şi taxele de la domiciliu, sperăm să 
nu fie prea multe, ori puteţi face cumpărături din magazinele virtuale 
care există deja pe intemet. Puteţi comanda diverse servicii. 

11. Puteţi comunica prin telefonie cu alte persoane. Conectând 
computerul la internet, puteți comunica în direct prin text, audio sau 
video ori prin toate de-odată cu diverse persoane. Există programe 
accesibile pentru nevăzători cum ar fi: Skype, Windows Messenger şi 
parţial Yahoo Messenger prin care puteţi comunica în timp real. 

Pentru comunicarea prin intenet între calculatoare, nu plătiți 
nimic în plus la folosirea acestor programe. Utilizând telefonia prin 
internet între calculatoare şi telefoane fixe sau mobile, se plătesc taxe 
mai mici decât prin cea clasică. Pentru asta vă trebuie căşti cu microfon 
şi o cameră video. 

12. De câţiva ani calculatorul se foloseşte şi pentru luarea 
cursurilor. Studenţii şi elevii îşi pot lua cursurile la şcoală ori la facultate 
cu ajutorul calculatorului portabil (laptopul) în scris ori înregistrându-le 
vocal. 

Se poate folosi funcția de calculator care există pe orice 
computer şi care este foarte accesibilă cu cititorul de ecran. 

Deasemenea există cărţi telefonice în bază de date unde 
căutarea unui număr este o joacă şi se face doar în câteva secunde. 

Mai nou s-a editat şi noul cod poştal pe un CD. în bază de date şi 
accesul la aceste informaţii este neînchipuit de uşor. 

Şi lista activităţilor pentru care computerul este pus la treabă poate 
continua. Vă îndemn să faceţi efortul, cei care puteţi şi aveţi mijloace 
materiale pentru a vă cumpăra echipamentul. 

Calculatorul se foloseşte în tot mai multe domenii de activitate şi 
în curând va fi indispensabil pentru omenire. Când veţi putea să-l folosiţi, 
veţi avea nişte satisfacţii mari. Eu am avut două revelații: prima dată 
când am văzut cât de uşor sunt de introdus informaţiile în computer şi 
cât de uşor este accesul la oricare din informațiile de care ai nevoie la 
un moment dat. A doua revelaţie a fost atunci când am intrat pe intemet 
şi am văzut cât de uşor se comunică cu oricine şi câte informaţii se pot 
găsi stând liniştit într-o cameră la o masă. Cu siguranţă, dacă veţi 
stăpâni bine utilizarea computerului, veţi avea posibilitatea de a vă 
recupera o parte din investiţiile făcute prin activităţi prestate unor 
persoane, s-ar putea găsi în viitor de lucru la domiciliul dumneavoastră 

şi posibilităţile sunt aşa de multe, încât e greu să prevedem totul acum. 
Faceţi efortul de a învăța să lucraţi cu această maşină minunată şi nu 
veți regreta niciodată. 


(Publicat în revistele "Litera Noastră” şi "Radar", august 2005) 


Nevăzătorii şi calculatorul 


Cu siguranţă, mulţi dintre dvs. vă veţi întreba: "Ce le trebuie la 
nevăzători calculator?”, "Ce să facă cu el?", mai ales dacă veţi fi având 
vreo experienţă neplăcută în relaţia cu o persoană în astfel de situaţie, 
veţi pune la bătaie toate prejudecățile, nedumeririle şi neîncrederea. Vă 
propun să citiți cele ce voi scrie eu aici, lucruri bazate pe experiența 
proprie. Ceea ce ştiu, pot dovedi oricând şi oriunde. 

Că nevăzătorii lucrează la fel de bine pe calculator ca şi celelalte 
persoane obișnuite este un lucru semnalat de multe ori de presă și in 
general cunoscut de public, dar felul cum lucrează este un mister, o 
enigmă pentru cei mai mulți dintre utilizatorii obişnuiţi sau chiar şi pentru 
cei care nu ştiu să-l utilizeze deloc. Asta vreau eu să dezleg acum aici. 

Să presupunem că am cumpărat din magazin un calculator 
destul de performant, echipat cu tot ce trebuie și un screen-reader (un 
cititor de ecran) care costă din păcate foarte mult. Se instalează mai 
întâi sistemul de operare cu ajutorul unei persoane văzătoare sau slab- 
văzătoare, pricepută cât de cât la astfel de lucruri. În acest stadiu 
nevăzătorul nu poate încă să comunice independent cu calculatorul. 

Mai nou, există soluții tehnice pentru ca şi o persoană fără 
vedere cu experienţă să facă cu succes toate aceste operaţiuni. Cei mai 
mulţi utilizatori folosesc la ora actuală Windows XP şi aşa vom face şi 
noi, numai că, pentru ca totul să funcţioneze optim, vom alege Windows 
XP Profesional. 

Se va instala placa de sunet care este obligatorie pentru cei ce 
nu văd şi celelalte componente. Se va instala şi cel mai utilizat screen- 
reader, Jaws for Windows care va citi tot ce se află pe ecran. 

Jaws este un acronim de la "job access with speech" (acces la 
lucru prin voce) El va transforma totul în cuvinte. Utilizatorul nevăzător 
poate stăpâni cu adevărat calculatorul abia după ce s-a instalat pe el 
cititorul de ecran şi o voce sintetică. Abia atunci el va putea da comenzi 
şi va înțelege răspunsurile primite de la calculator. În special pentru 
începători e bine să se instaleze interfața românească a sistemului 
Windows XP. Dacă nu cunosc engleza, ea îi va stresa mai puțin. 

La acest screen-reader Jaws, se poate instala şi o voce 
românească numită Wintalker, care a fost creată de un inginer ceh în 
cadrul unui program intemaţional de cooperare finanțat de Institutul 
Soros din New York. 

Trebuie să setăm sistemul de operare astfel încât interfața 
grafică şi meniul start să ne apară în modul clasic şi alte câteva lucruri, 
în funcţie de dorinţa utilizatorilor, pentru ca totul să fie foarte accesibil. 

E bine să se ştie de la început că nevăzătorii nu folosesc mouse- 
ul decât în câteva situaţii speciale, dar şi atunci simulând acţiunea lui 
prin comenzi de la tastatură. 

Comenzile de la tastatură pot realiza aceleași lucruri care se pot 
face cu ajutorul mouse-ului. Ghidurile pe care le-am citit eu, menţionau 
în treacăt despre posibilitatea de a controla calculatorul prin comenzi de 
la tastatură, dar descurajau eventualii doritori, spunând că este mult 
prea complicat ca să merite efortul. 

Orice iconiță de pe ecran poate fi accesată cu tastele săgeți sau 
apăsând o literă cu care începe numele ei. Când se ajunge pe iconița 
dorită, se dă enter pentru a executa programuldesemnat de ea. 

Deplasarea prin partiţii, directoare şi fişiere nu este o problemă 
pentru noi. Cititorul de ecran ne anunţă rând pe rând pe ce partiție ne 
aflăm, în ce director şi pe ce fişier este cursorul. Dacă sunt foarte multe 
fişiere care încep cu aceeaşi literă, putem tasta rapid două litere din 
numele fişierului şi timpul de căutare se reduce foarte mult. Astfel până 
la urmă, găsim ce căutăm mult mai repede decât o persoană care caută 
prin derulare cu mouse-ul. În tot acest timp, comenzile pe care le dăm, 
sunt transformate în cuvinte şi se aud în boxe. Dacă suntem undeva în 
public, lucrăm pe un laptop şi nu dorim să deranjăm sau să fim deranjați 
de zgomotul din jur, putem utiliza o pereche de căşti. 


Cum scriem un text 


Deschidem ca toată lumea un editor de text cum ar fi Notepad, 
Wordpad sau Microsoft Word şi scriem acolo ce dorim. Nevăzătorii sunt 
obligaţi să folosească dactilografia, învățată corect cu toate cele 10 
degete, ceea ce nu e rău nici pentru persoanele văzătoare, dar acestea 
preferă să se uite pe taste şi să apese cu un deget ori două direct pe 
literele respective. Dacă cunoşti bine tastatura şi o utilizezi ca la carte, în 
mod normal nu ai avea de ce să te uiţi pe taste să vezi unde se află 
literele. Fiecare deget va bate acolo unde este stabilit şi nu vei greşi. 
Pentru asta, cel puţin unul din degetele arătătoare va fi sprijinit 
permanent pe literele f şi j, care sunt marcate printr-un semn în relief ce 

poate fi simţit la pipăit. In funcţie de aceste litere te poți orienta uşor pe 
întreaga tastatură. 

Eu am tastat foarte mult şi am ajuns să fiu total detaşat de ceea 
ce fac cu mâinile având posibilitatea să mă concentrez cu toată energia 
la compunerea textului, la semnele de punctuație şi la utilizarea după 
normele limbii a cuvintelor şi expresiilor. Un lucru e clar şi anume că 
trebuie să ştii tot timpul unde se află cursorul pentru a putea naviga fără 
greş într-un text. După ce am terminat de scris, pun vocea sintetică să- 
mi citească şi intervin acolo unde mi se pare că textul nu este destul de 
rafinat ori sunt greşeli de orice fel. Corectez ori schimb aşa cum îmi 
convine şi totul e în ordine. 

Vă mai pot spune că toate comenzile editorului de text sunt 
accesibile cu tastatura şi nu mai este nevoie să întrerupe activitatea 
pentru a selecta ori pentru a da o altă comandă cu mouse-ul. Lucrând 
doar cu tastele, eficiența este cu mult mai mare. 

Dar pentru a înțelege şi mai bine, să exemplificăm cu câteva 
comenzi din Ms. Word pentru Windows XP în limba română: 

Să presupunem că vrem să scriem un document Word. Lansăm 
în execuție procesorul de texte MS. Word, accesând mai întâi desktop-ul 
prin apăsarea combinației de taste „tasta Windows” + M. Dacă iconița 
programului se află pe ecran tastăm litera M până auzim Numele 
procesorului de text Microsoft Word rostit de sinteza vocală. Apăsăm 
tasta Enter şi am intrat în MS. Word. După ce introducem textul, îl 
salvăm cu combinația Ctri+s şi completăm numele fişierului în care va fi 
salvat şi alegem locul unde va fi creat. 

Toate aceste lucruri se fac prin folosirea altemativă a 
combinațiilor de taste Tab, Ctri+tab şi tastele săgeți. 

După ultima salvare, atunci când ne declarăm mulţumiţi de textul 
introdus, putem apăsa Alt+F4 pentru a ieşi definitiv din procesorul de 
texte Word. 

Am dat doar un mic exemplu ca să aveţi idee cum se poate lucra 
numai cu tastatura. 


Scurt istoric al screen-reader-ului Jaws 


Poate că mulţi dintre dvs. aţi fi interesați să aflați câteva lucruri 
despre dezvoltarea cititorului de ecran JAWS. Jaws este produs de firma 
din SUA. Freedom Scientific care s-a format în anul 2000 prin unire: a 
trei companii, şi anume: Blazie Engineering, Henter- Joyco +a 
Arkenstone. 

Până în momentul apariției firmei Freedom Scientific, toate 
aceste trei firme produceau echipamente hardware şi programe software 
special destinate nevăzătorilor, cum ar fi agende electronice sau 
programe de recunoaștere optică a caracterelor. 

În 1978 inginerul Ted Henter şi-a pierdut vederea într-un accident 
auto, iar în 1985 a început să îşi dezvolte propria afacere. Doi ani mai 
târziu, el a înființat firma Henter-Joyce care s-a ocupat cu dezvoltarea 
unui cititor de ecran pentru ca nevăzătorii să poată accesa computerul. 
Acel cititor de ecran a fost denumit JAWS, adică Job Access with 
Speech. 

Primele versiuni de Jaws au fost create pentru a rula doar sub 
sistemul de operare DOS, în mod linie de comandă şi doar ulterior s-a 
trecut la versiuni mai avansate, special concepute pentu mediul 
Windows. 

Imediat după apariția şi succesul sistemului de operare Windows, 
cei care utilizau acest cititor de ecran s-au gândit că vor trebui să 
rămână în mediul MS DOS, cu limitările lui şi că niciodată nu vor putea 
lucra într-un mediu atât de complicat ca sistemul de operare Windows, 
cu toate ferestrele şi tipurile de obiecte pe care le pune la dispoziția 
utilizatorilor. 

Totuşi, cititorul de ecran Jaws a evoluat, iar versiunea 3.0 era 
una destul de avansată care putea fi utilizată destul de bine pentru 
accesarea aplicaţiilor Windows. 

Odată cu versiunea 4 şi subversiunile 4.x, cititorul de ecran Jaws 
a evoluat şi mai mult, a crescut numărul obțiunilor de configurare ale 
programului, animaţie Flash din paginile web au început să fie destul de 
accesibile, a început să existe un oarecare suport și pentru aplicațiile 
create în limbajul de programare Java, iar în versiunile următoare s-a 
lucrat la îmbunătăţirea accesibilităţii acestor programe, cât şi la 
facilitarea accesibilităţii altor genuri de programe, ca de exemplu cele 
care permit configurarea de la distanță a unui computer care rulează 
Windows. 

Pentru mai multe informații despre Jaws sau Freedom Scientific, 
puteți vizita  (bineânțeles în limba engleză) pagina: 
wwwreedomscientific.com. 

Trebuie să subliniez aici că suntem printre singurele țări din 
Europa care nu avem o voce sintetică proprie în limba naţională, 
realizată de specialişti români. Nimeni nu s-a interesat de nevăzători. Ei 
n-au decât să se descurce cum pot: să pirateze, să depindă de 
bunăvoința străinilor şi să cheltuiască oricât de mulți bani dacă vor să 
utilizeze un calculator. 

S-au făcut tot felul de proiecte, dar toate au căzut datorită lipsei 
sprijinului financiar din partea statului sau al altor organizații. 

La prețul oficial, pentru ştiinţa dvs, cititorul de ecran Jaws for 
Windows costă între 800 şi 1200 dolari. De unde atâţia bani care 
înseamnă preţul unui calculator foarte bun? 


Constantin Surugiu 


Cristian Român directorul revistei "Ştiinţă şi Tehnică 


Pe domnul Surugiu îl cunosc numai prin intermediul internetului 
din luna martie, 2006, din clipa în care m-a rugat să fiu de acord să preia 
articole de pe site-ul  wwwsstiintasitehnica.ro pentru site, 
www.tevistaradar.ro. Evident, am fost de acord. De atunci corespondăm 
prin e-mail, după gustul meu cam rar. Domnia sa mi-a dat și detalii 
despre Revista Radar. Sunt puţine lucruri care mă mai emoționează 
acum. Dar atunci când citesc câ... "Noi avem o redacție virtuală, adică o 
listă de discuţii cu ajutorul căreia ne simțim ca într-o încăpere. În felul 
acesta ne rezolvăm problemele. Înregistrările audio ni le facem şi le 
prelucrâm singuri. Da, să ştiţi că nevăzătorii lucrează foarte normal pe 
calculator, cu ajutorul unui ecran-reader numit Jaws şi pot face aproape 
orice, exceptând grafica şi designul, asta o pot face doar cei cu resturi 
bune de vedere. Textele le trimitem prin e-mail la redacţie, care este la 
Focşani, unde sunt corectate şi puse pe web, ori citite de crainica 
revistei şi transferate pe calculator. De acolo textele sunt ansamblate 
într-o revistă şi puse pe web, iar fişierele audio trimise de noi şi cele care 
rezultă ân urma citirii textelor sunt puse într-un ftp şi descărcate la Cluj, 
unde se înregistrează pe CD-uri, se pun în plicuri şi se trimit la adresele 
abonaților. 

Directorul nostru este informatician nevăzător, redactorul-şef este 
economist şi programator, care și-a pierdut vederea datorită unui 
accident la volan, iar ceilalţi redactori sunt studenţi la diverse facultăţi ori 
fac alte meserii. Eu, de exemplu, sunt specializat în recuperare 
medicală. 

Cea mai mare problemă, pe care nu am reușit să o rezolvăm cu 
autorităţile române de la toate nivelurile, este crearea pentru limba 
română a unei sinteze vocale autentice, nu una făcută de străini, aşa 
cum avem acum, care să ne ajute să citim cu calculatorul cât mai mult şi 
să lucrăm în domenii diferite de activitate" Am dorit să cunosc mai bine 
felul încare un nevăzător poate utiliza această minunată unealtă care 
este calculatorul. Abia acum câteva zile am primit textul alăturat, pe care 

am găsit de cuviință să-l publicăm în acest număr. Ştiu că vom avea o 
colaborare de lungă durată şi sper că dintre cititorii noştri se vor găsi 
aceia care vor realiza programul de sinteză vocală pentru limba română. 
Mie îmi pare tare ciudat că acest lucru nu s-a realizat deja. Ne lăudăm, 
pe bună dreptate, cu informaticienii noştri, care sunt printre cei mai buni 
din lume. Dar eu nu mai ştiu la ce ne foloseşte asta, dacă ei nu pot 
întinde o mână de ajutor semenilor noştri. Atunci când programul de 
sinteză vocală pentru limba română, destinat nevăzătorilor, este realizat 
de un ceh, în urma unei finanţări Soros, mi se pare că nu mai ave 
dreptul să ne lăudâm cu nimic. Ar trebui să tăcem ruşinaţi. Putem face 
orice, putem să realizăm programe pentru roboți spaţiali sau pentru 
marele acceleratoare ale lumii. Putem ajunge la stele. Orice am face noi, 
nu mai are nici cel mai mic rost, câtă vreme nu suntem în stare să 
întindem mâna către semenii noştri, pentru a le oferi şansa de a se 
bucura de această uriaşă resursă de cunoaştere, numită calculator. 
Umanitatea are nevoie de noi toţi, atât acum, cât şi atunci când va pleca 
înspre stele... 


(Publicat în revista „Ştiinţă şi Tehnică”, decembrie 2006) 


Telefonul mobil vorbeşte pentru nevăzători 


De peste 20 de ani telefonul mobil este o prezenţă importantă în 
viața oamenilor. Chiar dacă nu a fost prezent încă de la început pe piața 
românească, populaţia parcă a vrut să recupereze rămânerea în urmă şi 
a ajuns aproape de nivelul țărilor dezvoltate, cel puţin în acest domeniu 
al comunicaţiilor. 

Dar de ce telefonul mobil pune probleme foarte mari pentru 
nevăzători? Cei mai mulţi folosesc deocamdată telefoane mobile simple, 
ieftine, care se dau de regulă gratuit de câtre rețele la abonament. De ce 
fac asta? Poate pentru că nu au bani, nu ştiu că există posibilitatea de a 
controla un telefon mai complex sau poate că nevoile lor de comunicare 
sunt foarte mici. Dar nici cu aceste telefoane simple nu pot face mare 
lucru. Au nevoie de văzători pentru a seta telefonul cum le este mai 
lesne de folosit. Nu pot citi apelurile pierdute, nu au acces la agenda 
telefonică şi despre mesajele SMS nici nu poate fi vorba. Pot face doar o 
serie de apăsări succesive pe taste pentru a găsi un contact în agendă 
şi nici asta nu e sigur, pot iniţia un apel sau răspunde la telefon când 
acesta sună. Deci nu le sunt accesibile nici măcar funcţiile minimale ale 
unui astfel de telefon mobil cât se poate de simplu. 

Nu vi se pare nedrept, frustrant, discriminatoriu ca nevăzătorii să 
plătească mesaje scrise şi tot felul de funcţii care mai de care mai 
complexe cu care sunt dotate telefoanele mobile şi să nu se poată folosi 
de acestea decât asistați de cineva cu vedere? De ce oamenii obişnuiţi 
să poată face orice doresc, pe când cei fără vedere să depindă de 
cineva, să fie umiliţi că nu are cine-i ajuta, că acea persoană are bună 
voinţă, dar nu are priceperea necesară şi să fie puşi în tot felul de 
situaţii, care de care mai neplăcute? 

Dar iată că s-a găsit soluţia utilizării sub deplin control a 
telefonului şi de câtre nevăzători. Fireşte că modalitatea cea mai 
practică este aceea de a face telefonul să vorbească pentru a le spune 
utilizatorilor tot ce-i interesează. 

Cum se face asta? Eu vă voi vorbi despre telefonul Nochia N70, 
dar sunt şi multe altele care pot fi folosite. Acest telefon este mai 
complex, are sistem de operare Simbian şi pe el se poate instala softul 
necesar pentru a putea reda vocal toată informaţia de care avem nevoie. 
Vă mai spun că aceste telefoane cu sistem de operare sunt ceva mai 
scumpe, dar vă asigur că nimeni dintre cei care au cumpărat o astfel de 
bijuterie, nu regretă nici un moment. 

Aceste telefoane se pot cumpăra la liber, dar sunt mai scumpe 
sau pot fi luate la abonament şi în acest caz sunt cu cam o treime mai 
ieftine. 

Odată telefonul cumpărat, puteți apela la cineva cu experiență să 
vă instaleze o sinteză vocală, (eu am pus limba italiană), după care se 
instalează şi softul numit Talcs şi în timpul instalării trebuie aleasă tot 
limba italiană, pentru a ne descurca mai uşor cu limba română în care 
se afişează toate obțiunile şi meniurile. Telefonul începe să vorbească 
aşa cum a fost setat softul de câtre producător. Se introduce apoi şi 
licența care să confirme că softul a fost cumpărat, ca să funcţioneze tot 
timpul, nu doar câteva minute sau demo, cum se mai spune, se mai fac 
nişte setări ale modului cum să vă vorbească: s spună toate semnele 
de punctuație, numai unele sau să nu spună deloc aceste semne, să 
spună sau nu majusculele, să vorbească mai repede sau mai încet, cu 
sunete mai joase sau mai înalte şi altele. Pe urmă, trebuie setate nişte 
taste-scurtături care să deschidă direct aplicaţiile de care avem nevoie 
pentru a nu mai pierde mult timp. Cu o tastă apăsată vom deschide 
direct aplicația mesagerie, cu alta agenda, cu o alta contactele, adică 
lista de persoane memorată de telefon, poate fi setat calculatorul să se 
deschidă imediat pentru a ne face unele calcule, etc. 

Ce se poate face cu telefonul echipat şi setat cum am spus? 

Puteţi vorbi cu persoana dorită formând numărul cu mâna pe 
taste şi veţi auzi cifrele pe care le formaţi, căutând în agendă persoana 

dorită navigând cu tastele sus-jos sau scriind primele litere ale numelui 
acelei persoane. Când ajungeţi pe nume, apăsaţi butonul care inițiază 
apelul şi, dacă aveţi mai multe numere alocate, va trebui să alegeți cu 
aceleaşi taste numărul pe care vreţi să-l apelați. 

Puteţi introduce nume noi în agendă cu o grămadă de detalii cum 
ar fi: felul numărului, mobil sau fix, fax acasă sau la serviciu, e-mail 
acasă sau la serviciu, adresa poştală şi multe altele. 

Puteţi să-i alocaţi şi un anumit sunet distinct pentru a şti că vă 
sună acea persoană, iar dacă mai zăriţi, puteţi să-i puneţi şi fotografia 
care se va afişa când acea persoană vă caută. 

Pentru 8 persoane cu care vorbiţi mai des, puteţi să le puneţi 
numerele la comenzile rapide şi, printr-o apăsare de o secundă pe 
oricare dintre tastele numerice 2-9, apelaţi automat şi în orice situaţie 
numărul persoanei de pe acea poziţie pe care trebuie să o rețineţi. 

Se pot scrie şi citi mesaje SMS ori MMS; dacă telefonul se 
conectează la intemet, se pot scrie e-mail-uri, se poate naviga pe 
intemet unde se comportă ca un calculator şi vă puteți informa în orice 
domeniu doriţi, putând citi ziare, reviste şi orice alte informaţii. 

Funcţia mp3player este foarte importantă pentru nevăzători. Se 
poate înlocui cardul multimedia din dotarea telefonului, care este destul 
de mic, cu unul mai mare, de 1-2 GB, după care se transferă din 
calculator cărți audio, 35 de ore dacă aveţi spaţiu de 1 GB sau 70 de ore 
dacă aveţi un card de 2 GB. Se poate asculta muzică, teatru sau orice 
puneţi pe card. 

Pentru acest transfer se poate utiliza cablul de date din dotare, 
se face conexiunea cu calculatorul, dar prin cablu durează ceva maimult 
transferul sau se poate cumpăra un cititor de card în care se introduce 
cardul multimedia din telefon şi se conectează la calculator, după care 
transferul se face în câteva minute. 

Se poate asculta radioul folosind căştile din dotare ca antenă şi 
vă asigur că audiţia este impecabilă şi stereo, adică se aude ca într-o 
sală de spectacole. 

Telefonul are în dotare o conexiune bluetoh cu ajutorul căreia se 
poate conecta cu alte telefoane pentru a face schimb de adrese, de 
numere de telefon, melodii sau de fotografii. Pentru această conexiune 
nu trebuie nici un cablu şi funcționează până la 10 metri. Se pot 
cumpăra şi căşti audio care funcţionează tot prin această conexiune şi 
nu trebuie să mai avem grija cablului. 

In dotarea aparatului există şi un progrămel care înregistrează 
scurte clipuri audio, dar eu am instalat programul Alon MP3 Dictafone cu 
care pot să înregistrez cât doresc in funcţia de reportofon şi convorbirile 
telefonice oricât ar fi de lungi şi de o calitate destul de bună. 

De asemenea, cei care au resturi de vedere pot utiliza aparatul 
de fotografiat şi camera de filmare. Rezultatele sunt mulțumitoare şi 
echipamentul e uşor de folosit. 

Alte funcţii: ceasul care se poate accesa cu tasta Talcs + 9 şi veţi 
auzi ora, minutele şi data; puteţi seta o alarmă care să vă anunţe la o 
oră dorită, puteți utiliza agenda care să vă anunţe când aveţi anumite 
evenimente, se poate pune să vă sune oricând doriți, mai aveți o funcţie 
care se numeşte "Probleme de rezolvat" în care puteţi să vă scrieţi 
anumite informaţii, să vă notaţi ceva; aveţi acces la "Jumal" în care veţi 
vedea ultimele 20 de apeluri făcute, primite sau nepreluate, mai puteți 
găsi câte ore s-a vorbit cu telefonul, care este ultima convorbire şi cât a 
durat şa. în timp ce sună telefonul anunțând că primiţi un apel, dacă 
apăsaţi pe tasta 2 din dreapta sus, soneria se opreşte și vi se spune 
numele persoanei care vă apelează, dacă acest nume este în agendă 
sau numărul de telefon care vă sună. 

Daca apăsaţi butonul Talks + butonul 2 din dreapta sus, veţi afla 
nivelul bateriei, nivelul semnalului din reţea şi veţi auzi numele reţelei la 
care sunteţi conectat. 

Aşadar, observați că este un adevărat computer de buzunar 
acest telefon şi unde mai pui că-l şi putem controla total. Dacă aveţi 
posibilităţi materiale, cumpăraţi-vă un astfel de telefon şi veţi fi cu totul 
satisfăcuți. Eu am fost tare mulțumit când am putut să trimit primul meu 
SMS, altfel ar fi trebuit să mă rog de diverse persoane să mă ajute şi se 
mai întâmpla că nu ştiau cum, nu puteau, nu le ieşea, iar eu mă 
enervam, ştiind de la calculator cât de simplă trebuie să fie această 
operațiune. Aşa s-a dovedit şi când am început să lucrez cu telefonul şi 
sunt foarte încântat. 

Vocea electronică instalată pe telefon, vorbeşte în limba italiană, 
cea mai apropiată de română, şi a trebuit să învăţ termeni tehnici, 
diverse cuvinte, cifrele şi altele, dar acest dezavantaj este nimica toată 
pe lângă dorinţa de a fi în rând cu celelalte persoane din acest punct de 
vedere. 

Românii nu au făcut nici o voce electronică în limba naţională 
pentru telefonul mobil, deşi s-au cheltuit mulţi bani pe diverse proiecte 
care au eşuat rând pe rând. 

În încheiere vă recomand să vă cumpăraţi telefoane care au 
instalat sistemul de operare Simbian; tastele trebuie să nu fie înghesuite, 
uşor de utilizat, să nu fie telefoane pliabile care au tastele în acelaşi plan 
şi nu pot fi simţite de degetele noastre şi, în nici un caz, telefoane cu 
tach-screen, care au senzori şi trebuie doar să se atingă ecranul în 
anumite puncte unde cei care văd găsesc tastele. 

(Publicat în revistele „Radar” iulie 2008 şi „Inpact” 43) 

Ghid practic pentru cumpărarea unui notebook 
şi avantajele folosirii acestuia 


În țara noastră s-a încetățenit mai mult termenul de laptop şi mai 
puţin notebook; sunt doi termeni care denumesc calculatoarele portabile. 

Din punct de vedere al mobilităţii la ora actuală notebook-urile se 
împart în: 

1. Ultraportabile 

2. Portabile 

3. Desktop Replacement (inlocuitor de desktop, calculatorul de 
birou) 

În categoria "ultraportabile" se regăsesc toate laptop-urile cu 
greutatea de până în 2 Kg, cu ecrane de până la 14" (12" cel mai 
frecvent) și o autonomie de lucru mare. 

Aceste sisteme sunt dotate cu procesoare suficient de puternice 
pentru a permite utilizarea programelor de tip"Office”, a Intemetului și e- 
mail-ului, dar în acelaşi timp au un consum scăzut de energie. 
Performanţele plăcii video vor fi de asemenea la nivel redus. În schimb 
au posibilități multiple de interconectare incluzând wireless, bluetooth, 
ethemet etc. 

Tot aici vom găsi o ramură aparte de ultraportabile: tablet PC- 
urile. Aceste sisteme sunt dotate cu ecrane sensibile la atingere ce se 
pot roti şi au creioane digitale cu ajutorul cărora puteţi scrie direct pe 
suprafața ecranului. Notebook-urile din această categorie sunt 
recomandate oamenilor care călătoresc mult și au nevoie de sisteme de 
calcul uşoare cu o autonomie de lucru mare. 

În categoria portabile intră toate sistemele ce au o greutate 
cuprinsă între 2 şi 3.5 Kg, cu ecrane de până la 15,4" şi o autonomie de 
lucru suficientă, (-2-3ore). Procesoarele de pe aceste sisteme sunt în 
general din gama medie sau înaltă permiţând lucrul cu programe 
complexe, dar care nu necesită prea mult partea de placă grafică. În 
funcţie de preţul lor, notebook-urile dn această categorie vin dotate cu 
mai multe sau mai puţine facilităţi de comunicaţie, cu cititor de amprente, 
cititor de carduri, cameră web, etc. Este cel mai bine vândut laptop şi se 
adresează majorităţii oamenilor care îşi doresc mobilitate, dar și putere 
de calcul mare. 

"Desktop replacement" reprezintă categoria de notebook-uri în 
care vom întâlni sisteme cu greutate mai mare de 35 Kg şi autonomie 
de lucru mai mică, (<2ore). Notebook-urile acestea vin de cele mai multe 
ori dotate cu ultimele procesoare existente pe piaţă, plăci video 
performante, tv-tunere, boxe de calitate. Tot aici vom găsi şi multe 

laptop-uri cu ecrane de 17”. Pe partea de comunicaţii sunt dotate foarte 
bine. Aceste sisteme reprezintă o alternativă mobilă la clasicul desktop. 
Sunt sisteme putemice, cu ecrane mari, ideal de folosit ca stații 
multimedia sau pentru prelucrări grafice. Aceste categorii se 
întrepătrund. De exemplu, vom găsi sisteme cu plăci video performante 
şi în gama portabilelor, dar preţul va fi ceva mai mare. 

Pentru o alegere optimă trebuie ca, înainte de achiziţie, să vă 
fixaţi câteva repere: 

1. Care este bugetul în care doriţi să vă încadraţi? 

2. Ce programe veți utiliza pe el? 

3. De câtă autonomie aveţi nevoie? 

4. Are nevoie de o placă video performantă sau nu? 

5. Cât de mare vă trebuie ecranul? 

6. Aveţi nevoie de licenţă pentru sistemul de operare sau nu? 
(Atenţie: În cazul în care cumpăraţi un notebook fără sistem de operare, 
driverele pentu Windows trebuie descărcate de pe site-ul 
producătorului). 

Contrar unor păreri care susțin că notebook-urile sunt aparate 
sensibile şi se strică repede, trebuie să ştiţi că rata de service-uri la 
notebook-urile de la marii producători nu este mai mare de 2%. Este 
adevărat că sunt sensibile la şocuri, dar toate aparatele electronice sunt 
sensibile la şocuri fizice, electrice şi de altă natură. De exemplu un 
desktop scăpat de pe masă în timp ce funcţionează va avea mult mai 
multe daune decât un notebook în aceeaşi situaţie. 

Acumulatorii de pe aceste laptop-uri sunt în general de tipul Li- 
lon, ceea ce înseamnă că nu vor avea o viaţă mai lungă de 3-4 ani, 
chiar dacă în acest timp nu sunt folosiţi. De obicei garanţia pentru 
acumulatori, oferită de producător, nu depăşeşte 12 luni. 

Trebuie să vă gândiţi şi la design-ul notebook-ului pe care îl 
achiziționaţi. La fel cum, la cumpărarea telefoanelor mobile, o mare 
parte din decizia de achiziţionare se ia în funcţie de design-ul aparatului 
şi la laptop-uri se observă în ultimul timp o accentuare a tendinței 
clienţilor de a cumpăra ghidându-se după criteriul estetic. 

Dar de ce să cumpărâm şi să utilizăm laptopul şi să nu rămânem 
la calculatorul de birou (desktop-ul? 

Avantajul folosirii notebook-ului decurge din mobilitatea mare pe 
care o conferă utilizatorului. Aparatul e mic, uşor şi foarte comod de 
deplasat unde avem nevoie de el. 

În situaţia în care nu suntem un utilizator foarte priceput şi se 
iveşte o problemă e mult mai comod să punem laptop-ul într-ogeantă şi 
să mergem la un prieten care ar putea consuma foarte puţin timp să ne 
ajute decât să trebuiască să-l aducem pe el acasă. 

De asemenea e foarte bun pentru cei care nu ştiu să utilizeze 
deloc calculatorul şi vor să înveţe; pot merge la o persoană dispusă să-i 
ajute să învețe sau la cursuri organizate pentru asta. Fiindcă pentru 
începători tastatura laptop-ului pune ceva probleme, se poate cumpăra 
şi conecta o tastatură prin USB şi problema se rezolvă. Pe măsură ce 
omul deprinde abilitatea de a lucra, se folosesc alternativ tastatura de 
calculator conectată şi a laptopului, până când se poate renunța la 
tastatura de calculator conectată la laptop şi atunci se lucrează numai cu 
tastatura notebook-ului. Această experiență am trăit-o eu şi cred că mulţi 
ar putea să deprindă utilizarea calculatorului în acest fel. 

Laptop-ul e mai plăcut de folosit în aer liber, într-un parc, pe o 
terasă unde există intemet wireles gratuit, unde putem asculta cărți 
audio, putem citi cărţi în format text, putem să ne accesăm e-mail-ul sau 
putem asculta muzică ori putem face schimb de informaţii cu alţi 
utilizatori, cu condiţia să avem un antivirus bun şi actualizat care să ne 
apere de eventuale neplăceri. Putem să ne demonstrăm abilitățile de 
buni utiizatori de calculator şi în acest fel prestanța noastră în fața 
prietenilor sau a persoanelor care ne cer ajutorul creşte. 

Putem folosi notebook-ul la diverse cursuri în care suntem 
angrenaţi la un moment dat, la şcoală, la un birou unde trebuie să ne 
notăm diverse lucruri sau să le înregistrăm video sau audio cu ajutorul 
unor programe specializate de o calitate excelentă. 

Se poate comunica odată conectaţi la intenet prin Skype, Yahoo 
Messenger, Windows Messenger sau alte programe cu diverse 
persoane gratuit sau la preţuri foarte mici. 

Dar imaginaţi-vă ce greu este pentru gospodine să şteargă de 
praf în fiecare zi un calculator de birou cu boxele, monitorul, imprimanta, 
şi cine mai ştie ce periferice şi cablurile de tot felul sau la curăţenie, ce 
dificil e pentru câteva săptămâni cât durează de obicei, că nu putem 
folosi calculatorul fiindcă îl ţinem împachetat şi învelit într-un dulap, 
undeva. E dificil şi faptul de a avea o masă special destinată pentru a 
păstra pe ea calculatorul şi componentele lui, mai ales dacă locuim într- 
o garsonieră sau într-o cameră închiriată. 

Cu laptopul nu se întâmplă aşa. Ne trebuie doar o geantă care 
poate fi pusă după un fotoliu, într-un dulap sau în orice loc mai ferit şi 
dacă în casă e praf şi var, putem merge înaltă parte şi tot reuşim să ne 
facemtreaba pe care o avem. 

Trebuie să vă mai spun că în ultimii 5 ani, preţul laptopurilor a 
scăzut cu peste 60% şi astfel aceste aparate au devenit foarte accesibile 
Şi pentru persoanele care au mai puţini bani. Eu vă garantez celor care 
veţi învăţa să folosiţi calculatorul şi vă veţi cumpăra un laptop după 
posibilităţile financiare pe care le aveţi că nu veţi regreta nici un moment 

192 


că ați făcut această achiziţie şi veţi avea multe, multe bucurii. E bine ca 
înainte de cumpărare să cereţi sfatul unui utilizator care vă va spune 
lucruri importante de care puteți să ţineţi seama cum ar fi: tastatura să 
nu fie foarte înghesuită, să existe o comandă care închide monitorul 
dacă nu aveţi nevoie de el pentru economie de baterie când sunteţi în 
deplasare, dacă mai aveţi resturi de vedere va trebui să cumpăraţi un 
aparat cu un ecran potrivit pentru dumneavoastră, faptul că pe anumite 
laptop-uri nu se mai poate instala Windows XP, etc. 


Explicarea termenilor IT folosiţi 

Bluetooth: Tehnologie radio pe distanță scurtă, pentru legarea 
aparatelor portabile şi staționare pe o distanță de până la 10 m, 
computerele, organizerele şi mobilele; pot schimba date între ele. 
Avantajul faţă de infraroşu: nu e necesară linia aeriană neobstrucţionată 
dintre aparate. 

Cameră web: cameră de filmat care se conectează la calculator 
şi se foloseşte la transmiterea imaginilor prin internet cu ajutorul 
programelor de comunicare sau filmează şi stochează imaginile pe 
harddisk-ul calculatorului, dispozitivul unde sunt păstrate informaţiile 
unui calculator, 

Cititor de amprente: dispozitiv peste care se trece degetul 
utilizatorului a cărui amprentă a fost memorată şi numai dacă este 
recunoscută porneşte laptop-ul; 

Cititor de card: Dispozitiv care recunoaşte conţinutul unor carduri 
de memorie ale diverselor aparate, aparat de fotografiat, telefon mobil, 
etc. 

Driver - softul care se instalează şi ajută la recunoaşterea şi 
funcţionarea unui dispozitiv conectat la calculator; 

E-mail: poşta electronică; 

Ethernet: Tipul de rețea cel mai răspândit în firme; 

Programe de tip Office: programele care se folosesc la un birou; 

USB: Universal Serial Bus este standardul interfeţelor PC, la care 
se pot conecta diferite aparate, ca tastatura sau docking station-ul, rata 
de transfer este de 12 Mbps; 

Wireless-LAN: Cu tehnologii radio ca IEEE 802.11, HomeRF sau 
chiar bluetooth sau DECT, terminalele pot accesa fără fir Ethemet-uri 
(LAN-uri). 


(Publicat în revistele „Radar” şi „Litera Noastră”, decembrie 2008) 

Bicentenar Louis Braille - Inventatorul 
alfabetului utilizat de orbi 


Acest an, 2009, care marchează bicentenarul Louis Braille, ne 
oferă prilejul de a aduce în centrul atenției figura tânărului nevăzător 
francez care, la numai 20 de ani în 1829, cu ideea sa genială, 
descoperind alfabetul punctiform, a schimbat istoria semenilor săi. Un 
om simplu, într-un moment de graţie sau, după celebra expresie a lui 
Napoleon, soldatul umil care şi-a descoperit bastonul de mareșal. 

Louis Braille este personalitatea care, fără îndoială, i-a salvat pe 
orbii din lumea întreagă, scoțându-i din imperiul obscur al 
analfabetismului, al incapacității de muncă şi a umilinței totale cu care îi 
trata societatea în care trăiau. 

S-a născut la 4 ianuarie 1809 în comuna Coupvray, 
departamentul Seine et Mame, la sud-est de Paris, spre marea bucurie 
a părinţilor lui, tatăl, Simon-Rene Braille, născut la Coupvray, la 6 
septembrie 1764 şi mama, Monique Baron, cu 5 ani mai tânără, 
căsătoriţi la 5 noiembrie, 1792. 

Fericirea aceasta nu va dura însă mult timp, din cauză că 
fatalitatea îl va osândi pe micuțul Braille să-și piardă vederea, rănindu-se 
cu un cuţitaş din atelierul tatălui său, la unul din ochi, care repede se va 
infecta; va fi afectat pe nesimţite şi celălalt ochi, ducându-l la orbire, cu 
toate încercările părinților de a găsi leac fiului lor, la medici oftalmologi 
renumiţi, din Paris şi din alte localităţi. 

După această nenorocire părinţii îi acordă fiului lor infirm o 
atenție deosebită în dezvoltarea intelectuală. La vârsta de şapte ani îl 
înscriu la şcoala primară din comuna natală, cu aprobarea directorului 
şcolii şi cu menţiunea "experimental". Aici işi va însuşi micul Braille, 
exclusiv pe cale auditivă, primele cunoștințe, într-un proces de 
şcolarizare incomplet şi deficitar. După doi ani, dându-şi seama de 
dezavantajele majore ale soluției adoptate, părinţii îl vor înscrie la 
Institutul Naţional al Tinerilor Orbi din Paris, unde va deveni un cursant 
foarte studios. 

În institut manualele și cărţile erau tipărite cu litere latine, formate 
din maximum douăsprezece puncte, sistem destul de greu spre a fi 
perceput de simţul tactil al rozetei digitale de la mâini. 

Cum problema modului de reprezentare a literelor de către orbi 
era una de mare însemnătate, conducerea institutului parizian decide să 
alcătuiască o comisie care să studieze această chestiune. Responsabil 
va fi numit Louis Braille, proaspăt absolvent. Comisia avea drept sarcină 
analizarea, timp de 6 luni, a sistemului de scriere punctată a lui Charles 

Barbier, pentru a putea elabora apoi un nou sistem, pe deplin accesibil 
simțului tactil digital. 

Dar să vedem cine este Charles Barbier. Ciudat personaj mai 
este şi acest Bărbier de la Serre! Unul din acei utopişti pe care îi găseşti 
întotdeauna la obârşia oricărei idei fecunde. S-a născut la Valenciennes, 
la 18 mai 1767. Tatăl lui, controlor la fermele regale, profitând de o 
dispoziţie care deschidea porţile şcolilor militare „copiilor din familiile fără 
avere, dar care descindeau din cel puţin patru generaţii de nobil” îl 
înscrisese la una din aceste şcoli, de unde ieşi ca ofițer de artilerie. Încă 
de pe vremea aceea era trist din fire şi îi plăcea singurătatea. (Există 
oarecare motive de a crede că este vorba de şcoala din Brienne. Dacă 
este aşa, într-adevăr Bonaparte i-a fost coleg. Se ştie că el a locuit la 
Brienne de la 1779—1783). 

Când a izbucnit Revoluţia emigra în America, unde se spune că 
şi-ar fi câştigat existența practicând meseria de măsurător de terenuri şi 
a trăit printre indieni (pieile roşii). Se înapoie în Franţa în vremea când 
imperiul aduse oarecare stabilitate în țară. 

Gloria lui Charles Bărbier, din punct de vedere psihologic, a fost 
de a descoperi că punctul în relief este singurul care satisface nevoia 
cititului tactil; în orice caz, însă nu putem vorbi de o intuiţie de geniu. Să 
nu uităm că scrierea denumită „expeditivul francez” a fost imaginată 
pentru militari şi pentru diplomaţi şi că acest sistem, conceput pentru cei 
cu vedere, comporta deja puncte şi linii, care puteau fi scrise cu creionul 
sau cu tocul. Dacă între timp căpitanului de artilerie i-a venit ideea 
reliefului, la început nu s-a gândit de loc la orbi, ci la nevoia în care se 
putea afla un ofiţer în campanie care trebuia să expedieze noaptea o 
telegramă — de unde şi numele de „scriere nocturnă” — fără cemeală 
sau creion şi de a putea multiplica repede numărul exemplarelor prin 
simplă apăsare. 

Dar poate că vă veţi pune întrebarea cum a intrat Charles 
Barbier, căpitanul de artilerie, în legătură cu nevoile orbilor de scriere şi 
citire într-o perioadă în care mijloacele de comunicaţie erau slab 
dezvoltate? 

lată cum presupunem că trebuie să se fi întâmplat lucrurile în 
1819 Bărbier expunea la Muzeul de produse industriale, instalat în 
curtea palatului Luvru, o maşină care grava fără să se vadă, planşele 
scrierii secrete combinate. Ştim însă prea bine dintr-o dare de seamă 
apărută în Mercure technologique, că şi Institutul Regal al Tinerilor Orbi 
expunea la acel muzeu. Aveau loc probabil şi un fel de exhibiţii cu elevii, 
care se produceau în fața publicului citind şi lucrând. 

De bună seamă, vizitând standul, Bărbier a putut vedea cât de 
penibilă era mânuirea acelor cărţi mari şi cât de anevoioasă descifrarea 

caracterelor obișnuite, imprimate pur şi simplu în relief înalt, improprii 
degetelor. Astfel şi-a dat probabil seama că nu se putea scrie decât 
compunând ca zeţarul şi s-a gândit să facă o apropiere între acest 
sistem și al său. 

Este foarte probabil ca alfabetul clasic Bărbier și care a dat 
naştere alfabetului Braille, să dateze din 1822. Tot din această epocă 
trebuie să fie şi rigleta Bărbier, mama rigletei Braille. 

După studii ample, trecute prin filtrul propriilor cunoştinţe ca orb, 
Braille reuşeşte să creeze un sistem de scriere cu litere alcătuite din cel 
mult 6 puncte.cu ajutorul cărora, pnn combinații, se obțin 64 de semne. 

În 1827 s-a transcris în sistemul tânărului Braille, fragmente din 
Gramatica gramaticii, iar în 1829 Gramatica lui Noel și Chapsal. În 
acelaşi an a apărut primul expozeu al metodei celei noi de scriere, sub 
titlul: "Procedeu pentru scrierea cuvintelor, a muzicei şi a muzicii 
bisericeşti plain-chant, cu ajutorul punctelor, pentru uzul orbilor şi 
orânduit pentru ei de L. Braille, repetitor la Institutul Regal al Orbilor, 
Paris, 1829". De la anunțarea acestui sistem, Braille va mai lucra încă 8 
ani, timp în care va face multe modificări în sensul de simplificare și de 
adaptare la simţul tactil al degetelor. Va face multe testări cu colegi de-ai 
săi şi va observa care sunt cele mai bune şi mai practice soluții care să 
nu creeze confuzie şi nici să nu fie foarte dificil de abordat, aşa cum era 
sistemul lui Charles Barbier. A urmărit rapiditatea la scriere şi citire și 
utilizarea eficientă a hârtiei pentru a nu crea cărți foarte mari şi dificil de 
manevrat. În acest sens el spunea: "Procedeiele noastre de scris şi de 
imprimat ocupă mult loc pe hârtie; trebuie deci să ne restrângem 
gândirea în cât mai puţine cuvinte”. 

În anul 1837 Braille își va desăvârşi sistemul care îi va purta şi 
numele și cu nesemnificative adaptări şi schimbări, specifice diferitelor 
limbi, se utilizează şi astăzi de câtre orbii din toată lumea. Acest sistem 
cuprinde alfabetul, semnele de ortografie şi punctuație, simbolurile 
utilizate în matematică, fizică şi chimie, cifrele arabe şi romane, precum 
şi sistemul de notație muzicală. 


Câteva lucruri despre alfabetul braille 


Așa cum observați din titlu, numele marelui descoperitor Louis 
Braille, a devenit substantiv comun în toate limbile de pe Pământ. Acest 
alfabet se scrie manual de la dreapta spre stânga şi, la întoarcerea foii 
ca la o carte, se citeşte de la stânga la dreapta. Când se scrie cu mașina 
de scris a lui Perkins, se scrie normal, de la stânga la dreapta. 

Sistemul se bazează pe o matrice de şase puncte aranjate pe 
două coloane de câte trei puncte, beneficiind de următoarea notație 
astfel: 

List of 6 items 

+ Punctul 1 în stânga sus, rândul 1 coloana; 

* Punctul 2 în stânga mijloc, rândul doi coloana 1; 
* Punctul 3 în stânga jos, rândul 3 coloana 1; 

* Punctul 4 în dreapta sus, rândul 1 coloana 2; 

* Punctul 5 în dreapta mijloc, rândul 2 coloana 2; 
+ Punctul 6 în dreapta jos, rândul 3 coloana 2. 

list end 

Am să vă dau doar câteva exemple de litere, cifre note muzicale 
şi, cine va dori să ştie mai mult, să intre pe site-ul www.anvr.ro unde va 
afla detalii. 

Punctul 1 din stânga sus simbolizează litera "a mic", punctul 1 
din stânga sus şi punctul 2 din stânga mijloc, înseamnă litera "b mic”; 
dacă în fața acestor litere se adaugă semnul format din punctul 4 din 
dreapta sus şi punctul 6 din dreapta jos, se obțin litere mari şi punctele 2 
din stânga mijloc, 5 din dreapta mijloc şi punctul 6 din dreapta jos 
simbolizează ". punctul”. Aşadar literele şi semnele pot fi formate dintr- 
un punct sau mai multe în diverse poziţii. Aceste semne braille îşi 
schimbă sensul în contexte diferite: în matematică punctul 1 din stânga 
sus, precedat de un semn specific, reprezintă cifra 1, b cifra 2, c cifra 3 
şi aşa mai departe. Într-o partitură muzicală nota do este marcată de 
litera "d", nota re de "E", nota mi de "f", iar nota si de "j". Pentru a şti 
dacă este notă întreagă, doime, pătrime, optime, se adaugă punctele 3 
sau 6, ori amândouă pe linia cea mai de jos. Aşadar semnele braille îşi 
schimbă sensul în funcţie de context, întocmai ca tastele la calculator 
sau la telefonul mobil şi, în acest fel, sistemul lui Braille poate acoperi 
toate nevoile utilizatorilor dinn toate limbile şi pentru toate trebuinţele, 
acum şi în viitor. 

Sunt celebri şi deloc foarte numeroşi oamenii care au reuşit, de-a 
lungul istoriei omenirii, să intervină universal în planul comunicării, prin 
invențiile sau inovațiile lor. Graţie alfabetului Braille şi al sistemului său 
de scriere, s-au înființat tipografii în majoritatea țărilor din lume şi s-au 
tipărit cărţi din toate domeniile de activitate, nevăzătorii având astfel 
şansa de a le citi. 

Louis Braille a fost cunoscut printre colegi şi ca un bun pianist şi 
organist. 

Fatalitatea va hotărî ca Louis Braille să se îmbolnăvească de 
tuberculoză, boală care, timp de 17 ani îl va chinui, distrugându-l fizic şi 
psihic. 

La 6 ianuarie 1852 se va stinge din viaţă, fiind înmormântat 
alături de tatăl său, şi de una din surori la cimitirul din comuna natală. 

Drept recunoştinţă a cetățenilor din comuna sa, în anul 1857 se 
înființează, în casa lui natală, muzeul ce-i poartă numele, iar în 1878, 
prin colectă publică, i se ridică un monument tumat din fontă şi bronz, 
inaugurat 10 ani mai târziu. 

Nevăzătorii din întreaga lume trebuie să fie de asemenea 
recunoscători poporului francez, pentru că a ştiut să preţuiască un erou 
adevărat şi, âm semn de supremă şi etemă apreciere, a transportat 
rămăşiţele pământeşti ale lui Louis Braille la Pantheon, procesiune 
desfășurată, după cum consemnează presa vremii, în prezența a 
numeroase personalităţi pariziene. 


(Publicat în „Evenimentul de Botoşani” 
marte 2009 și revista „Ştinţă și Tehnică”) 

CAPITOLUL 7 
Evocări 


A fost odată un om minunat - profesorul Viorel Crăciun 


În loc de necrolog, încerc să-mi imaginez o convorbire pe care aş 
avea-o cu profesorul nostru de muzică Viorel Crăciun. 


"Domnule profesor, am auzit că nu mai sunteţi printre noi, citind 
un articol bine scris de un alt om de mare valoare, în revista "Impact" şi 
asta pentru că în ultimii ani nu am mai avut ocazia să vorbesc cu 
dumneavoastră. De ce s-a întâmplat asta pentru că abia în acest an ați fi 
împlinit 71 de ani pe 18 iulie, dacă nu mă înşel”? 

"Timpul nu a mai avut răbdare cu mine. Am fost bolnav şi obosit 
de greutăţile vieţii. Toţi mergem la odihna de veci mai devreme sau mai 
târziu, dar asta nu trebuie să ne înspăimânte şi să ne streseze că aşa e 
dat de la Dumnezeu”. 

"Domnule profesor, ce aţi vrea să scriu despre dumneavoastră 
acum la plecarea dintre noi? Sunt sigur că aţi dori să fie ceva vesel şi nu 
un necrolog după toatecanoanele. Nu-i aşa"? 

"Ba da dragulmeu, aşa este. Voi mă ştiţi pe minecă am fostun 
optimist incorigibil. V-am iubit pe toţi cei care aţi avut talent să învăţaţi 
muzică, dar şi pe ceilalţi copii! Voi sunteți tineri şi vreau să fiți mereu 
optimişti, să vă luaţi la luptă cu viaţa cu tot mai mult curaj. Trebuie să 
duceţi mai departe tradiţia pe care noi cei mai bătrâni, ne-am străduit s-o 
cultivăm şi chiar s-o impunem în fața celor care văd normal". 

"Aţi fi de acord să amintim lucruri plăcute pe care le-am trăit 
împreună, ştiind că sunt tare multe"? 

"Da, sigur! Mi-ar face mare plăcere să depânăm amintiri mai 
degrabă decât să fim trişti şi să vărsăm lacrimi, unele din inimă, iar altele 
de conjunctură. Să nu faceţi asta pentru că viața trebuie să continue cu 
mine sau fără mine. Au rămas rezultatele muncii mele şi asta mă face 
fericit aici unde sunt acum”. 

"Bine, așa voi face. Îmi amintesc în anul 1977 când am venit la 
liceul sanitar de la Bucureşti. Eram oarecum dezorientat ca atunci când 
îţi schimbi mediul dintr-o dată şi trebuie să faci eforturi să te adaptezi. 
Îmi amintesc că v-am întâlnit pe dvs şi ne-aţi întrebat dacă ştim să 
cântăm la vreun instrument muzical. Noi v-am spus că am mai făcut 
muzică şi că ne-ar face mare plăcere dacă am mai putea învăţa şi alte 
lucruri. Ne-aţi invitat la sala de muzică şi ne-ați testat pe fiecare să 

vedeţi cât şi cum ştim să cântăm. Mie mi-aţi spus că am talent şi că e 
bine să perseverez. Atunci ne-am bucurat şi am început repetițiile pentru 
a pune pe picioare o orchestră adevărată în şcoală. Ce fericiţi eram noi 
că puteam face muzică de bună calitate. 

Într-o zi aţi venit şi, înainte de a începe să cântăm, ne-aţi spus că 
vom participa la Festivalul "Cântarea României", faza pe sector. Parcă 
vă zăresc acum stând pe scaunul din fața pianului la care ne 
acompaniaţi. Noi nu prea aveam încredere în forțele proprii şi ne 
îndoiam de reuşită. Atunci dvs ne-ai încurajat spunându-ne că la acest 
festival vor participa tot copii de vârsta noastră şi că nu au de ce să fie 
mai buni decât noi. Încet-încet am prins curaj şi ne-am pregătit. 

Prin ianuarie 1979 am participat la faza pe sector unde am ieşit 
pe locul întâi orchestra şi instrumentiştii, pe la începutul lui martie am 
ieşit pe locul 1 la faza interjudeţeană pe Bucureşti şi urma să participăm 
la faza pe țară care urma să aibă loc la Sibiu. Îmi amintesc că dvs aţi 
decis să rămânem în vacanța de primăvară la şcoală pentru a ne pregăti 
mai bine şi în linişte. Am făcut repetiţii cu multă dragoste conduse de 
dvs şi am ajuns la un nivel foarte bun. 

Mai erau unele incidente în care Gheorghe Borcoi se enerva 
izbind acordeonul, Nicolae Bizom făcea alte scene, Costică Pitorac se 
mai supăra, dar le trecea repede şi tot aşa, dar dumneavoastră, nu ştiu 
cum, găseaţi tot timpul soluții la aceste probleme minore. 

A venit şi ziua când trebuia să mergem la Sibiu. Dar vă mai 
aduceţi aminte ce s-a întâmplat atunci? Pe unul din colegii noştri din 
orchestră, Costică Cutter l-a lovit o maşină şi toți eram trişti şi 
înspăimântați. Tot dumneavoastră aţi reuşit să ne liniștiți şi să rezolvaţi 
lucrurile ca un adevărat părinte ce ne-ai fost. 

Era, dacă îmi amintesc bine, pe 19 apriie 1979. Drumul la Sibiu 
s-a desfăşurat fără incidente. Eram îmbarcaţi în 10 autocare cu copii şi 
profesori care reprezentam Bucureştiul la această finală la care urma să 
participăm. 

Într-un popas pe care l-am făcut la Perșani, în drum spre Sibiu, 
ne-am apucat să cântăm şi a venit la noi şi fata Mariei Ciobanu, Liliana, 
cu care am cântat. Ea făcea parte din formaţia de la Electroaparataj şi a 
fost foarte încântată de cum am acompaniat-o noi. Spunea că i-ar place 
să cânte cu formaţia noastră. 

La Sibiu am dormit la un liceu cu specific de construcţii de 
maşini, într-un dormitor cu paturi suprapuse. Borcoi ne-a mai făcut unele 
talente, dar totul a trecut. 

A venit şi ziua când am urcat pe scenă. Erau ațintite asupra 
noastră reflectoarele de la Televiziunea Română, dar parcă nu aveam 
stres deloc. Lucrurile au mers bine până la mine când orchestra a atacat 

greşit o intrare la piesa "Bârlădeanca” a lui Ion Drăgoi. Atunci eu am 
oprit formaţia şi, într-o linişte mormântală am zis: "Da capo al fine”. 
Lucrurile s-au reluat şi au mers ca la carte. Îmi amintesc că m-aţi felicitat 
după spectacol şi această greşeală a noastră nu a fost depunctată. 

Pe urmă s-a făcut o paradă a formațiilor artistice pe străzile 
Sibiului. Era minunat; noi eram tineri şi entuziaşti. Am luat cu formația 
locul 1 pe ţară, iar eu şi cu Borcoi am luat locuri pe podium la 
instrumente, dar toate acestea nu fuseseră comunicate oficial. . Ştiu că 
acest festival nu era prea bine organizat şi erați trist. Am primit dispoziţia 
să mergem spre Bucureşti înainte de a cunoaşte laureaţii. Am auzit de la 
Radio prin relatarea corespondentului de Sibiu Diter Gheolner că am 
câştigat premiile cele mai importante şi că era bine să fi stat pentru 
spectacolul laureaților în timp ce mergeam cu autocarul spre casă. 

Atunci eraţi tare mândru de noi şi de cele ce am reușit. Ne-am 
oprit la Pârâul Rece unde am băut o bere şi în acest timp ne-aţi spus 
mai multe lucruri printre care: să avem încredere în forțele noastre, 
niciodată să nu ne subestimăm pentru că și ceilalți competitori sunt doar 
oameni, să căutăm noul şi să fim receptivi la el. 

Cu altă ocazie, îmi amintesc că s-a organizat un concurs de 
muzică în şcoală şi toate premiile au fost câştigate de membrii 
orchestrei. Am cumpărat mâncare şi bere şi am stat la taifas. Multe 
lucruri am mai aflat noi atunci de la dumneavoastră şi parcă legătura 
dintre noi era tot mai strânsă. Aveam încredere unii în alții şi făceam 
lucruri minunate împreună. Nici nu se pomenea de răutăţi, invidii şi alte 
nimicuri care macină sufletul oamenilor. 

Am participat şi la ediția următoare a Festivalului "Cântarea 
României”, dar de data asta aveam încredere totală în forțele noastre. 

La faza finală s-a petrecut ceva foarte interesant, vă mai amintiţi? 
Fiecare formaţie şi instrumentist participa la concurs în judeţul lui, iar 
notele erau centralizate undeva şi comparate. Acum era perioada în 
care se făceau economii, unde nu trebuie, desigur. Nici vorbă de 
atmosferă de competiţie, dar şi aşa noi am luat aproape toate locurile 
întâi. 

Cu prilejul repetiţiilor pentru acest concurs, am avut şansa s-o 
acompaniem şi pe Doiniţa, cealaltă fată a Mariei Ciobanu, pentru cei mai 
tineri, una din cele mai bune artiste de muzică populară oltenească în 
viaţă. 

Îmi amintesc că înainte de bacalaureat am mers cu dvs la un 
restaurant şi am petrecut foarte frumos. Ne-am simţit bine şi am depănat 
amintiri din perioada liceului. 

Pe mulţi dintre noi i-aţi ajutat cu ce puteaţi pentru ca viaţa în 
internat să ne fie mai uşoară. Ne era mai ușor să vă spunem ce necazuri 

aveam şi de ce am fi avut nevoie. Suntem bucuroşi că a existat un 
asemenea profesor-părinte în viața noastră și vă mulțumim din inimă 
pentru cele ce aţi făcut pentru noi Multe dintre sfaturile dumneavoastră 
le-am pus în aplicare în viaţă şi am reuşit. Suntem fericiţi că avem o 
viață demnă şi vă promitem că vom face tot ce vom putea pentru ca şi 
generaţiile următoare să beneficieze de marea dumneavoastră bunătate 
de a ne fi învățat lucruri frumoase pe care le vom transmite cu mult 
altruism. Ce credeţi? E mai bine aşa cum m-am gândit eu să scriu acest 
mesaj al nostru de prețuire, de despărţire şi de adâncă recunoştinţă? 

Să ştiţi că scriu acest articol pentru o revistă pe care am înființat- 
o şi care îşi propune emanciparea persoanelor cu deficienţe de vedere 
sub toate aspectele vieții”. 

"Da! Cred că e mai bine așa. Şi eu cred că aşa aș fi făcut. Să nu 
mă uitaţi, dar mai ales să nu uitaţi ce v-am învățat şi să faceți tot ce 
puteţi pentru binele celorlalți atâta cât vă va lăsa Dumnezeu să trăiţi pe 
Pământ”. 


(Publicat în revista „Radar”, aprilie 2006) 


A dispărut dintre noi un coleg minunat, loan Todeancă 


În noaptea de 22 spre 23 februarie, 2009, a decedat fulgerător 
făcând stop cardiorespirator în somn prietenul nostru loan Todeancă. 

S-a născut in comuna Zlătunoaia din judeţul Botoşani la data de 
22 august, 1951 într-o familie cu mai mulţi copii. De copil a fost nevoit să 
se lupte din greu cu vitregiile soartei pentru că s-a născut nevăzător. 

A făcut şcoala generală la Cluj, avându-i colegi pe: profesorii 
Gheorghe lonescu, Vasile Cristian, Comel Ispas şi pe Theodor 
Lăpădatu, vicepreşedintele ANR., apoi a continuat cu școala 
profesională din Bucureşti, unde a deprins meseria de cartonagist. 

A fost repartizat la Cooperativa Meşteşugărească "Progresul" din 
Botoșani în anul 1971 unde a lucrat până în decembrie, 1992, când a 
fost nevoit să se pensioneze datorită greutăților economice de după 
Revoluţie. 

În anul 1975 s-a căsătorit. A avut 4 copii pe care i-a crescut 
alături de soția lui cu dragoste şi cu responsabilitate, i-a pus la casele lor 
şi i-a ajutat cât a putut. 

Încă de la venirea sa în filiala ANR. Botoşani, fiind pasionat de 
muzică (acordeon şi ca solist) şi literatură, a obținut multe premii la nivel 

local şi naţional la concursurile din aceste domenii la care a participat cu 
mare regularitate până în ultimele zile ale vieții lui. 

Ultimele concursuri la care a luat parte au fost Festivalul de 
folclor de la Botoşani, din 4-5 decembrie 2008, unde a luat locul 1 cu 
formaţia filialei noastre şi s-a necăjit că nu a luat nici un loc la romanțe 
care îi erau tare dragi şi le cânta cu mult suflet. Amintesc aici Imnul 
Asociaţiei Nevăzătorilor, "Lae Chiorul”, ", "A venit aseară mama” și multe 
altele. 

În ianuarie, 2009, a participat la un concurs de recitări cu prilejul 
sărbătoririi lui Eminescu în care a luat locul 2 cu "Scrisoarea a III-a”. 

A fost foarte ataşat de filiala noastră şi s-a interesat mult în 
special de problemele culturale. din anul 1993 a fost şef de grupă la 
pensionarii din cooperaţie şi din 2005 vicepreşedinte cu probleme 
culturale. 

Ştia ca nimeni altul să întreţină o admosferă de voie bună şi de 
petrecere în toate excursiile la care participa şi unde, niciodată 
acordeonul nu era uitat acasă. Era un om blând care nu ar fi putut face 
vreun rău nimănui şi de aceea a fost iubit de familie şi de colegi. 

A lăsat în urmă o soție bolnavă, copii care ar fi avut mare nevoie 
de ajutorul şi de sfaturile lui, precum şi nepoți care ar fi crescut mult mai 
bine alături de bunicul lor iubitor loan. 

Suntem alături sufleteşte de familia lui greu încercată în aceste 
momente şi ne propunem să nu- uităm niciodată pe prietenul nostru 
loan Todeancă şi să-i păstrăm cât vom trăi un loc în suflete. 

Dumnezeu să-l odihnească în pace! 


(Publicat in revistele „Litera noastră” şi Radar”, martie, 2009) 

